
CUVÎNT ÎNAINTE 


Prin această carte 1 , de proporţii modeste dar de încărcă¬ 
tură densă, logica îşi mărturiseşte o nouă vocaţie: aceea 
de a funda matematicile, lămurind prin intermediul unor 
definiţii riguroase conceptele primitive ale aritmeticii. 
Aportul ei urma acum să stea nu doar în metodă, ci în însuşi 
conţinutul infuzat matematicilor. Căci acesta este logicis- 
mul: un program menit să asigure fundamente ferme dar 
nu autonome unei ştiinţe care s-a putut mîndri întotdeau¬ 
na cu certitudinea absolută a rezultatelor şi relativa rigoare 
a metodelor, însă nu a putut da seama pînă la capăt de pro- 
priile-i fundamente. Numerele sprijină edificiul aritmeticii, 
şi pînă la urmă — activitatea reducţionistă a matematici¬ 
enilor ajunsese să dovedească acestpunct delicat — spriji¬ 
nă întreaga disciplină. Căci pînă şi figura şi mişcarea, timpul 
adică şi spaţiul, sînt reductibile la număr, prin aritmetizarea 
analizei şi algebrizarea geometriei. Ce sînt însă chiar nu¬ 
merele întregi, aceşti Atlanţi pe care se sprijină cosmosul 
matematic? In a doua jumătate a secolului XIX, întrebarea 
devenea tot mai presantă. într-adevăr, fusese întrevăzută 
deja calea prin care numerele complexe îşi găsesc inter¬ 
pretarea lor în planul geometric, reducîndu-se într-un fel 
la numărul real (Gauss); numărul real se poate construi din 
şiruri, sau din mulţimi de numere raţionale (Weierstrass, 
Dedekind, Cantor); numărul raţional şi numărul negativ 



se reduc şi ele — prin raportare — la numărul întreg. Geo¬ 
metria însăşi nu mai părea o lume autonomă; dacă intuiţia 
spaţială este un dat ireductibil (Kant), limbajul geometriei 
este în schimb traductibil în acela al algebrei mărimilor 
(Descartes), ba chiar al algebrei abstracte a structurilor 
(Klein, Programul de la Erlangen). Graţie racordului făcut, 
fundarea geometriei şi analizei ajunge să depindă într-un 
mod evident de fundarea aritmeticii. 

In cartea sa, Frege afirmă: rigoarea demonstraţiilor nu 
este suficientă spre a funda aritmetica, fără a mai vorbi de 
faptul că însăşi această rigoare matematică nu a fost atinsă. 
Un sfert de secol mai tîrziu, atunci cînd idealul rigorii de¬ 
monstrative va fi asociat intim demersului formal-axioma- 
lic, Frege va accentua că însăşi axiomatizarea, sprijinită 
pe logica matematică, nu asigură fundamentele unei disci¬ 
pline cum este geometria; se mai cere evidenţa adevărurilor 
prime, clara şi distincta percepere a ideilor primare, inteligi- 
bilitatea nepusă în paranteze a conţinuturilor. Frege nu l-a 
înţeles pe Hilbert, implicit deci nu priveşte matematica în 
termeni de structuri şi modele. Şi totuşi, nici un adversar 
al acestei din urmă viziuni nu va fi contribuit mai mult la 
implantarea ei în viaţă prin asumarea unor obiective şi 
făurirea unor instrumente perfecţionate. Aşa cum în viaţa 
socială o tehnologie nouă poate să apară într-un cadru in¬ 
adecvat de relaţii şi instituţii, determinîndpînă la urmă în¬ 
locuirea lui, tot astfel proiectul logicist imaginat de Frege 
s-a putut autodizolva în ansamblul demersurilor fundaţio- 
niste, găsindu-şi validarea în călătoria spre ţel şi nu în atin¬ 
gerea scopului ultim, în tehnologia intrinsecă şi nu în folosinţa 
în imediat. Cu alte cuvinte, ca de atîtea ori, relaţia dintre 
scop şi mijloace se inversează. 

în ce constă însă, mai exact, acest proiect logicist, aşa 
cum îl găsim încorporat în Fundamentele aritmeticii ? Şi 

în ce măsură călătoria lui Frege către o ţintă — cum s-a 
dovedit — iluzorie constituie un episod semnificativ în is¬ 
toria raţiunii? 

Lucrurile se întîmplă în deceniul în care în mintea ge¬ 
nială a lui Cantor gestează teoria mulţimilor, aritmetica nu¬ 
merelor infinite şi definiţia numărului cardinal, iar Dedekind 
pregăteşte şi el o explicaţie asupra numărului ordinal şi a 
numărului cardinal (Was sind und was sollen die Zahlen ? 
apare în 1887), pornind de la ceea ce astăzi numim mul¬ 
ţimi şi corespondenţe sau aplicaţii biunivoce; către sfîrşitul 
aceluiaşi deceniu Peano va formula sistemul de axiome 
ale aritmeticii; axiomele aritmeticii, de altfel, inclusiv prin¬ 
cipiul inducţiei matematice, se găsesc deja la Dedekind. 
Axiomatizarea aritmeticii dar, mai presus, analiza logică 
a ideilor fundamentale ale aritmeticii, reducerea lor la idei 
încă mai elementare pluteau aşadar în aer. De asemenea, 
nu puţini erau matematicienii care meditau asupra numă¬ 
rului şi mulţimii, chiar dacă nu la acest nivel de vîrf. Aşa¬ 
dar, cartea lui Frege apare într-un moment în care sensul 
general al demersului — reducerea numărului via definiţii 
la concepte mai elementare — prindea contururi. 

Va trebui totuşi să treacă multă vreme pînă cînd încercă¬ 
rile solitare să se găsească unele pe altele şi să-şi recunoas¬ 
că fondul comun. Marele învins al acestei perioade este 
Frege; validarea lui va veni tîrziu şi în etape. Deocamdată, 
la data apariţiei, cartea trece puţin observată. într-o recen¬ 
zie, Cantor găsea justă orientarea filozofică generală a căr¬ 
ţii, pertinente observaţiile critice de natură filozofică, dar 
se cantona în observaţii minore, neesenţiale asupra deo¬ 
sebirii dintre ceea ce el numeşte Măchtigkeit şi ceea ce 
este pentru Frege numărul cardinal, Anzahl; Cantor sfîrşea 
prin a contesta valabilitatea definiţiei fregeene a număru¬ 
lui: se pare că întemeietorul teoriei mulţimilor nu a înţe- 

7 



Ies sensul definiţiei lui Frege şi — ceea ce este mai fra¬ 
pant! — nu a întrevăzut echivalenţa definiţiei sugerate de 
Frege cu propria sa definiţie. La fel, a doua reacţie decon¬ 
certantă în epocă, la cartea lui Frege, este aceea a lui Hus- 
serl: în Philosophie der Arithmetik, Bd. 1 (1891), tînărul 
filozof găseşte că Fundamentele aritmeticii sînt rodul unei 
subtilităţi exersate în gol, distincţiile fregeene fiind penetran¬ 
te, însă nesemnificative. Ca şi în cazul lui Cantor, observaţiile 
critice vădesc neînţelegere şi Frege a putut răspunde criti¬ 
cilor săi cu argumente solide. în rest, se mai poate consemna 
doar reacţia lui Benno Kerry; reluînd problema distincţiei 
obiect-concept, acesta i-a dat astfel lui Frege prilejul de 
a dezvolta în „Uber Begriff und Gegenstand“ cîteva aspecte 
dificile ale teoriei sale logico-filozofice. 

Noutatea radicală întîmpină prea des rezistenţă; memo¬ 
riile matematice ale lui Georg Cantor reprezintă una dintre 
cele mai dramatice ilustrări ale destinului geniului. Neîn¬ 
ţelegerea contemporanilor faţă de Prometeii cunoaşterii 
este acel vultur din mit care devorează zi de zi pe eroul 
înlănţuit. în limbajul unui mit mai realist al zilelor noas¬ 
tre ar trebui să vorbim — cu un alt cuvînt elin — despre 
paradigme: Cantor şi Frege luptau pentru afirmarea unor 
paradigme noi, întru totul străine modului primit, educat, 
de a vedea lucrurile, inerent majorităţii zdrobitoare a mem¬ 
brilor unei comunităţi ştiinţifice. 

Dar dacă un Plutarh modem ar scrie cumva Vieţile para¬ 
lele şi interferate ale oamenilor iluştri din ştiinţe şi arte, afi¬ 
nităţile şi contrastele dintre Cantor şi Frege, dintre oameni 
şi opere i-ar putea oferi prilejul unor dezvoltări retorice. 
Iată, de pildă, dacă comparăm primirea contemporanilor: 
Cantor stîmeşte adversităţi, suspiciuni, patimi, aderenţe şi 
refuzuri nete, totuşi nu se poate spune că lumea matema¬ 
tică manifestă indiferenţă faţă de mesajul său; Frege rămîne 
însă un solitar. 



Cu Fundamentele aritmeticii s-a petrecut tot ce poate 
fi mai rău: la apariţie, cartea lui Frege este înconjurată de 
o masivă indiferenţă, de o neînţelegere fără relief. Frege 
se temea — şi lucrurile se vor repeta zece ani mai tîrziu 
cînd dă la iveală primul volum al Legilor fundamentale 
ale aritmeticii — tocmai de această indiferenţă. Cînd medi¬ 
tăm asupra cauzelor opacităţii manifestate înăuntrul unei 
culturi în care matematica, filozofia şi logica erau culti¬ 
vate ca nicăieri în altă parte, nu mai putem da vina pe sim¬ 
bolismul neobişnuit al Scrierii conceptuale', căci în 1884, 
la cinci ani după experienţa negativă cu prima sa carte, Frege 
încearcă să găsească o audienţă cît mai largă, renunţînd la 
un sistem de notaţii rebarbativ. El scrie adînc, limpede, sis¬ 
tematic, cu vii sclipiri polemice. Dar noutatea revoluţionară 
este trecută cu vederea de publicul savant al vremii, puţin 
dispus să se cufunde în subtilităţile unui autor ciudat, care 
scrie nematematic dar şi nespeculativ despre matematică. 
Cum să explicăm deci neînţelegerea? Răspunsul l-ar putea 
da doar un eseu care să treacă în revistă diferiţii factori care 
intră în joc, personali, interpersonali şi comunitari. Aici vom 
aminti mai întîi faptul că Frege se adresează în acelaşi timp 
matematicienilor, filozofilor şi logicienilor; însă un mesaj 
adresat mai multor comunităţi intelectuale poate fi recep¬ 
tat, la început, numai la intersecţia mulţimilor respective, 
adică într-un mediu extrem de restrîns. Audienţa devine şi 
mai restrînsă atunci cînd mesajul este nonconformist, vio¬ 
lentează habitudinile intelectuale, paradigmele instaurate. 
Or, Frege luptă împotriva unor adversari influenţi: logica 
psihologistă a vremii şi „concepţiile naive despre număr“. 
Nu numai atît: dacă Frege nu putea găsi înţelegere la un 
public educat în spiritul logicii tradiţionale, el are dificultăţi 
în a impune şi în rîndurile adepţilor „Noii logici" repre¬ 
zentate de algebra booleană noua paradigmă a logicii pre- 

dicatelor şi metoda analizei filozofice întemeiată pe această 
logică (metodă aplicată, de exemplu, în analiza conceptului 
de existenţă, în teoria descripţiilor şi definiţia numărului). 
Raţionalismul filozofic impregnat de realism, neînregimen- 
tarea în una sau alta din direcţiile filozofice influente ale 
vremii, atacul împotriva confuziei naturaliste între psihologie 
şi logică, profunzimea concepţiilor lui Frege — toate au 
contribuit la lipsa de succes în imediat a Fundamentelor 
aritmeticii, tot atît de mult ca şi la asigurarea valorii perene. 

Fundamentele aritmeticii au fost „descoperite 1 * în zorii 
secolului nostru de către Bertrand Russell, adică tocmai 
de către un reprezentant prin excelenţă al acelui public in¬ 
teresat în acelaşi timp de filozofie, logică şi matematică; 
definiţia numărului, teoria descripţiilor, analiza logică în 
calitate de instrument al filozofiei au trebuit să treacă prin 
filtrul russellian spre a deveni apanajul unui cerc mai larg. 
încă şi astăzi nu puţini sînt cititorii — între ei, logicieni 
şi filozofi de vază — care tind să atribuie lui Russell între¬ 
bări ce au fost puse pentru întîia oară de către Frege, soluţii 
pe care profesorul de la Jena le-a preconizat înainte ca ana¬ 
listul englez să le fi dat o altă coloratură filozofică, o des¬ 
tinaţie, o dezvoltare şi un context cu totul schimbat. Autorul 
teoriei tipurilor a văzut pe drept cuvînt în Frege un pre¬ 
cursor şi un inovator revoluţionar în domeniul fundamentelor 
matematicii şi al analizei logice. Nu vom merge atît de 
departe încît să afirmăm, cu o vorbă împrumutată de la şi 
despre alţii, că dezvoltările date de Russell sînt simple „note 
de subsol 11 la filozofia lui Frege; ne vom mărgini să afir¬ 
măm că o lectură a Fundamentelor aritmeticii este actul de 
dreptate al întoarcerii la sursă, cu efectul întineritor pe care 
îl are întotdeauna scăldarea la izvoarele gîndului. O întrea¬ 
gă direcţie influentă a filozofiei de astăzi — reprezentată 
de Russell, în unele perioade ale evoluţiei sale, Wittgenstein 

din Tractatus, Camap şi Church qua logicişti ş.a. — por¬ 
neşte de aici nu în prelungire liniară, ci în sinuoasă curgere. 
Suflul raţionalist, realist al cărţii aparţine unei epoci opti¬ 
miste, care nu presimţea dificultăţile din fundamentele ma¬ 
tematicii, frîngerile intelectuale şi dilemele filozofice. Şi 
totuşi, acest suflu filozofic izbuteşte să ajungă la noi, semn 
al energiei sale intrinseci, punînd în mişcare morile de vînt 
ale analizei filozofice şi convertindu-se în alte forme de 
energie intelectuală. 

în Notele aferente textului fregean ne-am străduit să pu¬ 
nem în lumină anumite detalii revelatoare ale filozofiei şi 
logicii lui Frege. Aici vom încerca unele observaţii şi date 
care pot structura lectura Fundamentelor aritmeticii după 
criterii esenţiale. 

1. Definiţia logico-matematică a numărului întreg pozi¬ 
tiv este obiectivul central al cărţii. Partea a IV-a oferă şi 
fundamentează răspunsul: fiecare număr întreg ( Anzahl) 
este un obiect, şi anume un obiect al logicii', fiecare număr 
este sfera unui concept definit la rîndul său pe baza unei 
relaţii între concepte. Orice număr luat în parte este sfera 
unui concept de forma „echinumeric cu conceptul F“, unde 
F rămîne a fi determinat, în continuare, pentru fiecare nu¬ 
măr. Frege arată totodată că îl putem determina pe F în 
calitate de concept pur logic, definindu-1 prin intermediul 
relaţiei de identitate, cuantorilor, negaţiei şi conectivelor 
prepoziţionale. Astfel, numărul zero este sfera conceptu¬ 
lui „echinumeric cu conceptul de a fi neidentic cu sine", 
sferă care înglobează toate conceptele echinumerice cu con¬ 
ceptul de a fi neidentic cu sine însuşi. Dar conceptele sînt 
echinumerice atunci cînd obiectele din sferele lor pot fi 
puse în corespondenţă biunivocă, adică într-o relaţie defi- 
nibilă ea însăşi în termeni logici. Aşadar, numărului zero îi 
aparţin ca elemente toate conceptele care pot fi puse în cores- 

pondenţă biunivocă cu conceptul determinat prin expre¬ 
sia „x nu este identic cu x“ (sau ceva analog), deci concep¬ 
tele sub care nu cade nici un obiect. Numărul zero este 
atunci ceea ce au comun toate conceptele de sferă vidă: 
putem spune aceasta, dacă prin „ceea ce au comun" nu vom 
înţelege totuşi un concept stricto sensu, ci un obiect abstract ; 
ceva este recunoscut ca obiect dacă apare desemnat printr-o 
expresie care admite articolul hotărît şi poate fi subiectul 
unei propoziţii singulare, dar nu poate fi predicat. Mai de¬ 
parte Frege îl defineşte pe I pe baza numărului zero, ca 
fiind extensiunea conceptului „echinumeric cu conceptul 
«identic cu zero»“, îl defineşte pe 2 ca fiind sfera concep¬ 
tului „echinumeric cu conceptul «identic cu zero sau iden¬ 
tic cu unul»“ şi arată cum, în general, o dată definit un număr 
n îl putem defini pe succesorul său. Dacă fiecare număr în 
parte este un obiect, ele toate cad sub conceptul general 
de număr, pe care Frege îl explică, definind apoi relaţia 
de succesiune în cadrul şirului numerelor naturale şi de- 
monstrînd logic unele proprietăţi elementare ale şirului 
numerelor naturale şi principiul inducţiei matematice. 
Operaţiile aritmetice elementare (adunarea, înmulţirea şi 
inversele lor) nu mai sînt definite, dar Frege avea sentimen¬ 
tul că reducerea întregii aritmetici la logică este pe calea 
cea bună, ea devenind prin intermediul definiţiei logico- 
matematice a numărului extrem de probabilă. Mai rămînea 
să se demonstreze pe cale pur logică teoremele aritmeticii, 
obiectiv căruia Frege i-a rezervat a treia sa carte, pregătită 
îndelung, Grundgesetze der Arithmetik. 

Această privire din avion asupra definiţiei fregeene a 
numărului poate da călătorului neavizat impresia că în faţa 
lui defilează priveliştile neobişnuit de austere ale unei plane¬ 
te străine. Impresia de insolit se poate şterge într-o oarecare 
măsură, străbătînd pas cu pas itinerarul fregean, familia- 

rizîndu-ne cu detaliile şi convingîndu-ne că drumul duce 
intr-adevăr la ţintă şi nu în cine ştie ce abisuri ale inconsis¬ 
tenţei ori ininteligibilităţii. Dar întrebarea este dacă la capă¬ 
tul călătoriei — valoroasă, oricum, prin solicitările impuse, 
învingerea dificultăţilor fiind în sine o răsplată a efortu¬ 
lui depus — ajungem să regăsim peisajul familiar al aritme¬ 
ticii de toate zilele, să regăsim die Kleinkinderzahlen — 
cum obişnuia să spună Frege —, aşadar dacă ceea ce s-a 
definit sînt într-adevăr numerele întregi aşa cum credeam 
a le şti. Abia după aceea sîntem în măsură să ne întrebăm 
dacă definiţia numerelor a apropiat de realizare programul 
logicist al reducerii la logică a aritmeticii. 

Lăsînd la o parte obiecţia de-a dreptul eronată după care 
definiţiile ar cuprinde o circularitate, întrucît, de exemplu, 
în definiţia numărului unu intervine expresia „există cel 
puţin un..— o asemenea obiecţie vădeşte numai regre¬ 
tabila neînţelegere a logicii —, mai rămîne să ne raportăm 
la impresia genuină a oricărui cititor că definiţia număru¬ 
lui n este neaşteptată, corespunde prea puţin reprezentărilor 
şi aşteptărilor noastre, intuiţiilor noastre neprevenite, că 
este de o lungime disproporţionată, iar pentru un n mode¬ 
rat de mare definiţia detaliată a numărului se dovedeşte 
nemoderat de lungă, în cuprinsul ei intrînd, de exemplu, 
disjuncţia a n clauzepropoziţionale şi alte operaţii. Obiecţia 
nu este totuşi atît de gravă pe cît pare la prima vedere. 
Putem răspunde, amintind că felul obişnuit de a înţelege 
numărul n ca ocupînd al n +1 -lea loc în şirul numerelor na¬ 
turale 0, 1, 2 ... n, sau ca generat prin adunarea succesivă 
de n ori a unei unităţi la numărul zero nu comportă mult 
mai puţini paşi; în ambele cazuri, simplităţii aparente a nu¬ 
mărului îi ia locul o complexitate. Menirea analizei logice 
este tocmai să substituie simplităţii aparente a elementelor 
unui sistem cum este şirul numerelor naturale complexitatea 

elementelor constitutive, asamblate în ordinea lor intrinse¬ 
că, să înlocuiască fiecare element prin tot atîtea microcos¬ 
muri perfect structurate şi asamblate înăuntrul sistemului 
regăsit ca macrocosm. într-un cuvînt, analiza logică tre¬ 
buie să ofere un modei, acest obiectiv, indubitabil, a fost 
atins. 

2. Răspunsul la obiecţia de mai sus conduce însă direct 
la alta, de o natură diferită. Dacă un apologet al demersu¬ 
lui fregean ar afirma că matematicianul de la Jena a urmărit 
să dea prin analiză logico-matematică un model al siste¬ 
mului numerelor naturale, i s-ar putea răspunde că afirma¬ 
ţia sa caracterizează mai curînd rezultatul efectiv decît 
obiectivul scontat iniţial; este prea exact că Frege dă un 
model al sistemului numerelor naturale, prin intermediul de¬ 
finiţiilor sale, însă ceea ce urmărea el era nu un model, ci 
— ca să spunem aşa — Modelul însuşi, Modelul arhetipal 
şi unic, reducţia echivalentă cu Adevărul Absolut. Acest 
obiectiv nu poate fi socotit atins, de vreme ce dispunem 
astăzi de mai multe definiţii echivalente, însă diferite ale 
numerelor naturale, şi de vreme ce aceste definiţii sînt for- 
mulabile în limbajul teoriei mulţimilor, ca alternativă la 
logica de ordin superior de care facea uz Frege. Astfel, ră- 
mînînd în sfera teoriei mulţimilor, una din definiţiile propu¬ 
se îl defineşte pe 0 ca pe mulţimea vidă 0, iar pe n +1 ca 
pe mulţimea care conţine ca unic element mulţimea n; o 
altă definiţie bine cunoscută îl defineşte pe zero ca mul¬ 
ţimea vidă, 0 = 0, iar pe n+1 ca pe mulţimea conţinînd 

ca elemente toate numerele pînă la n inclusiv. în mod mai 
general, dificultatea poate fi asociată de sistemul axiomelor 
Dedekind-Peano pentru aritmetica elementară: sistemul ca¬ 
racterizează o clasă întreagă de modele izomorfe cu şirul nu¬ 
merelor naturale, inclusiv modele non-standard. Ce este dea 
fiecare număr natural în parte nu a fost arătat prin axioma- 


14 



tizarea formală a aritmeticii decît parţial; în măsura în care 
sistemul numerelor naturale mai are proprietăţi netriviale 
pe care nu le are vreun alt sistem de obiecte care satisfa¬ 
ce aceleaşi axiome, şi în măsura în care asemenea propri¬ 
etăţi ar deriva din însăşi natura elementelor componente, 
adică din presupusa natură intimă a numerelor naturale, 
se poate spune că nici caracterizarea axiomatică, nici de¬ 
finiţiile lui Frege nu-şi ating ţinta. Unei asemenea întîm- 
pinări grave nu i se poate răspunde cu dezinvoltura cu care 
am putut face faţă obiecţiei anterioare. Aici, într-adevăr, 
intrăm în zona întrebărilor de răspîntii. 

Dificultatea gnoseologică de care ne ciocnim confrun- 
tînd definiţia logico-matematică a numărului pe care o dă 
Frege cu tot ce a adus evoluţia ulterioară se despică în două 
întrebări fundamentale. 

Mai întîi, putem lega soarta reducţiei logiciste de aceea 
a sistemului Dedekind-Peano, observînd că Frege nu a fă¬ 
cut decît să analizeze mai departe termenii primitivi ai siste¬ 
mului formal al aritmeticii şi să releve complexitatea ascunsă 
a obiectelor din orice model al acestuia. In pofida aparen¬ 
ţelor, Frege nu a împins — şi cum ar fi putut? — analiza 
sa formală dincolo de punctul care ar permite caracteriza¬ 
rea modelului-standard al aritmeticii formale ca distinct de 
celelalte modele non-standard, în măsura în care demersul 
angajează axiomele şi teoremele aritmeticii, adică adevărurile 
ei intrinseci. Desigur, el vorbeşte despre numere ca despre 
obiecte determinate avînd proprietăţi bine definite, dar toate 
definiţiile şi teoremele sale poartă un caracter formal, din¬ 
colo de limita la care Frege credea şi dorea să ajungă. 
Altfel spus, pentru Frege, caracterul formal este identificat 
cu natura pur logică a conţinutului conceptual pus în joc, 
însă nicidecum cu posibilitatea mai multor interpelări. 
Aplicaţiile sau exemplificările definiţiilor şi enunţurilor arit- 

metice — id est logice — pot fi oricît de multe, credea 
Frege, însă nu în înţelesul că ar accepta varii interpretări, 
angajînd astfel conţinuturi conceptuale distincte. Or, exis¬ 
tenţa mai multor modele ale sistemului formal incomplet 
al aritmeticii ne împinge tocmai să ne întrebăm dacă nu¬ 
merele mai sînt caracterizabile şi altfel decît prin axiomele 
aritmeticii; definiţiile aferente nu împing această carac¬ 
terizare mai departe, ele stabilesc o legătură între aritmetică 
şi logică (sau teoria mulţimilor), dar nu ne permit să discri¬ 
minăm între elementele modelului-standard şi elementele 
celorlalte modele. Sau, pentru a nuanţa, în măsura în care 
sînt epurate de orice element intuitiv, prin trecerea lor în 
limbajul formulelor, ele admit eo ipso traduceri felurite ne¬ 
sinonime dar perfect „echivalente". 

în al doilea rînd, făcînd abstracţie de limitele intrinseci 
ale reducţiei aritmeticii la logică şi mîngîindu-ne cu gîn- 
dul că, oricum, ea a relevat complexitatea nebănuită a nu¬ 
mărului, pune pe gînduri autenticitatea reducţiei. Aritmetica 
a fost tradusă în limbajul subiacent — al cărei discipline?. 
Al teoriei mulţimilor, înclină îndeobşte să răspundă mate¬ 
maticianul obişnuit; distincţiile introduse de Frege rămîn 
pentru majoritatea autorităţilor în materie simple subtilităţi 
care nu pot anula identitatea de esenţă între teoria mulţimi¬ 
lor şi logica predicatelor de ordin superior cu identitate, 
(într-adevăr, traducerea aritmeticii în limbajul logicii re¬ 
clamă folosirea predicatelor de ordin superior.) Este însă 
identică teoria mulţimilor cu logica? Altfel spus, este teo¬ 
ria mulţimilor varianta pur extensivistă a logicii? Sau trebu¬ 
ie să rămînem ferm la punctul de vedere fregean după care 
primatul conceptului asupra extensiunii sale merge pînă 
acolo încît devine cu neputinţă a mai vorbi despre mulţimi 
ca despre obiecte bine definite, în absenţa predicatelor prin 
intermediul cărora sînt introduse? — Pe de altă parte, ce 

este logica? Nu puţini filozofi s-au îndoit de faptul că lo¬ 
gica de ordin superior are dreptul de a se nunii logică în 
acelaşi sens plenar în care este logica predicatelor de ordi¬ 
nul 1 fără identitate. Şi, în al treilea rînd, chiar dacă accep¬ 
tăm fără vreo reticenţă ca logică pură teoria tipurilor ( idest 
o logică de ordin superior evitînd paradoxele cunoscute), 
validarea reducţiei aritmeticii la logică întîmpină un obsta¬ 
col din altă parte: cu toate că aritmetica se traduce inte¬ 
gral în limbajul teoriei tipurilor, unele axiome presupuse 
de sistemul formal al aritmeticii nu sînt scheme valide, ade¬ 
văruri logic-necesare, a căror negare ar crea vreo incon¬ 
sistenţă formală. Ca atare, aritmetica ar fi logică numai dacă 
extindem nepermis înţelesul cuvîntului „logică 11 ; în fapt, 
ea nu s-ar contopi, ci doar s-ar intersecta pe porţiuni largi 
cu logica propriu-zisă; graniţele acesteia din urmă ar fi, 
de altfel, imprecise. 

Toate aceste întîmpinări şi dubii justificate învederează 
amurgul programului panlogist— căci logicismul reprezin¬ 
tă tocmai un splendid panlogism filozofic învestit cu apa¬ 
renţele ştiinţificităţii —, dar nu ştirbesc cu nimic însemnătatea 
cuceririlor lui Frege în logică şi filozofia matematicii. 

3. Efortul lui Frege trebuie evaluat nu doar prin pris¬ 
ma rezultatului fundamental, legat de definiţia numărului, 
oricît de însemnat ar fi însuşi acesta. La o dreaptă măsură 
ajungem numai cîntărind în sine rezultatele privite de Frege 
însuşi ca simple mijloace. El facea logică în vederea asigu¬ 
rării unor fundamente trainice edificiului matematic; însă 
el nu a apelat la o concepţie preexistentă, ci şi-a făurit, prin- 
tr-un efort titanic, instrumentele de care avea nevoie. Pentru 
logică şi filozofie, scrierea Iui Frege are o semnificaţie mai 
mare chiar decît pentru fundamentele şi filozofia matema¬ 
ticii. 

împreună cu anterioara Scriere conceptuală din 1879, 
Fundamentele aritmeticii inaugurează un nou stil în filo- 




zofia matematicii; ele recomandă analiza logică exactă a 
conceptelor şi propoziţiilor, logica matematică cu întreg 
alaiul ei de criterii şi idei teoretice, ca pe un ingredient esen¬ 
ţial al reflecţiei filozofice asupra matematicii. Logica de¬ 
vine curea de transmisie Intre proiectul filozofic şi creaţia 
matematică. După ce, graţie algebrei logicii, străvechea 
disciplină ctitorită de Aristotel îşi dovedise capacitatea de 
înnoire prin receptarea instrumentului matematicii, acum 
vine să arate că are tot atîta de dat cît de primit, ca într-o 
autentică Filie: un Platon redivivus ar putea exemplifica prin 
restituţia creatoare a datoriei contractate de logică con¬ 
ceptul ideal al prieteniei. 

Independent de adoptarea sau respingerea punctului de 
vedere logistic, logica ajunge efectiv Organon al funda¬ 
mentelor şi filozofiei matematicii: Nu numai ca instrument 
esenţial al metamatematicii în sens hilbertian, nu numai 
ca mijloc al construcţiei sistemelor formale şi chiar ca parte 
constitutivă — subsistem — al acestor sisteme, ci şi ca 
mediu deosebit de prielnic reflexiei filozofice. Dacă mai 
adăugăm aportul la filozofia logicii şi la logica formală pro- 
priu-zisă, Fundamentele aritmeticii apar ca una dintre cele 
mai bogate desfăşurări de gînd produse în secolul XIX la 
confinele logicii, filozofiei şi matematicii. într-o enumerare 
incompletă am putea menţiona, în această ordine de idei, dis¬ 
tincţia concept-obiect argumentată de Frege ca bază teore¬ 
tică a formalizării termenilor generali în logica predicatelor, 
teoria descripţiilor, analiza conceptului de „existenţă* 1 cu 
aplicare la „argumentul ontologic**, infirmat pe temeiuri 
logice, metoda definiţiilor prin abstracţie, descifrarea con¬ 
ţinutului formal al „determinării numerice** ( Zahlangabe ), 
ca stînd în aplicarea unui număr la un concept, metoda ge¬ 
nerală de desprindere a conceptelor şi relaţiilor din forme 
prepoziţionale cu variabile libere ş.a. Sperăm că am stăruit 




suficient în cuprinsul Notelor însoţitoare asupra acestor 
inovaţii, pentru ca acum să ne fie îngăduit a trece mai de¬ 
parte, la elementul propriu-zis filozofici gîndirii lui Frege. 

4. Metoda fregeană a analizei logice creşte pe temelia 
unei filozofii a logicii, matematicii şi limbajului ca dintr-un 
sistem de rădăcini bine ramificate şi împlîntate în solul unui 
raţionalism consecvent, al unei epistemologii alimentate 
de problematica marilor filozofii ale lui Leibniz şi Kant. 
După cum va remarca lesne cititorul, întrebarea fundamen¬ 
tală de la care pleacă matematicianul german poartă nu asu¬ 
pra fiinţei lumii, ci asupra cunoaşterii logico-matematice; 
în joc intră natura judecăţilor matematice: adevărurile ma¬ 
tematicii sînt analitice ori sintetice a priori ? Cum se vede, 
întrebarea este formulată în termenii lui Kant. Acestor ter¬ 
meni kantieni, Frege le conferă însă un sens revizuit. Distincţia 
analitic-sintetic este legată de distincţia epistemologică sen- 
sibi l-raţional (logic), pe cînd distincţia a priori-a posteriori 
poartă asupra justificării intrinseci a conţinuturi lor judecate, 
şi nu asupra condiţiilor în care se mişcă cunoaşterea ca 
operă a subiectului uman. Epurînd ca psihologiste orice 
preocupări legate de geneza cunoaşterii subiective, ceea 
ce mai rămîne pentru epistemologie este fundarea conţi¬ 
nutului obiectiv. Totodată, analitic este pentru Frege orice 
adevăr derivat exclusiv din legile fundamentale ale logicii 
şi din definiţii, în timp ce sintetică este orice propoziţie 
în al cărei conţinut intră un element factual, non-logic. Pro¬ 
poziţiile geometriei sînt sintetice a priori, cele ale logicii 
însă analitice; judecăţile aritmeticii sînt analitice dacă şi 
numai dacă aritmetica este reductibilă la logică. Ipoteza 
logicistă a lui Frege comandă bateria argumentelor filo¬ 
zofice din Scrierea conceptuală şi Fundamentele aritme¬ 
ticii, critica îndreptată împotriva unor concepţii tradiţionale 
despre număr şi adevăr aritmetic. Frege respinge empiris- 

deasupra) realitate. Obiectele lumii materiale, date sensibi¬ 
lităţii, au realitate, în timp ce conceptele şi obiecte abstracte 
in genul numerelor, mulţimilor, sau, de exemplu, linia ecua¬ 
torului, au numai obiectivitate, dar nu realitate. Obiecti¬ 
vitatea, Frege o înţelege în două sensuri, fie ca existenţă 
in afară de subiect, fie ca însuşire de a fi „acelaşi pentru 
toţi“. Obiectele abstracte şi conceptele au obiectivitate însă 
nu realitate. Frege nu este astfel realistul platonic cu care 
ne-a obişnuit o parte a exegezei, fiindcă el nu hipostazia- 
ză entităţile pînă la a le conferi realitate, ceea ce ar fi însem¬ 
nat — după cum reiese desluşit din explicaţiile date de el — 
a le conferi atributul existenţei autonome în spaţiu şi timp. 
Despre realitatea lumii materiale, la care sensibilitatea are 
acces, Frege se exprimă în termenii realismului sănătos, 
materialist al omului înzestrat cu bun-simţ, fără a recurge 
la argumentele scepticului sau la problematica despărţire 
kantiană între aparenţa fenomenală (lucrul pentru noi) şi 
lucrul în sine. Numerele însă, şi la fel conceptele, neavînd 
realitate au autonomie logică (dacă este vorba de primele) 
sau n-o au (conceptele), dar obiectivitate au pe deplin. 


SORIN VIERU 




FUNDAMENTELE 

ARITMETICII 

O cercetare logico-matematică 
asupra conceptului de număr 




CUPRINS 2 


§ 1. în ultimul timp în matematică se conturează tendinţa 
spre demonstraţii riguroase şi definiţii precise ale 
conceptelor. 

§ 2. Investigaţia trebuie să ajungă în cele din urmă la con¬ 
ceptul de număr. Scopul demonstraţiei. 

§ 3. Mobiluri de ordin filozofic ale unor asemenea cer¬ 
cetări: controversele în jurul faptului dacă legile nu¬ 
merelor sînt adevăruri analitice sau sintetice, apriorice 
sau aposteriori ce. Sensul expresiilor de mai sus. 

§ 4. Scopul acestei cărţi. 


I. Opiniile unor autori asupra naturii 
propoziţiilor aritmetice 

Sînt oare demonstrabile formulele numerice? 

§ 5. Kant contestă aceasta, iar Hankel vede aici, pe drept 
cuvînt, un paradox. 

§ 6. Demonstraţia lui Leibniz că 2 + 2 = 4 are o lacună. 
Definiţia lui a + b la Grassmann este greşită. 

i) 7. Părerea lui Mill că definiţiile numerelor individuale 
afirmă fapte observate din care calculele decurg este 
neîntemeiată. 

§ 8. Justificarea definiţiilor nu reclamă observarea acelor 
fapte. 

Sînt oare legile aritmeticii adevăruri inductive? 

§ 9. Lege a naturii la Mill. Spunînd că adevărurile arit¬ 
metice sînt legi ale naturi, Mill le confundă cu apli¬ 
caţiile lor. 

§ 10. Temeiuri pentru a contesta că legile adunării sînt 
adevăruri inductive; neuniformitatea numerelor; 
definiţia numerelor nu oferă de la sine o mulţime 
de proprietăţi comune ale numerelor; probabil că 
inducţia este aceea care trebuie fundată pe baza arit¬ 
meticii. 

§11. „înnăscut" la Leibniz. 

Legile aritmeticii sînt oare sintetice 
a priori sau sînt analitice? 

§ 12. Kant. Baumann. Lipschitz. Hankel. Intuiţia interi¬ 
oară ca temei al cunoaşterii. 

§ 13. Diferenţa dintre aritmetică şi geometrie. 

§ 14. O comparaţie între adevăruri sub raportul domenii¬ 
lor guvernate de ele. 

§ 15. Concepţiile lui Leibniz şi St. Jevons. 

§ 16. împotriva lor, Mill discreditează „manipularea is¬ 
cusită a limbajului". Semnele nu sînt goale numai 
pentru că nu semnifică ceva perceptibil. 

§ 17. Insuficienţa inducţiei. Presupunerea că legile in¬ 
ducţiei sînt judecăţi analitice; în ce constă atunci 
utilitatea lor. Apreciere a valorii judecăţilor analitice. 

II. Opiniile unor autori asupra 
conceptului de număr 


§ 18. Necesitatea unei analize a conceptului general de 
număr. 

§ 19. Definiţia nu poate fi geometrică. 

§ 20. Este definibil numărul? Hankel. Leibniz. 

Este oare numărul o proprietate 
a lucrurilor exterioare? 

§ 21. Opiniile lui M. Cantor şi E. Schroder. 

§ 22. Opinia contrară a lui Baumann: lucrurile exterioare 
nu constituie unităţi stricte. Numărul depinde în 
aparenţă de modul nostru de concepere a lucrurilor. 

§ 23. Nu se poate admite opinia lui Mill, după care nu¬ 
mărul este o proprietate a unui agregat de lucruri. 

(j 24. Larga aplicabilitate a numărului. Mill. Locke. Figura 
metafizică incorporată a lui Leibniz. Dacă numărul 
ar fi de natură senzorială, el nu ar putea fi atribuit 
nesenzorialului. 

(} 25. Diferenţa de ordin fizic între 2 şi 3 la Mill. Potrivit 
lui Berkeley, numărul nu există realiler în lucruri, ci 
este o creaţie a cugetului. 

Este numărul ceva subiectiv? 

§ 26. Descrierea construcţiei numărului lui Lipschitz nu 
este adecvată şi nu poate înlocui o definiţie a concep¬ 
tului. Numărul nu este un obiect al psihologiei, el 
este obiectiv. 

§ 27. Numărul nu este, cum pretinde Schloemilch, repre¬ 
zentarea poziţiei unui obiect în cadrul unui şir. 

Numărul ca mulţime 
Jj 28. Thomae despre conferirea denumirilor. 

III. Opinii privitoare la Unitate şi Unu 

Exprimă numeralul „ unu " o proprietate 
a obiectelor? 

§ 29. Ambiguitatea expresiilor, „povou;" şi „unitate". De¬ 
finiţia dată de E. Schroder: unitatea ca obiect al nu¬ 
mărării este în aparenţă inadecvată. Adjectivul „un“ 
nu cuprinde o determinare mai precisă, nu poate servi 
ca predicat. 

(j 30. Tentativele lui Leibniz şi Baumann de definire a uni¬ 
tăţii par să estompeze total conceptul unităţii. 

(j 31. Criteriile indivizibilităţii şi delimitării lui Baumann. 

Nu orice obiect ne conduce la ideea unităţii (Locke). 
(j 32. Şi totuşi, limba indică o conexiune cu indivizibili¬ 
tatea şi delimitarea, dar se produce o deplasare de 
sens. 

ţi 33. Indivizibilitatea (G. Kopp) nu poate fi ridicată la ran¬ 
gul de criteriu al unităţii. 

Sînt oare identice unităţile? 

§ 34. Identitatea ca temei al denumirii „unitate". E Schro¬ 
der. Hobbes. Hume. Thomae. Prin abstragere de la 
diferenţele lucrurilor nu se obţine conceptul de nu¬ 
măr, iar lucrurile nu devin identice între ele. 

(j 35. Diversitatea este necesară chiar spre a se putea vorbi 
despre pluralitate. Descartes. E. Schroder. St. Jevons. 
(j 36. înţelegerea unităţilor ca distincte se ciocneşte de difi¬ 
cultăţi. Unu-urile distincte la St. Jevons. 

i 37. Definiţiile numărului pe baza unităţii sau a lui unu. 
la Locke, Leibniz, Hesse. 

î 38. „Unu“ este un nume propriu, „unitate" este un număr 
comun. Numărul nu poate fi definit ca unităţi. Deo¬ 
sebirea dintre „şi“ şi +. 

§ 39. Dificultatea concilierii identităţii cu discemabilitatea 
unităţilor este camuflată de ambiguitatea cuvîntului 
„unitate". 

încercări de a înlătura dificultatea 

§ 40. Spaţiul şi timpul ca mijloace de distingere. Hobbes. 
Thomae. împotriva lor: Leibniz, Baumann, St. Jevons. 

§41. Ţelul nu este atins. 

§ 42. Poziţia în cadrul unui şir ca mijloc de distingere. 
Hankel despre instituire. 

§43. Oglindirea obiectelor prin mijlocirea semnului 1 la 
Schroder. 

§ 44. Abstragerea de la caracterul diferenţelor cu păstrarea 
faptului existenţei lor la Jevons. 0 şi 1 sînt numere 
la fel ca celelalte. Dificultatea continuă să subziste. 

Soluţia dificultăţii 

§ 45. Privire retrospectivă. 

§ 46. Aserţiunea numerică cuprinde un enunţ despre un 
concept. Obiecţia că numărul variază, conceptul ră- 
mînînd neschimbat. 

§ 47. Caracterul factual al aserţiunii numerice se explică 
prin obiectivitatea conceptului. 

§ 48. Soluţia unor dificultăţi. 

§ 49. Confirmare la Spinoza. 

§ 50. Explicaţia lui E. Schroder. 

§51. Corectarea acesteia. 

(j 52. Confirmare într-o uzanţă a limbii gennane. 

şi 53. Distincţia dintre notele unui concept şi proprietăţile 
acestuia. Existenţă şi număr. 

§ 54. Unitate se poate numi subiectul unei aserţiuni nu¬ 
merice. Indivizibilitatea şi delimitarea unităţii. Iden¬ 
titate şi discemabilitate. 

IV. Conceptul de număr 

Fiecare număr individual este un 
obiect de sine-stătător 

(j 55. încercare de a completa definiţiile leibniziene ale 
numerelor individuale. 

(j 56. Definiţiile propuse sînt inaplicabile, întrucît ele ex¬ 
plică un enunţ în cadrul căruia numărul nu este decît 
o parte. 

§ 57. Aserţiunea numerică trebuie înţeleasă ca egalitate 
între numere. 

§ 5 8. Obiecţia că nu ne putem reprezenta numărul ca obiect 
autonom. Numărul nu este în genere reprezentabil. 

§ 59. Investigarea obiectelor nereprezentabile nu trebuie 
exclusă. 

§ 60. Pînă şi lucrurile concrete nu sînt întotdeauna repre- 
zentabile. Cuvintele trebuie considerate în cadrul 
propoziţiei, atunci cînd căutăm semnificaţia lor. 

§ 61. Obiecţia nespaţialităţii numerelor. Nu orice lucru 
obiectiv este spaţial. 

Spre a obţine conceptul de număr trebuie stabilit 
sensul unei identităţi numerice. 

(j 62. Ne trebuie un criteriu al identităţii numerice. 

§ 63. Posibilitatea corespondenţei univoce ca atare cri¬ 
teriu. Dubiu logic asupra definirii identităţii special 
pentru acest caz. 

§ 64. Exemple de proceduri analoge: direcţia, orientarea 
unui plan, forma unui triunghi. 

§ 65. O încercare de definiţie. Un al doilea dubiu: sînt oare 
satisfăcute legile identităţii? 

§ 66. Al treilea dubiu: criteriul identităţii este insuficient. 

§ 67. Criteriul nu poate fi completat adoptîndu-se ca notă 
a unui concept modul de introducere a unui obiect. 

5 68. Numărul ca extensie a unui concept. 

§ 69. Explicaţie. 

Completare şi verificare a definiţiei noastre 

§ 70. Conceptul de relaţie. 

§71. Corespondenţă printr-o relaţie. 

§ 72. Relaţia biunivocă. Conceptul de număr. 

§ 73. Numărul care revine conceptului F este identic cu 
numărul care revine conceptului G atunci cînd există 
o relaţie care pune în corespondenţă biunivocă obiec¬ 
tele de sub F cu obiectele de sub G. 

§ 74. Zero este numărul care revine conceptului „neidentic 
cu sine“. 

§ 75. Zero este numărul care revine unui concept sub care 
nu cade nimic. Sub un concept nu cade nici un obiect, 
dacă numărul care revine acestuia din urmă este zero. 

§ 76. Definiţia expresiei „n succedă imediat lui m în şirul 
numerelor naturale". 

§ 77. 1 este numărul care revine conceptului „identic cu 0“. 

§ 78. Propoziţii demonstrabile prin intermediul definiţii¬ 
lor noastre. 

§ 79. Definiţia succesiunii într-un şir. 

§ 80. Observaţii referitor la aceasta. Obiectivitatea succe- 
derii. 

§81. Definiţia expresiei ,jc aparţine <p - şirului terminat 




ţj 82. Schiţă a demonstraţiei că nu există un membru ultim 
al şirului numerelor naturale. 

ţi 83. Definiţia numărului finit. Nici un număr finit nu este 
propriul său succesor în şirul numerelor naturale. 

Numere infinite 

ţî 84. Numărul care revine conceptului „număr finit" este 
un număr infinit. 

ţî 85. Numerele infinite la Cantor; „putere". Divergenţă 
terminologică. 

ţî 86. Succesiune în cadrul unei consecuţii la Cantor. Suc¬ 
cesiune în cadrul unui şir la mine. 

V. încheiere 

ţj 87. Natura legilor aritmetice. 

ţî 88. Subaprecierea judecăţilor analitice de către Kant. 

ţj 89. Principiul lui Kant: „Fără sensibilitate nu ne-ar fi dat 
nici un obiect." Meritele lui Kant faţă de matematică. 

ţj 90. Demonstraţia completă asupra naturii analitice a le¬ 
gilor aritmeticii reclamă un lanţ de raţionamente fără 
fisuri. 

ţj 91. Scrierea mea conceptuală permite înlăturarea la¬ 
cunei. 

Alte numere 

ţj 92. Hankel despre sensul problemei privind posibilitatea 
numerelor. 

ţj 93. Numerele nu sînt nici în spaţiu, în afara noastră, nici 
subiective. 

i 94. Non-contradicţia unui concept nu ne garantează că 
sub acest concept cade ceva; la rîndul ei, non-con¬ 
tradicţia reclamă o demonstraţie. 

5 95. Pe (c-b) nu-1 putem privi necondiţionat ca pe un 
semn care soluţionează problema scăderii. 

$ 96. Nici matematicianul nu poate să creeze ceva în 
mod arbitrar. 

ţi 97. Conceptele trebuie distinse de obiecte.- 
ţi 98. Definiţia pe care Hankel o dă adunării. 

$ 99. Insuficienţa teoriei formale. 

; 100. încercare de a înţelege numerele complexe printr-o 
extindere specială a semnificaţiei înmulţirii. 

? 101. Posibilitatea unei asemenea înţelegeri nu este in¬ 
diferentă pentru forţa demonstraţiei. 

ţi 102. Simpla postulare a posibilităţii unei operaţii nu în¬ 
seamnă şi satisfacerea ei. 

j 103. Definiţia numerelor complexe la Kossak este de 
fapt numai un îndreptar general în vederea unei de¬ 
finiţii şi nu previne imixtiunea unui element străin. 
Reprezentarea geometrică. 

ţi 104. Problema revine la a stabili sensul unei judecăţi 
de recogniţie pentru numerele noi. 

ţi 105. Farmecul aritmeticii izvorăşte din caracterul ei 
raţional. 

ţi§ 106-109. Privire retrospectivă. 




INTRODUCERE 


La întrebarea ce este numărul unu, sau ce înseamnă 
semnul 1, se răspunde de obicei: „un lucru*' 3 . Iar dacă vom 
atrage atenţia asupra faptului că propoziţia 
„numărul unu este un lucru" 
nu constituie o definiţie, deoarece într-o parte ea conţine 
articolul hotărît, pe cînd în cealaltă parte articolul nehotărît, 
că ea nu face decît să încadreze numărul unu printre lu¬ 
cruri, fără a specifica însă despre care lucru este vorba, 
ni se va răspunde, probabil, că ne putem alege oricare lucru 
vrem spre a-1 numi unu. Dar dacă fiecare ar avea dreptul 
să înţeleagă sub această denumire orice doreşte, atunci una 
şi aceeaşi propoziţie despre unu ar fi înţeleasă în mod dife¬ 
rit de către oameni diferiţi; aceste propoziţii nu ar avea 
vreun conţinut comun. Poate că unii vor refuza să răspundă 
la această întrebare, arătînd că semnificaţia literei a în ca¬ 
drul aritmeticii nu poate fi nici ea precizată, şi că, în cazul 
cînd am spune „a înseamnă un număr", afirmaţia noastră 
ar putea suscita aceeaşi obiecţie ca definiţia: „unu este un 
număr". Or, în cazul lui a, refuzul de a răspunde la întrebare 
este pe deplin îndreptăţit; într-adevăr, a nu semnifică un nu¬ 
măr determinat, specificat ca atare, ci serveşte pentru a ex¬ 
prima universalitatea propoziţiilor. Dacă în a + a -a = a 
punem în locul lui a un număr arbitrar, dar acelaşi peste tot, 

obţinem întotdeauna o egalitate adevărată. Acesta este sen¬ 
sul în care este folosită litera a. în cazul lui unu însă, lucrurile 
stau cu totul altfel. Oare în egalitatea 1+1=2 putem înlocui 
pe 1, în ambele locuri unde apare, prin unul şi acelaşi o- 
biect, de pildă Luna? Dimpotrivă, s-ar părea că pe primul 
1 trebuie să-I înlocuim prin ceva diferit de ceea ce înlocuieşte 
pe al doilea 1. Cum se face că aici trebuie procedat într-un 
mod care în celălalt caz ar fi eronat? Totodată, aritmetica 
nu se poate mulţumi numai cu litera a, ci este nevoită să 
utilizeze şi alte litere (/>, c etc.), pentru a exprima în formă 
generală relaţii între numere diferite 4 . S-ar putea presupune 
deci că nici semnul 1 nu ar fi suficient, dacă, în mod simi¬ 
lar, el ar fi destinat să confere generalitate propoziţiilor. 
Dar numărul unu apare ca un obiect determinat ale cărui 
proprietăţi pot fi specificate; de exemplu, unu are proprie¬ 
tatea de a rămîne neschimbat în cazul înmulţirii cu el însuşi, 
în acest sens, dimpotrivă, a nu are proprietăţi care pot fi 
specificate, întmcît ceea ce se enunţă despre a este o pro¬ 
prietate comună a tuturor numerelor, în timp ce 1 1 = 1 nu 
enunţă nimic despre Lună, despre Soare, despre Sahara sau 
despre vîrful Teneriffe; într-adevăr, ce sens ar putea avea 
un atare enunţ? 5 

La întrebări ca acestea nici matematicienii, în majori¬ 
tatea lor, nu sînt pregătiţi să dea un răspuns satisfăcător. 
Nu este însă penibil ca ştiinţa să persiste în neclaritate, în 
privinţa obiectului ei primordial, obiect atît de simplu în 
aparenţă? Cu atît mai puţin se va putea spune ce este nu¬ 
mărul în genere. Atunci însă cînd un concept fundamen¬ 
tal al unei ştiinţe importante suscită dificultăţi, cercetarea 
mai amănunţită a acestui concept, în scopul depăşirii difi¬ 
cultăţilor, constituie o sarcină imperioasă, cu atît mai mult 
cu cît ar fi greu să se elucideze pe deplin natura numerelor 
negative, raţionale sau complexe, atîta timp cît înţelegerea 

fundaţiei pe care se reazemă întregul edificiu al aritmeticii 
rămîne nesatisfacătoare. 

Mulţi vor considera, desigur, că aceasta ar fi o osteneală 
de prisos. După părerea lor, conceptul în cauză a fost tratat 
suficient în manualele elementare şi epuizat astfel o dată 
pentru totdeauna. Cine ar crede că mai are ceva de învăţat 
intr-o chestiune atît de simplă? Conceptul de număr întreg 
pozitiv este considerat a fi într-atît de neproblematic, încît 
se crede că el ar putea fi prezentat ştiinţific şi exhaustiv pînă 
şi copiilor şi că oricine, fără a mai trebui să reflecteze şi 
să cunoască ceea ce au gîndit alţii, ştie tot ce se poate şti 
despre acest concept. Prin urmare, nu este îndeplinită deloc 
prima condiţie preliminară a învăţării: a şti că nu ştim 6 . 
Rezultatul este că ne mulţumim în continuare cu o concep¬ 
ţie rudimentară, deşi încă Herbart* profesase o doctrină mai 
adecvată 7 . Este tulburător şi demoralizant faptul că rezul¬ 
tatele dobîndite anterior riscă astfel mereu să se piardă ia¬ 
răşi, că atîta trudă pare să fi fost zadarnică, şi aceasta numai 
pentru că autosuficienţa ne face să nu considerăm nece¬ 
sar a ne însuşi roadele cunoaşterii. îmi dau bine seama că 
şi lucrarea de faţă este expusă aceluiaşi pericol. împotriva 
mea se ridică acea concepţie rudimentară după care calcu¬ 
lul ar fi o gîndire agregativă, mecanică**. Personal, mă în¬ 
doiesc că în genere există o asemenea gîndire s . Mai curînd 
am putea admite o facultate a reprezentării de natură agrega¬ 
tivă, însă ea nu prezintă vreo însemnătate pentru calcul. în 
esenţă, gîndirea este peste tot aceeaşi: legile gîndirii nu se 
diferenţiază după un obiect sau altul. Deosebirile constau 


* Sămlliche Werke, ed. Hartenstein, voi. X, Partea I, Umriss 
pădagogischer Vorlesungen , fj 252, Obs. 2: „Doi nu înseamnă 
două lucruri, ci dublarea" etc. 

* * K. Fischer, System der Logik und Metaphysik oder Wissen- 
schaflslehre, ed. 2, § 94. 

doar în gradul mai mare sau mai mic de puritate şi de inde¬ 
pendenţă faţă de factorii de ordin psihologic şi faţă de mij¬ 
loacele auxiliare exterioare ale gîndirii (limbajul, notaţiile 
numerelor etc.), precum şi în fineţea mai mare sau mai mică 
a construcţiei conceptelor; însă tocmai în această privinţă 
matematica nu poate fi depăşită de nici una dintre ştiinţe, 
nici măcar de către filozofie. 

Din scrierea de faţă se va putea vedea că pînă şi un ra¬ 
ţionament în aparenţă atît de specific matematic cum este 
cel de la n la n + 1 se întemeiază pe legile generale ale 
logicii 9 şi că nu avem nevoie să apelăm la legi speciale 
ale unei gîndiri agregative. Fireşte, noi putem folosi me¬ 
canic simbolurile numerelor, tot aşa cum putem vorbi papa¬ 
galiceşte; însă cu greu s-ar putea numi aceasta gîndire. Dar, 
ce-i drept, este posibil ca limbajul simbolic al matematicii 
să fie astfel construit, prin intermediul gîndirii reale, încît 
ulterior, ca să spunem aşa, să gîndească el pentru noi. Aceas¬ 
ta însă nu dovedeşte că numerele s-ar fi format într-un 
anume mod mecanic, aşa cum, de pildă, grămezile de nisip 
se formează din grăunţe de cuarţ 10 . După părerea mea, este 
în interesul matematicienilor ca să combatem o atare con¬ 
cepţie care duce la discreditarea unui obiect principal al 
ştiinţei lor şi discreditează astfel însăşi această ştiinţă. Afir¬ 
maţii de acelaşi gen le putem întîlni însă pînă şi în lucrările 
matematicienilor. în opoziţie cu aceste concepţii, va trebui 
să admitem, dimpotrivă, că conceptul de numărare o struc¬ 
tură mai. complicată decît aceea a majorităţii conceptelor 
din alte ştiinţe, deşi numărul rămîne unul dintre cele mai 
simple concepte aritmetice". 

Pentru a spulbera deci iluzia că numerele întregi poziti¬ 
ve nu suscită de fapt nici o dificultate şi că există un con¬ 
sens unanim asupra lor, am considerat oportun să discut 
unele păreri ale filozofilor şi matematicienilor, în legătură 

ju problemele ridicate aici. Se va vedea cît de puţin con¬ 
cordă între ele aceste păreri; vom avea prilejul să întîlnim 
chiar şi concepţii diametral opuse. De exemplu, în timp 
ce unii afirmă că „unităţile sînt identice între ele“, alţii le 
consideră diferite, fiecare aducînd în sprijinul poziţiei sale 
argumente care nu pot fi respinse fără o examinare aten¬ 
tă. Ceea ce mi-am propus în cele de faţă este să trezesc 
dorinţa unei analize mai minuţioase. Totodată, examinarea 
preliminară a părerilor exprimate de alţii va curăţi terenul 
pentru propria mea concepţie, astfel ca oricine să se convingă 
din capul locului că celelalte căi nu duc la ţintă şi că păre¬ 
rea mea nu este una printre multe altele, egal îndreptăţite; 
sper astfel să rezolv definitiv problema, cel puţin în aspectele 
ei esenţiale. 

Desigur, expunerea mea va lua astfel o turnură mai filo¬ 
zofică decît ar putea admite numeroşi matematicieni; însă 
analiza temeinică a conceptului de numărcomportă inevi¬ 
tabil un anumit element filozofic. Problema aparţine atît 
matematicii cît şi filozofiei. 

Dacă, în pofida demersurilor întreprinse de ambele părţi, 
conlucrarea celor două ştiinţe este departe de a înflori, aşa 
cum am dori şi cum ar fi posibil, această stare de lucruri, 
după părerea mea, se datorează preponderenţei în filozofie 
a metodelor psihologice de analiză, metode care au pătruns 
pînă şi în domeniul logicii. Această orientare nu are nici 
un punct de contact cu matematica, fapt ce explică lesne 
aversiunea multor matematicieni faţă de considerentele 
filozofice. Astfel, cînd Stricker* spune că reprezentările 
noastre asupra numerelor sînt fenomene motorii, depen¬ 
dente de senzaţiile musculare, matematicianul nu mai este 
în măsură a recunoaşte aici numerele sale şi nu are ce să 


Studien iiber Association der Vorstellungen , Viena, 1883. 

facă cu o propoziţie de acest gen. O aritmetică fundată pe 
senzaţii musculare ar fi, de bună seamă, senzaţională, însă 
ar rămîne la fel de confuză ca şi fundaţiile pe care se reazi- 
mă. Nu, aritmetica nu are nici o tangenţă cu senzaţiile, pre¬ 
cum nici cu imaginile interioare plăsmuite din urmele 
impresiilor senzoriale anterioare. Inconstanţa şi vagul în care 
plutesc toate aceste configuraţii contrastează puternic cu 
precizia şi soliditatea conceptelor şi obiectelor matematicii. 
Cercetarea reprezentărilor şi a metamorfozelor suferite de 
acestea se poate dovedi, fireşte, utilă; psihologia nu trebuie 
să-şi închipuie însă că ar putea aduce vreo contribuţie la 
fundamentarea aritmeticii 12 . Pentru matematician ca atare, 
aceste imagini mentale, geneza şi transformarea lor, nu 
prezintă nici o importanţă. Stricker însuşi afirmă că el nu 
asociază cuvîntului „o sută" altceva decît reprezentarea 
semnului 100. Alţii şi-ar putea reprezenta litera C sau orice 
altceva. Oare de aici nu urmează că, în cazul nostru, aces¬ 
te imagini mentale sînt absolut irelevante pentru esenţa 
chestiunii? Nu urmează că ele sîntabsolut accesorii, aseme¬ 
nea tablei negre şi a unei bucăţi de cretă care, nici ele, nu 
pot fi numite reprezentări ale numărului o sută? Aşadar, 
nu ne este îngăduit să credem că esenţa chestiunii ar con¬ 
sta în asemenea reprezentări! Să nu confundăm descrierea 
modului de apariţie a unei reprezentări cu o definiţie, să 
nu confundăm determinarea condiţiilor psihosomatice în 
care devenim conştienţi de o propoziţie cu demonstraţia 
acesteia şi să nu confundăm adevărul unei propoziţii cu 
faptul de a fi gîndită. Trebuie reamintit, se pare, că o pro¬ 
poziţie nu încetează a fi adevărată în clipa cînd eu încetez 
să o mai gîndesc, tot aşa cum nici Soarele nu dispare în 
clipa cînd închid ochii. în caz contrar, s-ar putea ajunge 
pînă acolo încît în demonstrarea teoremei lui Pitagora să tre¬ 
buiască să menţionăm conţinutul în fosfor al creierului nos- 

tru, iar un astronom să şovăie să extindă concluziile sale 
asupra trecutului îndepărtat, de teamă ca să nu i se obiecte¬ 
ze: „Ai socotit aici că 2 ■ 2 = 4; însă ideea de număr are şi 
ea o evoluţie, o istorie! E îndoielnic ca ea să fi ajuns încă 
de pe atunci într-un stadiu atît de avansat. De unde ştii că 
in acel trecut îndepărtat propoziţia noastră exista deja? Oare 
fiinţele de atunci nu ar fi putut avea propoziţia 2-2 = 5, 
din care apoi, prin selecţie naturală în cursul luptei pen¬ 
tru existenţă, să fi luat naştere propoziţia 2 ■ 2 = 4? Şi, — 
cine ştie! — poate că însăşi această din urmă propoziţie 
este cumva sortită să se transforme, în acelaşi mod, în 
2-2 = 3.“ — Est modus in rebus, suni cerii denique fines! 
Abordarea istorică chemată să dea la iveală devenirea lu¬ 
crului, pentru a cunoaşte astfel însăşi esenţa acestuia, are, 
desigur, justificarea sa; ea îşi are însă limitele sale. Dacă 
în fluxul continuu al tuturor lucrurilor nu am mai reţine ni¬ 
mic stabil, etem, universul ar înceta să mai fie recognosci- 
bil şi totul s-ar topi într-un vîrtej haotic. După cum s-ar 
părea, unii îşi închipuie că noţiunile apar în sufletul indivi¬ 
dual aşa cum apar frunzele pe copaci şi consideră că am 
putea cunoaşte esenţa conceptelor cercetînd apariţia aces¬ 
tora şi dîndu-le o explicaţie psihologică, pornind de la natu¬ 
ra cugetului uman. Această concepţie transformă însă orice 
lucru în ceva subiectiv şi, dusă pînă la capăt, e la antipodul 
adevărului. Ceea ce se numeşte istorie a conceptelor este 
de fapt istoria cunoaşterii de către noi, fie a conceptelor, 
fie a semnificaţiilor cuvintelor. Aşa cum se întîmplă în mod 
frecvent, abia un imens efort intelectual care poate con¬ 
tinua secole întregi duce la cunoaşterea unui concept în 
puritatea sa, curăţat de suprapunerile străine care îl ascund 
ochilor minţii. Ce să spunem atunci despre aceia care, în 
loc de a duce mai departe această operă în domeniile unde 
ea nu pare a se fi încheiat, o desconsideră şi se refugiază 

în camera copiilor sau în cele mai străvechi perioade ale 
evoluţiei omenirii, pentru ca să descopere acolo, ca J. St. Mill, 
aritmetica turtelor dulci sau a pietricelelor! Nu ne mai ră- 
mîne decît să atribuim aromelor culinare o semnificaţie 
specială pentru conceptul de număr. O asemenea procedură 
se situează la antipodul celei raţionale şi este, în orice caz, 
cum nu se poate mai nematematică. Nu e de mirare că 
matematicienii nu vor să audă nimic despre ea! în loc de a 
afla o deosebită puritate a conceptului pe măsură ce cre¬ 
dem a ne apropia de izvoarele sale, toate lucrurile apar ca 
printr-o ceaţă, spălăcite şi amorfe. Lucrurile se prezintă 
ca şi cum, pentru a cunoaşte America, cineva ar vrea să 
se pună iarăşi în situaţia lui Columb, în momentul cînd 
acesta a zărit prima lucire şovăielnică a presupusei sale In¬ 
dii. Fireşte, această comparaţie nu demonstrează nimic; sper 
însă că ea înfăţişează cît se poate de limpede punctul meu 
de vedere. în numeroase cazuri, se poate întîmpla, desigur, 
ca istoria descoperirilor anterioare să-şi dovedească utili¬ 
tatea ca demers preliminar în vederea cercetărilor ulterioare; 
dar nu este permis ca ea să uzurpe locul acestora 13 . 

în ceea ce îi priveşte pe matematicieni, combaterea unor 
atari concepţii ar fi fost într-adevăr superfluă; întrucît însă 
în încercarea de a soluţiona controversatele probleme dis¬ 
cutate i-am avut în vedere şi pe filozofi, m-am văzut silit 
să fac mici incursiuni în domeniul psihologiei, fie şi numai 
pentru a respinge intruziunea ei în domeniul matematicii. 

De altfel, formulări psihologice întîlnim pînă şi în ma¬ 
nualele de matematică. Atunci cînd autorul se simte obli¬ 
gat să dea o definiţie fără a fi însă în stare să-şi realizeze 
intenţia, el încearcă cel puţin să descrie modul în care se 
ajunge la obiectul sau conceptul respectiv. Situaţia poate 
fi identificată cu uşurinţă: în cursul expunerii ulterioare 
autorul nu se mai poate întoarce niciodată la asemenea 

explicaţii. Demersurile introductive, în scopuri didactice, 
sint pe deplin justificate; trebuie însă să le distingem întot¬ 
deauna în mod clar de o definiţie. Un exemplu admirabil 
al modului în care pînă şi matematicienii pot confunda 
temeiurile demonstraţiei cu condiţiile psihice sau fizice ale 
producerii demonstraţiei ni-l oferă E. Schroder*, atunci 
cînd, sub titlul „Axiomă specială", scrie următoarele: „Prin¬ 
cipiul pe care l-am avut în minte s-ar putea intitula Axioma 
inerţiei semnelor. Acest principiu ne dă certitudinea că de-a 
lungul tuturor expunerilor şi raţionamentelor noastre, sem¬ 
nele rămîn întipărite atît în memoria noastră, cît şi — cu 
atît mai mult — pe hîrtie“ ş.a.m.d. 14 

Dacă, pe de o parte, matematica trebuie să refuze orice 
asistenţă din partea psihologiei, pe de altă parte ea nu poate 
contesta strînsa ei conexiune cu logica. Eu merg chiar pînă 
la a fi de acord cu cei care susţin imposibilitatea unei deli¬ 
mitări nete între matematică şi logică. în orice caz, se va 
admite că orice investigaţie asupra valabilităţii unei demon¬ 
straţii sau a justificării unei definiţii este, în mod inevita¬ 
bil, o investigaţie de natură logică. Dar asemenea chestiuni 
nu pot fi eliminate din matematică, deoarece numai dîndu-le 
un răspuns putem obţine certitudinea necesară. 

în această direcţie, de asemenea, eu merg desigur ceva 
mai departe decît se obişnuieşte. Majoritatea matematici¬ 
enilor se mulţumesc, atunci cînd sînt întreprinse cercetări 
de acest gen, să răspundă cerinţelor imediate. Cînd o de¬ 
finiţie se dovedeşte operantă în cadrul demonstraţiilor, cînd 
nu ne ciocnim nicăieri de contradicţii, cînd descoperim co¬ 
nexiuni între lucruri aparent fără legătură între ele şi ajungem 
astfel la o ordonare şi o regularitate superioară, obişnuim 
a considera că definiţia respectivă a fost asigurată într-un 


* Lehrbuch der Arithmelik und Algebra. 

mod satisfăcător şi ne mai interesăm prea puţin de justi¬ 
ficarea ei logică. Acest procedeu are în orice caz avanta¬ 
jul că nu ne abate prea mult de la ţelul urmărit. Sînt şi eu 
gata să admit că definiţiile trebuie apreciate după eficienţa 
lor, după posibilităţile pe care le oferă în vederea efectuării 
demonstraţiilor. Trebuie însă să ţinem seama de faptul că 
rigoarea demonstraţiei rămîne iluzorie, chiar dacă lanţul 
deducţiilor nu prezintă nici o lacună, atîta timp cît defini¬ 
ţiile nu-şi găsesc justificarea decît în mod tardiv, şi anume 
prin faptul că nu am ajuns la o contradicţie. Procedînd 
astfel, unica certitudine pe care o putem dobîndi este esenţial- 
mente empirică şi efectiv trebuie să acceptăm eventualitatea 
descoperirii ulterioare a unei contradicţii care să ruineze 
întregul edificiu 15 . Din acest motiv, m-am crezut obligat să 
revin mai mult decîtconsiderăa fi necesar majoritatea mate¬ 
maticienilor asupra fundamentelor logice generale. 

în cercetarea de faţă am adoptat trei principii fundamen¬ 
tale: 

trebuie să distingem întotdeauna în mod riguros psi¬ 
hologicul de logic, subiectivul de obiectiv 16 ; 

semnificaţia cuvintelor nu trebuie căutată în izolarea lor, 
ci numai în contextul propoziţiei 17 ; 

trebuie avută în vedere distincţia dintre concept şi obiect 18 . 
Conform primului principiu, am folosit întotdeauna cu- 
vîntul „reprezentare* 1 [ Vorstellung] în sens psihologic, fa- 
cînd o distincţie între reprezentări, pe de o parte, concepte 
şi obiecte, pe de altă parte. Atunci cînd nu se respectă al 
doilea principiu, ne vedem siliţi să acceptăm în calitate de 
semnificaţii ale cuvintelor imagini mentale sau acte ale psi¬ 
hicului individual, încâlcind astfel primul principiu. în ceea 
ce priveşte al treilea punct, ar fi o iluzie să ne închipuim că 
un concept poate fi transformat în obiect, fără a-1 modifica. 

De aici urinează că o anume teorie formală larg răspîndită 
i>upra fracţiilor, numerelor negative etc. este inconsistentă, 
in scrierea de faţă nu pot decît să indic în linii mari o soluţie 
mai bună. în cazul numerelor de acest tip, ca şi în cazul 
numerelor întregi pozitive, problema revine la a stabili sen¬ 
sul unei identităţi. 

Cred că rezultatele la care am ajuns vor obţine, cel puţin 
in linii mari, adeziunea acelor matematicieni care îşi dau 
osteneala să examineze argumentele mele. Mi se pare că ele 
plutesc deja în aer, şi nu este exclus ca flecare dintre ele în 
parte, sau cel puţin rezultate apropiate, să fi fost deja expri¬ 
mate; cu toate acestea, aşa cum sînt prezentate aici în 
conexiunea lor reciprocă, ele pot constitui încă o nouta¬ 
te. Am fost adesea surprins să constat că expuneri care 
intr-o anumită privinţă se apropiau foarte mult de propria 
mea concepţie se îndepărtau totuşi în mod substanţial de 
ea, în alte privinţe. 

Felul cum vor fi primite aceste rezultate de către filo¬ 
zofi va diferi de la caz la caz, în funcţie de punctul de vedere 
al fiecăruia; cea mai rea primire le-o vor face, desigur, em¬ 
piriştii care nu recunosc ca procedeu originar de raţiona¬ 
ment decît inducţia şi pînă şi pe aceasta o consideră nu ca 
un raţionament propriu-zis, ci ca o deprindere. Poate că un 
filozof sau altul va folosi acest prilej pentru a supune pro¬ 
pria sa teorie a cunoaşterii unei noi verificări. Celor care 
ar înclina să critice definiţiile mele ca artificiale, le-aş su¬ 
gera că în cazul de faţă problema nu este dacă aceste 
definiţii sînt naturale, ci dacă ele ating miezul chestiunii 
şi sînt logic inatacabile. 

îmi permit să sper că şi filozofii, dacă vor examina fără 
prejudecăţi scrierea mea, vor găsi unele lucruri folositoare. 





§ 1. După ce s-a îndepărtat un timp de la rigoarea eu¬ 
clidiană, matematica se reîntoarce în prezent la ea şi se 
străduieşte chiar să o depăşească. în aritmetică, fie şi numai 
datorită originii indiene a mai multor metode şi concepte 
ale sale, se încetăţenise un mod de gîndire mai puţin rigu¬ 
ros decît în geometrie, care a fost cu precădere o creaţie a 
grecilor. Elaborarea analizei superioare nu a făcut decît să 
stimuleze această tendinţă; într-adevăr, tratarea riguroasă a 
acestei teorii s-a ciocnit de dificultăţi considerabile, aproa¬ 
pe de neînvins, dificultăţi a căror depăşire nu făgăduia 
totuşi să răsplătească eforturile depuse în acest scop. Evo¬ 
luţia ulterioară a arătat însă din ce în ce mai limpede că 
matematica nu se poate mulţumi cu simpla convingere mo¬ 
rală, susţinută de numeroase aplicaţii încununate de suc¬ 
ces. Pentru numeroase aserţiuni care înainte erau admise, 
ca de la sine înţelese, se pretinde astăzi o demonstraţie. în 
multe cazuri, limitele de valabilitate ale unei propoziţii au 
ajuns să fie stabilite astfel pentru prima oară. S-a arătat 
că noţiunile de funcţie, continuitate, limită, infinit necesită 
o definiţie mai riguroasă. Numărul negativ şi numărul ira¬ 
ţional, care fuseseră admise de mai multă vreme în cadrul 
ştiinţei, au fost supuse unei examinări mai exigente, che¬ 
mată să stabilească dreptul lor de cetăţenie. 

Pretutindeni ne întîmpină astfel aspiraţia de a da demon¬ 
straţii riguroase, de a delimita precis graniţele validităţii 

şi, spre a se putea ajunge la aceasta — tendinţa de a defi¬ 
ni riguros conceptele. 

§ 2. Urmînd acest drum, va trebui să ajungem la con¬ 
ceptul de număr 10 şi la cele mai simple propoziţii asupra 
numerelor întregi pozitive care constituie fundamentul 
întregii aritmetici. Negreşit, formule numerice cum sînt 
5 + 7 = 12 şi legi ca aceea a asociativităţii adunării îşi gă¬ 
sesc atîtea confirmări în cadrul numeroaselor lor aplicaţii 
cotidiene, încît punerea lor la îndoială, prin reclamarea unei 
demonstraţii, poate părea de-a dreptul ridicolă. Dar, prin 
însăşi natura ei, în locul unei verificări inductive mate¬ 
matica preferă, ori de cîte ori aceasta este posibil, o demon¬ 
straţie. Euclid demonstrează numeroase lucruri pe care 
oricine i le-ar fi admis oricum. Dar, atunci cînd matema¬ 
ticienii nu s-au mai declarat satisfăcuţi cu gradul euclidian 
de rigoare, ei au ajuns la cercetările legate de axioma para¬ 
lelelor. 

Astfel, încă de pe acum orientarea în direcţia unei rigori 
maxime a depăşit în numeroase privinţe cerinţele iniţiale, 
accentuîndu-se mereu şi extinzîndu-se în diverse domenii. 

Demonstraţia, trebuie spus, nu are numai scopul de a 
pune adevărul unei propoziţii la adăpost de orice îndoială; 
ea ne face cunoscută, de asemenea, dependenţa reciprocă a 
adevărurilor. După ce încercările nereuşite de a-1 clinti ne-au 
convins că un bloc de piatră este de neclintit, mai rămîne să 
ne întrebăm ce anume îl susţine atît de solid. Cu cît ducem 
mai departe aceste cercetări, cu atît mai puţine ajung adevă¬ 
rurile iniţiale la care reducem totul; această simplificare, 
luată în sine, este un scop demn de toată atenţia noastră 20 . 
Nu este exclus ca să se confirme şi o altă speranţă, anume 
aceea că, pornind de la elucidarea activităţii spontane a oame¬ 
nilor în cazurile cele mai simple şi desprinzînd de aici ele- 

mentul universal valid, vom ajunge la cunoaşterea unor pro¬ 
cedee generale de elaborare a conceptelor şi de întemeiere 
a propoziţiilor, procedee aplicabile chiar în cazurile mai 
complicate 21 . 

§ 3. Mobiluri de ordin filozofic m-au condus de aseme¬ 
nea la cercetări de acest gen. întrebările privind natura apri¬ 
orică sau aposterioricâ, sintetică sau analitică a adevărurilor 
aritmetice îşi aşteaptă aici răspunsul lor. într-adevăr, deşi 
înseşi aceste concepte aparţin filozofiei 22 , soluţia, după pă¬ 
rerea mea, nu poate fi obţinută fără a chema în ajutor ma¬ 
tematica. Fireşte, aceasta depinde de sensul pe care îl dăm 
problemelor în cauză. 

Nu o dată se întîmplă ca descoperirea conţinutului unei 
propoziţii să preceadă demonstraţia riguroasă a acesteia 
din urmă, obţinută pe alte căi, mai anevoioase; însăşi aceas¬ 
tă demonstraţie ne permite adesea să cunoaştem mai precis 
condiţiile valabilităţii propoziţiei. în genere, deci, problema 
modului în care ajungem la conţinutul unei judecăţi trebu¬ 
ie separată de problema modului în care justificăm aserţiu¬ 
nea respectivă. 

După părerea mea, distincţiile între a priori şi a poste¬ 
riori, sintetic şi analitic, nu privesc conţinutul judecăţii, 
ci justificarea emiterii ei*. Acolo unde justificarea lipseşte, 
dispare şi posibilitatea efectuării acestei clasificări. O eroare 
apriorică este aşadar un lucru la fel de absurd ca, de pildă, 
un concept albastru. Cînd spunem că o propoziţie este apos- 
teriorică sau apriorică în sensul pe care îl am eu în vedere, 
noi nu judecăm asupra condiţiilor psihologice, fiziologi¬ 
ce şi fizice care au permis constituirea în conştiinţă a conţinu- 


* Prin aceasta nu umiăresc, desigur, să atribui un nou sens aces¬ 
tor tenneni, ci numai să stabilesc ceea ce au avut în vedere autori 
anteriori şi în special Kant. 

tului propoziţiei; de asemenea, nu ne pronunţăm asupra mo¬ 
dului în care altcineva a ajuns s-o considere, poate în mod 
eronat, adevărată; ne pronunţăm asupra temeiului cel mai 
adînc care justifică acceptarea adevărului acestei propoziţii. 

Problema este astfel scoasă din domeniul psihologiei 
şi plasată în domeniul matematicii, atunci cînd este vorba 
de un adevăr matematic. Acum, ceea ce se cere este de a 
descoperi demonstraţia, reducînd-o, pas cu pas, pînă la ade¬ 
vărurile primitive. Dacă, o dată angajaţi pe acest drum, 
ajungem numai la legile logice generale şi la definiţii, ade¬ 
vărul are un caracter analitic; se presupune, totodată, că 
au fost luate în consideraţie şi acele propoziţii de care de¬ 
pinde admisibilitatea fiecărei definiţii 23 . Dacă însă efectu¬ 
area demonstraţiei este imposibilă atîta timp cît nu facem 
apel la adevăruri care nu sînt de natură general-logică, ci 
aparţin unui anumit domeniu special al ştiinţei, propozi¬ 
ţia este sintetică. Pentru ca un adevăr să fie aposterioric, 
este necesar ca demonstraţia lui să facă apel la fapte; cu 
alte cuvinte, să folosească adevăruri indemonstrabile şi care 
nu au caracter universal, ele cuprinzînd enunţuri despre obiec¬ 
te determinate în mod special 24 . Dacă, dimpotrivă, demonstra¬ 
ţia poate fi întreprinsă exclusiv pe baza unor legi universale, 
care nu admit şi nici nu pretind o demonstraţie, atunci ade¬ 
vărul este aprioric*. 


* Admiţînd în genere existenţa unor adevăruri universale, tre¬ 
buie să admitem totodată existenţa unor legi originare; într-ade- 
văr, numai din fapte individuale nu decurge nimic, decît în temeiul 
unei legi. însăşi inducţia se sprijină pe propoziţia generală potri¬ 
vit căreia demersul inductiv poate întemeia adevărul unei legi, sau 
cel puţin probabilitatea aceleia din urmă. Pentru cel ce contestă 
aceasta, inducţia nu este decît un fenomen psihologic, un proce¬ 
deu prin care oamenii ajung să creadă în adevărul unei propozi¬ 
ţii, fără ca ceea ce ei cred să aibă cea mai mică justificare. 

$ 4. Pornind de la aceste probleme filozofice, ajungem 
ia aceleaşi cerinţe care, independent de aceasta, se ridica¬ 
seră în matematici — cerinţa de a demonstra cu rigoare 
maximă, ori de cîte ori este posibil, propoziţiile fundamen¬ 
tale ale aritmeticii. într-adevăr, numai eliminarea cît se 
poate de scrupuloasă a oricărei lacune din lanţul raţiona¬ 
mentelor ne permite să afirmăm cu deplină certitudine care 
>int adevărurile originare pe care se sprijină demonstraţia; 
or. problemelor de mai sus le vom putea da un răspuns 
numai cu condiţia ca să cunoaştem aceste adevăruri. 

Dacă încercăm acum să dăm curs acestei cerinţe, ajun¬ 
gem imediat la propoziţii a căror demonstrare rămîne im¬ 
posibilă atîta timp cît nu reuşim să reducem conceptele 
care figurează în cadrul lor la alte concepte mai simple, 
sau la un element de mai mare generalitate 25 . In cazul de 
faţă este vorba în primul rînd despre număr, care trebuie 
să fie sau definit sau recunoscut ca fiind imposibil de de¬ 
finit. Cartea de faţă îşi propune elucidarea acestei chesti¬ 
uni*. Răspunsul dat va determina şi soluţia problemei 
privind natura legilor aritmetice. 

înainte de a aborda înseşi aceste chestiuni, îmi propun 
să fac cîteva observaţii preliminare privitor la ceea ce ar 
putea constitui cheia unui răspuns. într-adevăr, dacă abor- 
dînd problema prin prisma altor concepţii vom afla temeiuri 
pentru a atesta caracterul analitic al propoziţiilor funda¬ 
mentale ale aritmeticii, atunci aceste temeiuri vor pleda 
şi pentru demonstrabilitatea aceloraşi propoziţii, precum 
şi pentru posibilitatea definirii conceptului de număr. O în- 
riurire în sens opus o vor avea temeiurile caracterului apos- 


* Ca atare, în cele ce urmează, atunci cînd nu se va specifica 
nimic altceva, va fi vorbanumai despre numerele pozitive întregi, 
care răspund la întrebarea „cîţi“, „cîte“. 

terioric al acestor adevăruri. De aceea,este indicat să întreprin¬ 
dem un examen preliminar al acestor chestiuni controversate. 


I. Opiniile unor autori asupra naturii 
propoziţiilor aritmetice 

Sînt oare demonstrabile formulele numerice? 

§ 5. Formulele numerice care se referă la numere 
determinate, cum este formula 2 + 3 = 5, trebuie distinse 
de legile generale valabile pentru toate numerele. 

Aceste formule sînt considerate de către unii filozofi* 
ca indemonstrabile şi nemijlocit evidente, asemenea unor 
axiome 26 . Kant** le declară indemonstrabile şi sintetice, 
ezitînd însă a le denumi axiome, dat fiind faptul că ele nu 
sînt generale şi căsîntîn număr infinit 27 . Hankel 28 *** afir¬ 
mă pe drept cuvînt că admiterea unei infinităţi de adevăruri 
originare indemonstrabile este paradoxală şi inadecvată, 
în fapt, ea contrazice una din exigenţele raţiunii, şi anume 
evidenţa fundamentelor prime. Să fie oare nemijlocit evi¬ 
dent că 

135 664 + 37 863 = 173 527 ? 

Nicidecum! Şi tocmai aceasta îl face pe Kant să susţină natu¬ 
ra sintetică a acestor propoziţii. Dar acelaşi fapt pledează 
cu atît mai mult împotriva indemonstrabilităţii aceloraşi 


* Hobbes, Locke. Newton. Cf. Baumann, Die Lehren von 
Zeii, Raum und Malhemalik, pp. 241 şi 242, 365 şi urm., 475. 

** Kritikderreinen Vernunfi , herausgcg. v. Hartenstein, III. 
p. 157. 

* * * Vorlesungen iiber die complexeii Zahlen und ihren Funk- 
lionen, p. 55. 

propoziţii; căci cum altfel decît prin intermediul unei de¬ 
monstraţii le-am putea sesiza, de vreme ce ele nu prezin- 
J o evidenţă nemijlocită? Kant nu ezită să invoce intuiţia 
degetelor sau a punctelor 29 , riscînd astfel ca, împotriva in¬ 
tenţiei sale, să prezinte ca empirice aceste propoziţii; căci, 
intr-adevăr, intuiţia a 37 863 de degete nu este în nici un 
caz o intuiţie pură. Mai mult, termenul „intuiţie" nu pare 
a ti adecvat, dat fiind că şi 10 degete, prin dispunerea lor 
intr-un mod sau altul, pot suscita cele mai felurite intuiţii. 
Dar, în genere, avem noi oare o intuiţie a 135 664 de de¬ 
gete sau puncte? Dacă am avea această intuiţie, împreună 
cu intuiţia a 37 863 de degete şi alta a 173 527 de degete, 
valabilitatea formulei noastre, dacă ea ar fi indemonstrabi- 
lă, ar fi imediat evidentă, cel puţin în cazul degetelor; însă 
nu acesta este cazul. 

Kant a avut în vedere, desigur, numai numere mici. Aşa¬ 
dar, formulele pentru numere mari ar fi demonstrabile, în 
timp ce formulele pentru numere mici sînt nemijlocit evi¬ 
dente prin intuiţie. însă trasarea unei distincţii principiale 
între numerele mici şi numerele mari este contestabilă, cu 
atît mai mult cu cît între ele cu greu s-ar putea trage o linie 
de demarcaţie rigidă. Dacă formulele numerice ar fi de¬ 
monstrabile începînd de la 10, să spunem, ne-am putea în¬ 
treba pe drept cuvînt: de ce nu începînd de la 5, de la 2, 
de lai? 

§ 6. Alţi filozofi şi matematicieni au susţinut, pe de altă 
parte, că formulele numerice sînt demonstrabile. Leibniz* 
spune: 

„Că 2 şi cu 2 fac 4 nu este un adevăr imediat; să ad¬ 
mitem c ăpati-u înseamnă trei şi cu unu. Demonstraţia poate 
fi făcută, şi anume astfel: 


* Nouveaux Essais , IV, § 10, ed. Erdmann, p. 363. 

Definiţii: 1) Doi este unu şi cu unu. 

2. Trei este Doi şi cu unu. 

3) Patru este Trei şi cu unu. 

Axiomă: înlocuind egalii prin egali, egalitatea persistă. 
Demonstraţie: 2+2=2+l+l=3+l=4 
Def. 1. Def . 2. Def. 3. 

Deci, conform axiomei: 2 + 2 = 4.“ 

La prima vedere, această demonstraţie pare a fi inte¬ 
gral construită din definiţii şi din sus-menţionata axiomă. 
La rîndul ei, axioma ar putea fi transformată într-o definiţie, 
aşa cum procedează însuşi Leibniz într-un alt loc*. S-ar pă¬ 
rea că despre 1, 2, 3, 4 nu avem nevoie să ştim decît ceea 
ce este cuprins în definiţii. La o examinare mai atentă des¬ 
coperim însă o lacună, camuflată de omiterea parantezelor. 
Şi anume, pentru a fi mai riguroşi, trebuia să se scrie: 

2 + 2 = 2 +(1 + 1 ) 

(2+1)+1=3+ 1=4. 

Lipseşte aici propoziţia 

2 + (1 + 1 ) = (2 + 1 ) + 1 , 
propoziţie care constituie un caz particular al lui 
a + (b + c) = (a + b) + c. 

Dacă asumăm această lege, se constată cu uşurinţă că orice 
formulă a adunării poate fi demonstrată în mod similar. Aşa¬ 
dar, fiecare număr trebuie definit pe baza celui precedent, 
în fapt, nu văd cum un număr ca 437 986 ar putea să ne fie 
dat într-un mod mai adecvat decît acela propus de Leibniz. 


* Non inelegans specimen demonstrandi in abstraclis , ed. Erd- 
mann, p. 94 

Chiar fără a avea vreo reprezentare preliminară despre acest 
număr, noi reuşim astfel a-1 lua în stăpînire. Mulţimea in¬ 
finită a numerelor este redusă, prin intermediul acestor de¬ 
finiţii, la numărul unu şi mărirea cu unu; orice formulă din 
infinitatea formulelor numerice se poate demonstra pe baza 
cîtorva propoziţii generale. 

Aceasta este şi opinia lui H. Grassmann 30 şi a lui H. Han- 
kel. Primul încearcă să obţină legea 

a + (b + 1) = (a + b) + 1 
pe baza unei definiţii, după cum urmează*: 

„Dacă a şi b sînt termeni arbitrari ai şirului fundamen¬ 
tal, vom înţelege prin suma a + b acel termen al şirului 
fundamental care satisface formula 

a + (b + e)=a + b + e“ 

Aici, e trebuie să însemne unitatea pozitivă. împotriva 
acestei interpretări putem aduce două observaţii. în primul 
rînd, suma este definită prin ea însăşi. în cazul cînd nu ştim 
încă ce înseamnă a + b, nu înţelegem nici expresia a + (b + e ). 
Această obiecţie ar putea fi însă evitată, eventual, dacă — 
intrînd desigur în contradicţie cu formularea de mai sus — 
nu suma, ci adunarea ar constitui obiectul definiţiei. Dar, şi 
în acest caz s-ar putea obiecta căa + b constituie o notaţie 
lipsită de conţinut atunci cînd nu există nici un termen al 
şirului fundamental, sau cînd există mai mulţi termeni ai 
acestuia care ar satisface condiţia prescrisă. Grassmann presu¬ 
pune pur şi simplu, fără demonstraţie, că aceasta nu se întîm- 
plă niciodată; dar astfel, rigoarea procedeului său rămîne o 
simplă aparenţă. 


* Lehrbuch cier Mathemalikfîir hohere Lehmnstallen. Partea I. 
Arithmetik, Stettin, 1860, p. 4 

§ 7. S-ar putea crede că formulele numerice sînt sinte¬ 
tice sau analitice, aposteriorice sau apriorice, după cum sînt 
şi legile generale de care atîmă demonstraţia lor. John Stuart 
Mill 31 este însă de părerea opusă. Ce-i drept, la început el 
pare să intenţioneze a întemeia ştiinţa — ca Leibniz 32 — 
pe definiţii*, deoarece defineşte numerele individuale în 
acelaşi mod ca şi Leibniz; însă prejudecata sa că întreaga 
cunoaştere este empirică denaturează imediat această idee 
justă. într-adevăr, el ne aduce la cunoştinţă** că definiţiile 
în cauză nu ar fi definiţii în sens logic, că ele nu se mărginesc 
să stabilească semnificaţia unei expresii, ci afirmă totoda¬ 
tă un fapt observat. Dar ce anume ar putea fi, în întregul uni¬ 
vers, faptul observat sau — cum mai spune Mill — faptul 
fizic asertat în cuprinsul definiţiei numărului 777 864? Din 
întregul imperiu al faptelor fizice care se volatilizează aici 
sub ochii noştri, Mill ne specifică unul singur, care ar urma 
să fie asertat în cadrul definiţiei numărului 3. Acest fapt 
constă, după Mill, în existenţa unorcolecţii de obiecte care, 
producînd asupra simţurilor noastre impresia °o°, pot fi toto¬ 
dată separate în două părţi astfel: 00 0. Spre fericirea noas¬ 
tră, nu toate lucrurile din lume sînt bătute în ţinte! Căci dacă 
ar fi fost aşa, nu am fi putut efectua această separaţie şi 
2 + 1 nuarmaififost3!Cepăcat însă că Mill nune-a înfăţişat 
şi acele fapte fizice care stau la baza numerelor 0 şi 1! 

Mill continuă: „După ce această propoziţie a fost accep¬ 
tată, noi numim toate grupările de acest fel 3.“ Constatăm, 
aşadar, că de fapt nu este corect să vorbim despre trei bătăi, 
atunci cînd ceasul bate trei, sau să numim dulcele, acrul şi 
amarul trei senzaţii gustative; la fel de inadmisibilă este şi 
expresia „trei metode de rezolvare a unei ecuaţii*'. într-ade- 


* Svstem der dedukliven und induktiven Logik, iibcrsetzt von 
J. Schiel, Cartea a III-a, cap. XXIV, § 5. 

** Op. cit,. Cartea a Il-a. cap. VI, !j 2. 

văr, nici unul din cazurile amintite nu oferă o impresie sen¬ 
zorială similară cu cea produsă de u o u - 

Mill spune însă: „Calculele nu decurg din definiţia în¬ 
săşi, ci din faptele observate." Dar oare unde ăr fi trebuit 
să apeleze Leibniz la amintitul fapt, în cadrul demonstraţiei 
de mai sus a propoziţiei 2 + 2 = 4? Mill omite indicarea 
acestei lacune, deşi propria lui demonstraţie pentru pro¬ 
poziţia 5+2 = 7 este absolut analogă demonstraţiei lui 
Leibniz*. Adevărata lacună, care rezidă în omiterea paran¬ 
tezelor, nu este sesizată de Mill, cum nu a sesizat-o nici 
Leibniz. 

Dacă definiţia fiecărui număr în parte ar aserta într-ade- 
văr un fapt fizic particular, niciodată nu l-am putea admira 
destul, pentru profunda cunoaştere a naturii de care dă do¬ 
vadă, pe acel om care operează cu numere cu nouă cifre. 
Poate că Mill nu merge în această privinţă atît de departe, 
încît să susţină că toate aceste fapte ar trebui observate unul 
cîte unul, ci opinează că ar fi suficient să derivăm prin in¬ 
ducţie o lege generală care să le înglobeze pe toate. Dar dacă 
încercăm a formula această lege, vom constata că este im¬ 
posibil. Nu ajunge să spunem: există colecţii mari de lucruri, 
colecţii care pot fi separate în părţi; căci, spunînd aceasta 
nu am spus că există colecţii de mărimea şi felul celor pe 
care le reclamă, de pildă, definiţia numărului 1 000 000 şi 
nici nu am specificat mai exact modul separării lor. Con¬ 
cepţia lui Mill duce în mod necesar la cerinţa ca pentru 
fiecare număr să existe un fapt observat în mod deosebit, 
căci în cadrul unei legi generale s-ar pierde tocmai ceea ce 
este caracteristic pentru numărul 1 000 000 şi aparţine ne¬ 
apărat definiţiei acestuia. Potrivit lui Mill, noi nu putem 
afirma de fapt că 1 000 000 = 999 999 + 1, dacă în preala- 


* Op. cil.. Cartea a III-a, cap. XXIV, § 5. 

bil nu am observat acest mod caracteristic de separare în 
părţi a unei colecţii de lucruri, mod care diferă de cel pro¬ 
priu oricărui alt număr. 

§ 8. Mill pare a susţine că definiţiile 2 = 1 + 1, 3 = 
= 2 + 1,4 = 3 +1 etc. nu sînt admisibile înainte ca faptele la 
care dînsul se referă să fi fost observate. într-adevăr, nu 
putem să definim 3 ca (2 + 1), înainte de a fi acordat un 
sens lui (2 + 1). Se pune însă întrebarea dacă pentru aceas¬ 
ta este nevoie să observăm colecţia respectivă, precum şi 
separarea ei în părţi. Dacă ar fi aşa, numărul 0 ar rămîne 
o enigmă, căci nimeni nu a izbutit pînă în clipa de faţă să 
vadă sau să pipăie 0 pietricele 33 . Mill ar spune, fără îndoială, 
că 0 este ceva lipsit de sens, un simplu mod de a vorbi; 
calculele cu 0 ar fi numai un joc cu semne goale; singu¬ 
rul lucru de mirare ar fi cum de aici mai poate rezulta ceva 
raţional. Dacă însă aceste calcule au o semnificaţie seri¬ 
oasă, însuşi semnul 0 nu poate fi cu totul lipsit de sens. Dar 
atunci se conturează de la sine eventualitatea ca, în acelaşi 
mod ca 0, 2 + 1 să aibă un sens chiar dacă faptul invocat 
de Mill nu a fost observat. într-adevăr, cine ar putea pre¬ 
tinde că a observat acel fapt pe care, după Mill, l-ar conţine 
definiţia unui număr cu 18 cifre, şi cine ar tăgădui că un 
asemenea număr are totuşi un sens? 

Se va fi crezînd, poate, că de faptele fizice s-ar face uz 
numai pentru numere mai mici — pînă la 10, să spunem — 
pe cînd celelalte numere ar putea fi construite plecînd de 
la acestea. Dar dacă 11 poate fi format din 10 şi 1 printr-o 
simplă definiţie, fără a trebui să mai vedem colecţia cores¬ 
punzătoare, atunci nu există un temei să nu putem construi 
în acelaşi fel şi numărul 2, din 1 şi 1. Dacă operaţiile de cal¬ 
cul efectuate cu numărul 11 nu decurg dintr-un anume fapt 
caracteristic pentru acest număr, cum se face totuşi că ope- 

raţiile cu numărul 2 trebuie să se sprijine pe observarea unei 
anumite colecţii şi pe o anumită separare caracteristică a 
acesteia din urmă? 

Poate că se va ridica întrebarea: cum ar fi cu putinţă 
aritmetica, dacă nu am putea distinge prin intermediul sim¬ 
ţurilor noastre nici un lucru, sau am putea distinge numai 
trei lucruri? Nu încape îndoială că o atare stare de lucruri 
s-ar răsfrînge nefavorabil asupra cunoaşterii de către noi 
a propoziţiilor aritmetice şi a aplicaţiilor acestora; ar fi însă 
afectat şi adevărul acestor propoziţii? 34 Atunci cînd numim 
empirică o propoziţie din motivul că pentru a deveni con¬ 
ştienţi de conţinutul acesteia a trebuit să facem observaţii, 
noi nu folosim cuvîntul „empiric" în sensul în care este opus 
lui „aprioric". Noi emitem o aserţiune psihologică ce 
priveşte numai conţinutul propoziţiei; chestiunea adevărului 
propoziţiei nu este luată aici în consideraţie. în acest sens, 
poveştile lui Miinchhausen sînt şi ele empirice; căci, ne¬ 
greşit, pentru ca ele să poată fi născocite au trebuit să fie 
făcute felurite observaţii. 

Sînt oare legile aritmeticii adevăruri inductive? 

§ 9. Consideraţiile expuse pînă în prezent fac probabilă 
derivabilitatea formulelor numerice exclusiv pe baza definiţiilor 
numerelor individuale, cu ajutorul cîtorva legi generale, fără 
ca aceste definiţii să aserteze fapte observate sau să presu¬ 
pună legitimitatea unor atare fapte. Se pune deci proble¬ 
ma de a stabili natura respectivelor legi. 

în demonstraţia amintită mai sus a formulei 5+2 = 7, 
MilI* vrea să aplice principiul:-„ceea ce este compus din 
părţi este compus din părţi ale acestor părţi“- El consideră 


* Op. cil.. Cartea a IlI-a, cap. XXIV, (j 5. 

această propoziţie ca o formulare mai pregnantă a princi¬ 
piului cunoscut îndeobşte sub forma: „sumele egalilor sînt 
egale“. Mill o numeşte adevăr inductiv şi lege naturală de 
ordinul cel mai înalt. Caracteristic pentru impreciziunea 
expunerii sale este faptul că Mill nu invocă principiul în 
acel punct al demonstraţiei în care el însuşi îl consideră 
indispensabil: dar, după cum s-ar părea, adevărul său induc¬ 
tiv este destinat să reprezinte axioma lui Leibniz: „dacă 
înlocuim egalii prin egali, egalitatea rămîne neschimbată' 1 . 
Dar, pentru a le putea intitula legi ale naturii, Mill conferă 
adevărurilor aritmetice un sens pe care acestea nu îl au. De 
exemplu*, el consideră că egalitatea 1 = 1 ar putea fi falsă, 
deoarece o greutate de un funt nu cîntăreşte întotdeauna exact 
atît cît alta. Insă propoziţia 1 = 1 nici nu afirmă aceasta. 

Mill înţelege semnul + în sensul că acesta ar exprima 
relaţia părţilor unui corp fizic sau ale unei grămezi faţă 
de întregul din care fac parte; însă nu acesta este sensul 
semnului de mai sus. 5 + 2 = 7 nu semnifică faptul că tur- 
nînd 2 volume de lichid peste 5 volume de lichid obţinem 7 vo¬ 
lume de lichid; aceasta constituie o aplicaţie a propoziţiei, 
valabilă numai cu condiţia ca să nu survină vreo modifi¬ 
care de volum, de exemplu ca urmare a unei reacţii chimi¬ 
ce. Mill confundă în permanenţă aplicaţiile posibile ale 
unei propoziţii aritmetice, aplicaţii care sînt adesea de na¬ 
tură fizică şi presupun fapte observate, cu înseşi propoziţiile 
pur matematice. în numeroase aplicaţii, semnul plus poate 
avea, desigur, aparenţa de a corespunde modului de forma¬ 
re a unei grămezi; nu aceasta este însă semnificaţia lui; în- 
tr-adevăr, în cadrul altor aplicaţii s-ar putea nici să nu fie vorba 
despre grămezi, agregate sau despre relaţia unui corp fizic 
cu părţile sale, spre pildă atunci cînd calculul poartă asupra 
unor evenimente. Fireşte că şi aici putem vorbi despre părţi, 


* Op. cil.. Cartea a Il-a, cap. VI, Ş 3. 

însă acest cuvînt nu mai este întrebuinţat atunci în sens fizic 
sau geometric, ci în sens logic, ca atunci cînd vorbim despre 
asasinarea suveranilor ca despre o parte a asasinării în ge¬ 
nere. Avem aici cazul subordonării logice. Tot astfe), nici 
adunarea nu corespunde în general vreunei relaţii fizice, 
în consecinţă, legile generale ale adunării nu pot fi nici ele 
legi ale naturii. 

§ 10. Dar elenu ar putea fi totuşi adevăruri inductive? 
Cum s-ar putea concepe acest lucru? De la ce fapte ar tre¬ 
bui să pornim pentru a ne ridica la universal? De hună seamă, 
n-am putea pomi decît de la formulele numerice. Fireşte 
că astfel pierdem iar avantajul obţinut prin definiţiile nu¬ 
merelor individuale şi de aceea vom avea să căutăm alte 
modalităţi de întemeiere a formulelor numerice. Chiar dacă 
ocolim această dificultate, nu tocmai neglijabilă, nu vom 
găsi totuşi un teren propice inducţiei: într-adevăr, lipseş¬ 
te aici uniformitatea care în alte domenii face ca inducţia 
să constituie un procedeu atît de sigur. încă Leibniz*, la 
afirmaţia lui Philalethe, după care: 

„diferitele moduri ale numărului nu admit altă diferenţă 
decît aceea de mai mult sau mai puţin; ca atare, ele sînt 
moduri simple, ca acelea ale spaţiului", 
dădea următorul răspuns. 

„Aceasta se poate spune despre timp şi despre linia dreap¬ 
tă, însă în nici un caz despre figuri şi cu atît mai puţin 
despre numere, care nu sînt numai deosebite ca mărime 
dar şi neasemănătoare. Un număr par poate fi divizat în 
două părţi egale, în timp ce un număr impar nu poate fi 
astfel divizat. Trei şi şase sînt numere triunghiulare, patru 


Baumann, op. cir., voi. II, p. 39; ed. Erdmann, p. 243. 

şi nouă sînt pătrate, opt este cub etc., iar în cazul nume¬ 
relor aceasta se întîmplă încă şi mai des decît în cazul 
figurilor; într-adevăr, două figuri inegale pot fi perfect 
asemănătoare, însă în cazul numerelor aceasta nu se în¬ 
tîmplă niciodată." 35 

Fără îndoială, ne-am deprins să considerăm numerele 
ca fiind în mai multe privinţe de acelaşi gen; motivul este 
însă numai acela că noi cunoaştem o mulţime de propo¬ 
ziţii generale valabile pentru toate numerele. în cazul de 
faţă însă, noi trebuie să presupunem că nici o asemenea lege 
nu a fost încă descoperită. în fapt, ar fi greu să găsim un exem¬ 
plu de raţionament inductiv corespunzător cazului nostru. în 
alte împrejurări, ni se întîmplă în mod frecvent să aplicăm 
propoziţia după care o poziţie spaţială oarecare şi un mo¬ 
ment arbitrar al timpului sînt în şi pentru sine la fel de bune 
ca toate celelalte. Un efect se poate produce la fel de bine 
într-alt loc şi timp, cu singura condiţie ca toate celelalte 
împrejurări să rămînă neschimbate. Dar în cazul numerelor 
acest principiu cade, întrucît numerele sînt aspaţiale şi a- 
temporale. în şirul numerelor, poziţiile nu sînt echivalente în¬ 
tre ele, aşa cum sînt echivalente punctele spaţiului 36 . 

Totodată, numerele se raportează între ele cu totul alt¬ 
fel decît indivizii unei specii animale, să spunem; prin în¬ 
săşi natura sa, fiecare număr are o anumită poziţie de ordine, 
este constituit într-un anume mod propriu şi are specificitatea 
sa, care iese în relief în mod deosebit în cazul lui 0, 1 şi 2. 
în altă parte, atunci cînd întemeiem prin inducţie o propo¬ 
ziţie asupra unei specii, noi dispunem de obicei de un întreg 
şir de proprietăţi comune, date prin însăşi definiţia concep¬ 
tului speciei. în cazul de faţă, însă, ar fi greu să găsim mă¬ 
car o singură proprietate comună care să nu necesite ea însăşi 
o demonstraţie prealabilă. 

Cazul nostru ar putea fi comparat cu cea mai mare uşu¬ 
rinţă cu cel de mai jos. Să presupunem că forăm un puţ şi 
că am observat o creştere constantă a temperaturii, propor¬ 
ţională cu adîncimea; totodată, pînă acum am întîlnit stra¬ 
niii de roci foarte variate. Este limpede că pornind numai 
de la observaţiile făcute cu prilejul acestui foraj nu se poate 
conchide nimic asupra naturii rocilor mai adînci şi că ar fi 
prematur să afirmăm că variaţia temperaturii după aceeaşi 
regulă va persista. Ce-i drept, conceptului „ceea ce se con¬ 
stată în cazul forajului continuu“ i se subsumează atît cele 
observate pînă acum cît şi cele aflate la o adîncime mai 
mare; dar în cazul de faţă, aceasta nu ne poate fi de folos. 
La fel de puţin ne ajută în cazul numerelor şi faptul că ele 
se subsumează în totalitatea lor conceptului „ceea ce se 
obţine prin mărirea continuă cu unu“. între cele două cazuri 
trebuie trasată o distincţie, întrucît straturile sînt numai des¬ 
coperite, în timp ce prin mărirea repetată cu unu numerele 
sînt de-a dreptul create şi determinate în întreaga lor natură. 
Aceasta nu poate să însemne altceva decît că toate propri¬ 
etăţile unui anumit număr, de pildă numărul 8, sînt deriva- 
bile din modul în care acesta a fost generat prin mărirea cu 
unu. Dar astfel se admite principiul că proprietăţile numere¬ 
lor decurg din definiţiile acestora şi se deschide posibilita¬ 
tea demonstrării legilor generale ale numerelor din modul 
lor comun de generare, în timp ce proprietăţile speciale ale 
numerelor individuale ar urma să fie derivate din modul 
special în care ele au fost formate prin mărirea repetată 
cu unu 37 . Tot astfel, în cazul straturilor terestre, acea propri¬ 
etate care este determinată exclusiv de adîncimea la care 
sînt situate, şi anume poziţia lor relativă, poate fi dedusă 
pe baza acesteia însăşi, fără a mai apela la inducţie; dar o pro¬ 
prietate care nu este determinată astfel nu se poate descoperi 
nici prin inducţie. 


63 



Putem presupune că însuşi demersul inductiv nu poate 
fi justificat decît cu ajutorul propoziţiilor generale ale arit¬ 
meticii — desigur, dacă prin inducţie nu înţelegem o sim¬ 
plă habitudine. Aceasta din urmă nu are, fireşte, virtutea de 
a garanta adevărul. Demersul ştiinţific ghidat de norme obiec¬ 
tive descoperă uneori într-o singură confirmare temeiul unei 
probabilităţi ridicate, în timp ce alteori respinge o mie de 
concordanţe ca neavînd aproape nici o valoare; habitudi¬ 
nea, dimpotrivă, este determinată de numărul şi intensita¬ 
tea impresiilor şi de circumstanţe subiective care nu au nici 
un drept să influenţeze judecata noastră. Inducţia trebuie 
să se reazeme pe teoria probabilităţilor, deoarece ea nu poate 
face nicicînd o propoziţie mai mult decît probabilă. Este 
însă de neînţeles cum ar putea fi dezvoltată această teorie, 
dacă nu presupunem legi ale aritmeticii 38 . 

§11. Leibniz* consideră, dimpotrivă, că adevărurile ne¬ 
cesare, cum sînt cele întîlnite în aritmetică, trebuie să aibă 
principii a căror demonstrare nu depinde de exemple şi ast¬ 
fel nici de evidenţa simţurilor, deşi fără existenţa simţurilor 
nimeni nu ar fi avut prilejul să le gîndească. „întreaga arit¬ 
metică ne este înnăscută şi în mod virtual se găseşte înăun¬ 
trul nostru." Un alt pasaj** ne explică ceea ce înţelege 
Leibniz prin expresia „înnăscut": „Nu este adevărat că tot 
ceea ce se învaţă nu este înnăscut. Adevărurile numerelor 
sînt în noi şi nu mai puţin ele sînt învăţate fie prin extrage¬ 
rea lor de la sursă, atunci cînd sîntînvăţate la modul demon¬ 
strativ (ceea ce arată tocmai faptul că ele sînt înnăscute), 
fie..." 39 


* Baumann, op. cil., voi. II, pp. 13-14 (ediţia Erdmann, 
pp. 195, 208- 209). 

** Baumann, op. cil., voi. II, p. 38 (cd. Erdmann, p. 212). 

Legile aritmeticii sînt oare sintetice a priori, 
sau sînt analitice? 

(j 12. Considerînd opoziţia între analitic şi sintetic, se 
obţin patru combinaţii, dintre care însă una, şi anume 
analitic a posteriori, 

cade. Dacă optăm, împreună cu Mill, pentru aposteriori, 
nu ne mai rămîne aşadar nici o alegere, încît mai trebuie 
să examinăm doar posibilităţile 

sintetic a priori 

Şi 

analitic. 

Kant se pronunţă pentru prima. în acest caz, nu mai avem 
altă posibilitate decît invocarea unei intuiţii pure ca temei 
ultim de cunoaştere, deşi în cazul de faţă este greu de spus 
dacă este vorba despre o intuiţie spaţială, temporală sau 
de orice alt gen. Baumann* este de acord cu Kant, deşi din 
motive întru cîtva diferite. După Lipschitz**, de asemenea, 
propoziţiile care afirmă independenţa numărului faţă de 
modalitatea numărării, precum şi faţă de comutativitatea 
şi asociativitatea termenilor sumei, derivă din intuiţia inte¬ 
rioară. Hankel*** fundează teoria numerelor reale pe trei 
principii, cărora le conferă caracterul de notiones com- 
munes: „Explicaţia le face perfect evidente, ele sînt vala¬ 
bile pentru mărimile oricărui domeniu, conform intuiţiei pure 
a mărimii şi, fără a pierde caracterul pe care-1 au, pot fi trans¬ 
formate în definiţii, dacă precizăm că prin adunare a mărimi¬ 
lor vom înţelege o operaţie care satisface aceste propoziţii." 


* Op. cit., voi. II, p. 669. 

** Lehrbuch der Analysis, voi. I, p. 1 (Bonn, 1877). 

’** Theorie der complexen Zahlensysteme, pp. 54 şi 55. 

în ultima aserţiune există ceva neclar. Chiar dacă definiţia 
ar putea fi construită, ea nu poate înlocui propoziţiile funda¬ 
mentale iniţiale; într-adevăr, aplicarea definiţiei ar ridica iarăşi 
problema dacă numerele sînt mărimi şi dacă ceea ce obişnuim 
a numi adunare a numerelor este adunare în sensul acestei 
definiţii. Pentru a răspunde, ar trebui să cunoaştem deja acele 
propoziţii iniţiale asupra numerelor. Mai departe, este şo¬ 
cantă expresia „intuiţie pură a mărimii 11 . Dacă reflectăm 
la tot ce se numeşte mărime: numere, lungimi, suprafeţe, 
volume, unghiuri, curburi, mase, viteze, forţe, luminozităţi, 
intensităţi ale curentului electric ş.a., înţelegem foarte bine 
modul cum ele se pot subsuma unui concept unic al mă¬ 
rimii; în schimb, expresiile „intuiţie a mărimii 11 şi cu atît 
mai mult „intuiţie pură a mărimii 11 nu sînt admisibile. Eu 
nu pot admite nici măcar o intuiţie a lui 100 000, şi cu atît 
mai puţin a numărului în general, sau chiar a mărimii în 
general. Cu prea multă uşurinţă apelăm la intuiţia interioară, 
ori de cîte ori nu putem invoca un alt temei. Ar fi reco¬ 
mandabil însă să nu pierdem chiar cu totul din vedere sen¬ 
sul cuvîntului „intuiţie 11 . 

în Logica sa (ed. Hartenstein, voi. VIII, p. 88), Kant defi¬ 
neşte intuiţia după cum urmează: „Intuiţia este o reprezentare 
individuală ( repraesentatio singularis ), conceptul este o 
reprezentare generală ( repraesentatio per nolas communes) 
sau reflexivă ( repraesentatio discursiva ).“ 

Aici nu se face menţiune despre raportarea la sensibi¬ 
litate, deşi aceasta este presupusă tacit în cadrul esteticii 
transcendentale, şi deşi în absenţa ei intuiţia nu poate con¬ 
stitui principiul de cunoaştere a judecăţilor sintetice aprio¬ 
rice. In Critica raţiunii pure (ed. Hartenstein, III, p. 55), 
se spune: „Prin intermediul sensibilităţii deci ne sînt date 
obiecte, şi ea singură ne procură intuiţii .“ 40 

Prin urmare, în logică sensul termenului „intuiţie 11 este 
mai larg decît în estetica transcendentală. în sens logic, am 

putea spune, eventual, că 100 000 este o intuiţie; căci, ce-i 
drept, concept general nu este. Dar dacă luăm intuiţia în 
acest sens, ea nu poate contribui la fundamentarea legilor 
aritmeticii. 

§ 13. In genere, va fi indicat să nu supraestimăm în¬ 
rudirea aritmeticii cu geometria. Am adus mai sus un pasaj 
din Leibniz, unde această idee este combătută. Luat în sine, 
un punct geometric nu poate fi distins în nici un mod de 
oricare alt punct; acelaşi lucru este valabil pentru drepte 
şi plane. Abia atunci cînd intuiţia cuprinde simultan mai 
multe puncte, drepte, plane, ele ajung să fie distinse. Faptul 
că în geometrie propoziţiile generale trebuie derivate din 
intuiţie este cîtse poate de evident, întrucît punctele, drep¬ 
tele, planele intuite nu au propriu-zis vreo particularitate 
şi ca atare sînt autorizate să reprezinte întregul gen. în cazul 
numerelor, lucrurile stau altfel: fiecare număr îşi are parti¬ 
cularităţile sale. Ca atare, nu se poate spune de la bun în¬ 
ceput în ce măsură un anumit număr poate reprezenta toate 
celelalte numere şi unde intervine specificitatea sa. 

§ 14. Compararea adevărurilor în raport cu domeniile 
pe care le guvernează pledează la rîndul ei împotriva naturii 
empirice şi sintetice a legilor aritmetice. 

Propoziţiile empirice sînt valabile pentru realitatea fizi¬ 
că sau psihologică, adevărurile geometrice guvernează do¬ 
meniul intuiţiei spaţiale, indiferent dacă este vorba de ceva 
real sau de un produs al imaginaţiei noastre. Viziunile de¬ 
lirante cele mai stranii, invenţiile cele mai îndrăzneţe ale 
mitului şi poeziei, unde animalele vorbesc şi stelele încreme¬ 
nesc, pietrele se prefac în oameni şi oamenii se prefac în 
copaci, iar cel ce se cufundă în mlaştină iese de acolo trăgîn- 
du-se singur de propriul său păr — toate acestea, în măsura 

in care rămîn intuibile, ascultă totuşi de axiomele geometri¬ 
ei. Numai gîndirea conceptuală se poate elibera într-un anu¬ 
me mod de sub dominaţia acestor axiome, atunci cînd ea 
postulează, să spunem, un spaţiu cu patru dimensiuni sau 
cu o curbură pozitivă. Aceste cercetări nu sînt cîtuşi de puţin 
inutile; ele părăsesc însă cu totul terenul intuiţiei. Dacă to¬ 
tuşi se apelează şi la ajutorul acesteia, ea este tot intuiţia 
spaţiului euclidian, unicul spaţiu ale cărui configuraţii le 
putem intui. Numai că, atunci, intuiţia nu va fi luată aşa cum 
este ea, ci ca simbolizînd altceva; de exemplu, numim drept 
sau plan ceea ce este totuşi intuit ca o curbă. Pentru ţelurile 
eîndirii conceptuale putem postula întotdeauna contrariul 
unei axiome geometrice, fără să ajungem la autocontradic- 
ţii, raţionînd şi trăgînd concluzii din asemenea ipoteze care 
contrazic intuiţia. Această posibilitate ne arată că axiomele 
geometriei sînt independente unele faţă de altele şi sînt 
totodată independente de legile originare ale logicii, ele 
fiind, aşadar, sintetice 41 . Putem spune însă acelaşi lucru 
despre propoziţiile fundamentale ale ştiinţei numerelor? 
Oare nu ajungem la o confuzie totală, dacă încercăm să ne¬ 
găm una din aceste propoziţii? Ar mai fi posibil să gîndim 
în acest caz? Şi oare însăşi fundaţia aritmeticii nu este mai 
adîncă, în comparaţie cu orice ştiinţă empirică, inclusiv 
geometria? Adevărurile aritmetice guvernează domeniul a 
tot ce este numărabil, adică domeniul cel mai cuprinză¬ 
tor, care înglobează nu numai realul, nu numai intuitivul, 
ci şi tot ceea ce poate fi gîndit. De aceea, este firesc ca 
legile numerelor să se afleîntr-o legătură intimă cu legile 
gîndirii. 

§ 15. Afirmaţiile lui Leibniz pot fi interpretate numai 
în favoarea caracterului analitic al legilor numărului; fap¬ 
tul era de prevăzut, deoarece pentru Leibniz aprioricul coin- 

cide cu analiticul. Astfel, el afirmă* că foloasele pe care 
le aduce algebra sînt împrumutate de la o artă mult mai 
înaltă, şi anume aceea a adevăratei logici 42 . In alt loc**, el 
compară adevărurile necesare şi contingente cu mărimile 
comensurabile şi opinează că adevărurile necesare permit 
o demonstraţie sau o reducere la identităţi 43 . Totuşi, aces¬ 
te declaraţii îşi pierd din greutatea lor, dat fiind că Leibniz 
înclină să privească toate adevărurile ca fiind demonstra¬ 
bile***: „... orice adevăr îşi are proba sa a priori, scoasă din 
noţiunea termenilor, deşi nu este totdeauna în puterea noas¬ 
tră să ajungem la această analiză" 44 . Pe de altă parte, compa¬ 
raţia cu comensurabilitatea şi incomensurabilitatea mărimilor 
ridică desigur o nouă barieră de netrecut, cel puţin pentru 
noi, între adevărurile necesare şi cele contingente. 

Foarte hotărît se pronunţă în favoarea caracterului ana¬ 
litic al legilor numărului W. Stanley Jevons****: „Alge¬ 
bra este o logică superior dezvoltată, iar numărul doar un 
caracter distinctiv logic." 45 

§ 16. Dar această concepţie comportă şi ea anumite di¬ 
ficultăţi. E cu putinţă ca arborele ştiinţei numărului, acest 
arbore tot mai înalt, tot mai ramificat şi în continuă creştere 
să-şi aibă rădăcinile în simple identităţi? Pe de altă parte, 
cum ajung formele goale ale logicii să-şi reverse în afară 
un asemenea conţinut? 

După opinia lui Mill: „Teoria potrivit căreia, printr-o 
manipulare iscusită a limbajului, putem descoperi fapte şi 
dezvălui procesele ascunse ale naturii contrazice într-atîta 


* Baumann, op. cit., voi. II, p. 56 (ed. Erdmann, p. 424). 

** Ibidem, p. 57 (ed. Erdmann, p. 83). 

*** Ibidem (ed. Pertz, voi. II, p. 55). 

**** The Principles of Science, Londra, 1879, p. 156. 

bunul-simţ, încît cine ajunge să creadă aceasta trebuie să 
fi făcut deja unele progrese în materie de filozofie." 46 

Aceasta este adevărat, cu condiţia ca în cursul iscusitei 
manipulări să nu gîndim deloc. Mill critică aici un anu¬ 
mit gen de formalism care numai cu greu şi-ar găsi un apă¬ 
rător. Oricine foloseşte cuvinte sau simboluri matematice 
pretinde că ele înseamnă ceva şi nimeni nu va aştepta ca 
să rezulte ceva cu sens din simboluri goale. Un matemati¬ 
cian poate să efectueze însă calcule complicate, fără ca să 
înţeleagă prin semnele sale ceva intuitiv, perceptibil prin 
simţuri. Aceasta nu face ca semnele respective să fie lipsi¬ 
te de sens; conţinutul acestor semne trebuie însă deosebit 
de semnele înseşi, chiar dacă acest conţinut nu ar putea fi 
conceput decît tot cu ajutorul semnelor. Ne dăm seama că 
pentru acelaşi lucru puteau fi instituite alte semne. Este 
suficient să ştim cum trebuie tratat logic conţinutul sensi¬ 
bilizat în semne, iar dacă uimărim aplicarea calculelor în 
fizică mai trebuie să ştim cum se efectuează trecerea la 
fenomene. Dar sensul real al propoziţiilor nu trebuie văzut 
într-o asemenea aplicaţie. Universalitatea propoziţiilor se 
pierde în mare măsură cu acest prilej, în joc intrînd un ele¬ 
ment particular, care variază de la o aplicaţie la alta 47 . 

§ 17. Oricît am diminua rolul deducţiei, nu se poate con¬ 
testa că legile stabilite prin inducţie nu sînt suficiente. Din 
aceste legi trebuie derivate propoziţii noi, care nu sînt cu¬ 
prinse în nici una din acele legi luate fiecare în parte. Noile 
propoziţii sînt într-un fel cuprinse în toate aceste legi luate 
împreună, dar aceasta nu ne scuteşte de efortul de a le ex¬ 
plicita, desprinzîndu-le şi dîndu-le o formulare independentă. 
In felul acesta se deschide următoarea posibilitate. în loc 
de a conecta în mod direct lanţul deducţiilor cu un anumit 
fapt, putem lăsa acest fapt acolo unde se află, introducînd 
conţinutul său ca o condiţie. înlocuind astfel toate faptele 

dintr-un şir de gînduri prin condiţii, rezultatul se va prezen¬ 
ta sub forma dependenţei unei consecinţe de un şir întreg 
de condiţii. Acest adevăr ar fi stabilit numai prin gîndire 
sau, ca să folosim expresia lui Mill, prin manipularea is¬ 
cusită a limbajului. Nu este exclus ca legile numărului să 
fie de acest gen. Atunci ele ar fi judecăţi analitice, cu toate 
că de regulă ele nu ar fi descoperite numai prin intermediul 
gîndirii; într-adevăr, ceea ce ne interesează aici nu este mo¬ 
dul în care au fost găsite, ci genul de temei pe care se spri¬ 
jină demonstraţia; sau, după cum spune Leibniz*, „nu este 
vorba aici despre istoria descoperirilor noastre, care diferă 
de la un om la altul, ci despre conexiunea şi ordinea natura¬ 
lă, mereu aceeaşi, a adevărurilor". Observaţiei i-ar reveni 
atunci sarcina de a stabili, în ultimă instanţă, dacă condiţiile 
cuprinse în legile astfel întemeiate sînt satisfăcute. în cele 
din urmă vom ajunge în aceeaşi situaţie în care ne-am fi 
aflat dacă am fi legat direct lanţul deducţiilor de faptele 
observate. Dar procedeul indicat aici este preferabil în nu¬ 
meroase cazuri, deoarece el conduce la o propoziţie univer¬ 
sală a cărei aplicabilitate nu este limitată neapărat la faptele 
aflate în prealabil la dispoziţia noastră. Adevărurile arit¬ 
meticii s-ar raporta în acest caz la adevărurile logicii în 
acelaşi mod în care teoremele geometriei se raportează la 
axiomele geometriei. Fiecare ar concentra în sine un şir întreg 
de raţionamente în vederea unei utilizări ulterioare, avanta¬ 
jul fiind acela că nu mai avem nevoie să efectuăm raţiona¬ 
mentele separate, unul cîte unul, ci putem exprima simultan 
rezultatul întregului şir**. Dacă este aşa, atunci, într-ade- 


* Nouveaux Essais , IV, §9; ed. Erdmann, p. 360. 

** Este semnificativ că Mill (op. cil.. Cartea a II-a, cap. VI, 
ţj 4) pare să exprime această opinie. Simţul sănătos al lui Mill 
învinge chiar, din cînd în cind, părerea sa preconcepută în favoarea 
empiricului. Dar aceeaşi părere preconcepută îl readuce la con- 

văr, graţie dezvoltării prodigioase a teoriilor aritmetice şi 
diverselor lor aplicaţii, dispreţul atît de răspîndit faţă de 
judecăţile analitice, precum şi legenda sterilităţii logicii 
pure se vor spulbera de la sine. 

Dacă această concepţie — care nu a fost exprimată acum 
pentru întîia oară — ar putea fi elaborată în amănunt cu o 
rigoare care să înlăture cel mai mic dubiu, rezultatul, după 
părerea mea, nu ar fi nicidecum lipsit de importanţă 48 . 


II. Opiniile unor autori 
asupra conceptului de număr 

§ 18. Îndreptîndu-ne acum atenţia asupra obiectelor ori¬ 
ginare ale aritmeticii, facem deosebirea între numerele in¬ 
dividuale, ca 3, 4 şi aşa mai departe, şi conceptul general 
de număr. Or, noi am văzut deja că numerele individuale sînt 
derivate în mod optim în felul propus de către Leibniz, Mill, 
H. Grassmann şi alţii — adică plecînd de la numărul unu şi 
de la adunarea cu unu —dar că aceste definiţii rămîn incom¬ 
plete atîta timp cît numărul unu şi adunarea cu unu rămîn 
ele însele neexplicate. Am văzut că pentru a deriva formu¬ 
lele numerice din aceste definiţii trebuie să facem apel la 
propoziţii generale. Dar, tocmai datorită caracterului lor ge¬ 
neral, asemenea legi nu pot decurge din definiţiile nume¬ 
relor individuale, ci numai din conceptul general de număr. 
Vom supune acum însuşi acest concept unui examen mai 
amănunţit. Ne putem aştepta atunci ca atît numărul unu 
cît şi adunarea cu unu să reclame o explicaţie, astfel încît 


fuzia iniţială, facîndu-1 să confunde aplicaţiile fizice ale aritmeticii 
cu aritmetica însăşi. Mill pare a nu-şi da seama de faptul că o 
judecată ipotetică poate fi adevărată chiar şi atunci cînd condiţia 
nu este adevărată. 

definiţia fiecărui număr în parte va trebui la rîndul ei com¬ 
pletată. 

§ 19. Aici, aş dori să obiectez de-a dreptul împotriva în¬ 
cercării de a înţelege numărul în mod geometric, ca raport 
numeric al lungimilor sau suprafeţelor. Evident, s-a crezut 
că numeroasele aplicaţii ale aritmeticii în geometrie vor fi 
facilitate prin raportarea cît mai intimă a primelor elemente 
înseşi. 

Newton* pretinde să se înţeleagă prin număr nu atît o 
mulţime de unităţi cît raportul abstract al unei mărimi oare- 
cari faţă de o altă mărime de acelaşi gen care este luată ca 
unitate 49 . Se poate admite că prin aceasta este descris în- 
tr-un mod adecvat numărul, în acel sens larg în care el în¬ 
globează totodată fracţiile şi numerele iraţionale; dar în acest 
caz conceptele de mărime şi de raport între mărimi sînt pre¬ 
supuse. Ca atare, se pare că o definire a numărului în sens 
restrîns, a numărului cardinal [Anzahl] nu ar fi inutilă; în- 
tr-adevăr, pentru a defini egalitatea a două rapoarte între 
lungimi, Euclid foloseşte noţiunea de multiplu egal; or, mul¬ 
tiplul egal revine tot la o identitate numerică 50 . S-ar putea 
totuşi ca egalitatea rapoartelor între lungimi să fie defini- 
bilă independent de conceptul de număr. Dar şi atunci am 
rămîne totuşi în necunoştinţă de cauză asupra relaţiei în 
care numărul definit geometric în acest mod s-ar afla faţă 
de numărul din viaţa de toate zilele. Acesta din urmă ar fi 
atunci cu totul despărţit de ştiinţă. Or, de bună seamă, arit¬ 
meticii îi putem pretinde ca să ne ofere neapărat premise¬ 
le oricărei aplicări a numărului, chiar dacă aplicarea însăşi 
nu cade în sarcina aritmeticii. Pînă şi socotitul obişnuit tre¬ 
buie să-şi afle în ştiinţă întemeierea procedurilor sale. Dar 


* Baumann, op. cit., voi. I, p. 475 [Arithmelica Universalis, 
voi. I, cap. II, 3], 

se ridică întrebarea dacă aritmetica însăşi se poate mulţumi 
cu un concept geometric al numărului, atunci cînd ne refe¬ 
rim la numărul rădăcinilor unei ecuaţii, la numărul nume¬ 
relor prime cu un număr şi mai mici decît el, sau la alte 
cazuri asemănătoare. în schimb, numărul care răspunde 
la întrebarea „cît?“, „cîte?“ este capabil să indice şi cîte 
unităţi sînt cuprinse într-o lungime. Calculul cu numere 
negative, raţionale şi iraţionale poate fi redus la calculul 
cu numerele naturale. Nu este însă exclus ca Newton să 
fi înţeles prin mărimi — numărul fiind definit ca raport între 
mărimi -— nu numai mărimi geometrice, ci şi mulţimi. Dar 
în acest caz definiţia sa nu este utilizabilă în scopul nostru, 
deoarece expresia „raportul unei mulţimi faţă de unitatea 
de mulţime" nu oferă mai multă informaţie decît expre¬ 
sia „număr prin care este determinată o mulţime". 

§ 20. Prima chestiune va fi acum aceea dacă numărul 
poate fi definit. Hankel* declară că nu: „Simplitatea princi¬ 
pială a noţiunii de instituire [ Setzung ] nu îngăduie să se 
definească ceea ce înseamnă a gîndi sau a institui un obiect 
o dată, de două ori, de trei ori...“ Aici este însă mai puţin 
vorba despre instituire decît despre o dată, de două ori, de 
trei ori. Dacă s-ar putea defi ni acestea din urmă, faptul că 
instituirea nu poate fi definită ne-ar îngrijora prea puţin. 
Leibniz înclină să considere numărul ca o idee adecvată, 
sau aproximativ adecvată, adică o idee atît de clară încît tot 
ce se află în cuprinsul ei este de asemenea clar. 

Dacă lumea înclină să considere că numărul nu poate 
fi definit, acest fapt se datorează mai degrabă eşecului tenta¬ 
tivelor de a-1 defini decît existenţei unor temeiuri ale in- 
definibilităţii deduse din natura lucrului însuşi. 


* Theorie cler complexei 1 Zcihlensysieine, p. 1. 

Este oare numărul o proprietate 
a lucrurilor exterioare ? 51 

§ 21. Să încercăm cel puţin a indica locul numărului 
printre conceptele noastre. în cadrul limbii, numerele apar 
de cele mai multe ori în formă adjectivală şi în construcţie 
atributivă, la fel ca şi cuvintele: tare, greu, roşu, care semni¬ 
fică proprietăţi ale lucrurilor exterioare 52 . în mod firesc, se 
ridică întrebarea dacă fiecare număr în parte ar urma să fie 
conceput în mod asemănător şi dacă, drept urmare, conceptul 
numărului ar putea fi alăturat, de pildă, celui al culorii. 

S-ar părea că aceasta este opinia lui M. Cantor* 53 , atunci 
cînd el caracterizează matematica drept o ştiinţă empirică, 
întrucît ea îşi trage obîrşia din considerarea lucrurilor lumii 
exterioare. Numărul ar apărea numai prin abstracţie de la 
obiecte 54 . 

După E. Schroder** numărul copiază realitatea prin 
aceea că unităţile [Einheiten] sînt înfăţişate prin intermediul 
unu-urilor. Acest proces, Schroder îl numeşte abstragerea 
numărului. Copierea prezintă unităţile numai sub rapor¬ 
tul frecvenţei lor, toate celelalte determinări ale lucrurilor 
— de pildă culoarea şi forma — fiind lăsate la o parte. în 
cazul de faţă, frecvenţa nu este decît o altă denumire a număru¬ 
lui. Prin urmare, Schroder pune frecvenţa sau numărul pe 
acelaşi plan cu culoarea şi forma, considerînd-o drept o pro¬ 
prietate a lucrurilor. 

§ 22. Baumann*** respinge ideea că numărul ar fi un 
concept desprins din lucrurile exterioare: „Căci lucrurile 


* Grundziige einer Elemenlarmathematik, p. 2, § 4. Similar, 
Lipschitz, Lehrbuch der Analysis, Bonn, 1877, p. 1. 

** Lehrbuch der Arilhmetik und Algebra, Leipzig, 1873, 
pp. 6, 10 şi II. 

*** Op. cit., voi. II, p. 669. 

exterioare nu ni se înfăţişează ca unităţi stricte; ele se pre¬ 
zintă ca grupuri delimitate sau puncte senzoriale, pe care 
însă avem libertatea de a le privi iarăşi ca pluralităţi." în- 
tr-adevăr, deşi eu nu sîntîn stare să modific cîtuşi de puţin 
culoarea sau duritatea unui lucru numai pe baza modului în 
care îl gîndesc, eu pot gîndi Iliada ca pe un unic poem, ca 
24 de cînturi sau ca un mare număr de versuri. Şi oare nu 
vorbim despre 1 000 de frunze ale unui copac într-un sens 
cu totul diferit de acela în care vorbim despre frunzele sale 
verzi? Culoarea verde o atribuim fiecărei frunze în parte, 
dar nu tot astfel stau lucrurile cu numărul 1 000. Putem cu¬ 
prinde toate frunzele copacului sub denumirea de frunziş. 
Frunzişul este şi el verde, dar nu este numărul 1 000. Dar 
atunci cui îi revine propriu-zis proprietatea 1 000? Aproape 
s-ar părea că ea nu aparţine nici fiecărei frunze în parte 
şi nici totalităţii; nu cumva ea propriu-zis nici nu aparţine 
cîtuşi de puţin lucrurilor din lumea exterioară? Dacă îi dau 
cuiva o piatră şi îi spun: stabileşte ce greutate are — prin 
aceasta eu i-am definit integral obiectul cercetării sale. Dar 
dacă îi înmînez un pachet de cărţi de joc, spunîndu-i: stabi¬ 
leşte numărul respectiv, — persoana în cauză nu ştie dacă 
eu doresc să aflu numărul cărţilor, cel al jocurilor comple¬ 
te sau, să zicem, cel al atuurilorde la o partidă de skat. Prin 
faptul că i-am pus pachetul de cărţi în mînă eu nu i-am de¬ 
terminat încă în mod complet obiectul cercetării sale; mai 
trebuie să adaug un cuvînt: carte de joc, partidă, atu 55 . De 
asemenea, nu se poate afirma nici că diferitele numere se 
află aici unul lîngă altul, aşa cum s-ar afla diferitele culori. 
Eu pot arăta flecare întindere colorată în parte, fără a pro¬ 
nunţa un cuvînt, dar nu pot face aceasta în cazul fiecărui 
număr în parte. Dacă un anumit obiect îl pot numi cu egală 
îndreptăţire verde şi roşu, aceasta înseamnă că obiectul 
respectiv nu este suportul real al verdelui. Pe acesta îl am 

abia într-o întindere care este în întregime verde. Tot ast¬ 
fel, un obiect căruia îi pot atribui cu egală îndreptăţire nu¬ 
mere diferite nu poate fi suportul real al unui număr 56 . 

O deosebire esenţială între culoare şi număr rezidă, aşa¬ 
dar, în faptul că culoarea albastră a unei întinderi aparţine 
acesteia independent de bunul nostru plac. Culoarea albas¬ 
tră este capacitatea de a reflecta anumite raze de lumină şi 
a absorbi într-o măsură mai mare sau mai mică alte raze, 
iar în această privinţă modul nostru de a concepe lucru¬ 
rile nu poate determina nici cea mai mică modificare. Dim¬ 
potrivă, eu nu pot spune că pachetului de cărţi dejoc îi revine 
în sine numărul 1 sau numărul 100 sau oricare alt număr; 
pot spune, cel mult, că numărul respectiv îi revine în raport 
cu modul nostru arbitrar de a concepe 57 şi, chiar în acest caz, 
nu în sensul că i-am putea atribui numărul pur şi simplu ca 
un predicat. Ceea ce noi decidem a numi joc complet consti¬ 
tuie, evident, o stipulare arbitrară, în care pachetul de cărţi 
de joc nu are un cuvînt de spus. Întrucît noi însă îl consi¬ 
derăm sub acest raport, vom descoperi, eventual, că îl pu¬ 
tem numi două jocuri complete. Dacă cineva nu ar şti ce se 
numeşte joc complet, ar găsi, de bună seamă, un oarecare 
număr, diferit de numărul doi, pentru acest pachet. 

§ 23. La întrebarea: cui îi aparţine ca proprietate nu¬ 
mărul, Mill* dă următorul răspuns: 

„Numele unui număr denotă o proprietate ce aparţine 
acelui agregat de lucruri pe care îl desemnăm prin acest 
nume; iar această proprietate este modul caracteristic în care 
agregatul este compus din părţi şi poate fi separat în părţi.“ 

Aici o primă eroare este folosirea articolului hotărît din 
expresia „modul caracteristic 11 , întrucît există moduri foarte 


* Op. cit.. Cartea a IlI-a, cap. XXIV, § 5. 

diferite in care un agregat poate fi separat în părţi şi nu 
se poate spune că numai unul din acestea ar fi cel caracte¬ 
ristic. De exemplu, o legătură de paie poate fi separată în păr¬ 
ţile sale prin tăierea în două a tuturor paielor sale sau prin 
desfacerea sa, pai cu pai, sau facînd din ea două legături. Mai 
departe, oare o grămăjoară de o sută de boabe de nisip este 
compusă în exact acelaşi fel ca o legătură de o sută de paie? 
Şi totuşi, avem de-a face cu acelaşi număr. Numeralul „unu“ 
din expresia „un pai“ nu exprimă însă modul în care acest 
pai este compus din celule sau molecule. O dificultate şi 
mai mare este suscitată de numărul 0. Mai departe, este 
oare în genere obligatoriu ca paiele să formeze o legătură, 
pentru ca să poate fi numărate? Oare este necesar să organi¬ 
zăm o întrunire a tuturor orbilor din Germania pentru ca 
expresia „Numărul orbilor din Germania** să aibă sens? O 
mie de boabe de grîu încetează să mai fie o mie de boabe 
de grîu după ce-au fost treierate? Şi oare există în sensul 
propriu al cuvîntului agregate de demonstraţii ale unei teo¬ 
reme sau agregate de evenimente? Şi totuşi, acestea pot 
fi de asemenea numărate. Totodată, este indiferent dacă 
evenimentele au loc simultan sau la o distanţă de milenii. 

§ 24. Ajungem astfel la un alt motiv pentru a nu pune 
numărul pe acelaşi plan cu culoarea şi duritatea: aplica¬ 
bilitatea sa mult mai largă. 

Mill* consideră că adevărul după care ceea ce se com¬ 
pune din părţi se compune din părţi ale acestor părţi este 
valabil pentru toate fenomenele naturii, întrucît toate aces¬ 
tea pot fi numărate. Dar oare nu pot fi numărate şi multe 
alte lucruri? Locke** spune: „Numărul se aplică la oameni, 
îngeri, acţiuni, gînduri — la tot ceea ce ori există, ori poate 


* Op. cil.. Cartea a III-a, cap. XXIV, § 5. 

** Baumann, op. cil, voi. I, p. 409. 

rî imaginat. 113 * Leibniz* respinge concepţia scolasticilor 
după care numărul ar fi inaplicabil la lucrurile incorpora- 
le şi caracterizează numărul ca o anume figură incorpora- 
lă, apărută prin reunirea unor lucruri absolut oarecari, de 
exemplu prin reunirea lui Dumnezeu, a unui înger, a unui 
om, a mişcării, care, toate la un loc, sînt patru. De aceea, 
crede el, numărul este ceva absolut universal, aparţinînd 
metafizicii 59 . într-un alt pasaj**, el spune: „Ceea ce nu are 
forţă şi putere nu poate fi cîntărit; ceea ce nu are părţi nu 
poate avea vreo măsură; dar nu există nimic ce nu ar admite 
numărul. Aşadar, numărul este, ca să spunem aşa, figura 
metafizică." 60 

Ar fi într-adevăr uimitor dacă o proprietate abstrasă din 
lucrurile exterioare ar putea fi transpusă fără vreo modifi¬ 
care de sens asupra unor evenimente, reprezentări şi concep¬ 
te. Ar fi ca şi cum am vrea să vorbim despre un eveniment 
fuzibil, o reprezentare albastră, un concept sărat sau o jude¬ 
cată tare. 

Este absurd ca ceea ce este nesenzorial să manifeste ceva 
ce prin însăşi natura sa este senzorial. Atunci cînd privim 
o suprafaţă albastră, obţinem o impresie specifică ce cores¬ 
punde cuvîntului „albastru"; această impresie o recunoaş¬ 
tem iarăşi atunci cînd contemplăm o altă suprafaţă albastră. 
Dacă am presupune, în mod analog, că atunci cînd privim 
un triunghi, există ceva senzorial care corespunde cuvîn¬ 
tului „trei", ar trebui să regăsim acest element senzorial şi 
în cazul a trei concepte; aşadar, ceva non-senzorial ar avea 
în sine însăşi ceva senzorial. Fără îndoială, putem admite 
că o impresie senzorială de un anume gen corespunde cu¬ 
vîntului „triunghiular", dar atunci acest cuvînt trebuie luat 


* Baumann, op. cit., voi. II, p. 56. 

** Op. cit., p. 2. 

ca un întreg indivizibil 61 . Noi nu vedem în mod imediat pe 
treiul de acolo; în schimb vedem ceva ce poate declanşa o 
activitate intelectuală care conduce la o judecată în cadrul 
căreia intervine numărul 3. 62 Căci, într-adevăr, cum ajun¬ 
gem să percepem, de pildă, numărul figurilor silogistice 
stabilite de Aristotel? Le percepem cu ochii? Vedem, cel 
mult, anumite semne care reprezintă aceste figuri de raţio¬ 
nament, dar nu le vedem pe acestea însele. Cum s-ar putea 
să vedem numărul acestora, dacă ele însele rămîn invizibi¬ 
le? Dar poate că cineva îşi închipuie că este de ajuns să 
vedem semnele; numărul lor este identic cu numărul figu¬ 
rilor silogistice. Dar cum ajungem să ştim acest lucru? 
Pentru aceasta se cere ca noi să fi stabilit deja într-un alt 
mod ultimul număr. Sau poate că propoziţia „numărul figu¬ 
rilor silogistice este patru" constituie doar o altă expresie 
pentru „numărul semnelor figurilor silogistice este patru"? 
Cîtuşi de puţin! Despre semne nu trebuie să afirmăm nimic; 
nimeni nu vrea să audă ceva despre ele, în cazul cînd o 
proprietate a acestora nu manifestă totodată o proprietate 
a ceea ce ele desemnează 63 . Totodată, întrucît unul şi acelaşi 
lucru poate fi simbolizat în diferite moduri, fără ca prin aceas¬ 
ta să păcătuim împotriva logicii, nici nu se mai cere ca nu¬ 
mărul semnelor să coincidă cu numărul celor desemnate. 

§ 25. In timp ce pentru Mill numărul constituie ceva de 
ordin fizic, pentru Locke şi Leibniz el subzistă numai în idee. 
E adevărat că, după cum spune Mill*, două mere sînt fizic 
distincte de trei mere, la fel cum doi cai sînt fizic distincţi 
de un singur cal, constituind în mod vizibil şi tangibil un 
fenomen distinct**. Dar putem oare conchide pe această 


* Op. cil.. Cartea a IlI-a, cap. XXIV, § 5. 

** Strict vorbind, ar trebui să adăugăm: cu condiţia ca el să 
fie în genere un fenomen. Dacă însă cineva are un cal în Germania 



bază că însuşirea de a fi doi, însuşirea de a fi trei consti¬ 
tuie ceva de ordin fizic? Una pereche de ghete poate con¬ 
stitui acelaşi fenomen vizibil şi tangibil ca şi două ghete. 
Avem aici o diferenţă de număr care nu corespunde unei 
diferenţe fizice 64 ; într-adevăr, doi şi una pereche nu 
sînt nicidecum identice, cum Mill pare să-şi închipuie într-un 
mod atît de ciudat. Şi, în sfîrşit, cum este cu putinţă ca două 
concepte să fie fizic distincte de trei concepte? 

Aşa cum spune Berkeley*: „Trebuie să avem în vedere 
că numărul nu este ceva fix şi stabilit, nu este existent real 
în lucrurile înseşi. El este întru totul o creaţie a cugetului 
care priveşte fie o idee în sine, fie o combinaţie de idei 
căreia îi dă un nume, facînd-o astfel să treacă drept o unita¬ 
te. în funcţie de modul variat în care cugetul combină ideile 
sale, variază şi unitatea, iar aşa cum variază unitatea, varia¬ 
ză şi numărul, care este numai o colecţie de unităţi. Spunem 
că o fereastră este una, un hom este unul; şi totuşi o casă 
care are multe ferestre şi multe hornuri este una iar multe 
case ajung să facă un oraş. 1 ' 65 

Este numărul ceva subiectiv?** 

§ 26. Această orientare de idei poate conduce cu uşurinţă 
la considerarea numărului drept ceva subiectiv. S-ar părea 
că modul în care numărul apare înăuntrul nostru ar putea 
oferi o explicaţie a naturii sale. Am ajunge atunci la o inves¬ 
tigaţie de ordin psihologic. într-adevăr, iată ce afirmă Lip- 
schitz în acest sens**: 


şi unul în America (şi nu mai are un alt cal), atunci el posedă 
doi cai. Aceştia nu formează însă un fenomen; numai fiecare din¬ 
tre aceşti cai în parte ar putea fi astfel caracterizat. 

* Baumann, op. cit., voi. II, p. 428. 

** Lehrbuch der Anatysis, p. 1. Pornesc de la premisa că 
Lipschitz are în vedere un fenomen interior. 

„Acel ce doreşte să cuprindă un ansamblu de lucruri va 
începe cu un anumit lucru determinat şi va continua prin 
a adăuga mereu cîte un lucru nou celor anterioare. 11 Această 
caracterizare pare a fi mult mai adecvată pentru descrierea 
modului în care căpătăm, să spunem, intuiţia unei conste¬ 
laţii decît pentru formarea numărului. Intenţia de a cuprin¬ 
de un ansamblu este irelevantă, căci cu greu s-ar putea spune 
că o turmă devine mai uşor de cuprins dacă ştim din cîte 
capete este alcătuită. 

O asemenea descriere a proceselor lăuntrice care precedă 
emiterea unei judecăţi numerice nu poate în nici un caz 
— nici măcar într-un context mai adecvat — să înlocuiască 
o definiţie propriu-zisă a conceptului. Ea nu va putea fi invo¬ 
cată niciodată în demonstrarea unei propoziţii aritmetice; ea 
nu ne permite să afl ăm vreo proprietate a numerelor. într-ade- 
văr, numărul nu este un obiect al psihologiei sau un pro¬ 
dus al fenomenelor psihice mai mult decît Marea Nordului, 
să spunem 67 . Obiectivitatea Mării Nordului nu este afecta¬ 
tă cu nimic de faptul că putem decide în mod arbitrar care 
parte a suprafeţei totale acoperită de apă a Pămîntului o vom 
delimita spre a-i atribui numele „Marea Nordului 11 . Aces¬ 
ta nu este un motiv care să ne facă să cercetăm Marea Nor¬ 
dului prin metode ale psihologiei. Tot astfel, numărul este 
şi el ceva obiectiv. Spunînd: „Marea Nordului are o supra¬ 
faţă de 10 000 de mile pătrate 11 , noi nu ne referim nici prin „Ma¬ 
rea Nordului", nici prin „10 000“ la o stare sau la un fenomen 
din forul nostru lăuntric, ci, dimpotrivă, afirmăm ceva ab¬ 
solut obiectiv, ceva independent de reprezentările noastre şi 
de alte lucruri de acelaşi gen. Dacă cu un alt prilej am vrea 
să delimităm într-un mod diferit marginile Mării Nordului 
sau să înţelegem altceva prin „10 000“, conţinutul care înain¬ 
te era adevărat nu ar deveni prin aceasta fals; dar locul unui 
conţinut adevărat l-ar putea lua un conţinut fals, ceea ce 
nu anulează însă în nici un caz adevărul primului. 

Atunci cînd un botanist indică numărul petalelor unei 
flori, el înţelege să afirme ceva tot atît de factual ca atunci 
cind el indică culoarea aceleiaşi flori 68 . Nici una dintre 
aceste caracteristici nu depinde mai mult decît cealaltă de 
bunul nostru plac. Aşadar, o anumită asemănare între nu¬ 
măr şi culoare există, dar ea nu rezidă în faptul că ambele 
pot fi percepute senzorial în lucrurile exterioare, ci în fap¬ 
tul că ambele sînt obiective. 

Eu fac o distincţie între ceea ce este obiectiv şi ceea ce 
este imediat sesizabil, spaţial sau real. Axa Pămîntului şi 
centrul de gravitate al sistemului solar sînt obiective, dar eu 
n-aş spune că sînt reale, aşa cum real este Pămîntul însuşi. 
Vorbim adesea despre ecuator ca despre o linie imagina- 
ră; ar fi însă fals să spunem că este o linie imaginată; 
ea n u provine din gîndire, n u este rezultatul unui proces psi¬ 
hic, gîndirea nu face decît să o recunoască, să o conceapă 
ca atare. Dacă a fi recunoscut ar însemna a fi generat, atunci 
nu am putea afirma nimic pozitiv despre ecuator, referi¬ 
tor la perioada care precedă această pretinsă geneză 69 . 

Potrivit lui Kant, spaţiul aparţine aparenţei [fenomena¬ 
lităţii]. S-ar putea ca altor fiinţe raţionale spaţiul să li se în¬ 
făţişeze cu totul altfel decît ni se înfăţişează nouă. Mai mult, 
nu putem şti nici măcar dacă spaţiul îi apare unui om la fel 
cum îi apare altuia; într-adevăr, noi nu putem pune intuiţia 
spaţială a unui om lîngă intuiţia altuia, spre a le compara. 
Şi totuşi, aici este conţinut ceva obiectiv; toţi recunosc ace¬ 
leaşi axiome geometrice, fie şi numai prin faptă, şi sînt obli¬ 
gaţi la aceasta spre a se orienta în univers 70 . Obiectiv aici 
este elementul legic, conceptual, judicabil, care se lasă expri¬ 
mat în cuvinte 71 . Ceea ce este pur intuitiv nu este comuni¬ 
cabil. Spre a clarifica acest punct, să ne imaginăm două fiinţe 
raţionale care pot intui numai proprietăţile şi relaţiile pro¬ 
iective: situarea a trei puncte pe o dreaptă, a patru puncte 
într-un plan şi aşa mai departe; ceea ce uneia îi apare ca 

punct poate să-i apară alteia drept plan, şi viceversa. Ceea 
ce pentru una dintre fiinţe este linia care uneşte două puncte 
poate fi pentru cealaltă linia după care se intersectează două 
plane, şi aşa mai departe, potrivit aceleiaşi corespondenţe 
duale. în aceste condiţii, cele două fiinţe raţionale s-ar putea 
înţelege foarte bine între ele, fără a deveni vreodată conşti¬ 
ente de deosebirea dintre intuiţiile lor, întrucît în geome¬ 
tria proiectivă orice teoremă are duala sa; divergenţele de 
evaluare estetică 72 nu ar constitui un indiciu cert. în privin¬ 
ţa tuturor teoremelor geometrice, cele două fiinţe raţionale 
s-ar găsi în deplin acord, numai că fiecare ar traduce alt¬ 
fel cuvintele în intuiţii proprii. Cuvîntului „punct“, de exem¬ 
plu, una din fiinţe i-ar asocia o intuiţie, iar cealaltă o altă 
intuiţie. Aşadar, putem susţine mai departe că pentru cele 
două fiinţe raţionale acest cuvînt semnifică ceva obiectiv, 
numai că nu este permis să înţelegem prin această semni¬ 
ficaţie elementul specific al intuiţiilor lor. Iar în acest sens 
axa Pămîntului este de asemenea obiectivă 73 . 

De obicei, „alb“ ne face să ne gîndim la o anumită sen¬ 
zaţie care, natural, este întru totul subiectivă; dar, după pă¬ 
rerea mea, în însăşi vorbirea obişnuită se manifestă adesea 
un sens obiectiv. Spunînd că zăpada este albă, avem intenţia 
să exprimăm o însuşire obiectivă pe care o constatăm la 
lumina obişnuită a zilei prin intermediul unei anumite sen¬ 
zaţii. Dacă asupra zăpezii cade o lumină colorată, în proce¬ 
sul judecării vom lua în considerare acest fapt. Vom spune, 
bunăoară: zăpada apare acum roşie, dar ea este albă. 
Pînă şi daltonistul poate vorbi despre roşu şi verde, cu toate 
că în senzaţiile sale el nu distinge aceste culori. EI ajunge să 
recunoască distincţia datorită faptului că alţii o fac sau, even¬ 
tual, pe baza unui experiment fizic. Aşadar, adesea nici ter¬ 
menii pentru culori nu desemnează senzaţia noastră subiectivă, 
despre care nu putem şti dacă concordă cu senzaţia altcui¬ 
va — este evident, într-adevăr, că folosirea unei aceleiaşi 



denumiri nu oferă nici o garanţie în acest sens —, ci desem¬ 
nează o însuşire obiectivă. înţeleg deci prin obiectivitate o 
independenţă faţă de senzaţia, intuiţia şi imaginaţia noastră, 
o independenţă faţă de formarea unor imagini lăuntrice pe 
baza rememorării senzaţiilor anterioare, dar nu o indepen¬ 
denţă faţă de raţiune; într-adevăr, a răspunde la întrebarea 
ce sînt lucrurile independent de raţiune ar însemna să 
judecăm fără a judeca, să spălăm un lucru fără să-l udăm 7 ' 1 . 

§ 27. Din acest motiv, nu mă pot declara de acord nici 
cu Schloemilch* 75 care afirmă că numărul este reprezen¬ 
tarea poziţiei unui obiect înăuntrul unui şir**. Dacă numă¬ 
rul ar fi o reprezentare, atunci aritmetica ar fi psihologie. 


* Handbuch der atgebraischen Analysis, p. 1. 

* * împotriva acestei afirmaţii se mai poate obiecta că, dacă 
este aşa, ar trebui întotdeauna să avem una şi aceeaşi reprezentare 
asupra poziţiei ori de cîte ori intervine unul şi acelaşi număr, ceea 
ce este evident fals. Dacă autorul ar fi vrut să înţeleagă prin re¬ 
prezentare o idee obiectivă, atunci consideraţiile mele de mai jos 
ar fi fost lipsite de obiect; dar în acel caz ce deosebire ar mai 
exista între reprezentarea unei poziţii şi poziţia însăşi? 

Reprezentarea în sens subiectiv ascultă de legile psihologice 
ale asociaţiei; ea are o natură senzorială, imagistică. Reprezentarea 
în sens obiectiv aparţine logicii şi este în esenţă nesenzorială, deşi 
cuvîntul care desemnează o reprezentare obiectivă poartă adesea 
cu sine şi o reprezentare subiectivă, care nu constituie însă sem¬ 
nificaţia sa 76 . Adesea, reprezentarea subiectivă diferă, după cum 
se poate dovedi, de la un om la altul, pe cînd cea obiectivă este 
aceeaşi pentru toţi. Reprezentările obiective se pot împărţi în obiecte 
şi concepte. Pentru a evita orice confuzie, voi folosi cuvîntul 
„reprezentare" numai în sensul subiectiv. Asociind acestui cuvînt 
ambele semnificaţii, (Cant a conferit doctrinei sale o coloratură emi¬ 
namente subiectivă, idealistă, îngreunînd astfel descifrarea ade¬ 
văratei sale opinii. Distincţia trasată aici este tot atît de întemeiată 
ca şi aceea dintre logică şi psihologie. Ar fi de dorit ca acestea să 
fie întotdeauna separate cît se poate de riguros! 


85 



Dar ea este tot atît de puţin psihologie pe cît este astro¬ 
nomia! La fel cum aceasta din urmă nu studiază reprezen¬ 
tările planetelor, ci înseşi aceste planete, tot astfel nici 
obiectul aritmeticii nu este o reprezentare. Dacă numărul 
doi ar fi o reprezentare, ar fi mai întîi numai propria mea re¬ 
prezentare. Reprezentarea pe care o are altcineva este deja, 
luată ca atare, o altă reprezentare. Am putea avea atunci 
milioane întregi de numere doi. Ar trebui să spunem: doi 
al meu, doi al tău, un număr doi, toate numerele doi. Dacă 
acceptăm reprezentări latente sau inconştiente, am avea 
de asemenea numere doi inconştiente care ulterior ar rede¬ 
veni conştiente. Pe măsura apariţiei unor noi adulţi ar apărea 
mereu alţi doi, şi cine ştie dacă de-a lungul mileniilor aceş¬ 
tia nu s-ar schimba pînă acolo încît doi ori doi să facă cinci! 
Dar, în pofida acestui fapt, ar fi îndoielnic să existe, aşa cum 
se consideră de obicei, infinit de multe numere. Poate că 
în acest caz 10 10 va fi fiind un semn gol, nici o fiinţă neavînd 
vreo reprezentare corespunzătoare acestui nume. 

Iată deci la ce rezultate bizare ajungem dacă explicităm 
cît de cît ideea că numărul ar fi o reprezentare. Ajungem la 
concluzia că numărul nu este nici spaţial, nici fizic, în genul 
grămezilor de pietricele şi turte dulci ale lui Mill, după cum 
nu este subiectiv ca reprezentările, ci este nesenzorial şi 
obiectiv. Temeiul obiectivităţii nu poate să rezide în impre¬ 
sia senzorială care, ca afect al cugetului nostru, este integral 
subiectiv, ci, atîta cît pot vedea eu, rezidă numai în raţiune. 

Ar fi uimitor ca cea mai exactă dintre toate ştiinţele să 
se sprijine pe o psihologie care îşi mai dibuie încă drumul. 


Numărul ca mulţime 

§ 28. Anumiţi autori definesc numărul ca pe o mulţime, 
multitudine sau pluralitate. Unul din viciile acestei concepţii 
constă în faptul că numerele 0 şi 1 sînt excluse din sfera 



conceptului de număr 77 . Expresiile de mai sus sînt extrem 
de vagi: uneori, ele au o semnificaţie apropiată de cea a 
termenilor „grămadă", „grup“, „agregat"— care sugerează 
o alăturare în spaţiu — alteori ele sînt utilizate în aproape 
aceeaşi accepţie ca şi „număr", însă într-un mod mai impre¬ 
cis. De aceea, o analiză a conceptului de număr nu este de 
găsit într-o definiţie de acest gen. Formarea numărului pre¬ 
tinde — după Thomae* 78 — ca mulţimilor diferite de obiecte 
să li se confere denumiri diferite. Prin aceasta se are în ve¬ 
dere, evident, o determinare mai precisă a acelor mulţimi 
de obiecte, determinare pentru care conferirea denumirilor 
constituie numai un semn exterior. Problema constă însă în 
a şti ce fel de determinare intră în joc. Este evident că ideea 
de număr nu ar apărea dacă în loc de „3 stele", „3 degete", 
„7 stele" am vrea să introducem denumiri în care nu s-ar 
putea detecta părţi componente comune. Chestiunea nu este 
de a da în genere nume, ci de a desemna ca atare ceea ce 
ţine aici de număr. Dar pentru aceasta se cere ca ceea ce 
ţine de număr să fie recunoscut în specificitatea sa. 

Totodată, trebuie să avem în vedere următoarea deosebire. 
Unii numesc număr o mulţime de lucruri sau obiecte; alţii, 
printre care şi Euclid**, îl definesc ca o mulţime de unităţi. 
Această din urmă expresie reclamă o discuţie separată. 

III. Opinii privitoare la unitate şi unu 80 

Exprimă numeralul „ unu “ o proprietate a obiectelor? 

§ 29. în definiţiile pe care Euclid le dă la începutul Cărţii 
a Vil-a a Elementelor, el pare să desemneze prin cuvîntul 


* Elementare Theorie der analytischen Functionen, p. 1. 

** Cartea a Vil-a a Elementelor, începutul: povou; ecm, x«9’ii v 
exaaxov tiîjv ovxcov ev Xeyetcu. ’ApiSpoţ 5 i to ek povaSwv 
avyKEÎpEvov xkTjOcx; 79 

„(iovdq“ cînd un obiect ce trebuie numărat, cînd o propri¬ 
etate a unui asemenea obiect, cînd numărul unu. îl putem 
traduce peste tot prin „unitate", dar numai pentru că însuşi 
acest cuvînt evocă toate aceste accepţii variate 81 . 

Schroder* spune: „Fiecare din lucrurile ce trebuie nu¬ 
mărate se va numi unitate." Se pune întrebarea de ce mai 
întîi aducem lucrurile sub conceptul unităţii şi nu introdu¬ 
cem pur şi simplu definiţia: „numărul este o mulţime de 
lucruri", ceea ce ne-ar readuce iarăşi la concepţia de mai 
sus. în primul rînd, s-ar putea ca, acordînd lucrurilor denu¬ 
mirea de unităţi, să vrem a le determina mai exact, întrucît 
îl privim pe „unu", potrivit formei sale lingvistice, ca pe un 
adjectiv, înţelegînd astfel „un oraş" ii acelaşi fel ca „om 
înţelept" 82 . în acest caz, o unitate ar fi un obiect căruia îi revine 
proprietatea „unu" şi ea s-ar raporta la „unu" Ia fel cum se 
raportează „un înţelept" la adjectivul „înţelept". Consi¬ 
deraţiilor care au fost aduse mai sus împotriva ideii că nu¬ 
mărul ar fi o proprietate a lucrurilor li se mai adaugă aici 
cîteva argumente speciale. în primul rînd, ar fi surprinzător 
faptul că fiecare lucru în parte ar trebui să posede această 
proprietate. Ar fi de neînţeles de ce atunci în genere mai 
atribuim în mod expres vreunui lucru această proprietate. 
Aserţiunea că Solon este înţelept capătă un sens numai pen¬ 
tru că este posibil ca ceva să nu fie înţelept. Comprehensi¬ 
unea unui concept descreşte atunci cînd extensiunea sa 
creşte; atunci cînd extensiunea devine atotcuprinzătoare, 
comprehensiunea se subţiază pînă la dispariţie 83 . Este greu 
de crezut că limba ar ajunge să făurească un adjectiv ce nu 
ar contribui cu nimic la definirea mai precisă a unui obiect 84 . 

Dacă „un om" ar putea fi interpretat în acelaşi mod ca 
„om înţelept", ar trebui să admitem că „unu" poate fi apli- 


* Op. cil., p. 5. 

cat şi în calitate de predicat, astfel încît să putem spune „So- 
lon a fost unul“ la fel cum putem spune „Solon a fost în¬ 
ţelept". Dar, deşi pe prima dintre aceste două expresii o 
putem întîlni într-adevăr, luată în sine ea nu este inteligi¬ 
bilă. Ea poate să însemne, de exemplu: „Solon a fost unul 
dintre înţelepţi", atunci cînd putem completa cu „dintre în¬ 
ţelepţi" expresia citată, pe baza contextului în care ea apare. 
Dar, după toate aparenţele, cînd este luat în mod izolat „unu" 
nu poate fi predicat*. în cazul pluralului aceasta iese şi mai 
clar în evidenţă. în timp ce „Solon a fost înţelept" şi „Tales 
a fost înţelept" se pot concentra în „Solon şi Tales au fost 
înţelepţi", nu putem spune „Solon şi Tales au fost unu". 
Dar această imposibilitate nu s-ar putea întrevedea pe baza 
concepţiei discutate, de vreme ce „unu" ar fi, în aceeaşi 
măsură ca şi „înţelept", o proprietate atît a lui Solon cît şi 
a lui Tales. 

§ 30. în aceeaşi ordine de idei se poate observa că ni¬ 
meni nu a fost în măsură să dea o definiţie a proprietăţii 
„unu". Atunci cînd Leibniz** spune: „Este unu ceea ce noi 
concepem printr-un act al intelectului", el defineşte „unu" 
în mod circular. Şi oare nu am putea concepe şi multiplul 
printr-un singur act al intelectului? Leibniz admite aceas¬ 
ta în cadrul aceluiaşi pasaj. La fel, Baumann*** spune că 
„este unu ceea ce noi concepem ca unu", şi continuă: „Ceea 
ce luăm ca punct sau nu admitem a fi mai departe divizat 


* în anumite expresii, „unu" este utilizat în accepţii care 
par să o contrazică pe cea de mai sus, dar o analiză mai amănunţită 
ne permite să constatăm că un termen conceptual necesită o între¬ 
gire, sau că „unu" nu este folosit ca numeral, că ceea ce se intenţionează 
a se aserta nu este unicitatea, ci însuşirea de a fi unitar. 

** Baumann, op. cil., voi. II, p. 2; ed. Erdmann, p. 8. 

*** Op. cil., voi. II, p. 669. 

este privit de noi în calitate de unu; însă pe orice unu al 
intuiţiei exterioare, atît al celei pure cît şi al celei empirice, 
îl putem privi şi ca pe o multiplicitate. Orice reprezentare 
este una, dacă o delimităm în raport cu o altă reprezentare, 
însă cînd este luată în sine înăuntrul ei putem distinge de 
asemenea o multiplicitate.* 1 în felul acesta, orice delimitare 
intrinsecă a conceptului dispare şi totul este făcut să de¬ 
pindă de modul nostru de a vedea lucrurile 85 . întrebăm încă 
o dată: ce sens poate avea atribuirea proprietăţii „unu“ unui 
obiect oarecare, de vreme ce, potrivit modului nostru de 
a vedea lucrurile, fiecare obiect poate să fie şi poate să nu 
fie unu? Cum este cu putinţă ca o ştiinţă care îşi reven¬ 
dică faima tocmai de la claritatea şi precizia ei maximă 
să se sprijine pe un concept atît de confuz? 

§31. Or, deşi Baumann* întemeiază conceptul de unu 
pe intuiţia interioară, el specifică totuşi — pasajul citat mai 
sus — indivizibilitatea şi delimitarea ca note ale concep¬ 
tuali în cauză. Dacă aceste note ar conveni într-adevăr con¬ 
ceptului, ar trebui să ne aşteptăm ca pînă şi animalele să 
poată avea o anumită idee asupra unităţii. E oare cu putinţă 
ca un cîine care priveşte spre Lună să aibă o idee, oricît de 
indistinctă, despre ceea ce noi semnificăm prin cuvîntul 
„unu“? E greu de admis! Şi totuşi, nu încape îndoială că 
el distinge obiecte individuale: alt cîine, stăpînul său, pia¬ 
tra cu care se joacă îi apar tot atît de delimitate, de subzis¬ 
tente în sine, de indivizate precum ne apar şi nouă. Negreşit, 
el va sesiza o deosebire între a trebui să se apere împotri¬ 
va mai multor cîini şi a trebui să se apere împotriva unuia 
singur, dar în cazul de faţă avem ceea ce Mill numeşte di¬ 
ferenţa fizică. Problema care se ridică în mod deosebit aici 
este dacă un cîine e conştient, fie cel puţin într-un mod foarte 


* Ibidem. 

confuz, de elementul comun, exprimat de noi prin cuvîn- 
tul „unu“, al situaţiilor în care, bunăoară, este muşcat de un 
cîine mai mare şi, respectiv, fugăreşte el o pisică. După 
mine, aceasta este improbabil. De aceea, trag concluzia 
că ideea unităţii, spre deosebire de ceea ce crede Locke*, 
nu este sugerată intelectului de orice obiect din afara noas¬ 
tră şi de orice idee dinăuntrul nostru 86 , ci ea ajunge să fie 
cunoscută de noi prin mijlocirea facultăţilor intelectuale 
superioare care ne deosebesc pe noi de animale. Ca atare, 
individualitatea, delimitarea şi alte proprietăţi ale lucrurilor 
pe care animalele le percep tot atît de bine ca şi noi nu 
pot constitui elementul esenţial al conceptului nostru. 

§ 32. Şi totuşi, o anumită conexiune poate fi întrevă¬ 
zută. Ea este indicată de limbă, atunci cînd din „unu“ ea 
derivă „unitar", „unit". Un lucru este cu atît mai apt de a 
fi privit ca un obiect distinct, cu cît trăsăturile sale dis¬ 
tinctive ies mai mult în relief în raport cu trăsăturile distinc¬ 
tive ale mediului ambiant şi cu cît coeziunea sa interioară 
precumpăneşte asupra conexiunii sale cu mediul ambiant. 
„Unitar" semnifică deci o proprietate ce ne permite să de¬ 
taşăm lucrul pe care îl gîndim de mediul său ambiant şi 
să-l considerăm ca ceva în sine. Aşa se şi explică de ce 
cuvîntul francez „uni" ajunge să însemne „uniform", „con¬ 
tinuu". La rîndul său, cuvîntul „unitate" este întrebuinţat 
într-un mod asemănător, atunci cînd vorbim despre unita¬ 
tea politică a unei ţări, despre unitatea unei opere de artă**. 
Dar, în acest sens, „unitate" ţine mai puţin de „unu" decît 
de „unit" sau „unitar". Intr-adevăr, atunci cînd spunem că 


* Baumann, op. cit., voi. I, p. 40. 

** Cu privire la istoricul cuvîntului „unitate", a se vedea Eucken, 
Geschichte der philosophischen Terminologie, pp. 122-123, 136, 
220. 

Pămîntul are un satelit, intenţia noastră nu este să arătăm 
că acesta este un satelit delimitat, subzistent în mod auto¬ 
nom, indivizat, ci să marcăm contrastul cu ceea ce se întîm- 
plă în cazurile lui Venus, Marte sau Jupiter. Sub raportul 
delimitării şi indivizibilităţii, sateliţii lui Jupiter sînt pe de¬ 
plin comparabili cu cel al nostru, ei fiind, în acest setis, tot 
atît de unitari. 

§ 33. Unii autori ridică indivizarea la rang de indivizi¬ 
bilitate. G. Kopp* numeşte individ orice lucru cunoscut 
prin simţuri ori într-un alt mod şi care este gîndit ca inde- 
compozabil şi ca subzistent prin sine însuşi, iar apoi, pe 
indivizii care trebuie număraţi, îi numeşte unu-uri; în mod 
evident, „unu“ este luat aici în sensul de unitate. Baumann 
îşi justifi că părerea sa că lucrurile exterioare nu ar reprezen¬ 
ta unităţi stricte, prin considerentul că avem libertatea de 
a le privi ca multitudini, drept care el prezintă şi indecom- 
pozabilitatea ca un criteriu al unităţii stricte. Ridicarea co¬ 
eziunii interne la rangul de absolut urmăreşte, evident, 
dobîndirea unui criteriu al unităţii care să nu mai depindă 
de un mod sau altul de a înţelege lucrurile. Tentativa eşuează 
datorită faptului că în acest caz nu ne mai rămîne aproape 
nimic ce ar mai putea fi numit unitate şi numărat. De aceea, 
ne vedem siliţi să batem imediat în retragere, adoplînd ca 
criteriu nu indecompozabilitatea însăşi, ci numai faptul de 
a fi gîndit ca indecompozabil. însă atunci ajungem din nou 
la concepţia ezitantă de mai sus. Dar dacă gîndim lucrurile 
altfel decît sîrit ele în realitate, dobîndim cel puţin vreun 
avantaj? Nicidecum! Dintr-o ipoteză falsă pot decurge con¬ 
cluzii false. Dar dacă din indecompozabilitate nu vrem a 
infera vreo concluzie, în ce mai poate consta utilitatea ei? 
Dacă putem să renunţăm şi chiar trebuie să renunţăm fără 


* Schularilhmetik , pp. 5-6, Eisenach, 1867. 

prejudicii la rigoarea conceptului avut în vedere, pentru 
ce am mai căutat această rigoare? Dar poate că nu ni se 
cere altceva decît să nu gîndim această decompozabilitate. 
Ca şi cum lipsa de gîndire ne-ar face să cîştigăm ceva! 87 
Există însă cazuri cînd nu mai putem evita în nici un chip 
să gîndim decompozabilitatea, atunci cînd raţionamentul se 
sprijină pe însuşi caracterul compus al unităţii. Fie, de 
exemplu, problema: dacă o zi are 24 de ore, cîte ore sînt 
în 3 zile? 


Sînt oare identice unităţile? 

§ 34. Aşadar, orice tentativă de a defini proprietatea 
„unu“ eşuează, încît ne vedem obligaţi să renunţăm la a 
vedea în desemnarea lucrurilor ca unităţi o determinare 
mai lămuritoare. Ne reîntoarcem iarăşi la întrebarea noas¬ 
tră: de ce mai spunem că lucrurile sînt unităţi, de vreme 
ce „unitate" ar fi numai un alt nume pentru „lucru", de 
vreme ce toate lucrurile sînt unităţi sau pot fi concepute 
ca atare? 88 E. Schroder* vede explicaţia în identitatea care 
este prescrisă obiectelor supuse numărării. — Dar, în pri¬ 
mul rînd e de neînţeles de ce cuvintele „lucru" şi „obiect" 
nu ar putea să indice aceasta la fel de bine. Mai departe 
se pune întrebarea: de ce atribuim obiectelor numărării în¬ 
suşirea de a fi identice? Această identitate li se atribuie 
numai, sau ele sînt realmente identice? în orice caz, două 
obiecte nu sînt n ic iodată absolut identice. Pe de altă 
parte, aproape întotdeauna putem găsi, desigur, un criteriu 
potrivit căruia două obiecte oarecare concordă între ele 89 . 
Dar astfel am ajuns din nou la modul arbitrar de a concepe 
lucrurile, în cazul cînd, păcătuind împotriva adevărului, nu 


* Op. cu., p. 5. 

vrem să atribuim lucrurilor o identitate mai largă decît 
aceea care le revine în mod real. Şi, într-adevăr, mai mulţi 
autori pretind că unităţile sînt identice, fără nici o limitare. 
Hobbes* afirmă că „numărul în sensul absolut presupune 
în matematică unităţi identice între ele, din care este alcă¬ 
tuit" 90 . Hume** consideră părţile componente ale cantităţii 
şi numărului ca absolut similare 91 . Thomae*** numeşte uni¬ 
tate un individ al mulţimii şi adaugă: „unităţile sînt identi¬ 
ce între ele“. Cu egal sau chiar cu mai mult temei s-ar putea 
spune: indivizii mulţimii sînt distincţi. Ce poate însemna 
însă pentru număr această pretinsă identitate? Proprietăţile 
prin care lucrurile se disting între ele sînt indiferente şi 
irelevante în ceea ce priveşte numărul acestora, şi tocmai 
de aceea vrem să le ţinem deoparte. Numai că, în maniera 
sus-menţionată, nu putem reuşi. Dacă, aşa cum pretinde 
Thomae, „se face abstracţie de particularităţile indivizilor 
unei mulţimi de obiecte", „ori de cîte ori se consideră lucmri 
separate, se trec cu vederea caracteristicile prin care lucrurile 
se diferenţiază între ele“, atunci — în pofida părerii lui 
Lipschitz — ceea ce ne rămîne nu este „conceptul de nu¬ 
măr al lucrurilor considerate", ci un concept general căruia 
i se subsumează acele lucruri 92 . Lucrurile înseşi nu pierd 
prin aceasta nici una din trăsăturile lor specifice. Dacă, de 
exemplu, eu fac abstracţie de proprietăţile prin care o pisică 
albă şi o pisică neagră se deosebesc între ele, obţin, proba¬ 
bil, conceptul „pisică". Dacă le strîng acum pe amîndouă 
sub acest concept şi le numesc, să spunem, unităţi, pisica 
albă rămîne tot albă iar cea neagră tot neagră. Chiar dacă 
nu mă gîndesc la culorile lor sau nu-mi propun să trag vreo 


* Baumann, op. cil., voi. I, p. 242. 

** Baumann, op. cit., voi. II, p. 568. 

‘* Op. cit., p. 1 


94 



concluzie pe baza acestei deosebiri a lor, pisicile nu devin 
incolore, ci rămîn la fel de distincte ca înainte. Ce-i drept, 
conceptul „pisică 11 la care s-a ajuns prin abstracţie nu mai 
conţine particularităţile, însă tocmai de aceea el este numai 
unul 93 . 

§ 35. Lucruri diferite nu pot fi făcute identice prin inter¬ 
mediul unor metode pur conceptuale; dar dacă aceasta ar 
fi posibil, atunci nu am mai avea o pluralitate de lucruri, 
ci un lucru şi numai unul. într-adevăr, aşa cum spune 
Descartes*, numărul — sau mai curînd pluralitatea — 
lucrurilor provine din diversitatea lor 94 . E. Schroder** afir¬ 
mă pe drept cuvînt: „Cererea de a număra lucrurile poate 
fi emisă în mod raţional numai acolo unde obiectele în 
cauză apar în mod clar ca distincte, de exemplu ca sepa¬ 
rate în spaţiu şi timp şi delimitate totodată între ele.“ 
într-adevăr, de multe ori asemănarea prea mare a obiec¬ 
telor, de exemplu a şipcilor unui gard, îngreunează numără¬ 
toarea. Deosebit de pregnante în acest sens sînt afirmaţiile 
lui W. Stanley Jevons***: „Numărul nu este decît un alt 
nume pentru diversitate. Identitatea exactă este unitate, iar 
o dată cu diferenţa apare pluralitatea. 11 Şi mai departe (la 
p. 157): „S-a afirmat adesea că unităţile sînt unităţi prin 
faptul că sînt perfect similare între ele; dar, deşi în anu¬ 
mite privinţe pot fi perfect asemănătoare, ele trebuie să 
se deosebească cel puţin într-un punct, altfel ar fi incapabile 
de pluralitate. Dacă trei monede ar fi într-atîta de asemă¬ 
nătoare încît să ocupe acelaşi loc în acelaşi timp, ele nu 
ar mai fi trei monede, ci una. 11 


* Baumann, op. cil., voi. I, p. 103. 

** Op. cit., p. 3. 

The Principles of Science, 3d. ed., p. 156. 

§ 36. Dar, aşa cum se constată imediat, concepţia după 
care unităţile sînt diferite se ciocneşte de dificultăţi noi. 
Jevons explică: „O unitate este un obiect oarecare al gîn- 
dirii care poate fi distins de orice alt obiect tratat ca uni¬ 
tate în cursul aceleiaşi probleme. Aici unitatea este definită 
prin intermediul ei însăşi iar precizarea „care poate fi dis¬ 
tins de orice alt obiect" nu cuprinde o specificare mai adec¬ 
vată, deoarece este subînţeleasă. Despre un obiect spunem 
că este un altul, tocmai şi numai pentru că îl putem deose¬ 
bi de alte obiecte. în continuare, Jevons* spune: „Ori de cîte 
ori utilizez simbolul 5, eu înţeleg de fapt 
1 + 1 + 1 + 1 + 1 

şi este perfect clar că fiecare dintre aceste unităţi este dis¬ 
tinctă de oricare alta. Dacă ar fi de dorit, le-aş putea nota 
astfel: 

T + 1” + 1 + 1 "" + 1 ..“ 

în mod cert, notarea lor diferită este de dorit, o dată ce 
sînt diferite; altfel s-ar crea o mare confuzie. Dacă însăşi 
poziţia deosebită în care apare 1 ar trebui să semnifice o 
deosebire, ar trebui stipulată în acest sens o regulă ce nu 
admite excepţii, întrucît în caz contrar nu am şti niciodată 
dacă 1 + 1 trebuie să însemne 2 sau 1. Dar atunci ar tre¬ 
bui să respingem egalitatea I = 1 şi ne-am găsi puşi în situ¬ 
aţia dificilă de a nu putea nota vreodată acelaşi lucru pentru 
a doua oară. Evident, această situaţie e inacceptabilă. Dacă 
însă vrem să atribuim semne distincte unor lucruri distincte 
este greu de văzut pentru ce mai păstrăm o parte compo¬ 
nentă comună a acestor semne şi de ce, în loc de a scrie 

1 ' + 1 "+ 1 + 1 "" + 1 ., 


* Op. cil., p. 162. 

nu scriem mai curînd 


a+b + c+d+e. 

într-adevăr, identitatea am pierdut-o oricum, iar indi¬ 
carea unei anumite asemănări nu serveşte la nimic. în felul 
acesta, unu ne scapă din mîini; ne rămîn obiectele cu toate 
particularităţile lor. Simbolurile 

IM”, 1"' 

sînt o expresie grăitoare a perplexităţii noastre: ne trebuie 
identitatea, drept care avem notaţia 1; ne trebuie diferenţa 
— drept care avem notaţia cu indici, dar care, din păcate, 
anulează identitatea. 

(j 37. Aceeaşi dificultate o întîlnim şi la alţi autori. 
Locke* spune: „Repetînd... ideea unităţii şi unind-o cu altă 
unitate, ne formăm despre ea o idee colectivă desemnată 
prin cuvîntul «doi». Şi acel ce poate să facă acest lucru şi 
să înainteze, adăugind mereu cîte o unitate la ultima idee 
colectivă pe care a avut-o despre un anumit număr şi dîndu-i 
o denumire, acela poate să calculeze ... “ 94 Leibniz** defi¬ 
neşte numărul ca 1 şi cu 1 şi cu 1, sau ca unităţi. Hesse*** 
scrie: „Dacă cineva îşi poate forma vreo idee despre uni¬ 
tatea care în algebră se exprimă prin simbolul 1..., el poate 
să conceapă şi o a doua unitate la fel de justificată ca prima, 
iar apoi şi alte unităţi de acelaşi gen. Reunirea celei de-a 
doua cu prima într-un singur tot dă numărul 2.“ 

în aceste afirmaţii trebuie reţinută relaţia în care se află 
semnificaţiile cuvintelor „unitate 11 şi „unu“. Prin unitate, 
Leibniz înţelege un concept sub care cad acest unu şi acest 


* Baumann, op. cil., voi. I, pp. 409-411. 

** Ibidem, voi. II, p. 3. 

'** Vier Species, p. 2. 

unu şi acest unu, sau, aşa cum mai spunea el: „Abstrasul 
din unu este unitatea “ Locke şi Hesse par să folosească 
unitate şi unu în una şi aceeaşi accepţie. în ultimă instanţă, 
Leibniz procedează la fel; într-adevăr, întrucît el numeşte 
unum pe fiecare dintre obiectele individuale care cad sub 
conceptul unităţii, acest cuvînt desemnează la el nu obiec¬ 
tul individual, ci conceptul sub care cad toate obiectele in¬ 
dividuale. 

§ 38. Pentru a evita orice confuzie, va fi indicat totuşi 
să distingem în mod strict între unitate şi unu. Noi folosim 
expresia „numărul unu“ şi indicăm prin intermediul artico¬ 
lului hotărît un obiect individual determinat al investigaţiei 
ştiinţifice 95 . Nu există numere unu diferite, există unul sin¬ 
gur. în 1 avem un nume propriu care în această calitate 
este tot atît de puţin susceptibil să primească pluralul ca 
„Friedrich cel Mare“ sau „elementul chimic aur“. Faptul 
că scriem 1 fără liniuţe care să marcheze diferenţele nu este 
o simplă întîmplare, iar notaţia nu este inexactă. St. Jevons 
ar scrie egalitatea 

3-2=1 

sub o formă ca: 

(l' + l ” + 1"')-(1"+ 1"')= r. 

Ce rezultat ar avea însă 

0' + i" + r”')-(r"' +1.)? 

în nici un caz, nu 1'. De aici urmează că, potrivit con¬ 
cepţiei sale, ar exista nu numai unu diferiţi, ci şi doi dife¬ 
riţi etc.; într-adevăr, 1" + 1"' nu ar putea fi reprezentat 

prin 1'"' + 1.. De aici rezultă cît se poate de clar că 

numărul nu este un conglomerat de lucruri. Aritmetica ar 
înceta să existe dacă în locul numărului unu, care este întot¬ 
deauna acelaşi, am vrea să introducem lucruri distincte, 





oricît de asemănătoare ar fi simbolurile acestora; ele nu 
ar putea fi făcute identice fără a se comite o eroare. Or, 
nu putem admite că tot ce aritmetica are mai profund este 
o notaţie eronată. Ca atare, este imposibil să-l privim pe 
1 ca pe semnul unor obiecte diferite, ca semn pentru 
Islanda, Aldebaran, Solon şi altele. Absurditatea capătă o 
pregnanţă maximă dacă vom considera cazul unei ecuaţii 
care admite trei rădăcini, şi anume 2, 5 şi 4. Dacă, urmîn- 
du-l pe Jevons, vom scrie pentru 3 
1' + 1” + 1"', 

şi dacă prin 1', 1", 1 'înţelegem unităţi şi deci înţelegem 
prin ele, conform lui Jevons, obiectele considerate aici, 
atunci 1' va semnifica aici 2,1" va semnifica 5 iar 1'" va 
semnifica 4. Dar atunci nu ar fi mai inteligibil ca în locul 
lui 1' + 1" + 1"' să scriem 

2 + 5+4? 

Numai numele conceptuale pot avea plural 96 . Aşadar, 
atunci cînd vorbim despre „unităţi 1 *, acest cuvînt nu poate 
fi luat în accepţia numelui propriu „unu“, ci numai în cali¬ 
tate de nume comun. Dacă „unitate** înseamnă „obiect de 
numărat**, nu putem defini numărul ca unităţi. Dacă prin 
„unitate** se înţelege un concept care cuprinde în sine nu¬ 
mărul unu şi numai pe acesta, pluralul nu are nici un sens 
şi încă o dată devine imposibil să definim numărul, împre¬ 
ună cu Leibniz, ca unităţi sau ca 1 şi 1 şi 1. într-adevăr, 
dacă folosim „şi“ ca în „Bunsen şi Kirchhof*, atunci 1 şi 
1 şi 1 nu este 3, ci 1, la fel cum aur şi aUr nu poate fi vre¬ 
odată altceva decît aur. Semnul plus din 
1+1+1=3 

trebuie deci să fie interpretat altfel decît acel „şi“, care con¬ 
tribuie la desemnarea unei colecţii, a unei „idei colective** 97 . 

(j 39. Ne găsim astfel în faţa următoarei dificultăţi: 

Dacă vrem să generăm numărul prin cuprinderea laolal¬ 
tă a unor obiecte distincte, ceea ce obţinem este o multi¬ 
tudine în care obiectele sînt conţinute cu tocmai acele 
proprietăţi ale lor prin care se deosebesc între ele, iar 
aceasta nu este numărul. Dacă, pe de altă parte, încercăm 
să formăm numărul prin cuprinderea laolaltă a identicilor, 
rezultatul trece întotdeauna în unu şi nu ajungem nicio¬ 
dată la o pluralitate. 

Dacă prin 1 desemnăm fiecare din obiectele de numărat, 
comitem o eroare, întrucît unor lucruri distincte li se atri¬ 
buie unul şi acelaşi semn. Iar dacă îl înzestrăm pe 1 cu li- 
niuţe distinctive, atunci el nu mai este aplicabil în aritmetică. 

Cuvîntul „unitate" are darul de a camufla dificultatea; 
tocmai acesta este motivul — ce-i drepl, inconştient — pen¬ 
tru care el este preferat în comparaţie cu cuvintele „obiect" 
şi „lucru" 98 . Noi începem prin a spune că lucrurile de nu¬ 
mărat sînt unităţi, acordînd astfel diversităţii ceea ce i se 
cuvine; după aceea, cuprinderea laolaltă, colectarea, adu¬ 
narea, reunirea, adăugarea, sau cum mai vrem să-i spu¬ 
nem, trece în conceptul adunării aritmetice, iar termenul 
general „unitate" se transformă pe nesimţite în numele pro¬ 
priu „unu". în felul acesta se ajunge la identitate. Dacă la 
litera „ş“ adaug litera „i“, oricine va constata cu uşurinţă 
că ceea ce obţin nu este numărul 2. Dacă însă subsumez ş 
şi i conceptului „unitate" şi în loc de „ş şi i“ spun: „o uni¬ 
tate şi încă o unitate" sau „1 şi cu 1“, sîntem gata să cre¬ 
dem că am obţinut astfel numărul 2. Această dificultate este 
atît de bine camuflată de cuvîntul „unitate", încît, negreşit, 
puţini ajung măcar să o bănuiască. 

Aici Mill ar fi putut denunţa în mod justificat o ma¬ 
nipulare artificioasă a limbajului; într-adevăr, avem aici nu 
manifestarea exterioară a unui proces de gîndire, ci numai 

rasfrîngerea iluzorie a acestuia. Aici căpătăm efectiv impre¬ 
sia că unor cuvinte goale de orice gînd li se atribuie o anu¬ 
mită forţă misterioasă, întrucît distinctul, prin simplul fapt 
că i se spune unitate, este obligat să ajungă identic". 


încercări de a înlătura dificultatea 

§ 40. Să examinăm acum unele idei care reprezintă în¬ 
cercări de depăşire a acestei dificultăţi, chiar dacă nu întot¬ 
deauna ele au fost întreprinse cu o conştiinţă pe deplin clară 
în această intenţie. 

în primul rînd, se poate face apel la o anumită proprie¬ 
tate a spaţiului şi timpului. Un punct al spaţiului nu poate 
fi distins de un altul, atîta timp cît îl considerăm numai în 
sine, şi acelaşi este cazul liniilor drepte, planelor, sau cazul 
corpurilor, ariilor şi segmentelor congruente; toate aces¬ 
te entităţi de un acelaşi gen pot fi distinse între ele numai 
ca existente în cadrul unui ansamblu, numai ca părţi com¬ 
ponente ale unei intuiţii totale. Se pare deci că aici iden¬ 
titatea se combină cu discemabilitatea. în cazul timpului, 
situaţia este similară. Poate că tocmai de aceea Hobbes* 
consideră că identitatea unităţilor nu poate fi concepută 
altfel decît ca generată prin divizarea continuului 10 *. La 
rîndul său, Thomae** spune: „Dacă ne reprezentăm o mul¬ 
ţime de indivizi sau de unităţi în spaţiu şi le numărăm în 
mod succesiv, ceea ce reclamă timp, încă mai rămîne ca 
o notă distinctivă a unităţilor — oricît am abstrage — pozi¬ 
ţia lor diferită în spaţiu şi succesiunea lor diferită în timp.“ 
împotriva unei asemenea concepţii se ridică în primul 
rînd obiecţia că, dacă ar fi aşa, atunci numai ceea ce este 


* Baumann, op. cil., voi. I, p. 242. 

** Elementare Theorie der analyt. Funcţionai, p. 1. 


101 




spaţial şi temporal ar fi numărabil. încă Leibniz* a respins 
ideea scolasticilor după care numărul ar apărea prin sim¬ 
pla divizare a continuului şi nu ar putea fi aplicat la lucruri 
incorporale 101 . Baumann** relevă independenţa număru¬ 
lui faţă de timp. Conceptul de unitate poate fi gîndit, după 
acest autor, independent de timp. St. Jevons*** scrie: „Trei 
monede sînt trei monede, indiferent dacă le numărăm în mod 
succesiv sau le privim pe toate în mod simultan. în multe 
cazuri, nici spaţiul, nici timpul nu sînt temeiul diferenţei, nu¬ 
mai calitatea pură intrîndînjoc. Putem distinge, de exem¬ 
plu, greutatea, inerţia şi duritatea aurului ca trei însuşiri, 
deşi nici una dintre acestea nu este înaintea alteia sau după 
alta, nu este în spaţiu sau în timp. Orice mijloc de discri¬ 
minare poate fi o sursă a pluralităţii.*' —Aş adăuga că, dacă 
obiectele numărate nu se succedă în realitate, ci sînt numai 
numărate în mod consecutiv, timpul nu poate fi temeiul 
discriminării. într-adevăr, pentru ca să poată fi numărate 
în mod consecutiv, trebuie să dispunem deja de anumite note 
distinctive. Timpul nu este decît o exigenţă psihologică a 
numărării, dar el nu are de-a face cu conceptul de număr 102 . 
Reprezentînd obiecte nespaţiale şi atemporale prin puncte 
spaţiale sau temporale, putem facilita eventual demersul 
numărării; dar în principiu este presupusă astfel aplica¬ 
bilitatea conceptului de număr la ceva ce nu este de ordin 
spaţial sau temporal 103 . 

§41. Mai departe însă, în ipoteza că trecem cu vederea 
toate notele distinctive, cu excepţia celor de ordin spaţial 
şi temporal, reuşim oare într-adevăr să unim discemabili- 
tatea şi identitatea? Cîtuşi de puţin! Nu ne-am apropiat nici 


* Baumann, op. cil., voi. II, p. 2. 

** Op. cit., voi. II, p. 668. 

*** The Principles of Science, p. 157. 

măcar cu un pas de soluţie. Asemănarea mai mică sau mai 
mare a obiectelor nu contribuie cu nimic la rezolvarea pro¬ 
blemei, de vreme ce pînă la urmă aceste obiecte trebuie 
să fie păstrate separate. Eu nu pot nota aici toate punctele 
individuale, liniile individuale etc. prin 1, tot aşa cum în 
consideraţiile de ordin geometric eu nu le pot nota pe toate 
împreună prin A; şi într-un caz, şi în celălalt se cere să le 
distingem între ele. Numai luate în sine, fără a ţine seama 
de relaţiile lor spaţiale, punctele spaţiului sînt identice între 
ele. Dacă însă trebuie să le gîndesc împreună, sînt obligat 
să le consider în cadrul existenţei lor spaţiale comune, pen¬ 
tru ca să nu se contopească iremediabil în unul. Luate îm¬ 
preună, unele puncte pot forma eventual o figură oarecare, 
de exemplu în formă de stea, sau pot să se ordoneze într-un 
fel sau altul pe o dreaptă, iar segmente egale puse cap la cap 
pot forma un segment unic, sau pot fi complet separate. Con¬ 
figuraţiile apărute în acest mod pot fi complet diferite, în timp 
ce numărul elementelor rămîne acelaşi. Dar atunci am avea 
şi aici diferite numere cinci, diferite numere şase ş.a.m.d. 
La fel, punctele timpului sînt separate prin intervale tempo¬ 
rale scurte sau lungi, egale sau inegale. Toate acestea sînt 
relaţii care nu au absolut nimic de-a face cu numărul ca 
atare. în toate intervine un element special, deasupra căruia 
numărul în universalitatea lui se ridică cu mult. Pînă şi un 
moment individual are ceva cu totul specific prin care se 
diferenţiază, să spunem, de un punct al spaţiului şi din care 
nu mai rămîne nimic în cadrul conceptului de număr 104 . 

§ 42. Nici soluţia de a înlocui ordinea spaţială şi tem¬ 
porală printr-un concept mai general de şir nu-şi atinge 
ţelul propus; într-adevăr, poziţiile obiectelor în cadrul unui 
şir nu pot constitui temeiul distingerii lor, întrucît ele tre¬ 
buie să fi fost în prealabil distinse într-un fel sau altul, ca 
să se poată ordona în şir. O atare aranjare presupune întot- 

deauna relaţii între obiecte, să spunem relaţii spaţiale, tem¬ 
porale, logice sau intervale de sunete, sau oricare altele; ase¬ 
menea relaţii ne conduc de la un obiect la altul, ele fiind 
legate în mod necesar de distingerea obiectelor. 

Atunci cînd Hankel* spune că un obiect poate fi gîndit 
sau instituit o dată, de două ori sau de trei ori, avem aici, 
după cum se pare, o nouă încercare de a combina discer- 
nabilitatea cu identitatea lucrurilor ce urmează a fi numă¬ 
rate. Dar se poate constata imediat că nici această încercare 
nu este mai reuşită; într-adevăr, reprezentările sau intuiţiile 
unuia şi aceluiaşi obiect trebuie să se diferenţieze între ele, 
într-un fel sau altul, pentru a nu se topi într-un unu. Toto¬ 
dată, cred că avem dreptul să vorbim despre 45 milioane de 
germani fără a fi gîndit sau pus în prealabil de 45 milioane 
de ori un german obişnuit, ceea ce ar fi oarecum incomod 105 . 

§ 43. Probabil pentru a evita dificultăţile întîmpinate 
atunci cînd, o dată cu St. Jevons, facem să se desemneze 
prin semnul 1 unul dintre obiectele numărate, E. Schroder 
vede în acest semn numai imaginea unui obiect. Rezultatul 
este că el explică numai semnul numărului, nu însuşi nu¬ 
mărul. într-adevăr, el spune**: „Pentru a căpăta un semn 
capabil să exprime cîte dintre aceste unităţi*** sîntdate, 
ne îndreptăm atenţia rînd pe rînd la cîte unul de fiecare dată 
şi îl reprezentăm printr-o linioară verticală: 1 (un unu); 
aceşti unu îi înşirăm unul lingă altul, legîndu-i însă prin 
semnul + (plus), căci în caz contrar 111, de exemplu, s-ar 
citi în notaţia uzuală a numerelor ca o sută unsprezece. Că¬ 
pătăm astfel un semn ca: 

1 + 1 + 1 + 1 + 1 , 


* Theorie der complexeii Zahlensysleme, p. 1. 

** Lehrbuch der Arithmetik and Algebra, p. 5 şi urm. 

'** Obiecte ce urmează a fi numărate. 

a cărui structură poate ti descrisă spunînd: 

Un număr natural este o sumă de mai mulţi unu 
Reiese că pentru Schroder numărul este un s e m n. 
Ceea ce exprimă acest semn, adică ceea ce pînă acum 
eu am numit număr, Schroder presupune că este deja cu¬ 
noscut, do vadă cu vintele „cîte dintre acele unităţi sînt date". 
Prin cuvîntul „unu“, el înţelege, de asemenea, semnul 1, nu 
semnificaţia acestuia 106 . El foloseşte mai întîi semnul + nu¬ 
mai ca pe un mijloc exterior de legare, lipsit de orice con¬ 
ţinut propriu; abia ulterior defineşte el adunarea. El ar fi putut 
spune mai succint: scriem unul lîngă altul tot atîtea semne 
1 cîte obiecte de numărat avem şi le legăm prin semnul +. 
Zero s-ar exprima prin faptul că nu scriem nimic. 

§ 44. Pentru a nu introduce înăuntrul numărului notele 
distinctive ale lucrurilor, St. Jevons* face următoarea preci¬ 
zare: „Acum va fi uşor să ne formăm o idee clară asupra 
naturii abstracţiei numerice. Ea constă în a abstrage carac¬ 
terul diferenţei din care survine pluralitatea, reţinînd pur 
şi simplu faptul existenţei sale. Atunci cînd vorbesc despre 
trei oameni nu sînt obligat să specific imediat notele 
prin care fiecare dintre aceştia poate fi distins de ceilalţi doi. 
Aceste note trebuie să existe, dacă ei sînt într-adevăr trei 
oameni şi nu unul şi acelaşi, iar atunci cînd mă refer la ei 
ca la mai mulţi eu presupun existenţa diferenţelor cerute. Nu¬ 
mărul abstract este deci f o r m a vidă a diferenţei" 
Cum să înţelegem aceasta? Putem sau să facem abstrac¬ 
ţie de proprietăţile distinctive ale lucrurilor, înainte de a le 
reuni într-un întreg, sau să formăm mai întîi un întreg şi 
să facem apoi abstracţie de natura diferenţelor. Aplicînd 
primul procedeu nu am mai ajunge deloc să distingem lucrurile 


* Op. cit., p. 158. 

şi ca atare nu am mai putea reţine nici faptul existenţei di¬ 
ferenţelor; Jevons pare să aibă în vedere al doilea procedeu. 
Eu nu cred însă că noi am putea ajunge în acest mod la 
numărul 10 000, întrucît nu sîntem în stare să cuprindem 
simultan atîtea diferenţe şi să reţinem totodată faptul exis¬ 
tenţei lor; pe de altă parte, dacă le-am gîndi rînd pe rînd, 
numărul nu ar mai ajunge să fie încheiat 107 . E adevărat că 
numărarea decurge în timp; dar în felul acesta noi nu obţi¬ 
nem numărul, ci doar îl determinăm. Şi, de altfel, specifi¬ 
carea modalităţii de abstragere nu constituie o definiţie 1118 . 

Ce trebuie să se înţeleagă prin „forma vidă a diferenţei"? 
Nu cumva o propoziţie ca 

„a este diferit de b“, 

unde a şi b rămîn nedeterminate? Ar putea fi această pro¬ 
poziţie numărul 2, să spunem? Oare propoziţia 
„Pămîntul are doi poli" 
înseamnă acelaşi lucru ca 

„Polul Nord este diferit de Polul Sud"? 

Evident că nu. A doua propoziţie ar putea avea loc fără ca 
prima să aibă loc, şi viceversa 109 . în cazul numărului 1 000 
vom avea deci 

1 000 ■ 999 
1 • 2 

de asemenea propoziţii ce exprimă o diferenţă. 

Afirmaţia lui Jevons îşi vădeşte în mod deosebit inadec- 
varea în cazul lui 0 şi 1. De la ce vom face anume abstracţie 
spre a ajunge, bunăoară, de la Lună la numărul 1? Prin abstra¬ 
gere căpătăm, de bună seamă, conceptele: satelit al Pămîn- 
tului, satelit al unei planete, coip ceresc fără lumină proprie, 
coip ceresc, coip, obiect. Dar 1 nu poate fi găsit în acest şir. 

întrucît nu este un concept sub care ar putea să cadă Luna. 
în cazul lui 0 nici nu avem vreun obiect de la care proce¬ 
sul abstracţiei ar putea pomi. Obiecţia după care 0 şi 1 nu 
sînt numere în acelaşi sens în care sînt 2 şi 3 nu-şi găseşte 
loc. Numărul răspunde la întrebarea cîţi şi dacă, de exem¬ 
plu, întrebăm: Cîţi sateliţi are această planetă? putem aştepta 
în egală măsură răspunsul 0 sau 1, ori răspunsul 2 sau 3, 
sensul întrebării rămînînd acelaşi. Fără îndoială, numărul 
0 comportă ceva specific, şi tot astfel numărul 1, dar aceas¬ 
ta este valabil în principiu pentru orice număr întreg; singu¬ 
ra deosebire este că în cazul numerelor tot mai mari specificul 
lor devine tot mai puţin evident. Ar fi cu totul arbitrar să facem 
din aceasta o deosebire esenţială. Ceea ce nu convine lui 
0 sau 1 nu poate fi esenţial pentru conceptul de număr. 

în sfîrşit, acceptînd acest mod de apariţie a numerelor 
nu înlăturăm nicidecum dificultatea de care ne-am ciocnit 
atunci cînd am considerat simbolizarea lui 5 prin 

1 '+ 1 ” + Y" + 1 '"' + 1 .. 

Acest simbolism concordă cu ceea ce spune Jevons despre 
abstracţia prin care formăm numerele; accentele indică toc¬ 
mai faptul că există o diferenţă, fără a preciza însă natu¬ 
ra ei. Dar simpla subzistenţă a diferenţei este suficientă 
deja — după cum am văzut — pentru a genera, după cum 
crede Jevons, diferiţi unu, diferiţi doi, diferiţi trei, ceea ce 
este incompatibil cu existenţa aritmeticii. 

Soluţia dificultăţii 

(j 45. Să aruncăm acum o privire asupra celor stabilite 
de noi pînă la acest punct şi asupra problemelor ce nu şi-au 
găsit încă răspuns. 

Numărul nu este abstras din lucruri în modul în care sînt 
abstrase culoarea, greutatea şi soliditatea, după cum nu este 

nici o proprietate a lucrurilor în sensul în care acestea sînt 
proprietăţi. Dar atunci a mai rămas să se arate despre ce anu¬ 
me se enunţă ceva prin intermediul aserţiunii numerice 110 . 

Numărul nu este ceva fizic, dar nu este ceva subiectiv, 
nu este o reprezentare. 

Numărul nu rezultă din adăugarea unui lucru la un lucru. 
Nici conferirea unei denumiri după fiecare adăugare nu schim¬ 
bă nimic în această privinţă. 

Expresiile „multitudine 1 *, „mulţime**, „pluralitate**, dat 
fiind caracterul lor vag, nu sînt adecvate spre a servi la de¬ 
finirea numărului 111 . 

Referitor la unu şi unitate se mai pune problema modu¬ 
lui în care putem atenua caracterul arbitrar al concepţiei ce 
părea să estompeze orice distincţie între unu şi multiplu. 

Delimitarea, indivizibilitatea, indecompozabilitatea nu 
sînt caracteristici relevante pentru ceea ce noi exprimăm 
prin cuvîntul „unu“. 

Atunci cînd numim unităţi lucrurile numărate, afirmaţia 
necondiţionată că unităţile ar fi identice este falsă. Desigur, 
este corect dar nesemnificativ faptul că într-o anumită pri¬ 
vinţă unităţile sînt identice. Caracterul distinct al lucrurilor 
pe care le numărăm este chiar necesar, atunci cînd numărul 
în cauză va fi mai mare ca 1. 

Aşadar, se părea că eram puşi în situaţia de a atribui 
unităţilor două proprietăţi contradictorii: identitatea şi dis- 
cemabilitatea 112 . 

între unu şi unitate trebuie să facem o distincţie. Cu¬ 
vîntul „unu“, ca nume propriu al unui obiect de cercetare 
matematică, nu admite plural. Ca atare, este absurd să facem 
ca numerele să rezulte din alăturarea unu-urilor. în 1 + 1 = 2, 
simbolul plus nu poate semnifica o atare alăturare. 

§ 46. Pentru a clarifica lucrurile, va fi indicat să privim 
numărul în contextul unei judecăţi, acolo unde iese în evi- 

denţă modalitatea sa originară de aplicare 113 . Dacă pri\i- 
tor la unul şi acelaşi fenomen extern pot afirma la fel de 
adevărat „acesta este un grup de porni" şi „aceştia sînt cinci 
porni", sau „iată patru companii" şi „iată 500 de oameni", 
atunci ceea ce se schimbă de la caz la caz nu este nici lucrul 
individual, nici întregul, agregatul, ci denumirea folosită. 
Dar acesta nu este decît semnul înlocuirii unui concept prin 
altul 1 M . Astfel, pentru noi devine evident, ca răspuns la prima 
întrebare din secţiunea precedentă, că aserţiunea numeri¬ 
că cuprinde un enunţ privitor la un concept 115 . Aceasta este 
poate cel mai evident în cazul numărului 0. Dacă spunem: 
„Venus are 0 sateliţi" nu avem în fapt un satelit sau agre¬ 
gat de sateliţi despre care ar putea fi ceva enunţat; în schimb, 
conceptului „satelit al lui Venus" i se atribuie astfel o 
proprietate, şi anume aceea de a nu cuprinde nimic. Dacă 
se spune: „Trăsura împăratului este trasă de patru cai", 
atunci se atribuie numărul patru conceptului „cal înhămat 
la trăsura împăratului". 

Se poate obiecta că un concept cum, de exemplu, este ace¬ 
la de „locuitor al statului german", deşi îşi păstrează neschim¬ 
bate notele sale, posedă o proprietate ce variază de la an la 
an, în cazul cînd aserţiunea numerică ar enunţa despre el o 
asemenea proprietate. Răspunzînd acestei obiecţii, putem arăta 
că şi proprietăţile obiectelor variază, dar aceasta nu ne îm¬ 
piedică să le recunoaştem ca fiind aceleaşi. în cazul de faţă 
însă, motivul poate fi determinatîncă şi mai precis. Conceptul 
„locuitor al Germaniei" conţine, într-adevăr, timpul ca parte 
componentă variabilă sau, ca să mă exprim matematic, este 
funcţie de timp. Pentru „a este un locuitor al Germaniei" pu¬ 
tem spune: „a locuieşte în Germania", afirmaţie ce se referă 
tocmai la momentul prezent. Aşadar, însuşi conceptul con¬ 
ţine din capul locului un element fluid. în schimb, însă, concep¬ 
tului „locuitor al Germaniei în prima secundă a anului 1883, 
ora Berlinului" îi revine în vecii vecilor unul şi acelaşi număr 116 . 

() 47. Faptul că aserţiunea numerică exprimă ceva real, 
independent de modul nostru de a privi lucrurile, poate fi 
prilej de uimire numai pentru cel ce consideră conceptul 
ca ceva subiectiv, asemenea reprezentării. Dar această con¬ 
cepţie este falsă. Atunci cînd, de exemplu, subordonăm 
conceptul de corp faţă de conceptul de greu, sau cînd subor¬ 
donăm conceptul balenă faţă de acela de mamifer 117 , afir¬ 
măm prin aceasta ceva obiectiv" 8 . Or, dacă conceptele ar 
fi subiective, atunci şi subordonarea unuia faţă de un altul 
ca relaţie între concepte ar constitui ceva subiectiv, aşa cum 
este o relaţie între reprezentări. La prima vedere, fără îndoială, 
propoziţia 

„toate balenele sînt mamifere" 
pare să trateze despre animale, nu despre concepte 119 ; dacă 
ne întrebăm însă despre care animale este vorba, nu sîntem 
în măsură să indicăm un anumit animal individual. Admiţînd 
că ne aflăm în faţa unei balene, propoziţia noastră nu afir¬ 
mă totuşi nimic despre aceasta. Pe baza propoziţiei noas¬ 
tre nu s-ar putea conchide că animalul în faţa căruia ne aflăm 
ar fi o balenă, lucru despre care propoziţia noastră iniţială 
nu cuprinde nimic. în general, nu este posibil să vorbim 
despre un obiect fără a-1 desemna sau a-1 denumi într-un 
fel sau altul 120 . Cuvîntul „balenă" nu denumeşte însă o anu¬ 
me fiinţă individuală. Se va obiecta că, într-adevăr, nu este 
vorba despre un anume obiect individual determinat, ci de¬ 
spre unul nedeterminat; după părerea mea, „obiect nedeter¬ 
minat" nu este decît o altă expresie pentru „concept", şi 
anume o expresie inadecvată, contradictorie 121 . Chiar dacă 
propoziţia noastră poate fi justificată numai prin observarea 
unor animale individuale, aceasta nu demonstrează nimic 
în ceea ce priveşte conţinutul ei. Dacă ne interesează la ce 
anume se referă propoziţia în cauză, faptul că ea este ade- 



vărată sau nu n-are importanţă, după cum n-are importanţă 
nici pe ce temeiuri o considerăm adevărată. Aşadar, dacă 
conceptul este ceva obiectiv, atunci şi un enunţ cu privire 
la acesta poate cuprinde un element factual. 

ţj 48. în cazul unor exemple anterioare unde se crea 
aparenţa că unuia şi aceluiaşi lucru îi revin numere diferite, 
explicaţia rezidă în faptul că obiectele erau considerate ca 
suport al numărului. De îndată ce repunem în drepturi ade¬ 
văratul suport — conceptul — numerele se dovedesc a fi 
la fel de exclusive unul faţă de altul ca şi, în domeniul res¬ 
pectiv, culorile. 

Acum înţelegem şi felul în care apare intenţia de a ob¬ 
ţine numărul facînd abstracţie de lucruri. Ceea ce dobîndim 
în acest fel este conceptul, la care apoi descoperim numărul. 
Aşadar, în realitate, abstracţia premerge adesea formarea 
unei judecăţi numerice. Confuzia este aceeaşi ca în cazul 
cînd am spune: conceptul pericolului de incendiu se obţine 
construind un imobil din paiantă cu fronton de scînduri, 
acoperiş de paie şi hornuri neetanşe. 

Puterea de strîngere pe care o are conceptul depăşeşte cu 
mult capacitatea unificatoare a apercepţiei«intetice. Aceas¬ 
ta din urmă nu ne-ar permite să unim într-un întreg locuitorii 
Germaniei; dar ei pot fî subsumaţi conceptului „locuitor 
al Germaniei" şi număraţi 122 . 

Acum devine explicabilă şi aplicabilitatea pe scară largă 
a numărului. Este într-adevăr o enigmă cum un acelaşi lucru 
se poate enunţa la fel despre fenomene exterioare, despre 
fenomene interioare, despre ceea ce este spaţial şi despre 
ceea ce este temporal ca şi despre ceea ce este aspaţial şi 
atemporal. Dar aserţiunea numerică nu îndeplineşte nici 
ea acest oficiu. Numerele sînt atribuite numai conceptelor, 
sub acestea aducîndu-se ceea ce este de ordin exterior şi 


111 



ceea ce este de ordin interior, spaţialul şi temporalul, aspa- 
ţialul şi atemporalul. 

§ 49. Concepţia noastră îşi găseşte o confirmare la Spi¬ 
noza 123 , care spune*: „Răspund că un lucru este numit unul 
sau unic numai în privinţa existenţei sale, nu însă şi în pri¬ 
vinţa esenţei sale; căci noi ne reprezentăm lucrurile sub 
specia numerelor numai după ce ele au fost aduse la o 
măsură comună. Dacă, de pildă, cineva ţine în mînă un 
sesterţ şi un imperial, el nu va gîndi numărul doi dacă nu 
va fi în măsură să aplice acestui sesterţ şi acestui imperi¬ 
al unul şi acelaşi nume, şi anume de argint sau monedă: 
atunci poate el să afirme că are doi arginţi sau două mone¬ 
de; căci el desemnează nu numai sesterţul, ci şi imperi¬ 
alul prin numele de monedă. 11 Cînd Spinoza continuă: „De 
aici este clar că un lucru este spus a fi sau unic numai după 
ce un alt lucru a fost reprezentat, lucru care (ca să spunem 
aşa) concordă cu dînsul 1 ' 124 , şi consideră că, în sens pro¬ 
priu, Dumnezeu nu poate fi numit unul sau unic, deoarece 
nu sîntem în măsură să formăm un concept abstract despre 
esenţa acestuia, Spinoza se înşală crezînd că conceptul 
poate fi obţinut numai făcînd nemijlocit abstracţie de mai 
multe obiecte. Dimpotrivă, la concept se poate ajunge şi 
pornind de la note 125 ; iar în acest caz este cu putinţă ca nici 
un lucru să nu i se subsumeze 126 . Dacă nu ar fi aşa, nu am 
putea nega vreodată existenţa, şi astfel afirmarea existenţei 
ar fi la rîndul ei lipsită de conţinut 127 . 

§ 50. E. Schroder** subliniază că, pentru a se putea 
vorbi despre frecvenţa unui lucru, numele acelui lucru tre¬ 
buie să fie întotdeauna un nume generic, un sub- 


* Baumann, op. cit., voi. I, p. 169. 

** Op. cit., p. 6. 



stantiv comun (nolio communis): „De îndată, aşadar, 
ce se are în vedere un obiect în mod complet — cu toate 
proprietăţile şi relaţiile sale — acesta devine unic în lume 
în genul său şi nu-şi mai are seamăn. Numele obiectului 
va avea atunci caracterul unui nume propriu (numen 
propriuln) şi obiectul nu va putea fi gîndil ca un obiect ce 
apare în mod repetat. Dar aceasta este valabil în genere 
despre orice lucru, chiar dacă reprezentarea acestuia se con¬ 
stituie pe baza unor abstracţiuni, cu singura condiţie 
ca această reprezentare să înglobeze în sine suficiente ele¬ 
mente pentru a determina integral lucrul respectiv...“ 
A fi numărat „devine cu putinţă în cazul unui lucru numai 
în măsura în care trecem cu vederea saufacem abstrac¬ 
ţi e de unele însuşiri şi relaţii ce îi sînt proprii şi prin inter¬ 
mediul cărora el se diferenţiază de toate celelalte lucruri; 
abia atunci numele lucrului devine un concept aplicabil 
la mai multe lucruri 11 . 

§51. Ceea ce conţine adevărat această explicaţie este 
îmbrăcat în expresii atît de întortocheate şi derutante, încît 
se impun o analiză şi o triere. In primul rînd, este inadec¬ 
vat să spunem că un nume comun este nume al unui lucru, 
în felul acesta se creează aparenţa că numărul ar fi proprie¬ 
tate a unui lucru. Un nume comun desemnează tocmai un 
concept 128 . Numai împreună cu articolul hotărît sau cu un 
pronume demonstrativ el funcţionează în calitate de nume 
propriu al unui lucru, dar, prin aceasta, el încetează să func¬ 
ţioneze ca nume comun. Numele unui lucru este un nume 
propriu 129 . Mai departe, nu un obiect apare în mod repetat, 
ci mai multe obiecte cad sub un concept. Am observat deja, 
obiectînd lui Spinoza, că un concept se poate obţine şi alt¬ 
fel decît prin abstracţie, adică pornind de la lucrurile care 
i se subsumează. Aici mai adaug că un concept nu încetează 
să fie concept atunci cînd lui i se subsumează un singur 

lucru care, astfel, este determinat în mod integral pe baza 
acestui concept 130 . Unui asemenea concept (de exemplu, 
cel de satelit al Pămîntului) îi revine tocmai numărul 1, care 
este număr în acelaşi sens în care sînt 2 şi 3. în cazul unui 
concept se pune întotdeauna întrebarea dacă lui i se subsu¬ 
mează ceva, şi anume ce. în cazul unui nume propriu, ase¬ 
menea întrebări sînt lipsite de sens 131 . Nu trebuie să ne lăsăm 
înşelaţi de faptul că în cadrul limbii un nume propriu, de 
exemplu, Luna, este folosit în calitate de substantiv comun, 
şi viceversa 132 ; în pofida acestui fapt, distincţia subzistă. 
De îndată ce cuvîntul este întrebuinţat împreună cu artico¬ 
lul nehotărît sau la plural fără articol, el este un termen 
conceptual, un nume comun. 

§52.0 altă confirmare a concepţiei după care numărul 
este aplicat conceptelor o putem găsi în uzul limbii germa¬ 
ne, în care spunem „zehn Mann“, „vier Mark“, „drei Fass“, 
utilizînd singularul 133 . în cazul de faţă, singularul ar putea 
să indice că este vizat nu lucrul, ci conceptul. Avantajul aces¬ 
tui mod de exprimare iese în evidenţă în mod deosebit în 
cazul numărului 0. Altminteri, ce-i drept, limbajul atribuie 
numărul nu conceptului, ci obiectelor: vorbim despre „nu¬ 
mărul mingilor**, aşa cum vorbim despre „greutatea min- 
gilor“. în acest fel, vorbim în aparenţă despre obiecte, pe 
cînd, în realitate, vrem să enunţăm ceva despre un concept. 
Această uzanţă lingvistică este derutantă. Expresia „patru cai 
de rasă** creează aparenţa că „patru** califică conceptul „cal 
de rasă**, la fel cum „de rasă" califică conceptul „cal“. în rea¬ 
litate, numai „de rasă** este o notă de acest gen; prin interme¬ 
diul cuvîntului „patru** enunţăm ceva despre un concept 134 . 

§ 53. Prin proprietăţile enunţate despre un concept nu în¬ 
ţeleg, desigur, notele care alcătuiesc conceptul. Acestea din 
urmă sînt proprietăţi ale lucrurilor care cad sub concept, şi 

nu ale conceptului însuşi 135 . De exemplu. ..drepruncr.c " r._ 
este o proprietate a conceptului „triunghi dreptung'nic'. d^r 
propoziţia că nu există nici un triunghi dreptunghic rectilmiu 
echilateral exprimă o proprietate a conceptului „triunghi drept¬ 
unghic rectiliniu, echilateral 11136 ; ea îi atribuie numărul zero 137 . 

Sub acest raport, existenţa este analoagă numărului. Afir¬ 
marea existenţei nu este de fapt nimic altceva decît negarea 
numărului zero 138 . Întrucît existenţa este o proprietate a con¬ 
ceptului, demonstraţia ontologică a existenţei lui Dumnezeu 
nu-şi atinge ţinta. La fel de puţin ca şi existenţa este însă 
unicitatea o notă a conceptului „Dumnezeu 11 . Unicitatea 
nu poate servi în vederea definiţiei acestui concept, tot aşa 
cum nici soliditatea, vastitatea şi comoditatea unei case nu 
pot fi utilizate împreună cu pietrele, mortarul şi grinzile, în 
vederea construirii sale 139 . Cu toate acestea, din faptul că 
ceva este proprietate a unui concept nu se poate conchide 
în mod general că din concept, adică din notele acestuia, ea 
nu s-ar putea infera. în anumite împrejurări aceasta este cu 
putinţă, aşa cum, de exemplu, din calităţile materialului de 
construcţie putem trage de multe ori o concluzie cu privire 
la durabilitatea unui edificiu. De aceea, ar fi excesiv să pre¬ 
tindem că din notele unui concept nu se poate infera nimic 
asupra unicităţii sau existenţei; numai că aceasta nu se 
poate produce vreodată în mod la fel de imediat ca atunci 
cînd nota unui concept este atribuită ca proprietate unui 
obiect subsumat acestui concept 140 . 

Tot astfel, ar fi o eroare a nega că existenţa şi unicita¬ 
tea pot fi uneori note ale unor concepte. Ele nu sînt însă 
note ale acelui concept căruia, potrivit uzanţelor lingvistice, 
i s-ar putea atribui. Atunci cînd, de exemplu, toate concep¬ 
tele cărora li se subsumează un acelaşi unic obiect sînt strîn- 
se sub un concept 141 , unicitatea constituie o notă a acestuia 
din urmă. Sub conceptul menţionat cade, de exemplu, con- 

ceptul „satelit al Pămîntului", dar nu cade însuşi corpul ce¬ 
resc care poartă acelaşi nume. Aşadar, putem subsuma un 
concept unui alt concept mai înalt, unui concept, ca să spu¬ 
nem aşa, de ordinul doi. Această relaţie nu trebuie însă con¬ 
fundată cu relaţia de subordonare. 

§ 54. Acum devine posibil să definim unitatea în mod 
satisfăcător. La p. 7 a manualului său menţionat anterior, 
E. Schroder spune: „Acel nume generic sau concept se va 
chema denumirea numărului format în modul arătat; el con¬ 
stituie esenţa unităţii sale.“ 

într-adevăr, n-ar fi oare cel mai potrivit să numim un 
concept unitate în raport cu numărul care îi revine? Am 
putea întrezări atunci un sens al aserţiunilor după care uni¬ 
tatea se delimitează faţă de mediul său înconjurător şi este 
indivizibilă. într-adevăr, conceptul căruia i se atribuie nu¬ 
mărul delimitează în general, într-un anume mod, ceea ce 
cade sub el. Conceptul „literă a cuvîntului cinci “ îl delimi¬ 
tează pe c faţă de i, pe i faţă de n ş.a.m.d. Conceptul „sila¬ 
bă a cuvîntului cinci “ desprinde cuvîntul ca un întreg care 
este indivizibil, în sensul că părţile nu mai cad sub conceptul 
„silabă a cuvîntului cinci “. Nu toate conceptele au aceeaşi 
însuşire. Spre a lua un exemplu, putem divide în variate 
feluri ceea ce cade sub conceptul roşu, fără ca părţile să 
înceteze să cadă sub acelaşi concept. Unui asemenea con¬ 
cept nu-i revine vreun număr finit 1 ' 12 . în consecinţă, propo¬ 
ziţia privind caracterul delimitat şi indivizibilitatea unităţii 
poate fi formulată astfel: 

Numai un concept care delimitează în mod determinat 
ceea ce subsumează şi care nu permite o divizare arbitrară 
poate fi unitate în raport cu un număr finit. 

Vedem însă că indivizibilitatea are aici o semnificaţie 
specială. 

Acum putem înţelege cu uşurinţă cum se pot împăca 
între ele identitatea şi discemabilitatea unităţilor. Cuvîntul 
„unitate" este folosit aici în două sensuri. Unităţile sînt 
identice în accepţia explicată mai sus a acestui cuvînt. în 
propoziţia „Jupiter are patru sateliţi", unitatea este „satelit 
al lui Jupiter". Sub acest concept cade atît satelitul 1, cît şi 
sateliţii 11, III şi IV. Ca atare, putem spune: unitatea la care 
se raportează I este identică unităţii la care se raportează 
II, şi aşa mai departe. Aici avem identitatea. Atunci cînd se 
afirmă însă discemabilitatea unităţilor, înţelegem prin aceas¬ 
ta caracterul distinct al lucrurilor numărate. 

IV. Conceptul de număr 143 

Fiecare număr individual este un obiect 
de sine-stătător 

§ 55. După ce am descoperit că aserţiunea numerică 
cuprinde un enunţ despre un concept, putem încerca să 
completăm definiţiile leibniziene ale numerelor individu¬ 
ale cu definiţia lui 0 şi cea a lui 1. 

în mod evident, putem stipula: numărul 0 revine unui 
concept atunci cînd sub acesta nu cade nici un obiect. Aici 
însă, locul lui 0 pare a fi luat de particula „nici un“ care are 
aceeaşi semnificaţie. în consecinţă, este preferabilă urmă¬ 
toarea formulare: numărul 0 revine unui concept atunci 
cînd propoziţia că a nu cade sub acest concept este vala¬ 
bilă în general pentru orice a 143a . 

în mod similar s-ar putea spune: numărul 1 revine unui 
concept F atunci cînd propoziţia că a nu cade sub F nu are 
loc în mod general, pentru orice a, şi cînd din propoziţiile: 

„a cade sub F“ şi „b cade sub F“ 
urmează în general că a şi b sînt identici 144 . 




Ne mai rămîne să definim în cazul general trecerea de la 
un număr la numărul imediat următor. Să analizăm următoa¬ 
rea formulare: numărul (n + 1) revine conceptului F atunci 
cînd există un obiect a care cade sub F şi este astfel încît 
numărul n revine conceptului „subsumat lui F, dar nu a“ 145 . 

§ 56. Aceste definiţii par atît de fireşti în lumina rezul¬ 
tatelor noastre de pînă acum, încît se cere să explicăm de 
ce ele nu ne pot fi suficiente. 

Ultima definiţie este aceea care suscită dubii; într-ade- 
văr, riguros vorbind, sensul expresiei „numărul n revine 
conceptului G“ ne este la fel de necunoscut ca şi cel al ex¬ 
presiei „ numărul (n + 1) revine conceptului F“. Fără îndo¬ 
ială, prin intermediul acestei definiţii, precum şi al celei 
precedente, putem spune ce înseamnă 

„numărul 1 + 1 revine conceptului F“, 
iar după aceea, folosind această din urmă expresie, putem să 
determinăm sensul expresiei 

„numărul 1 + 1+1 revine conceptului F“ 
şi aşa mai departe; însă— ca să dăm un exemplu pregnant — 
definiţiile noastre nu ne permit nicicînd să decidem dacă 
unui concept îi revine cumva numărul Iulius Caesar, dacă 
acest faimos cuceritor al Galiei este sau nu este un număr. 
Mai departe, definiţiile propuse nu ne ajută să demonstrăm 
că, dacă numărul a revine conceptului F şi numărul b revine 
aceluiaşi cohcept, atunci în mod necesar a = b. Expresia 
„numărul care revine conceptului F“ nu ar putea fi deci jus¬ 
tificată şi, în genere, ar fi imposibil să demonstrăm pe baza 
ei o identitate numerică, dat fiind că nu am fi în măsură să 
concepem un număr determinat. Numai în aparenţă am 
definit noi numărul 0, numărul 1; în realitate, nu am pre¬ 
cizat decît sensul expresiilor 



„numărul O revine 11 , 

„numărul 1 revine 11 , 

ceea ce nu ne permite totuşi să distingem înăuntrul aces¬ 
tor expresii pe 0, pe 1, ca obiecte independente, recognosci- 
bile 146 . 


(j 57. Aici este locul să analizăm mai atent afirmaţia 
noastră după care orice aserţiune numerică cuprinde un enunţ 
despre un concept. 

în propoziţia „numărul 0 revine conceptului F“, 0 este 
numai o parte a predicatului, dacă considerăm conceptul F 
ca subiect real 146 . Din acest motiv, am evitat să numesc un 
număr cum este 0 sau 1 sau 2 o proprietate a unui 
concept. Tocmai datorită faptului că nu formează decît o 
parte în ceea ce este enunţat, fiecare număr individual apare 
ca un obiect de sine-stătător 148 . Am atras deja atenţia asupra 
faptului că spunem „numărul 1“ şi că astfel, prin intermediul 
articolului hotărît, noi îl erijăm pe 1 în calitate de obiect, 
în aritmetică, această existenţă independentă apare la fieca¬ 
re pas, de exemplu, în egalitatea 1 + 1=2. Întrucît în cele 
de faţă noi urmărim să înţelegem conceptul de număr în 
modul în care el este utilizat în ştiinţă, nu trebuie să ne 
tulbure faptul că în utilizarea lingvistică cotidiană numărul 
apare şi în construcţii atributive. Aceasta se poate evita întot¬ 
deauna. De exemplu, propoziţia „Jupiter are patru sateliţi" 
se poate transpune în „numărul sateliţilor lui Jupiter este 
patru". Aici, „este" nu trebuie considerat ca simplă copulă, 
ca în cadrul propoziţiei „cerul este albastru". O dovadă în acest 
sens este faptul că putem spune: „Numărul sateliţilor lui Ju¬ 
piter este acela de patru" sau „este numărul patru". Aici, „este" 
are sensul de „este identic", „este acelaşi cu". Avem aşadar 
o identitate, care afirmă că expresia „numărul sateliţilor lui Ju¬ 
piter" desemnează acelaşi obiect ca şi cuvîntul „patru" 49 . Or, 

forma identităţii este forma dominantă în cuprinsul aritme¬ 
ticii. Acest mod de a vedea lucrurile nu este contrazis de fap¬ 
tul că în cadrul cuvîntului „patru" nu este cuprins nimic cu 
privire la Jupiter sau la Lună. Nici numele „Columb" nu con¬ 
ţine nimic cu privire la descoperire sau la America şi totuşi 
un acelaşi ins este numit Columb şi descoperitorul Americii 150 . 

§ 58. S-ar putea obiecta că despre obiectul pe care îl 
numim Patru sau îl numim Numărul sateliţilor lui Jupiter 
nu ne putem face nici o idee* ca despre ceva autonom. Dar 
răspunderea în acest sens nu o poartă autonomia pe care 
am conferit-o numărului. Desigur, adesea se admite cu uşu¬ 
rinţă că în reprezentarea a patru puncte ale unui zar inter¬ 
vine ceva ce ar corespunde cuvîntului „patru“; aceasta este 
însă o iluzie. Să ne gîndim la o livadă verde şi să vedem 
dacă reprezentarea se schimbă atunci cînd înlocuim artico¬ 
lul nehotărît prin numeralul „una“. Nimic nu se adaugă în 
acest caz, în timp ce, dimpotrivă, cuvîntul „verde" îşi găseşte 
un corespondent în cadrul reprezentării. Atunci cînd ne re¬ 
prezentăm cuvîntul tipărit „fier“ 151 nu ne gîndim mai întîi 
la vreun număr. Dacă însă ne întrebăm din cîte litere este 
compus cuvîntul obţinem numărul 4; dar prin aceasta re¬ 
prezentarea nu devine cu nimic mai distinctă, ci poate ră- 
mîne absolut neschimbată. Numărul îl descoperim tocmai 
în conceptul de „literă a cuvîntului fier“ care intervine aici. 
în cazul celor patru puncte ale unui zar situaţia se prezin¬ 
tă ceva mai confuz, întrucît conceptul ni se impune atît de 
imediat, datorită asemănării dintre punctele zarului, încît nici 
măcar nu mai observăm intervenţia sa. Numărul nu poate 
fi reprezentat nici ca obiect autonom, nici ca proprietate a 
unui lucru exterior, întrucît el nu este nici ceva senzorial, 
nici proprietate a unui lucru exterior. Faptul este cît se poate 


* „Idee“, „reprezentare", luată în sensul de imagine intuitivă. 

de clar încă în cazul numărului 0. în zadar vom încerca să 
ne reprezentăm O stele vizibile. De bună seamă, ne putem 
gîndi la un cer acoperit în întregime de nori; dar aici nu 
avem nimic ce ar corespunde cuvîntului „stea" sau lui 0. 
Nu facem altceva decît să ne reprezentăm o stare de lucruri 
care poate ocaziona judecata: în clipa de faţă nu se poate 
vedea nici o stea. 

<j 59. S-ar putea ca orice cuvînt — chiar şi unul ca „nu¬ 
mai" — să ne evoce o anumită reprezentare; dar aceasta din 
urmă nu va corespunde neapărat conţinutului cuvîntului; 
alţi oameni pot avea o reprezentare cu totul diferită. în acest 
caz, ne vom reprezenta, desigur, o stare de lucruri ce trimi¬ 
te la o propoziţie în cuprinsul căreia apare respectivul cu¬ 
vînt; sau, cum se mai poate întîmpla, cuvîntul rostit evocă 
în memorie cuvîntul scris. 

Faptul are loc nu numai în cazul particulelor. Nu încape 
îndoială că nu avem vreo reprezentare a distantei dintre noi 
şi Soare. într-adevăr, chiar dacă ştim regula care ne arată 
de cîte ori trebuie să multiplicăm un etalon de lungime, 
orice tentativă de a ne forma potrivit acestei reguli o imagi¬ 
ne măcar în unele privinţe adecvată este sortită eşecului. 
Dar acesta nu este un motiv de a ne îndoi de j usteţea calcu¬ 
lului prin care am aflat distanţa şi nu ne împiedică în nici 
un fel să întemeiem raţionamentele ulterioare pe existenţa 
acestei distanţe. 

§ 60. Pînă şi un lucru atît de concret cum este Pămîntul, 
noi nu ni-1 putem reprezenta aşa cum ştim că este; ne itiul- 
ţumim cu o sferă de mărime neînsemnată, care constituie 
pentru noi un simbol al Pămîntului, deşi ştim prea bine că ea 
diferă foarte mult de acesta. Dar, deşi adesea reprezentarea 
noastră nu corespunde deloc intenţiei 152 , noi judecăm cu un 
grad înalt de certitudine despre un obiect cum este Pămîntul, 

pînă atunci cînd mărimea acestuia este şi ea luată în consi¬ 
deraţie. 

în mod frecvent, gîndirea ne duce dincolo de graniţele 
reprezentabilului, fără ca prin aceasta să pierdem suportul 
raţionamentelor noastre. Chiar dacă, aşa cum s-ar părea, nouă, 
oamenilor, ne este cu neputinţă să gîndim fără reprezentări, 
conexiunea acestora din urmă cu ceea ce este gîndit poate 
rămîne absolut exterioară, arbitrară şi convenţională. 

Aşadar, chiar atunci cînd conţinutul unui cuvînt nu este 
reprezentabil, nu avem vreun temei să-i contestăm orice 
semnificaţie sau să interzicem utilizarea lui. Impresia con¬ 
trară apare tocmai datorită faptului că analizăm cuvintele 
în mod izolat şi căutăm astfel semnificaţia lor, luînd de aceea 
în această calitate o reprezentare. în consecinţă, cuvîntul pen¬ 
tru care nu găsim o imagine interioară corespunzătoare pare 
a fi lipsit de orice conţinut. Or, întotdeauna trebuie să avem 
în vedere o propoziţie completă. Numai în cadrul acesteia 
cuvintele au, propriu-zis, o semnificaţie. Imaginile lăuntri¬ 
ce care ne apar cumva cu acest prilej nu sînt obligate să 
corespundă componentelor logice ale judecăţii. Este de 
ajuns ca propoziţia în întregul ei să aibă un sens; prin aceas¬ 
ta, părţile sale capătă la rîndul lor un conţinut. 

Această remarcă îmi apare a fi aptă să arunce o lumină 
asupra unor concepte dificile, cum este cel al infinitesima- 
lelor*, iar valabilitatea ei nu se limitează la domeniul mate¬ 
maticii 153 . 

Autonomia pe care o atribuim numărului nu înseamnă 
că un numeral ar desemna ceva în afara contextului unei 


* Problema este de a defini sensul unei egalităţi 
d f (x) = g (x) d x, 

dar nu de a indica un segment mărginit de două puncte distincte, 
a cărui lungime să fie d x. 

propoziţii 154 ; prin aceasta, nu vreau decît să exclud folosirea 
lui în calitate de predicat sau atribut, folosire care îi modi¬ 
fică într-o anumită măsură semnificaţia. 

§ 61. Dar, cum poate ni se va obiecta, chiar dacă Pă- 
mîntul nu este propriu-zis reprezentabil, el rămîne totuşi un 
lucru exterior, careocupă un loc determinat; unde este însă 
numărul 4? El nu este nici în afara noastră, nici înăuntrul 
nostru. Aceasta este adevărat în sens spaţial. A determina lo¬ 
cul numărului 4 n-are nici un sens; dar de aici urmează numai 
că acesta nu este un obiect spaţial, şi nu urmează că în genere 
el nu este un obiect. Nu orice obiect este undeva. Nici repre¬ 
zentările noastre* nu sînt, în acest sens, înăuntrul nostru (sub- 
cutaneu). înăuntrul nostru se găsesc celule ganglionare, 
corpuscule sanguine ş.a., dar nu reprezentări. în cazul lor, 
predicatele spaţiale nu sînt aplicabile: o reprezentare nu este 
situată la dreapta sau la stînga alteia; reprezentările nu se 
află între ele la distanţe măsurabile în milimetri. Spunînd 
totuşi că reprezentările se află în noi, vrem prin aceasta să 
le desemnăm ca subiective. 

Dar, chiar dacă admitem că subiectivul nu are poziţie, 
cum este cu putinţă ca ceva obiectiv cum este numărul 4 să 
nu fie nicăieri? Eu afirm că aici nu este nici o contradicţie. 
Numărul este într-adevăr exact acelaşi pentru toţi cei care 
se ocupă cu el, dar aceasta nu are nimic de-a face cu spaţia- 
litatea. Nu orice obiect obiectiv 155 are un loc 156 . 

Spre a obţine conceptul de număr 157 trebuie stabilit 
sensul unei identităţi numerice 

(j 62. Cum ne vor fi date numerele, de vreme ce despre 
acestea nu putem avea vreo reprezentare sau intuiţie? Cuvin- 


* Înţelegînd acest cuvînt în sens pur psihologic, nu psihofizic. 

tele semnifică ceva numai în contextul unei propoziţii. Aşa¬ 
dar, problema este de a clarifica sensul unei propoziţii în 
cuprinsul căreia figurează un numeral 158 . Aceasta mai lasă 
încă loc arbitrarului. Dar noi am stabilit deja că numerele 
trebuie înţelese ca reprezentînd obiecte independente. în 
felul acesta dispunem de o specie de propoziţii care trebu¬ 
ie să aibă un sens, şi anume propoziţiile care exprimă o 
recogniţie. Dacă semnul a urmează să ne desemneze un 
obiect, trebuie să dispunem de un criteriu care să decidă în 
toate cazurile dacă b este acelaşi cu a, chiar dacă nu în¬ 
totdeauna stă în puterea noastră să aplicăm acest criteriu, 
în cazul nostru, trebuie să definim sensul propoziţiei 
„numărul ce revine conceptului F este acelaşi cu cel ce 
revine conceptului G“; 

cu alte cuvinte, trebuie să redăm într-un alt mod conţinu¬ 
tul acestei propoziţii, fără a recurge la expresia 
„numărul ce revine conceptului F“. 

Vom da astfel un criteriu general pentru identitatea nu¬ 
merelor. După ce am căpătat un asemenea mijloc pentru a 
concepe un număr determinat şi a-1 recunoaşte ca acelaşi, 
îi putem atribui un numeral în calitate de nume propriu 159 . 

(j 63. Un asemenea mijloc a fost indicat încă de către 
Hume*: „Cînd două numere se combină în aşa fel încît unul 
are mereu o unitate care corespunde fiecărei unităţi a celuilalt, 
noi le declarăm egale.“ 160 Mai recent, se pare că în rîndul 
matematicienilor** a găsit un mare ecou opinia după care 


* Baumann, op cil., voi. II, p. 565. 

** Cf. E. Schroder, op. cil., pp. 7- 8; E. Kossak, Die Elemente 
der Arilhmelik, Programm des Friedrichs-Werder'schen Gym- 
nasiums. Berlin, 1872, p. 16; G. Cantor, Gnmdlagen einer all- 
gemeinen Mannichfalligkeilslehre, Leipzig, 18 83 161 . 

identitatea numerică trebuie definită prin intermediul cores¬ 
pondenţei biunivoce. Dar de la bun început se ridică anu¬ 
mite dubii şi dificultăţi logice, pe care nu le putem ocoli 
fără a le supune unui examen. 

Relaţia de identitate nu intervine numai în cazul nume¬ 
relor. De aici pare să rezulte că ea nu trebuie definită spe¬ 
cial pentru cazul de faţă. S-ar admite, aşadar, că conceptul 
de identitate a fost fixat în prealabil şi că apoi, pe baza lui 
şi a conceptului de număr, trebuie să se poată deduce cînd 
numerele sînt identice între ele, fără să mai fim nevoiţi a 
apela la o definiţie specială. 

împotriva acestui punct de vedere trebuie să remarcăm 
că pentru noi conceptul de număr nu a fost precizat încă, 
el urmînd a fi determinat abia prin intermediul definiţiei 
noastre. Intenţia noastră este de a construi conţinutul unei 
judecăţi care să poată fi privită ca o identitate, în aşa fel încît 
fiecare membru al acestei identităţi să fie un număr 162 . Aşa¬ 
dar, nu intenţionăm a defini identitatea special pentru acest 
caz, ci vrem să obţinem prin intermediul conceptului în pre¬ 
alabil cunoscut al identităţii ceea ce trebuie considerat ca 
identic. Desigur, o asemenea definiţie pare a fi cu totul ne¬ 
obişnuită, iar logicienii nu au examinat-o încă suficient; dar 
unele exemple pot arăta că ea nu este nemaiauzită 163 . 

§ 64. Judecata „dreapta a este paralelă cu dreapta q“ 
sau în simboluri: 

allb , 

poate fi înţeleasă ca o identitate. în acest caz, obţinem con¬ 
ceptul de direcţie şi spunem: „direcţia dreptei a este iden¬ 
tică cu direcţia dreptei 6“. înlocuim aşadar semnul // prin 
semnul mai general =, transferînd asupra lui aşib conţinutul 
specific al primului semn 164 . Noi scindăm conţinutul într-un 
mod diferit de cel iniţial, obţinînd astfel un nou concept 165 . 
Ce-i drept, adesea lucrurile sînt înţelese exact pe dos, unii 

profesori definind dreptele paralele ca drepte avînd aceeaşi 
direcţie. Propoziţia: „Două drepte paralele cu a treia sînt 
paralele între ele" poate fi atunci demonstrată cît se poate 
de comod, apelînd la o proprietate a identităţii, formulată 
analog. Numai că, din păcate, adevărata stare de lucruri este 
astfel răsturnată. într-adevăr, tot ce este geometric trebuie, 
negreşit, să aparţină iniţial intuiţiei. întreb deci dacă cine¬ 
va are intuiţia direcţiei unei drepte. Intuiţia dreptei însăşi, 
o are negreşit! Dar înăuntrul intuiţiei acestei drepte mai dis¬ 
tingem oare şi direcţia ei? E greu de crezut. Conceptul în 
cauză este descoperit abia printr-o activitate intelectuală ori- 
ginatăîn intuiţie. Dimpotrivă, asupra dreptelor paralele dis¬ 
punem de o reprezentare 166 . Acea demonstraţie despre care 
am vorbit mai sus devine posibilă numai printr-o presupu¬ 
nere ilicită, introducînd în accepţia cuvîntului „direcţie" ceea 
ce trebuie abia să fie demonstrat; într-adevăr, dacă propoziţia 
„două drepte paralele cu a treia sînt paralele între ele“ ar fi 
falsă, a II 6 nu ar putea fi transformată într-o identitate. 

Tot astfel, pornind de la paralelismul planelor putem 
obţine un concept care corespunde celui de direcţie în cazul 
dreptelor. în lecturile mele, am constatat că în acest scop 
se foloseşte termenul de „orientare". Din asemănarea geo¬ 
metrică provine conceptul de formă, astfel că, de exemplu, 
în loc de a spune „ambele triunghiuri sînt asemenea", spu¬ 
nem „ambele triunghiuri au o formă identică" sau „forma 
unui triunghi este identică cu forma celuilalt". Şi, la fel, din 
colinearitatea formelor geometrice putem extrage un con¬ 
cept căruia încă nu i s-a dat un nume. 

§ 65. Acum, pentru a ajunge, de exemplu, de la parale¬ 
lism* la conceptul de direcţie, să încercăm următoarea definiţie: 


* Spre a putea să mă exprim mai comod şi spre a mă face 
înţeles cu mai multă uşurinţă, vorbesc aici despre paralelism. 

Propoziţia 

„dreapta a este paralelă cu dreapta b“ 
înseamnă: 

„direcţia dreptei a este identică cu direcţia dreptei b". 

Această definiţie se abate de la uzanţe în măsura în care 
aparent ea determină relaţia deja cunoscută de identitate, 
pe cînd în realitate este menită să introducă expresia „direc¬ 
ţia dreptei a“, expresie care survine în cadrul ei numai în 
mod secundar 167 . Pe această bază apare un alt dubiu, şi anume 
dacă stipularea de mai sus nu poate duce la o contradicţie 
faţă de legile cunoscute ale identităţii. Caresînt aceste legi? 
în calitate de adevăruri analitice, ele ar trebui să poată fi 
deduse din însuşi conceptul ca atare 168 . Or, Leibniz* intro¬ 
duce definiţia: 

„Eadem sunt, quorum unumpotest substitui alteri salva 
veritate ", 

pe care mi-o însuşesc ca definiţie a identităţii 169 . Este indi¬ 
ferent dacă spunem „acelaşi 14 , ca Leibniz, sau dacă spunem 
„egal 44 . „Acelaşi 44 pare, ce-i drept, să exprime o concordanţă 
perfectă, în timp ce „egal 44 pare să exprime o concordanţă 
doar sub un anumit raport; putem adopta însă un mod de 
exprimare care să anihilize această diferenţă, spunînd, de 
pildă, „lungimea segmentelor este egală 44 sau „este aceeaşi 44 , 
în loc de a spune „segmentele sînt egale în lungime 44 , şi 
spunînd „culoarea suprafeţelor este identică 44 , în loc de a spu¬ 
ne „suprafeţele sînt identice în culoare 44 . Tocmai aşa am folosit 
mai sus cuvîntul în exemple 170 . în fapt, toate legile identităţii 
sînt cuprinse în posibilitatea universală de substituire 171 . 


Esenţa acestor explicaţii poate fi transferată cu uşurinţă ia cazul 
identităţii numerice. 

* Non inelegans specimen demonstrândi in abslractis (ed. Erd- 
mann, p. 94). 

Pentru a justifica încercarea noastră de definire a di¬ 
recţiei unei drepte, ar trebui, aşadar, să arătăm că dacă dreap¬ 
ta a este paralelă cu dreapta b putem înlocui peste tot 


prin 


direcţia lui a 
direcţia lui b. 


Lucrurile se simplifică datorită faptului că iniţial nu avem 
despre direcţia unei drepte nici un alt enunţ decît că ea coinci¬ 
de cu direcţia unei alte drepte. Aşadar, nu ne-ar mai rămîne 
decît să arătăm posibilitatea înlocuirii în cadrul unei aseme¬ 
nea identităţi sau în cadrul conţinuturilor pe care astfel de 
identităţi le pot avea în calitate de părţi componente*. Toa¬ 
te celelalte tipuri de enunţuri privitoare la direcţii urmează a 
fi explicate în prealabil; în vederea definiţiilor lor putem emi¬ 
te regula care să asigure posibilitatea înlocuirii direcţiei unei 
drepte prin direcţia unei alte drepte, paralelă cu cea dintîi. 


§ 66. Dar împotriva definiţiei propuse se mai poate 
aduce o a treia obiecţie. în cadrul propoziţiei 

„direcţia lui a este identică cu direcţia lui b“, 
direcţia lui a apare ca obiect** iar definiţia noastră ne oferă 
un mijloc de recunoaştere a acestui obiect, în cazul cînd el 


* în cadrul unei judecăţi ipotetice, de exemplu, o identitate a 
direcţiilor ar putea să figureze în calitate de condiţie sau de consecinţă. 

** Acest lucru ni-l indică articolul hotărît. Pentru mine, con¬ 
ceptul este un posibil predicat al unui conţinut judicabil singu¬ 
lar, în timp ce obiectul este un posibil subiect al acestuia. Dacă 
în propoziţia „direcţia axei telescopului este identică cu direcţia 
axei Pămîntului" considerăm ca subiect direcţia axei telescopu¬ 
lui, predicatul va fi „identic cu direcţia axei Pămîntului". Acesta 
este un concept. Dar direcţia axei Pămîntului este numai o parte 
a predicatului: ca este un obiect, întrucît poate fi făcută şi subiect 172 . 

s-ar înfăţişa într-o altă deghizare, de pildă ca direcţie a lui 
b. Dar acest mijloc nu dă satisfacţie în toate cazurile. De 
exemplu, el nu ne permite să decidem dacă Anglia este ace¬ 
eaşi cu direcţia Pămîntului. Să ne fie scuzat acest exem¬ 
plu, în aparenţă absurd! Dacă nimeni nu va confunda Anglia 
cu axa Pămîntului, cum e de la sine înţeles, aceasta nu se 
datorează totuşi definiţiei noastre. Ea nu spune nimic cu 
privire la faptul dacă propoziţia 

„direcţia lui a este identică cu q“ 
trebuie afirmată sau negată, atunci cînd însuşi q nu este 
dat în forma „direcţia lui b“. Conceptul de direcţie ne lip¬ 
seşte, căci dacă l-am fi avut la dispoziţie am fi putut stipu¬ 
la că dacă q nu este o direcţie atunci propoziţia noastră 
trebuie negată, iar dacă q este o direcţie atunci decide de¬ 
finiţia noastră anterioară. Am fi înclinaţi să introducem 
definiţia 

„q este o direcţie dacă există o dreaptă b, a cărei 
direcţie este q“. 

Dar acum este limpede că ne-am învîrtit în cerc. Pentru a 
putea aplica această definiţie ar trebui să ştim în fiecare 
caz în parte dacă propoziţia 

„q este identică cu direcţia lui 6“ 
trebuia afirmată sau negată. 

§ 67. Dacă am încerca să spunem: q este o direcţie dacă 
se introduce prin intermediul definiţiei formulate mai sus, 
am privi modul în care obiectul q a fost introdus ca pe o 
proprietate a acestuia, ceea ce nu concordă cu realitatea 173 . 
Definiţia unui obiect, luată ca atare, nu spune de fapt nimic 
despre acesta, ci stipulează semnificaţia unui semn. După 
aceasta, ea se transformă într-o judecată care se referă la 

obiectul în cauză, dar de această dată nu-1 mai introduce 
şi stă în acelaşi rînd cu celelalte enunţuri privitoare la el 174 . 
Dacă am adopta această soluţie, am presupune că un obiect 
nu poate fi dat decît într-un unic mod; într-adevăr, în caz 
contrar, din faptul că q nu a fost introdus prin intermediul 
definiţiei noastre nu ar urma că q nu putea fi introdus ast¬ 
fel. Toate identităţile s-ar reduce la faptul că ceea ce ne 
este dat nouă într-un acelaşi mod trebuie să fie recunoscut 
ca unul şi acelaşi, ceea ce însă este atît de evident şi de ste¬ 
ril încîl nu merită să mai fie enunţat. în fapt, nici nu s-ar 
trage vreo concluzie distinctă de una sau alta din premise¬ 
le noastre. Aplicabilitatea multilaterală şi importantă a iden¬ 
tităţilor se bazează, dimpotrivă, tocmai pe faptul că sîntem 
în măsură să recunoaştem un lucru cu toate că el a fost dat 
în moduri diferite 175 . 

§ 68. Întrucît prin procedeele de mai sus nu putem ob¬ 
ţine un concept precis al direcţiei, după cum din aceleaşi 
motive nu putem obţine un concept precis al numărului, 
vom încerca un alt drum. Dacă dreapta a este paralelă cu 
dreapta b, extensiunea conceptului „dreaptă paralelă cu 
dreapta a“ este identică cu extensiunea conceptului „dreap¬ 
tă paralelă cu dreapta b‘\ reciproc, dacă extensiunile con¬ 
ceptelor sus-menţionate sînl identice, a este paralelă cu 
b n6 . Să încercăm deci să definim: 

direcţia dreptei a este extensiunea conceptului „para¬ 
lel cu dreapta a“; 

forma triunghiului t este extensiunea conceptului „ase¬ 
menea cu triunghiul (“. 

Pentru a aplica aceasta în cazul nostru, va trebui ca în 
locul dreptelor sau triunghiurilor să punem concepte, iar 
în locul paralelismului sau asemănării să punem posibilita¬ 
tea corelării biunivoce a obiectelor subsumate unuia din- 

rre concepte cu obiectele subsumate celuilalt. Pentru conci¬ 
zie, voi spune că conceptul F este echinumeric cu con¬ 
ceptul G atunci cînd există această posibilitate 177 ; mă văd 
însă obligat să precizez că acest cuvînt trebuie privit ca 
un mijloc de desemnare ales în mod arbitrar, semnificaţia 
termenului urmînd să fie extrasă nu pe baza etimologiei sale, 
ci pe baza stipulării de mai sus. 

în consecinţă, introduc următoarea definiţie: 

Numărul care revine conceptului F este extensiunea* 

conceptului „echinumeric cu conceptul F“ 178 . 

§ 69. Poate că adecvarea acestei definiţii nu va fi evi¬ 
dentă de la prima vedere. într-adevăr, prin extensiune a 
unui concept nu înţelegem oare altceva? Ceea ce înţelegem 
prin extensiune rezultă limpede pe baza aserţiunilor iniţiale 
ce se pot emite cu privire la extensiunile conceptelor. Ele 
sînt următoarele: 

1. identitatea; 

2. faptul că una dintre ele este mai cuprinzătoare decît 
cealaltă. 


* Cred că în loc de „extensiune a conceptului" am fi putut 
spune pur şi simplu „concept". S-ar putea aduce însă două obiecţii: 

1. Aceasta ar contrazice afirmaţia mea anterioară după care 
numerele individuale sînt obiecte, aşa cum ne indică deopotrivă 
folosirea articolului hotărîtîn expresii ca „numărul doi", impo¬ 
sibilitatea de a vorbi despre unu-uri, doi-uri etc. la plural, pre¬ 
cum şi faptul că numărul constituie numai o parte a predicatului 
dintr-o aserţiune numerică; 

2. conceptele pot avea extensiuni identice fără ca ele însele să 
coincidă. 

Eu cred că ambele obiecţii pot fi înălturate; dar aceasta ne-ar 
putea abate prea mult de la punctul de pornire. Voi presupune 
că ştim ceea ce este extensiunea unui concept 179 . 

Dar propoziţia: 

extensiunea conceptului „echinumeric cu conceptul F“ 
este identică cu extensiunea conceptului „echinumeric cu 
conceptul G“ 

este adevărată atunci şi numai atunci cînd propoziţia „con¬ 
ceptului F îi revine acelaşi număr ca şi conceptului G“ este 
de asemenea adevărată. Aşadar, avem aici o concordanţă 
deplină. 

Desigur, nu obişnuim a spune că un număr este mai cu¬ 
prinzător decît un altul în sensul în care extensiunea unui 
concept este mai cuprinzătoare decît extensiunea altuia; dar 
este de asemenea exclus cu desăvîrşire ca 

extensiunea conceptului „echinumeric cu conceptul F“ 
să fie mai cuprinzătoare decît 

extensiunea conceptului „echinumeric cu conceptul G“. 
Dimpotrivă, cînd toate conceptele echinumerice cu con¬ 
ceptul G sînt echinumerice şi cu conceptul F, atunci, invers, 
toate conceptele echinumerice cu conceptul F sînt echinu¬ 
merice şi cu conceptul G. în accepţia de aici, „mai cuprin- 
zător“ nu trebuie confundat cu „mai mare“, care are loc 
în cazul numerelor. 

Desigur, se mai concepe şi cazul în care extensiunea con¬ 
ceptului „echinumeric cu conceptul F“ este mai cuprinză¬ 
toare sau mai puţin cuprinzătoare decît extensiunea unui alt 
concept, iar aceasta din urmă, potrivit definiţiei noastre, nu 
poate fi un număr; deşi nu obişnuim a spune că un număr 
este mai cuprinzător sau mai puţin cuprinzător decît exten¬ 
siunea unui concept, nimic nu ne împiedică să adoptăm 
această terminologie, dacă ar fi cazul. 

Completare şi atestare a definiţiei noastre 

§ 70. Definiţiile se atestă prin rodnicia lor. Cele ce ar 
putea fi lăsate la fel de bine la o parte fără a se afecta prin 

aceasta mersul demonstraţiei trebuie abandonate ca fiind 
absolut fără valoare. 

Să vedem, aşadar, dacă din definiţia pe care am dat-o 
numărului ce revine conceptului F se pot deriva proprietăţi 
cunoscute ale numerelor. în cele de faţă, ne vom limita la 
proprietăţile cele mai simple. 

în acest scop, se impune să analizăm cu mai multă mi¬ 
nuţie echinumericitatea. Noi am definit-o prin intermediul 
corespondenţei biunivoce iar acum trebuie explicat modul 
în care înţeleg această expresie, întrucît, aşa cum se poate 
bănui cu uşurinţă, ea conţine un element intuitiv 180 . 

Să luăm următorul exemplu. Cînd un chelner vrea să fie 
sigur că va pune pe masă tot atîtea cuţite cîte farfurii, el 
nu are nevoie să numere nici cuţitele, nici farfuriile; este 
de ajuns să pună în dreapta fiecărei farfurii un cuţit şi să 
aibă grijă ca fiecare cuţit de pe masă să se afle la dreapta 
unei farfurii. Farfuriile şi cuţitele sînt astf el corelate biuni¬ 
voc între ele, pe baza uneia şi aceleiaşi relaţii poziţionale. 
Dacă gîndim că în propoziţia 

„a este aşezat imediat la dreapta lui A“, 
a şi A sînt înlocuite mereu prin alte şi alte obiecte, atunci acea 
parte a conţinutului care rămîne neschimbată în cursul 
acestei operaţii constituie esenţa relaţiei. Acum să genera¬ 
lizăm. 

Atunci cînd dintr-un conţinut judicabil care priveşte un 
obiect a şi un obiect b lăsăm la o parte pe a şi pe b, ceea ce 
ne rămîne este un concept de relaţie care, de aceea, este com- 
pletabil într-un îndoit mod. Dacă din propoziţia 
„Pămîntul este mai greu decît Luna“ 
detaşăm „Pămîntul“, obţinem conceptul „mai greu decît 
Luna“. Dacă, dimpotrivă, detaşăm „Luna“, dobîndim con- 

ceptul „mai uşor decît Pămîntul“. Dacă le lăsăm la o parte 
pe ambele, ceea ce rămîne este un concept de relaţie care, 
luat în sine, are tot atît de puţin sens ca şi conceptul sim¬ 
plu: el reclamă întotdeauna o completare spre a forma un 
conţinut judicabil. Dar completarea se poate perfecta în 
diferite moduri: în locul Pămîntului şi Lunei eu pot pune, 
de exemplu. Soarele şi Pămîntul, şi tocmai prin aceasta se 
creează posibilitatea detaşării 18 

Diferitele perechi individuale de obiecte corelate se ra¬ 
portează la conceptul de relaţie în acelaşi fel — am putea 
spune, ca subiecte — în care obiectul individual se rapor¬ 
tează la conceptul căruia i se subsumează. Aici, subiectul 
este compus. Uneori, cînd relaţia este convertibilă, aceas¬ 
tă trăsătură capătă o expresie lingvistică, cum se întîmplă 
în propoziţia „Peleu şi Thetis erau părinţii lui Ahile“*. 
Dimpotrivă, ar fi imposibil să redăm, de exemplu, conţinu¬ 
tul propoziţiei „Pămîntul este mai greu decît Luna“, astfel 
încît „Pămîntul şi Luna“ să apară ca subiect compus, întrucît 
particula „şi“ indică întotdeauna o echivalare sub un raport 
determinat. Dar aceasta nu afectează cu nimic fondul ches¬ 
tiunii. 

Conceptul d e relaţie aparţine, aşadar, 1 a fel c a ş i concep¬ 
tul simplu, logicii pure. Aici nu intră în consideraţie conţi¬ 
nutul particular al relaţiei, ci numai forma logică. Adevărul 
oricărei enunţări despre aceasta din urmă este analitic şi 
cunoscut a priori ' 82 . Lucrul este valabil pentru conceptele 
de relaţie la fel ca pentru celelalte. 

După cum 

„a cade sub conceptul F“ 

* Nu trebuie să confundăm acest caz cu cel în care „şi“ leagă 
numai în aparenţă subiectele, în timp ce de fapt el leagă două 
propoziţii. 

este forma generală a unui conţinut judicabil raportat la 
un obiect a, tot astfel putem considera 

„a stă în relaţia <p faţă de b“ 

ca formă generală pentru un conţinut judicabil referitor la 
obiectul a şi obiectul 6 183 . 

§71. Dacă fiecare obiect subsumat conceptului F se află 
în relaţia <p faţă de un obiect subsumat conceptului G şi dacă 
pentru fiecare obiect de sub G avem un obiect de sub F ce 
stă în relaţia <p faţă de primul, atunci, obiectele de sub F 
sînt corelate cu cele de sub G prin relaţia cp 184 . 

Se mai poate ridica întrebarea: ce semnifică expresia 
„fiecare obiect de sub F stă în relaţia <p faţă de un obiect 
de sub G“ IR5 , 

în cazul cînd sub F nu cade nici un obiect? Prin aceasta, 
eu înţeleg faptul că cele două propoziţii 
„a cade sub F“ 

Şi 

„a nu stă în relaţia <p faţă de nici un obiect care cade 
sub G“ 186 

nu pot avea loc amîndouă, indiferent de ceea ce desemnea¬ 
ză a, aşa că sau prima, sau a doua, sau ambele sînt false. De 
aici rezultă că atunci cînd nu există vreun obiect subsumat 
lui F' 87 , „orice obiect de sub F stă în relaţia <p faţă de un 
obiect de sub G“, deoarece în acest caz prima propoziţie, 
şi anume 

„a cade sub F“ 

trebuie să fie întotdeauna negată, oricare ar fi a. 

Tot astfel, 

„faţă de fiecare obiect de sub G un obiect de sub F stă 
în relaţia co“ 188 

semnifică faptul că cele două propoziţii 
„a cade sub G“ 

Şi 

„nici un obiect de sub F nu stă în relaţia <p faţă de a“ 
nu sînt compatibile, oricare ar fi a iS9 . 

ij 72. Am văzut deci în ce condiţii obiectele subsumate 
conceptelor F şi G sînt puse în corespondenţă pnn interme¬ 
diul relaţiei <p. Aici, această corelare trebuie să fie biunivo¬ 
că. Prin aceasta, eu înţeleg faptul că următoarele două 
propoziţii au loc: 

1. dacă d stă în relaţia cp faţă de a, şi dacă d stă în relaţia 
<p faţă de e, atunci în mod general, pentru orice d, a şi e, 
a este acelaşi cu <? 190 ; 

2. dacă d se află în relaţia <p faţă de a, şi dacă b se află 
în relaţia <p faţă de a, atunci, în mod general, pentru orice 
d, b şi a, d este acelaşi cu 6 191 . 

Prin aceasta noi am redus corespondenţa biunivocă la 
relaţii pur logice şi putem acum defini: 

Expresia 

„conceptul F este echinumeric cu conceptul G“ 
are aceeaşi semnificaţie ca expresia 

„există o relaţie <p care corelează biunivoc obiectele care 
cad sub conceptul F cu obiectele care cad sub conceptul G“ 192 . 
Repet definiţia iniţială: 

numărul care revine conceptului F este extensiunea con¬ 
ceptului „echinumeric cu conceptul F“ 193 
şi adaug: 
expresia 

„;i este un număr“ 

are aceeaşi semnificaţie ca expresia 

„există un concept astfel încît n este numărul care îi re¬ 
vine" 194 . 

Conceptul de număr a fost aşadar definit şi deşi în apa¬ 
renţă a fost definit prin el însuşi, în realitate nu s-a comis 
vreo eroare, întrucît „numărul care revine conceptului F“ 
a fost în prealabil definit. 

§ 73. în continuare, vrem să arătăm că numărul care 
revine conceptului F este identic cu numărul care revine 
conceptului G atunci cînd conceptul F este echinumeric cu 
conceptul G 195 . Deşi această afirmaţie pare a fi pur tauto¬ 
logică, în realitate lucrurile nu stau aşa, întrucît semnifi¬ 
caţia cuvîntului „echinumeric" nu derivă din semnificaţia 
părţilor componente, ci din definiţia dată mai sus. 

Conform definiţiei noastre trebuie să arătăm că exten¬ 
siunea conceptului „echinumeric cu conceptul F“ este 
aceeaşi cu extensiunea conceptului „echinumeric cu concep¬ 
tul G“, atunci cînd conceptul F este echinumeric cu conceptul 
G 196 . Cu alte cuvinte: trebuie demonstrat că, admiţînd ipoteza, 
următoarele propoziţii sînt valabile în mod general: 

dacă conceptul H este echinumeric cu conceptul F, atunci 
el este echinumeric şi cu conceptul G; 

Şi 

dacă conceptul H este echinumeric cu conceptul G, 
atunci el este echinumeric şi cu conceptul F 197 . 

Prima propoziţie revine la faptul că există o relaţie care 
pune în corespondenţă biunivocă obiectele de sub concep¬ 
tul H cu obiectele de sub conceptul G în cazul cînd există 
o relaţie cp care pune în corespondenţă biunivocă obiectele 
de sub conceptul F cu obiectele de sub conceptul G şi cînd 

există o relaţie y care pune în corespondenţă biunivocă 
obiectele de sub conceptul H cu obiectele de sub conceptul 
F I9S . Faptul devine mai transparent dacă ordonăm literele 
după cum urmează 

Hi|/FşG. 

O asemenea relaţie poate fi introdusă realmente: ea re¬ 
zidă în conţinutul 

„există un obiect care se află faţă de c în relaţia y şi 

faţă de b în relaţia <p“ 

atunci cînd detaşăm c şi b (adică le privim ca puncte ale 
relaţiei). Se poate arăta că această relaţie este biunivocă şi 
că ea corelează obiectele subsumate conceptului H cu 
obiectele subsumate conceptului G 199 . 

în mod similar, poate fi demonstrată şi cealaltă propo¬ 
ziţie*. Sperăm că aceste indicaţii vor fi suficiente pentru 
a se admite că nu avem nevoie să împrumutăm de la intui¬ 
ţie vreun temei demonstrativ şi că definiţiile noastre pot 
fi utile. 

§ 74. Putem trece acum la definirea fiecărui număr în 
parte. 

Întrucît conceptului „neidentic cu sine“ nu i se subsu¬ 
mează nimic, voi defini: 

0 este numărul care revine conceptului „neidentic cu 

sine“ 201 . 

S-ar putea ca cineva să fie şocat de faptul că eu vorbesc 
aici despre un concept. Poate ni se va obiecta că aici este 
o contradicţie, şi că aceasta aminteşte de vechile noastre 


* La fel şi reciproca acesteia: dacă numărul care revine concep¬ 
tului F este acelaşi cu numărul care revine conceptului G, atunci con¬ 
ceptul F este echinumeric cu conceptul G- ou . 



cunoştinţe — fierul de lemn şi cercul pătrat. în fapt, eu 
cred că acestea din urmă nu sînt chiar atît de nocive cum 
s-a spus. Ce-i drept, ele nu vor avea nicidecum o utilitate; 
dar, în acelaşi timp, ele nu pot nici să cauzeze vreun rău, 
dacă nu presupunem că li se subsumează ceva; or, simpla 
întrebuinţare a conceptului nu atrage după sine această pre¬ 
supunere. Nu întotdeauna faptul că un concept conţine o 
contradicţie este atît de evident încît să nu reclame o inves¬ 
tigaţie; pentru aceasta trebuie să avem mai întîi acel con¬ 
cept şi să-l tratăm logic. Tot ce i se poate cere unui concept 
din punctul de vedere al logicii şi avînd în vedere rigoarea 
demonstraţiei este delimitarea sa precisă, astfel încît pen¬ 
tru fiecare obiect să se poată determina dacă acesta cade 
sau nu sub concept. Amintita exigenţă este satisfăcută întru 
totul de conceptele care conţin o contradicţie, cum este con¬ 
ceptul „neidentic cu sine“; într-adevăr, despre orice obiect 
noi ştim că nu cade sub un atare concept* 202 . 


* Cu totul altceva este definiţia unui obiect pe baza unui con¬ 
cept căruia i se subsumează. Expresia „cea mai mare fracţie sub- 
unitară", de exemplu, nu are un conţinut, deoarece articolul hotărît 
pretinde indicarea unui obiect determinat. Dimpotrivă, concep¬ 
tul „fracţie mai mică decît 1 şi astfel încît nici o fracţie mai tnică 
decît I nu e mai mare ca ea“ este la adăpost de orice obiecţii şi, 
pentru a putea să demonstrăm că nu există o asemenea fracţie, 
trebuie să recurgem la însuşi acest concept, deşi el conţine o con¬ 
tradicţie. Dacă am vrea însă să definim pe baza acestui concept 
un obiect care cade sub el ar fi necesar, desigur, să arătăm în pre¬ 
alabil două lucruri diferite: 

1. că sub acest concept cade un obiect; 

2. că sub el cade numai un obiect. 

Întrucît însă prima dintre aceste propoziţii este din capul locu¬ 
lui falsă, expresia „cea mai mare fracţie subunitară“ este lipsită 
de sens 2u \ 

Eu folosesc cuvîntul „concept" astfel încît 
„a cade sub conceptul F“ 

este forma generală a unui conţinut judicabil care se referă 
la un obiect a şi care rămîne judicabil orice am pune pen¬ 
tru a 204 . Iar în acest sens 

„a cade sub conceptul «neidentic cu sine»" 
înseamnă acelaşi lucru ca 
„a este neidentic cu sine" 
sau 

„a nu este identic cu a" 205 . 

în vederea definirii lui 0 aş fi putut lua orice alt con¬ 
cept sub care nu cade nimic. Pe mine mă interesa însă să 
aleg un concept despre care aceasta să se poată demonstra 
în mod pur logic; or, „neidentic cu sine" se recomandă în 
mod firesc ca cel mai convenabil în acest scop; pentru „iden¬ 
tic" am adoptat definiţia lui Leibniz, introdusă mai sus, 
definiţie care este pur logică 206 . 

§ 75. Pe baza stipulărilor anterioare se poate demon¬ 
stra acum că orice concept sub care nu cade nimic este echi- 
numeric cu orice concept sub care nu cade nimic, şi numai 
cu un asemenea concept 207 ; de aici urmează că 0 este nu¬ 
mărul care revine unui asemenea concept şi că nici un obiect 
nu cade sub un concept căruia îi revine numărul O 208 . 

în ipoteza că nici un obiect nu se subsumează concep¬ 
tului F şi nici conceptului G, va trebui să apelăm, spre a 
demonstra echinumericitatea, la o relaţie cp pentru care sînt 
valabile propoziţiile: 

Orice obiect subsumat lui F stă în relaţia cp cu un obiect 
subsumat lui G; cu orice obiect subsumat lui G un obiect 
subsumat lui F stă în relaţia cp. 

Conform celor spuse înainte despre semnificaţia expre¬ 
siei de mai sus, în ipotezele asumate, orice relaţie respec¬ 
tivă satisface aceste condiţii; identitatea care, în plus, este 
biunivocă le satisface şi ea. într-adevăr, cele două cerinţe 
stipulate anterior sînt îndeplinite. 

Dacă dimpotrivă, sub G cade un obiect, de exemplu a , 
în timp ce sub F nu cade nici unul, atunci amîndouă propo¬ 
ziţiile 

„a cade sub G“ 

Şi 

„nici un obiect carecadesub F nu stă faţă de a în relaţia cp“ 
sînt compatibile pentru orice relaţie <p; într-adevăr, prima 
propoziţie este adevărată conform primei ipoteze, iar a doua 
este adevărată conform celei de-a doua ipoteze. Căci dacă 
nu există vreun obiect subsumat lui F, atunci nu există nici 
un obiect de acest gen care să stea faţă de a într-o relaţie 
oarecare. Aşadar, nu există nici o relaţie care, potrivit defi¬ 
niţiei noastre, să coreleze obiectele subsumate lui F cu cele 
subsumate lui G şi, ca atare, conceptele F şi G nu sînt echi- 
numerice 209 . 

§ 76. Voi defini acum relaţia în care stau doi membri 
vecini oarecari ai şirului numerelor naturale. Propoziţia 

„există un concept F şi un obiect x ce i se subsumează 
astfel încît numărul ce revine conceptului F este n şi nu¬ 
mărul ce revine conceptului «subsumat lui F dar nu iden¬ 
tic cu x» este m“, 
înseamnă acelaşi lucru ca 

,,/i succedă imediat lui in în şirul numerelor naturale" 210 . 

Evit expresia „n este succesorul imediat al lui m“, întru- 
cît justificarea articolului hotărît ar reclama demonstrarea 

prealabilă a două propoziţii*. Din acelaşi motiv, eu încă 
nu ajung să spun aici „n =m + 1“, căci prin însăşi utilizarea 
semnului identităţii (m + 1) este desemnat ca obiect. 

§ 77. Spre a ajunge acum la numărul 1 trebuie în pri¬ 
mul rînd să arătăm că există ceva ce succedă imediat lui 
0 în şirul numerelor naturale 211 . 

Să considerăm conceptul — sau, dacă preferăm, predi¬ 
catul — „identic cu 0“. Acestui concept i se subsumează 
numărul 0. Conceptului „identic cu 0 dar nu identic cu 0“, 
din contra, nu i se subsumează vreun obiect, astfel încît 
numărul ce revine acestui concept este 0. Avem deci un 
concept, „identic cu 0“, şi un obiect, 0, ce i se subsumează, 
despre care au loc: 

numărul ce revine conceptului „identic cu 0“ este iden¬ 
tic cu numărul ce revine conceptului „nu identic cu 0“; 

numărul ce revine conceptului „identic cu 0 dar nu iden¬ 
tic cu 0“ este numărul 0. 

în consecinţă, conform definiţiei noastre, numărul ce 
revine conceptului „identic cu 0“ succedă imediat lui 0 în 
şirul numerelor naturale. 

Dacă definim acum: 

1 este numărul ce revine conceptului „identic cu 0“, ulti¬ 
ma propoziţie o putem exprima astfel: 

1 succedă imediat lui 0 în şirul numerelor naturale 212 . 

Poate că nu este inutil să observăm că definiţia lui 1 nu 
presupune, în vederea justificării sale obiective, un fapt 
observat**; într-adevăr, necesitatea satisfacerii anumitor 
condiţii subiective pentru ca definiţia să devină pentru noi 


* A se vedea nota de la p. 139. 

** O propoziţie non-generală. 

posibilă se confundă lesne cu faptul că percepţiile senzo¬ 
riale ne sugerează definiţia în cauză*. Chiar dacă ar fi aşa, 
propoziţiile derivate nu încetează a fi apriorice. Printre ase¬ 
menea condiţii se numără, de exemplu, şi faptul că o can¬ 
titate suficientă de sînge avînd compoziţia adecvată irigă 
creierul — cel puţin, după cîte ştim; dar adevărul ultimei 
noastre propoziţii este independent de aceasta; el continuă 
să subziste chiar şi atunci cînd faptul menţionat nu mai are 
loc 213 ; şi chiar dacă ar fi ca toate fiinţele raţionale să se cu¬ 
funde vreodată într-un somn hibernal, adevărul propozi¬ 
ţiilor nu ar fi suprimat în tot acest timp, ci ar rămîne absolut 
intact. Adevărul unei propoziţii nu rezidă în faptul că aceas¬ 
ta din urmă este gîndită 214 . 

§ 78. Voi enumera aici unele propoziţii care se demon¬ 
strează prin intermediul definiţiilor noastre. Cititorul va 
sesiza cu uşurinţă cum se pot efectua demonstraţiile. 

1. Dacă a succedă imediat lui 0 în şirul numerelor natu¬ 
rale, atunci a = l 215 . 

2. Dacă 1 este numărul care revine unui concept, există 
un obiect subsumat acestuia din urmă 216 . 

3. Dacă 1 este numărul ce revine unui concept F, dacă 
obiectul x se subsumează conceptului F şi dacă y se subsu¬ 
mează conceptului F, atunci x = y\ cu alte cuvinte, x este 
atunci acelaşi cu v 217 . 

4. Dacă unui concept F i se subsumează un obiect şi dacă 
din faptul că x se subsumează conceptului F şi y se sub¬ 
sumează conceptului F se poate infera în mod general că 
x=y, atunci numărul ce revine conceptului F este l 218 . 

5. Relaţia lui m faţă de n instituită prin intermediul pro¬ 
poziţiei: 


* Cf. B. Erdmann, Die Axiome der Geometrie , p. 164. 

„n succedă imediat lui m în şirul numerelor naturale" 
este o relaţie biunivocă 219 . 

Prin aceasta încă nu se afirmă că pentru fiecare număr 
există un altul care îi succedă imediat sau căruia îi succe¬ 
dă imediat în şirul numerelor naturale. 

6. Orice număr cu excepţia lui 0 succedă imediat unui 
număr în şirul numerelor naturale 220 . 

§ 79. Acum, pentru a fi în măsură să demonstrăm că fie¬ 
cărui număr (n) din şirul numerelor naturale îi succedă ime¬ 
diat un număr 221 , trebuie să indicăm un concept căruia acesta 
din urmă îi revine. Vom alege în această calitate 

„element al şirului de numere naturale terminat cu n“, 
concept pe care va trebui mai întîi să-l definim. 

Voi începe prin a repeta cu unele modificări de formulare 
definiţia succesiunii într-un şir, pe care am dat-o în lucrarea 
mea Begriffsschrift. 

Propoziţia 

„dacă orice obiect faţă de care x stă în relaţia <p cade 
sub conceptul F, şi dacă din faptul că d cade sub concep¬ 
tul F urmează în mod general, pentru orice d, că orice obiect 
faţă de care d stă în relaţia cp cade sub conceptul F, atunci, 
oricare ar fi conceptul F, y cade sub F“ 
înseamnă acelaşi lucru ca 


„y succedă în cp - şir lui x“ 

şi ca 

„x precedă în cp - şir lui /‘ 222 


fţ 80. Referitor la aceasta nu va fi de prisos să facem 
unele observaţii. Întrucît nu am definit relaţia cp, şirul nu tre- 

buie conceput neapărat în forma unei ordonări spaţiale sau 
temporale, deşi aceste cazuri nu sînt excluse 233 . 

S-ar putea considera, eventual, că o altă definiţie este mai 
naturală, de exemplu următoarea: dacă pornind de la x ne 
îndreptăm permanent atenţia de la un obiect la un altul faţă 
de care primul stă în relaţia cp, şi dacă în acest mod se ajunge 
în cele din urmă la y, spunem că y succedă în <p - şir lui x. 

Acesta este un mod de a aborda problema, nu o defi niţie. 
Atingerea lui y prin deplasarea atenţiei noastre poate depin¬ 
de de diverse circumstanţe subiective, de exemplu de tim¬ 
pul de care dispunem sau de stadiul cunoaşterii noastre. 
Faptul că v succedă lui x în cadrul cp - şirului nu are în genere 
nimic de-a face cu atenţia noastră şi cu condiţiile dirijării 
ei, ci ţine de natura lucrului însuşi, tot aşa cum frunza verde 
reflectă anumite raze de lumină, indiferent dacă ele cad 
sau nu pe retina ochiului meu şi suscită ori nu o senzaţie, 
sau tot aşa cum un grăunte de sare este solubil în apă, in¬ 
diferent dacă l-am aruncat ori nu în apă, şi indiferent dacă 
am observat ori nu fenomenul respectiv, rămînînd solubil 
chiar dacă nici nu am posibilitatea să fac vreo experienţă 
în acest sens 224 . 

Definiţia mea permite deplasarea problemei din dome¬ 
niul jxisibilităţilor subiective în domeniul determinării obiec¬ 
tive. într-adevăr, faptul că din anumite propoziţii decurge 
o altă propoziţie este ceva obiectiv, ce nu depinde de legile 
mişcării atenţiei noastre şi în raport cu care este indiferent 
dacă noi efectuăm într-adevăr respectivul raţionament. Avem 
aici un criteriu universal de soluţie a problemei, acolo unde 
ea poate fi pusă, chiar dacă în anumite cazuri dificultăţile 
exterioare ne-ar putea împiedica să evaluăm soluţia. Aceas¬ 
ta nu are nimic de-a face cu esenţa chestiunii 225 . 

Nu întotdeauna se cere să parcurgem toţi termenii şiru¬ 
lui începînd cu termenul iniţial şi pînă la un anumit obiect, 

pentru a căpăta certitudinea că acesta din urmă este suc¬ 
cesorul primului. Dacă, de exemplu, se dă că în cadrul cp 
- şirului b succedă lui a şi c lui b, atunci, conform definiţiei 
noastre, putem trage concluzia că c succedă lui a fără a 
mai fi măcar nevoie să cunoaştem termenii intermediari 226 . 

Numai pe baza acestei definiţii a succedării într-un şir 
devine posibil să reducem la legile generale ale logicii ra¬ 
ţionamentul de la n la (n + 1), raţionament care, în aparenţă, 
este specific matematicii 227 . 

§81. Dacă în calitate de relaţie <p avem acea relaţie în 
care m este pus faţă de n prin propoziţia 

,,/t succedă imediat lui m în şirul numerelor naturale", 
atunci, în loc de ,,«p - şir“ spunem „şir al numerelor natu¬ 
rale". 

Mai departe, definesc: 

propoziţia 

„V succedă în cp - şir lui x, sau y este identic cu x“ 
inseamnă acelaşi lucru ca 

, y aparţine «p - şirului care începe cu x“ 
şi ca 

„ x aparţine cp - şirului care se termină cu y“. 

în consecinţă, a aparţine şirului de numere naturale ter¬ 
minat cu n atunci cînd n succedă lui a în şirul numerelor 
naturale sau cînd el este identic cu a*. 

§ 82. Acum trebuie să arătăm că — dacă o anumită 
condiţie, care nu a fost încă stipulată, este satisfăcută — 
numărul ce revine conceptului 


* Atunci cînd n nu este un număr, numai n însuşi aparţine 
şirului de numere naturale care se termină cu n. Acest mod de 
exprimare nu trebuie să ne contrarieze! 

„membru al şirului de numere naturale terminat cu n“ 
succedă imediat lui n în şirul numerelor naturale 228 . Dar prin 
aceasta a rezultat că există un număr care succedă imediat 
lui n în şirul numerelor naturale, şi deci că nu există un mem¬ 
bru ultim al acestui şir. Evident, această propoziţie nu poate 
fi întemeiată în mod empiric sau prin inducţie 229 . 

Prezentarea demonstraţiei înseşi ne-ar duce prea depar¬ 
te. Ne vom mărgini să schiţăm mersul ei. Trebuie demon¬ 
strat că: 

1. dacă a este succesor imediat al lui t/în şirul numerelor 
naturale şi dacă pentru d avem: 
numărul ce revine conceptului 
„membru al şirului de numere naturale terminat cu d“ 
succedă imediat lui d în şirul numerelor naturale, 
atunci avem pentru a\ 
numărul ce revine conceptului 
„membru al şirului de numere naturale terminat cu a“ 
succedă imediat lui a în şirul numerelor naturale. 

în al doilea rînd, trebuie demonstrat că pentru 0 are loc 
ceea ce s-a enunţat în propoziţiile formulate mai sus cu privire 
la d şi la a; pe această bază vom conchide că aceasta are loc 
şi pentru n, dacă n aparţine şirului de numere naturale ce 
începe cu O 230 . Acest mod de raţionare este o aplicare a de¬ 
finiţiei pe care am dat-o expresiei 

succedă lui x în şirul numerelor naturale", 
atunci cînd în calitate de concept F a fost luat acel enunţ 
comun 231 despre d şi a, în care 0 şi n iau locul lui d şi a. 

§ 83. Spre a demonstra propoziţia (1) din secţiunea pre¬ 
cedentă, trebuie să arătăm că a este numărul ce revine eon- 

ceptului „membru al şirului de numere naturale terminat cu 
a, dar nu identic cu a" 232 . Pentru aceasta trebuie mai întîi 
să demonstrăm că acel concept are o extensiune identică 
cu aceea a conceptului „membru al şirului de numere natu¬ 
rale terminat cu d“ m . în acest scop, avem nevoie de pro¬ 
poziţia că nici un obiect care aparţine şirului de numere 
naturale ce începe cu 0 nu poate fi propriul lui succesor în 
cadrul şirului numerelor naturale 234 . Aceasta trebuie să se 
demonstreze tot prin intermediul definiţiei pe care am dat-o 
succederii într-un şir, aşa cum s-a indicat mai sus*. 

Sîntem astfel obligaţi să ataşăm o condiţie propoziţiei 
ce afirmă că numărul ce revine conceptului 

„membru al şirului de numere naturale terminat cu n“ 
succedă imediat lui n în şirul numerelor naturale, şi anume 
condiţia că n aparţine şirului de numere naturale ce începe 
cu 0. în acest scop dispunem de un mod de exprimare mai 
succint, pe care îl definesc astfel: 

Propoziţia 

„n este un membru al şirului de numere naturale înce- 
pînd cu 0“ 

are aceeaşi semnificaţie ca 
„n este un număr finit". 


* La p. 63, op. cil., E. Schroder pare să considere această 
propoziţie ca o consecinţă a unui mod de desemnare care poate 
să difere de cel de faţă. Aici se manifestă neajunsul care afectează 
întreaga sa prezentare a chestiunii, şi anume că de fapt nu ştim 
dacă numărul este un semn — iar în acest caz, care este sem¬ 
nificaţia sa — sau dacă numărul este tocmai această semnificaţie 
a semnului. Din simplul fapt că instituim semne diferite în aşa 
fel încît nici unul să nu se repete, nu urmează că aceste semne 
desemnează efectiv lucruri diferite 2 ’ 6 . 

Atunci putem formula propoziţia de mai sus după cum 
urmează: nici un număr finit nu este propriul său succe¬ 
sor în şirul numerelor naturale 235 . 


Numere infinite 

§ 84. Pe lîngă numerele finite avem numerele infinite 237 . 
Numărul care revine conceptului „număr finit" este un 
număr infinit 238 . Să-l notăm, de exemplu, prin co,. Dacă ar 
fi finit, el nu ar putea fi propriul său succesor imediat în şirul 
numerelor naturale. Or, se poate arăta că pentru qo, toc¬ 
mai acesta este cazul. 

Numărul infinit oO| astfel definit nu conţine nimic mis¬ 
terios sau miraculos. „Numărul care revine conceptului F 
este °0|“ nu înseamnă acum nimic mai mult sau mai puţin 
decît. există o relaţie care pune obiectele subsumate con¬ 
ceptului F în corespondenţă biunivocă cu numerele finite. 
Potrivit definiţiilor noastre, condiţia are un sens pe deplin 
clar şi neechivoc; aceasta este suficient pentru a justifica 
utilizarea semnului °o, şi a-i garanta o semnificaţie. Faptul 
că nu ne putem forma vreo reprezentare despre un număr 
infinit nu are nici o importanţă; nu altfel se întîmplă şi cu 
numerele finite. Numărul nostru oo] este astfel tot atît de 
determinat ca orice număr finit: el este recognoscibil ca 
atare fără putinţă de dubiu şi poate fi distins de orice alt 
număr 239 . 


§ 85. Recent, G. Cantor a introdus înlr-o lucrare remar¬ 
cabilă* numere infinite 2 ‘ , °. împărtăşesc pe deplin aprecierea 
pe care el o dă concepţiei care în genere nu acceptă ca avînd 


* Grundlagen einer atlgemeinen Mannichfalligkeilslehre , 
Leipzig, 1883. 

realitate decît numerele finite. Nici aceste numere, nici frac¬ 
ţiile, nici numerele negative, iraţionale şi complexe nu pot 
fi percepute senzorial şi nu au caracter spaţial; iar dacă spu¬ 
nem că actualitate are numai ceea ce acţionează asupra simţu¬ 
rilor sau, cel puţin, comportă efecte ce pot avea drept urmări 
mai apropiate sau mai îndepărtate percepţii senzoriale, atunci 
desigur că aceste numere nu au actualitate 241 . Dar teoremele 
noastre nu pretind nicidecum asemenea percepţii în calitate 
de temeiuri demonstrative. în investigaţiile noastre putem uti¬ 
liza fără ezitare un nume sau semn introdus ireproşabil din 
punct de vedere logic, şi deci numărul nostru este tot atît de 
justificat ca şi numărul doi sau numărul trei. 

Cred că în această privinţă sînt de acord cu Cantor, dar 
terminologia mea diferă întru cîtva de a lui. Ceea ce eu 
numesc număr, el numeşte „putere", în timp ce conceptul 
său* de număr se referă la ordonare. în cazul numerelor 
finite independenţa faţă de succesiunea în cadrul şirului este 
incontestabilă, dar nu acelaşi este cazul numerelor transfi- 
nite 242 . Or, folosirea cuvîntului „număr" şi a întrebării „cît 
de mulţi?" nu trimite la vreo ordine determinată. Numărul 
lui Cantor răspunde mai curînd întrebării „al cîtelea mem¬ 
bru al succesiunii este membrul ultim?". Ca urmare, cred că 
denumirea pe care o folosesc concordă în mai mare măsu¬ 
ră cu uzanţa lingvistică. Atunci cînd extindem semnificaţia 
unui cuvînt, trebuie să avem în vedere ca un număr cît mai 
mare de propoziţii generale să rămînă valabile, şi mai cu 
seamă principii atît de esenţiale cum este, în cazul număru¬ 
lui, independenţa faţă de poziţia în cadrul unui şir. Nu a 
trebuit să apelăm la o extindere, întrucît conceptul nostru 
de număr cuprinde din capul locului şi numere infinite. 


* Această expresie ar putea părea să contrazică obiectivitatea 
conceptului, pe care am evidenţiat-o în cele de mai sus; dar în 
cazul de faţă, subiectivă este numai denumirea. 


150 



§ 86. Spre a obţine numerele sale infinite. Cantor intro¬ 
duce conceptul relaţiei de succesiune în cadrul unei con- 
secuţii, concept care diferă de conceptul meu de „succesiune 
într-un şir“ 243 . De exemplu, după Cantor, apare o conse- 
cuţie atunci cînd ordonăm numerele întregi pozitive finite, 
astfel încît cele impare să se succeadă în ordinea lor natu¬ 
rală şi tot astfel cele pare, şi totodată stipulăm că orice număr 
par trebuie să urmeze oricărui număr impar. în această con- 
secuţie, de exemplu, 0 ar succeda lui 13. în schimb, nici un 
număr nu l-ar preceda imediat pe 0. Acesta este doar unul 
din cazurile ce nu pot surveni în succesiunea în cadrul unui 
şir definită de mine. Se poate demonstra riguros, fără a 
apela la vreo axiomă a intuiţiei, că dacă y este un succe¬ 
sor al lui x în cadrul unui cp - şir, există un obiect care îl pre¬ 
cedă imediat pe_y în cadrul acestui şir. După părerea mea, 
încă nu avem o definiţie precisă a succesiunii într-o con- 
secuţie şi a numărului cantorian. Cantor se referă la o „intu¬ 
iţie interioară 1 * misterioasă, acolo unde ar trebui să căutăm 
o demonstraţie pe bază de definiţii, demonstraţie pe deplin 
posibilă 244 . într-adevăr, eu cred a întrezări modul în care 
pot fi definite conceptele respective. — în nici un caz, nu 
vreau ca prin observaţiile făcute să pun în cauză justificarea 
şi rodnicia acestor concepte. Dimpotrivă, salut în aceste inves¬ 
tigaţii o lărgire a hotarelor ştiinţei, şi îndeosebi faptul că ele 
au deschis un drum pur analitic către numerele (puterile) 
transfinite de ordin superior 245 . 


V. încheiere 246 

§ 87. Sper că în această scriere am reuşit să fac plauzi¬ 
bil 247 faptul că legile aritmetice sînt judecăţi analitice şi deci 
a priori. Potrivit acestui punct de vedere, aritmetica ar fi 

numai o logică mai elaborată, orice propoziţie aritmetică 
fiind o lege logică, deşi una derivată 248 . Aplicaţiile aritme¬ 
ticii în explicarea naturii ar reprezenta prelucrări logice ale 
unor fapte observate*; a calcula ar însemna a raţiona. Le¬ 
gile numărului nu pretind — aşa cum crede Baumann** — 
o verificare practică, pentru a fi aplicabile în cadrul lumii 
exterioare; într-adevăr, în lumea exterioară, a totului spaţial, 
nu există concepte, proprietăţi ale conceptelor, numere 24 ’. 
Aşadar, legile numărului nu sînt propriu-zis aplicabile la 
lucruri exterioare, ele nu sînt legi ale naturii. în schimb, 
ele sînt pe deplin aplicabile la judecăţi privitoare la lucrurile 
lumii exterioare: ele sînt legi ale legilor naturii. Ele afirmă 
nu o conexiune între fenomene naturale, ci o conexiune între 
judecăţi; or, în rîndul acestora din urmă se află şi legile 
naturii 250 . 


§ 88. Kant*** a subapreciat în mod evident valoarea 
judecăţilor analitice — şi aceasta ca urmare a unei determi¬ 
nări prea înguste a conceptului în cauză, deşi se pare că 
el a întrezărit conceptul mai larg pe care îl utilizăm în cele 
de faţă****. Dacă pornim de la definiţia lui, împărţirea ju¬ 
decăţilor în analitice şi sintetice nu este exhaustivă. Ceea 
ce are el în vedere este cazul judecăţii universale afirmative. 
Dacă ne referim la aceasta, putem vorbi despre un con- 
cept-subiect şi ne putem întreba dacă conceptul-predicat 
este cuprins, potrivit definiţiei sale, în primul. Ce se întîm- 


* Observarea însăşi înglobează deja o anumită activitate 

logică. 

** Op. cit., voi. II, p. 670. 

*** Loc. cit., III, p. 39 şi urm. 251 

**** La p. 43 el afirmă că o propoziţie sintetică poate fi pri¬ 
vită potrivit principiului contradicţiei numai atunci cînd o altă propo¬ 
ziţie sintetică este presupusă 2S2 . 

plă însă atunci cînd subiectul este un obiect singular? Sau 
ce se întîmplă atunci cînd avem o judecată existenţială? în 
acest caz nici nu mai putem vorbi despre un concept-subiecl 
în sensul de mai sus. Kant pare a înţelege conceptul ca 
determinat prin notele ce-i revin; acesta este însă cel mai 
steril mod de constituire a conceptelor. Dacă aruncăm o 
privire asupra definiţiilor introduse mai sus, nu vom găsi 
nici una de acest gen. Acelaşi lucru se poate spune şi despre 
definiţiile cu adevărat fecunde din matematică, de exem¬ 
plu despre definiţia continuităţii unei funcţii. Ea nu ne oferă 
o serie de note asociate, ci o combinare mai intimă — aş 
spune, mai organică— a determinărilor. Deosebirea poate 
fi intuită prin intermediul unei ilustrări geometrice. Dacă 
reprezentăm conceptele (sau extensiunile acestora) prin 
regiuni ale unui plan, conceptului definit pe baza notelor 
asociate îi va corespunde regiunea comună tuturor regiu¬ 
nilor acestor note; conceptul va fi cuprins prin părţi ale 
delimitărilor acestora. în cazul unei asemenea definiţii 
problema constă, aşadar, — vorbind la figurat — în a utili¬ 
za într-un mod inedit liniile date în prealabil spre a delimi¬ 
ta astfel o anumită regiune*. Dar în acest caz nu iese la 
iveală ceva esenţial nou. Definiţiile mai fecunde ale con¬ 
ceptelor trasează linii de demarcaţie care nu au fost date în 
prealabil. Ceea ce se poate infera pe baza lor nu poate fi 
întrevăzut cu anticipaţie; nu ne mărginim să scoatem din 
sertar ceea ce pusesem acolo în prealabil. Consecinţele pe 
care le tragem lărgesc cunoştinţele noastre şi, prin urmare, 
potrivit lui Kant, trebuie considerate ca sintetice; nu mai 
puţin însă, ele pot fi demonstrate pur logic şi ca atare sînt 
analitice. în fapt, ele sînt cuprinse în definiţii, dar aşa cum 
planta se află în sămînţă, nu aşa cum podul se află într-o 
casă. Adesea, demonstraţia unei propoziţii reclamă mai 


* Şi la fel atunci cînd notele sînt legate prin „sau". 

multe definiţii şi deci propoziţia respectivă nu este conţinu¬ 
tă în vreuna din ele, însă decurge în mod pur logic din toate 
la un loc 253 . 

§ 89. Mă văd obligat să contest şi valabilitatea univer¬ 
sală a afirmaţiei lui Kant* potrivit cu care, fără sensibili¬ 
tate, nici un obiect nu ne poate fi dat 254 . Zero, unu sînt obiecte 
care nu pot să ne fie date într-un mod sensibil. Pînă şi acei 
ce consideră că numerele mai mici sînt sensibil intuitive vor 
trebui să admită că nici un număr mai mare ca 1 000 <l '"' '“ ,) 
nu le poate fi dat într-un mod intuitiv-sensibil, dar că, în 
pofida acestui fapt, deţinem numeroase cunoştinţe despre 
aceste numere. S-ar putea ca termenul „obiect" să fie utili¬ 
zat de către Kant în vreo altă accepţie; dar atunci zero, unu, 
ca şi numărul nostru °0| rămîn inexplicabile; într-adevăr, 
ele nu sînt concepte şi, de altfel, Kant pretinde ca pînă şi 
conceptelor să li se atribuie un obiect în cadrul intuiţiei 255 . 

Spre a nu mi se reproşa că mă dedau la şicane mărunte 
la adresa unui geniu către care nu putem privi decît cu admi¬ 
raţie recunoscătoare, cred că este cazul să relev şi acordul 
de idei, care are o pondere cu mult mai mare. Pentru a mă 
referi numai la probleme legate strîns de cele de faţă, con¬ 
sider că un mare merit al lui Kant rezidă în faptul că el a 
făcut distincţia între judecăţile sintetice şi analitice. Spu- 
nînd că adevărurile geometriei sînt sintetice a priori, el a 
dezvăluit esenţa lor reală. Acest lucru merită să fie repetat 
şi astăzi, întrucît el continuă adesea să fie ignorat. Deşi Kant 
s-a înşelat în privinţa aritmeticii, aceasta — după părerea 
mea — nu ştirbeşte în mod esenţial meritele sale. Pentru 
el, lucrul cel mai important este existenţa unor judecăţi sin¬ 
tetice a priori-, problema dacă ele survin numai în cadrul 


* Op. cit., III, p. 82. 

geometriei sau survin şi înăuntrul aritmeticii are o impor¬ 
tanţă mai mică 256 . 

§ 90. Nu pretind a fi făcut mai mult decît plauzibilă 
natura analitică a adevărurilor aritmeticii, deoarece încă mai 
putem avea dubii asupra faptului dacă demonstrarea lor se 
bazează integral pe legi pur logice sau dacă nu cumva un 
temei demonstrativ de alt gen intervine undeva într-un mod 
insesizabil. Nici indicaţiile pe care le-am dat în vederea de¬ 
monstrării unor propoziţii nu vor înlătura întru totul aceas¬ 
tă obiecţie; ea poate fi depăşită numai printr-un lanţ de 
raţionamente fără fisuri, în cadrul căruia fiecare pas să de¬ 
curgă conform unuia dintre puţinele procedee de raţionare 
recunoscute a fi pur logice. Aşa se face că pînă acum nu 
a fost dată nici măcar o singură demonstraţie; într-adevăr, 
matematicianul se declară mulţumit atunci cînd fiecare tre¬ 
cere la o judecată nouă este evident corectă, fără să se mai 
întrebe dacă această evidenţă este de natură logică sau intu¬ 
itivă. Or, un asemenea demers se relevă adesea a fi foarte 
complex, el echivalînd cu mai multe inferenţe simple, în 
care se mai pot strecura unele elemente provenite din intui¬ 
ţie. Procedîndu-se prin salturi se creează astfel aparenţa 
unei multitudini nesfîrşite de tipuri de raţionament în ma¬ 
tematică; într-adevăr, cu cît sînt mai mari, cu atît salturile 
pot să reprezinte mai multe combinaţii de raţionamente sim¬ 
ple şi de axiome ale intuiţiei. Cu toate acestea, o asemenea 
trecere ne apare a fi nemijlocit evidentă, fără a mai deveni 
conştienţi de treptele intermediare şi, întrucît trecerea nu 
se prezintă sub forma unui procedeu logic de raţionare re¬ 
cunoscut, înclinăm să considerăm această evidenţă ca avînd 
o natură intuitivă, iar adevărul concluziei îl considerăm drept 
sintetic, pînă şi atunci cînd domeniul de validitate debor¬ 
dează în mod vădit graniţele intuiţiei. 

Unnînd această cale, nu este posibil să delimităm în mod 
net elementul sintetic, întemeiat pe intuiţie, de cel analitic. 
Totodată, procedînd astfel, nu vom reuşi să detaşăm în mod 
cert toate axiomele intuiţiei, astfel încît fiecare demonstraţie 
matematică să se poată efectua, pornind numai de la aces¬ 
te axiome, conform legilor logicii 257 . 

fj 91. Se ridică, de asemenea, necesitatea imperioasă 
de a evita orice salturi în procesul inferenţei. O asemenea 
exigenţă este greu de satisfăcut, întrucît operarea pas cu 
pas este obositoare. Orice demonstraţie ceva mai compli- 
catăriscă să capete o lungime enormă. Datorită acestui fapt, 
varietatea excesivă a formelor logice ce-şi găsesc expresia 
în cadrul limbajului îngreunează delimitarea unui ansamblu 
de moduri de raţionament care în acelaşi timp să fie sufi¬ 
cient în toate cazurile şi transparent. 

Pentru a diminua această dificultate, am inventat scrie¬ 
rea mea conceptuală. Scopul ei este de a obţine o concizie 
şi o claritate sporită a expresiei şi de a opera printr-un nu¬ 
măr restrîns de forme precise în maniera unui calcul, ast¬ 
fel încît să permită numai paşii conformi unor reguli stipulate 
o dată pentru totdeauna*. în felul acesta, nici o premisă nu 
se poate strecura neobservată în cadrul demonstraţiei. Astfel, 
fără să împrumut vreo axiomă de la intuiţie, am demonstrat 
o propoziţie** care la prima vedere ar putea fi considerată 
sintetică şi pe care o voi formula aici după cum urmează: 

Dacă relaţia fiecărui element al unui şir faţă de elemen¬ 
tul imediat următor este univocă, şi dacă m şi y succedă lui 


* Această scriere trebuie să fie în măsură, totuşi, să exprime 
nu numai forma logică — aşa cum este cazul cu simbolismul 
lui Boole —, ci şi un conţinut. 

** Begriffsschrifl , Halle, 1879, p. 86, Formula 133. 

x în cadrul acestui şir, atunci sau y precedă lui m în acest 
şir, sau coincide cu el, sau este succesor al lui m 258 . 

Această demonstraţie ne permite să constatăm că pro¬ 
poziţii care extind cunoştinţele noastre pot conţine judecăţi 
analitice*. 


Alte numere 

§ 92. Pînă acum ne-am limitat examenul la numerele 
naturale. Să aruncăm acum o privire şi asupra altor genuri 
de numere, încercînd să aplicăm la acest domeniu mai larg 
ceea ce am descoperit în cazul domeniului restrîns. 

Urmărind să precizeze sensul problemei privind posi¬ 
bilitatea unui număr, Hankel** afirmă: „Numărul nu mai 
este astăzi un lucru, o substanţă care ar exista în afara su¬ 
biectului cugetător şi a obiectelor care îl fac cu putinţă, 
un principiu autonom, cum era, bunăoară, la pitagoricieni. 
Aşadar, problema existenţei nu poate fi raportată decît la 
subiectul gînditor sau la obiectele gîndite, obiecte ale căror 
relaţii sînl reprezentate de numere. Strict vorbind, imposi¬ 
bil pentru matematician este numai ceea ce e logic imposi- 


* Se va considera că această demonstraţie este încă mult prea 
complicată; iată un dezavantaj pe care, desigur, certitudinea prac¬ 
tic absolută de a nu se fi strecurat vreo eroare sau omisiune pare 
a-1 compensa cu prisosinţă. Pe atunci, ceea ce urmăream era a 
reduce totul la un număr minim de legi logice cît mai simple cu 
putinţă. Din acest motiv, am recurs la un singur mod de inferen¬ 
ţă 259 . Dar încă de pe atunci am indicat în Prefaţă (p. VII) că în 
vederea unei aplicări ulterioare ar fi de dorit să admitem mai mul¬ 
te asemenea moduri. Aceasta o putem face fără a prejudicia coe¬ 
ziunea lanţului de inferenţe, ceea ce ne permite să obţinem o 
comprimare considerabilă. 

** Op. cil., pp. 6 şi 7. 

bil, adică ceea ce se contrazice cu sine. Nu mai trebuie să 
demonstrăm că numerele care sînt imposibile în acest sens 
nu pot fi admise. Atunci însă cînd numerele în cauză sînt 
posibile din punct de vedere logic, cînd conceptul lor este 
definit în mod clar şi distinct şi deci fără contradicţie, pro¬ 
blema de mai sus nu poate consta decît în a şti dacă în do¬ 
meniul realului sau al datului intuitiv, al actualului, există 
un substrat al acestora, dacă există obiecte în care nume¬ 
rele, adică relaţiile intelectuale de genul arătat, îmbracă o 
aparenţă fenomenală." 260 

§ 93. Prima propoziţie ne face să ne întrebăm dacă, po¬ 
trivit lui Hankel, numerele există în subiectul cugetător, în 
obiectele care le ocazionează, sau în ambele. în orice caz, 
în sens spaţial ele nu sînt nici înăuntrul, nici în afara subiec¬ 
tului, sau a unui oarecare obiect. Dar, fără discuţie, ele sînt 
în afara subiectului în sensul că nu sînt subiective. în timp 
ce oricine nu poate simţi decît propria lui durere, propria 
lui plăcere ori foame, nu poate avea decît propriile sale 
senzaţii auditive şi vizuale, numerele pot fi obiecte comune 
pentru mai mulţi, şi anume ele sînt pentru toţi exact ace¬ 
leaşi 261 , nu sînt simple stări interioare mai mult sau mai 
puţin asemănătoare ale unor persoane diferite. Înţelegînd 
să raporteze problema existenţei la subiectul care gîndeşte, 
Hankel pare să o transforme astfel într-o problemă psiho¬ 
logică, ceea ce în nici un caz nu este. Matematica nu se in¬ 
teresează de natura psihicului nostru iar răspunsul pe care 
îl* primesc problemele psihologice, oricare ar fi ele, tre¬ 
buie să-i fie absolut indiferente 262 . 

§ 94. Trebuie să obiectăm, de asemenea, şi împotriva 
ideii că pentru matematician imposibil este numai ceea ce 
se contrazice cu sine. Un concept este admisibil chiar şi 
în cazul cînd notele sale definitorii cuprind o contradicţie; 

singura condiţie este să nu presupunem că sub acest con¬ 
cept cade ceva. Dimpotrivă, faptul că conceptul nu cuprin¬ 
de vreo contradicţie nu ne permite încă să deducem că ceva 
i se subsumează. De altfel, cum s-ar putea demonstra că un 
concept nu cuprinde vreo contradicţie? Demonstraţia este 
departe de a fi întotdeauna evidentă; din faptul că nu între¬ 
zărim o contradicţie, nu urmează că efectiv nu există nici 
o contradicţie, iar definiţia, oricît de clară ar fi, nu oferă 
garanţii în acest sens. Hankel demonstrează* că un sistem 
închis de numere complexe mai general decît cel uzual şi 
care ar admite toate legile adunării şi înmulţirii conţine o 
contradicţie. Acest lucru trebuie într-adevăr demonstrat; el 
nu este imediat evident. înainte de a se întîmpla aceasta, 
cineva ar putea totuşi să utilizeze un asemenea sistem de 
numere spre a ajunge la rezultate uimitoare, a căror justi¬ 
ficare nu ar fi mai prejos de aceea pe care o dă Hankel** 
pentru teoremele despre determinanţi, prin intermediul nu¬ 
merelor alternante; în adevăr, cine ne garantează că nici 
în conceptul acestora nu este cuprinsă o contradicţie ascun¬ 
să? Dar, chiar dacă s-ar putea exclude o asemenea con¬ 
tradicţie în cazul general, pentru un număr arbitrar de unităţi 
alternante, încă nu ar rezulta că asemenea unităţi există 263 . 
Or, tocmai de aceasta avem nevoie. Să luăm ca exemplu 
Propoziţia 18 din Cartea I a Elementelor lui Euclid: în orice 
triunghi latura cea mai mare se opune unghiului mai mare. 

Pentru a demonstra aceasta, Euclid duce pe latura mai 
mare AC un segment AD egal cu latura mai mică AB şi 
apelează totodată la o construcţie anterioară. Demonstraţia 
ar eşua dacă un asemenea punct nu ar exista; nu este sufi¬ 
cient să nu se fi detectat vreo contradicţie în conceptul 
„punct pe AC, a cărui distanţă faţă de A este egală cu dis- 


* Op. cit., pp. 106-107. 

** Op. cit., § 35. 

tanţa lui B faţă de A“. Unim acum B cu D. Faptul că o atare 
dreaptă există constituie o altă propoziţie pe care se spri¬ 
jină demonstraţia noastră. 

§ 95. Non-contradicţia unui concept poate fi pusă în 
evidenţă în mod riguros numai dacă demonstrăm că acestui 
concept i se subsumează ceva. Reciproca ar fi o eroare 264 . 
Hankel* o comite atunci cînd afirmă privitor la ecuaţia 

x + b = c: 

„Este evident că atunci cînd b > c, nu există nici un nu¬ 
măr x în şirul 1, 2, 3..., care să rezolve problema respec¬ 
tivă: scăderea este în acest caz i m p o s i b i 1 ă. Nimic nu ne 
împiedică însă în acest caz să privim diferenţa (c-b) ca pe 
un semn care oferă problemei o soluţie şi cu care putem opera 
exact ca şi cum ar fi un semn numeric din şirul 1,2, 3...“ 

Şi totuşi ceva ne împiedică să-l considerăm în mod ne¬ 
condiţionat pe (2 - 3) ca pe un semn care oferă o soluţie 
problemei: într-adevăr, un semn gol nu rezolvă problema; 
dacă nu are un conţinut, semnul nu este decît o pată de 
cerneală obişnuită sau tipografică pe hîrtie şi, ca atare, 
posedă proprietăţi de ordin fizic, dar nu şi pe aceea de a 
da 2, atunci cînd îl adunăm cu 3. Propriu-zis, el nu este un 
număr iar utilizarea sa în această calitate ar constitui o eroare 
logică. Chiar şi atunci cînd c > b, nu semnul („c - b“) este 
soluţia problemei, ci conţinutul acestui semn. 

§ 96. La fel de bine am putea spune: printre numerele 
cunoscute pînă acum nu există unul care să satisfacă con¬ 
comitent ecuaţiile 

x+ 1 = 2 şi x + 2 = 1, 

însă nimic nu ne împiedică să introducem un semn care so¬ 
luţionează problema. Se va replica: problema conţine de 


* Op. cil., p. 5. Similar, E. Kossak, op. cil., p. 17 jos. 

data aceasta o contradicţie. Incontestabil aşa este, dacă ce¬ 
rem ca soluţia să fie un număr real sau un număr complex 
obişnuit; dar de ce nu am extinde sistemul nostru de nu¬ 
mere, de ce nu am crea numere care să satisfacă exigenţele 
de mai sus? Vom aştepta pînă cînd cineva ne va indica vreo 
contradicţie! Parcă ştie cineva ce posibilităţi oferă aceste 
noi numere? Fireşte, în cazul de mai sus univocitatea scă¬ 
derii nu va mai putea fi păstrată; dar oare la univocitatea 
extragerii rădăcinii nu ne vedem obligaţi să renunţăm, de 
asemenea, atunci cînd vrem să introducem numerele nega¬ 
tive? Iar operarea cu numerele complexe face ca logarit- 
marea să fie multivocă. 

Mergînd mai departe, de ce să nu creăm şi numere care 
permit însumarea şirurilor divergente? Dar nu! Matema¬ 
ticianul poate tot atît de puţin ca şi geograful să creeze ceva 
în mod arbitrar; nici el nu poate decît să descopere ceea 
ce este în fapt şi să-i dea nume. 

Această eroare afectează teoria formală a fracţiilor, a 
numerelor negative, a numerelor complexe*. Se emite ce¬ 
rinţa ca regulile de calcul cunoscute să fie păstrate în măsura 
posibilului pentru numerele ce urmează a fi introduse, iar 
de aici se deduc proprietăţi şi relaţii generale ale acesto¬ 
ra. Dacă nu se ajunge nicăieri la vreo contradicţie, introdu¬ 
cerea noilor numere se consideră justificată, ca şi cum nici 
o contradicţie nu se putea strecura pe undeva, sau ca şi cum 
necontradicţia ar fi deja existenţă! 265 

§ 97. Uşurinţa cu care se comite această eroare se da¬ 
torează faptului că nu s-a trasat o distincţie satisfăcătoare 
între concepte şi obiecte. Nimic nu ne împiedică să facem 
uz de conceptul „rădăcina pătrată din -1“; dar acest sim¬ 
plu fapt nu ne autorizează să folosim articolul hotărît şi să 

* La fel se întîmplă cu cardinalii infiniţi ai lui Cantor. 

consideram expresia „rădăcina pătrată din -1“ ca avînd sens. 
Dacă admitem că i 2 = -1 atunci putem demonstra formu¬ 
la pe baza căreia sinusul unui multiplu al unghiului a se 
exprimă prin a şi cos a; nu trebuie să uităm că propozi¬ 
ţia respectivă presupune condiţia i- = -1, condiţie pe care 
nu o putem pur şi simplu omite. Dacă nu ar exista ceva al 
cărui pătrat să fie -1, egalitatea de mai sus nu ar fi neapărat 
corectă, în virtutea demonstraţiei noastre*, deoarece con¬ 
diţia /- = -1, de care este ţinută să depindă valabilitatea ega¬ 
lităţii, nu ar mai fi satisfăcută. Ar fi ca şi cum în cursul unei 
demonstraţii geometrice am apela la o linie auxiliară a cărei 
trasare este imposibilă. 

§ 98. Hankel** introduce două tipuri de operaţii, numi¬ 
te de el lytică şi tetică, definindu-le prin anumite proprietăţi 
pe care aceste operaţii trebuie să le satisfacă. Aici nu avem 
nimic de obiectat, atît timp cît nu se presupune existenţa 
unor asemenea operaţii şi a unor obiecte ce pot rezulta din 
ele***. Mai încolo**** el notează prin (a + b) o operaţie te¬ 
tică univocă, asociativă, iar operaţia lytică corespunzătoa¬ 
re, de asemenea univocă, o notează prin (a - b). O operaţie? 
Care însă anume? Una arbitrară? în acest caz, nu avem 
nicidecum o definiţie pentru (a + 6); şi ce seîntîmplă dacă 
nici nu există vreo asemenea definiţie? Dacă cuvîntul „adu¬ 
nare" nu ar avea încă vreo semnificaţie, ar fi permis din 
punct de vedere logic să spunem: o operaţie de acest gen 
o vom numi adunare; dar nu putem spune: o asemenea ope- 


* Deşi nu este exclus ca ea să poată fi demonstrată rigu¬ 
ros pe o altă cale. 

** Op. cil., p. 18. 

*** Ceea ce în realitate Hankel şi face. întrucît aplică identi¬ 
tatea 0 (c, b ) - a. 

**** Op. cil., p. 29. 

raţie trebuie să se numească adunarea şi să se noteze prin 
(a + h), înainte de a ti stabilit că există o asemenea opera¬ 
ţie şi numai una. Nu este permis să utilizăm într-o parte 
a unei identităţi definitorii articolul nehotărît, iar în cealaltă 
parte articolul hotărît. Hankel întrebuinţează în continuare 
expresia „modulul operaţiei" fără vreo altă precizare, fără 
să fi arătat că există un modul şi numai unul. 

§ 99. Pe scurt, această teorie pur formală 266 este nesa- 
tisfâcătoare. Elementul ei valoros se rezumă la următoarele. 
Se demonstrează că atunci cînd operaţiile se bucură de anu¬ 
mite proprietăţi, ca asociativitatea şi comutativitatea, anu¬ 
mite propoziţii sînt valabile privitor la ele. Arătîndu-se apoi 
că adunarea şi înmulţirea pe care le cunoaştem deja au 
aceste proprietăţi, putem enunţa imediat despre ele pro¬ 
poziţiile respective fără a mai repeta demonstraţia amă¬ 
nunţită în fiecare caz în parte. Abia prin această aplicare 
la operaţii date în altă parte ajungem la propoziţiile cunos¬ 
cute ale aritmeticii. In nici un caz nu putem crede însă că 
această metodă ne-ar permite să introducem adunarea şi 
înmulţirea. Ceea ce se dă este numai un îndreptar pentru 
definiţiile în cauză, nu înseşi aceste definiţii. Dacă spunem 
că denumirea de „adunare" trebuie conferită numai unei 
operaţii tetice univoce şi asociative, prin aceasta operaţia 
care urmează a se chema astfel nu a fost încă dată. După 
aceea, nimic nu ne împiedică să numim înmulţirea adunare 
şi să o notăm prin (a + b), şi nimeni n-ar putea să afirme 
în mod precis dacă 2 + 3 fac 5 sau 6. 

§ 100. Dacă abandonăm această abordare pur formală, 
o cale pare a ni se deschide de la sine, graţie faptului că 
semnificaţia cuvintelor „sumă" şi „produs" se extinde con¬ 
comitent cu introducerea unor numere noi. Luînd un obiect, 

— să spunem Luna — vom defini: Luna multiplicată prin 
ea însăşi este -1. în acest caz. Luna reprezintă pentru noi 
o rădăcină pătrată din -1, 267 Această stipulare pare a fi per¬ 
misă, întrucît din semnificaţia de pînă acum a înmulţirii 
sensul unui asemenea produs nu reiese de la sine şi de 
aceea el poate fi stabilit în mod arbitrar, prin extinderea 
acestei semnificaţii. Dar nouă ne mai trebuie şi produsul 
unui număr real prin rădăcina pătrată din -1. în consecinţă, 
vom alege intervalul de o secundă în calitate de rădăcină 
pătrată din -1 şi îl vom nota prin i. Vom înţelege atunci 
prin 3/ intervalul de 3 secunde ş.a.m.d.* Ce obiect îl vom 
simboliza atunci, să spunem, prin 2 + 3i? Ce semnificaţie 
ar urma să fie atribuită în acest caz semnului plus? Ea tre¬ 
buie stabilită însă în cazul general, ceea ce, desigur, nu va 
fi uşor de realizat. Dar să admitem deocamdată că am ataşat 
un sens tuturor semnelor de forma a + bi, şi anume un sens 
pentru care legile cunoscute ale adunării rămîn valabile. 
Atunci ar urma să stipulăm, în continuare, că în general avem 
(a + bi) (c + di) = ac- bd + i(ad + bc), 
definind astfel înmulţirea extinsă. 

§ 101. Acum, dacă am şti că din egalitatea numerelor 
complexe decurge egalitatea părţilor reale, am putea demon¬ 
stra formula pentru cos (na). Aceasta ar trebui să rezulte 


* Cu acelaşi drept am putea alege şi un anumit cuantum de 
electricitate, o anumită suprafaţă ş.a.m.d. în calitate de rădăcini 
pătrate din -1, aceste rădăcini dif erite urmînd, bineînţeles, să fie 
notate în mod dif erit. Faptul că, după toate aparenţele, putem crea 
astfel un număr arbitrar de rădăcini pătrate din 1 va fi mai puţin 
surprinzător dacă ne gîndim că semnifi caţia rădăcinii pătrate nu 
a fost stabilită în mod invariabil înaintea acestor stipulări, ci abia 
prin intermediul lor 268 . 

din sensul lui a + bi, pe care aici l-am luat ca dat din capul 
locului. Demonstraţia ar fi valabilă numai pentru acel sens 
al numerelor complexe, al sumelor şi produselor lor, pe care 
l-am stipulat deja. Întrucît însă, pentru realul întreg n şi rea¬ 
lul a, i nu mai apare în cuprinsul ecuaţiei, am putea fi ten¬ 
taţi să conchidem: aşadar, este absolut indiferent ce anume 
înseamnă i — o secundă, un milimetru sau orice altceva 
— atîta timp cît legile noastre pentru adunare şi înmulţire 
sînt valabile, totul depinde numai de acestea; în rest, nu 
trebuie să ne pese de nimic. Poate că, într-adevăr, putem 
stabili semnificaţia lui a + bi, a sumei şi produsului în vari¬ 
ate moduri, astfel încît propoziţiile respective să rămînă 
valabile; nu este însă indiferent dacă în genere putem găsi 
un asemenea sens pentru aceste expresii. 

§ 102. De multe ori se procedează ca şi cum simpla 
emitere a unei cerinţe ar constitui deja propria ei satisfa¬ 
cere. Postulîndu-se că scăderea*, împărţirea, extragerea ră¬ 
dăcinii pot fi efectuate în toate cazurile, se consideră apoi 
că aceasta este suficient. De ce nu cerem atunci ca şi prin 
trei puncte oarecari să se poată duce întotdeauna o dreap¬ 
tă? De ce nu cerem ca totalitatea legilor adunării şi înmulţirii 
să fie valabile pentru un sistem tridimensional de numere 
complexe ca şi pentru unul real? Pentru că acest postulat 
cuprinde o contradicţie. Dar dacă este aşa, trebuie mai întîi 
să se demonstreze că şi celelalte postulate nu conţin vreo 
contradicţie! Atîta timp cît acest deziderat nu a fost împli¬ 
nit, rigoarea mult rîvnită rămîne un pur miraj 269 . 

într-o teoremă geometrică, liniile auxiliare la care s-a re¬ 
curs cumva în cadrul demonstraţiei nu mai apar. Eventual 
sînt posibile mai multe asemenea construcţii auxiliare, de 
exemplu atunci cînd putem alege un punct în mod arbi- 


* Compară Kossak, op. cit., p. 17. 

trar. Dar, oricît de superfluă ar fi orice linie în parte, forţa 
demonstraţiei depinde totuşi de posibilitatea trasării unei 
linii cu proprietatea dorită. Simpla postulare nu este sufi¬ 
cientă. Tot astfel şi în cazul nostru, pentru ca demonstraţia 
să fie convingătoare nu este indiferent dacă „m + bi “ are 
un sens sau nu e decît cerneală tipografică. Pentru aceas¬ 
ta nu este de ajuns să cerem ca să aibă un sens, sau să afir¬ 
măm că sensul ar fi suma lui a şi bi, dacă în prealabil nu 
am definit ce înseamnă în cazul de faţă „sumă" şi dacă nu 
am justificat utilizarea articolului hotărît. 

§ 103. împotriva propunerii noastre de stabilire a sensu¬ 
lui lui „i“ se pot aduce, desigur, numeroase obiecţii. Pe 
această cale, noi introducem un element cu totul eterogen, 
timpul, înăuntrul aritmeticii. Secunda nu stă în vreun raport 
intim cu numerele reale. Propoziţiile demonstrate prin inter¬ 
mediul numerelor complexe ar deveni judecăţi a posteri¬ 
ori sau sintetice dacă nu ar exista un alt gen de demonstraţie, 
sau dacă nu am putea găsi vreun alt sens pentru i. în orice 
caz, ar trebui să încercăm mai înlîi să demonstrăm că toate 
propoziţiile aritmeticii sînt analitice. 

Cînd Kossak* afirmă privitor la numărul complex: „El 
este reprezentarea compusă a unor grupuri eterogene de 
elemente identice"**, s-ar părea că el a reuşit astfel să evite 
introducerea unui lucru străin; dar această aparenţă se dato¬ 
rează numai impreciziei modului său de exprimare. Nu ni 
se explică deloc ce înseamnă propriu-zis 1 + »: este repre¬ 
zentarea unui măr şi a unei pere, sau a durerii de dinţi şi 
podagrei? în orice caz, nu poate să însemne concomitent 


* Op. cit., p. 17. 

** Ase compara privitor la expresia „reprezentare", § 27, pri¬ 
vitor la „grup" cele spuse despre „agregat" la (jţj 23 şi 25, iar 
privitor la identitatea elementelor §ţj 34-39. 

amîndouă, întrucît 1 + / nu ar ti atunci întotdeauna identic 
cu 1 + 1. Se va spune: semnificaţia sa depinde de stipularea 
specială respectivă. Dar dacă este aşa, nici propoziţia lui 
Kossak nu ne oferă vreo definiţie a numărului complex, 
ci numai un îndreptar general în acest scop. Ni se cere însă 
mai mult; trebuie să ştim precis ce semnifică „i'“, iar în 
cazul cînd, conform îndreptarului de mai sus, am spune 
că semnifică reprezentarea unei pere — am introduce din 
nou ceva străin înăuntrul aritmeticii. 

în comparaţie cu propunerile examinate pînă acum, ceea 
ce se numeşte de obicei reprezentare geometrică a nume¬ 
relor complexe 270 are cel puţin avantajul că 1 şi i nu par 
a fi complet disparate şi eterogene; segmentul considerat 
ca reprezentant al lui i se află într-o relaţie strictă cu seg¬ 
mentul care îl reprezintă pe 1. De altfel, riguros vorbind, 
nu este corect că aici 1 semnifică un anumit segment, iar 
i un segment perpendicular pe acesta şi de lungime egală; 
din contra, „1“ semnifică peste tot acelaşi lucru. Un număr 
complex indică aici modul în care segmentul care îl repre¬ 
zintă provine dintr-un segment dat (segmentul unitate), prin 
multiplicare, diviziune şi rotaţie*. Dar, ca şi în cazul propu¬ 
nerilor anterioare, orice teoremă a cărei demonstraţie se 
bazează pe existenţa unui număr complex apare a fi depen¬ 
dentă de intuiţia geometrică şi deci sintetică. 

§ 104. Cum vom introduce, în acest caz, fracţiile, nu¬ 
merele iraţionale şi cele complexe? Dacă apelăm la ajutorul 
intuiţiei, introducem un element străin înăuntrul aritmeticii; 
dacă însă definim numai conceptul unui asemenea număr 
prin notele sale, dacă nu pretindem decît ca numărul să 
satisfacă anumite proprietăţi, nimic încă nu ne garantează 
că acestui concept i se va subsuma ceva ce satisface exi- 


* Pentru simplitate, fac aici abstracţie de incomensurabile. 

genţele noastre; or, demonstraţiile noastre trebuie să se spri¬ 
jine tocmai pe acest fapt 271 . 

Cum stau însă lucrurile în cazul numărului [natural]? Să 
fie adevărat că nu avem drept să vorbim despre 1 000< 1(XK|KXX)) 
înainte ca intuiţiei să-i fie date tot atîtea obiecte? Pînă atunci, 
acesta rămîne un semn gol? — Nicidecum, el are un sens 
absolut determinat, deşi, din punct de vedere psihologic, 
este imposibil, chiar dacă ţinem seamă numai de scurtimea 
vieţii noastre, să aducem în faţa conştiinţei atîtea obiecte*; 
dar, în pofida acestui fapt, 1 000( |OOOIOOO) este un obiect 
ale cărui proprietăţi le putem cunoaşte, deşi el nu este intui- 
bil 272 . Pentru a ne convinge, ajunge să arătăm, atunci cînd 
introducem semnul a n pentru ridicarea la putere, că, dacă 
a şi n sînt numere întregi pozitive, semnul de mai sus ex¬ 
primă întotdeauna un număr întreg pozitiv şi numai unul. 
Explicaţia detaliată a felului cum aceasta este cu putinţă 
ne-ar abate prea mult de la ţinta noastră. în linii mari, calea 
urmată este indicată de modul în care am explicat în § 74 
numărul zero, în § 77 numărul unu şi în § 84 numărul cardi¬ 
nal infinit oo,, precum şi de schiţa demonstraţiei că orice 
număr finit din şirul numerelor naturale are ca succesor 
imediat un număr (§§ 82 şi 83). 

în ultimă instanţă, definiţia fracţiilor, a numerelor com¬ 
plexe ş.a.m.d. va reveni şi ea integral la descoperirea unui 
conţinut judicabil care poate fi transformat într-o identi¬ 
tate ai cărei membri vor fi tocmai aceste numere noi. Altfel 
spus: trebuie să stipulăm sensul unei judecăţi de recog- 
niţie pentru asemenea numere. Cu acest prilej trebuie să 
avem în vedere dubiile suscitate de o atare transformare, 
pe care le-am discutat (§§ 63-68). Dacă procedăm la fel 


* Este uşor de văzut că o durată de milioane de ani nu ar fi 
de ajuns pentru aceasta. 

ca acolo, noile numere ne vor fi date ca extensiuni de con¬ 
cepte. 

§ 105. Pe baza acestui mod de a concepe numerele* se 
explică uşor, după părerea mea, farmecul pe care îl exercită 
studiul aritmeticii şi analizei. Parafrazînd o afirmaţie bine 
cunoscută, am putea spune: obiectul propriu al raţiunii este 
raţiunea 274 . în cadrul aritmeticii, noi nu avem de-a face cu 
obiecte pe care le cunoaştem ca pe ceva străin, exterior, 
prin intermediul simţurilor, ci cu obiecte date în mod nemij¬ 
locit raţiunii, care le poate intui deplin pe acestea ca pe 
ceva propriu, al ei**. 

în pofida faptului de mai sus, ori, mai bine zis, tocmai 
datorită lui, aceste obiecte nu sînt fantasme subiective. Nu 
există nimic mai obiectiv decît legile aritmeticii. 

§ 106. Să aruncăm încă o dată o scurtă privire retro¬ 
spectivă asupra mersului pe care l-am urmat în cercetarea 
noastră! După ce am stabilit că numărul nu este un con¬ 
glomerat de lucruri sau o proprietate a unui asemenea conglo¬ 
merat, dar, pe de altă parte, nu este nici produsul subiectiv 
al unor fenomene psihice, ci, dimpotrivă, că determinarea 
numerică a unui concept enunţă ceva obiectiv, ne-am stră¬ 
duit, în continuare, să definim fiecare dintre numerele 0, 1 


* Mod pe care l-am putea numi de asemenea formal, dar 
care este absolut distinct de cel pe care l-am examinat mai sus 
sub această denumire 273 . 

** Prin aceasta nu vreau să contest cîtuşi de puţin că, în 
absenţa impresiilor senzoriale, am fi opaci ca un lemn şi că nu 
am putea avea cunoştinţă despre numere sau despre orice altce¬ 
va; dar în cadrul de faţă, acest principiu psihologic nu ne priveşte 
cîtuşi de puţin. Doresc să subliniez încă o dată primejdia per¬ 
manentă de a confunda două chestiuni radical deosebite. 

ş.a.m.d. în parte, precum şi trecerea de la un număr la altul 
în cadrul şirului numerelor. O primă tentativă a eşuat, în- 
trucît noi eram în măsură să definim numai acele aserţi¬ 
uni despre concepte în care 0, 1 intervin în calitate de părţi 
componente, dar nu eram în măsură să definim înseşi aces¬ 
te numere în mod separat. Drept urmare, nu am putut 
demonstra identitatea numerelor. A reieşit că numărul pe 
care îl studiază aritmetica nu poate fi conceput ca un atribut 
neautonom, ci trebuie conceput în mod substantival*. Nu¬ 
mărul ne-a apărut, prin urmare, ca obiect recognoscibil, deşi 
nu ca obiect fizic sau măcar spaţial, şi totodată nu ca un 
obiect despre care ne-am putea forma o reprezentare cu 
ajutorul imaginaţiei. Am emis apoi principiul că semnifi¬ 
caţia unui cuvînt nu poate fi elucidată în mod izolat, ci nu¬ 
mai în contextul unei propoziţii, încredinţat fiind că numai 
prin respectarea acestui principiu putem evita înţelegerea 
fizicalistă a numărului, fără a cădea în cea psihologică. Or, 
există tocmai un gen de propoziţii care trebuie să aibă un 
sens pentru fiecare obiect: propoziţiile de recogniţie, care, 
în cazul numerelor, poartă denumirea de egalităţi. Am văzut 
că şi determinarea numerică poate fi concepută ca o egali¬ 
tate. Ca atare, se cerea să stabilim sensul unei egalităţi nu¬ 
merice, să-l exprimăm fără a face uz de numerale sau de 
cuvîntul „număr“. Am descoperit că o judecată de recog¬ 
niţie privitoare la numere are drept conţinut posibilitatea 
ca obiectele care cad sub un concept F să fie puse în cores¬ 
pondenţă biunivocă cu obiectele care cad sub un concept 
G. Definiţia noastră trebuia, deci, să echivaleze posibili¬ 
tatea menţionată cu o egalitate numerică. Am amintit unele 
cazuri de acelaşi gen: definiţia direcţiei pe baza parale¬ 
lismului, definiţia formei pe baza asemănării ş.a.m.d. 


* Această distincţie corespunde celei dintre „albastru" şi 
„culoarea cerului" 275 . 

(j 107. S-a pus atunci întrebarea: în ce condiţii avem 
dreptul să concepem un conţinut ca aparţinînd unei judecăţi 
de recogniţie? Pentru aceasta, se cere să fie satisfăcută con¬ 
diţia ca, în cadrul fiecărei judecăţi, partea stingă a egali¬ 
tăţii asumate cu titlu de probă să poată fi înlocuită prin 
cea dreaptă, fără a se afecta prin aceasta adevărul judecăţii. 
Or, dacă nu punem în joc alte definiţii despre partea stingă 
sau dreaptă a unei egalităţi, nu cunoaştem un alt enunţ decît 
tocmai cel al identităţii 276 . Aşadar, era suficient să se pună 
în evidenţă posibilitatea substituţiei în cadrul unei egalităţi. 

Dar un dubiu continua să subziste. O propoziţie de re¬ 
cogniţie, într-adevăr, trebuie să aibă întotdeauna un sens. 
Or, dacă posibilitatea punerii în corespondenţă biunivocă 
a obiectelor de sub conceptul F cu obiectele de sub concep¬ 
tul G o înţelegem ca pe o identitate şi dacă, în consecin¬ 
ţă, spunem: „Numărul ce revine conceptului F este identic 
cu numărul ce revine conceptului G“, introducînd astfel 
expresia „Numărul ce revine conceptului F“, egalitatea va 
avea pentru noi un sens numai atunci cînd ambele ei părţi 
vor avea forma stipulată mai sus. Potrivit unei atare de¬ 
finiţii, nu am putea stabili dacă o egalitate este adevărată 
sau falsă în cazul cînd numai una din părţile ei are această 
formă. Am ajuns astfel la următoarea definiţie: 

Numărul care revine conceptului F este extensiunea con¬ 
ceptului „concept echinumeric cu conceptul F“, înţelegîn- 
du-se că un concept F este echinumeric cu un concept G 
atunci cînd există posibilitatea unei corespondenţe biunivoce. 

Aici noi am presupus că sensul expresiei „extensiune 
a conceptului" este cunoscut în prealabil. Desigur, acest 
mod de a depăşi dificultatea nu va fi acceptat în mod una¬ 
nim; unii vor prefera să risipească acel dubiu într-un mod 
diferit. Eu însumi nu atribui acestui apel la extensiunea con¬ 
ceptului o importanţă decisivă 277 . 

ţj 108. Acum ne mai rămîne să explicăm corespondenţa 
biunivocă; pe aceasta noi am redus-o la relaţii pur logice. 
După ce am schiţat în linii mari demonstraţia propoziţiei: 
Numărul unui concept F este egal cu numărul conceptu¬ 
lui G atunci cînd conceptul F este echinumeric cu conceptul 
G, am definit numărul 0, expresia „n este succesorul ime¬ 
diat al lui /m în şirul numerelor naturale 11 şi numărul 1, după 
care am arătat că 1 este succesorul imediat al lui 0 în şirul 
numerelor naturale. Am enunţat cîteva teoreme care în acest 
stadiu se pot demonstra cu uşurinţă şi apoi ne-am oprit ceva 
mai mult asupra următoarei propoziţii care ne arată că şirul 
numerelor este infi nit: în şirul numerelor naturale orice nu¬ 
măr admite un succesor. 

Am fost conduşi astfel la conceptul „membru al şiru¬ 
lui numerelor naturale terminat cu concept despre care 
am urmărit să arătăm că numărul său este succesorul ime¬ 
diat al lui n în şirul numerelor naturale. L-am definit mai 
întîi prin intermediul succesiunii unui obiect y după un 
obiect x în cadrul unui <p - şir general. Sensul acestei ex¬ 
presii a fost redus, la rîndul său, la relaţii pur logice. în felul 
acesta a m reuşit să arătăm că raţionamentul care procedează 
de Ia n la (;i + 1) şi este considerat îndeobşte a fi specific 
matematic se întemeiază pe formele universale ale raţio¬ 
namentului logic. 

Pentru a demonstra infinitatea şirului numerelor trebuie 
să apelăm acum la propoziţia că nici un număr finit din 
şirul numerelor naturale nu este propriul său succesor. Am 
ajuns astfel la conceptul de număr finit şi la conceptul de 
număr infinit. Am arătat că în principiu acesta din urmă este 
tot atît de întemeiat din punct de vedere logic ca şi primul 
concept. Cu titlu de comparaţie ne-am referit la numerele 
cardinale infinite ale lui Cantor şi la „succesiunea în cadrul 

unei consecuţii“ a acestuia, scoţînd în evidenţă, cu acest prilej, 
deosebirea de formulare. 

§ 109. Pe baza celor de mai sus a rezultat astfel cu o 
mare probabilitate natura analitică şi apriorică a adevăru¬ 
rilor aritmetice; am ajuns totodată la o reformă a concepţiei 
lui Kant. Mai departe, am văzut ceea ce mai lipseşte pen¬ 
tru a ridica această probabilitate la rangul de certitudine 
şi am indicat drumul care trebuie să conducă într-acolo. 

în sfîrşit, am folosit rezultatele noastre în critica unei 
teorii formale a numerelor negative, raţionale, iraţionale 
şi complexe, critică ce a pus în evidenţă inadecvarea aces¬ 
teia. Eroarea ei rezidă, cum am văzut, în faptul că ea asuma 
necontradicţia unui concept atunci cînd nici o contradicţie 
nu s-a manifestat, iar necontradicţia unui concept era con¬ 
siderată ca o garanţie suficientă a realizabilităţii acestu¬ 
ia 278 . Această teorie îşi imaginează că este suficient să 
erijeze anumite postulate; satisfacerea acestora s-ar subîn¬ 
ţelege atunci de la sine. Ea se comportă ca un zeu căruia 
Cuvîntul îi ajunge ca să poată crea tot ce vrea. Trebuie să 
criticăm, totodată, identificarea unei directive în vederea 
unei definiţii cu însăşi definiţia, directivă a cărei respectare 
ar introduce un element străin înăuntrul aritmeticii, deşi 
ea însăşi în formularea sa evită aceasta, dar numai întrucît 
rămîne o simplă directivă. 

Teoria formală la care ne referim ajunge astfel în primej¬ 
dia de a recădea în aposterioric sau cel puţin în sintetic, 
în pofida pretenţiilor sale de a accede la o culme a abstrac¬ 
ţiunii. 

Analiza noastră anterioară a numerelor întregi pozitive 
ne-a arătat însă posibilitatea de a evita această amalgamare 
a lucrurilor externe cu intuiţiile geometrice, fără să cădem 
totuşi în greşelile acelei teorii formale. Ca şi acolo, pro- 

blema rezidă în stabilirea conţinutului unei judecăţi de re- 
cogniţie. Dacă considerăm că acest deziderat a fost în¬ 
deplinit integral, numerele negative, fracţionare, iraţionale 
şi complexe nu apar cu nimic mai misterioase decît nu¬ 
merele întregi pozitive, iar acestea din urmă nu apar ca 
avînd mai multă realitate ori existenţă, sau ca fiind mai inte¬ 
ligibile decît cele dintîi 3 ' ,<> . 



NOTE 


1 Titlul cărţii este: Die Grundlagen der Arilhmelik. Eine lo- 
gischmalhemctlische Unlersuchung iiber den BegriJŢ der Zahl 
(Breslau, W. Kocbncr, 1884). O nouă ediţie a apărut abia în 1934, 
la Brcslau, iar în 1961 la GeorgOlms Verlag, Hildcsheim (copie 
fotomecanică a ediţiei din 1934). 

2 Cuprinsul cărţii constituie un adevărat compendiu, la care 
se recomandă cititorului să revină în repetate rînduri, în cursul 
şi după consumarea lecturii acestui opus fregean. Desăvîrşita cla¬ 
ritate, organizarea logică minuţioasă, dorinţa autorului de a se 
face înţeles în acelaşi timp de către matematicieni, logicieni şi 
filozofi au prezidat redactarea Cuprinsului, într-o oarecare măsură, 
efortul lui Frege de a prezenta lucrurile într-o formă cît mai ac¬ 
cesibilă a fost dictat de neînţelegerea cu care fusese primită, 
înainte cu cîţiva ani. Scrierea conceptuală. Cu toate acestea, nici 
Fundamentele aritmeticii nu au fost receptate, la apariţie, de un 
public mai larg, iar primirea făcută de către un matematician de 
prima mînă ca Gcorg Cantor sau de tînărul filozof Edmund 
Husserl dovedeşte că, la apariţie, sensul inovator al cărţii nu a 
fost receptat nici măcar de autorităţi în materie. 

3 Distincţia dintre număr pe de o parte şi semn, cifră, nume¬ 
ral pe de altă paite este conţinută implicit; Frege va reveni perma¬ 
nent la acest principiu diriguitor al concepţiei sale filozofice. 

4 Asupra statutului logic al variabilelor a se vedea, de aseme¬ 
nea, explicaţiile furnizate de Frege în articolele sale „Funcţie şi 
concept" şi „Ce este o funcţie?". 

5 Acest pasaj cu care se deschide Introducerea este dătător 
de seamă asupra densităţii, fluenţei şi clarităţii prin care se distin¬ 
ge maniera fregeană de expoziţie. în mai puţin de două pagini, 
filozoful german formulează explicit sau face să transpară o sca¬ 
mă dc teze fundamentale ale filozofiei logicii: (i) distincţia din¬ 
tre semn şi semnificat; (ii) o propoziţie este ţinută să semnifice 
un acelaşi conţinut pentru mai mulţi; (iii) variabilele sînt utilizate 
pentru a exprima generalitatea propoziţiilor; (iv) numărul este 
un obiect determinat cu proprietăţi specificabile; (v) o variabilă 
nu semnifică un obiect anumit. 

6 întorsătură tipic socratică a frazei, în consonanţă cu reamin¬ 
tirea (în alineatul următor) a faptului că precondiţia învăţării este 
socraticul „ştiu că nu ştiu“. 

7 Johann Friedrich Herbarl (1776-1841), filozof, psiholog şi 
pedagog german, a creat sub influenţa idealismului leibnizian şi 
kantian un sistem metafizic, în care priveşte realitatea ultimă ca 
absolut unitară, imuabilă şi guvernată de legea necontradicţiei. 
Lui Herbart îi aparţine, printre altele, încercarea de a crea o psiho¬ 
logie matematică. 

8 Caracterizarea calculului ca gîndire agregativă, mecanică 
este tipică pentru orientarea posthegeliană, printre ai cărei repre¬ 
zentanţi se număra şi Kuno Fischer. Respingînd această opinie 
pe care o împărtăşeau, de altfel, şi filozofi aflaţi la antipodul 
hegelianismului (de la Hobbes la J. Stuart Mill), Frege pune în 
joc universalitatea legilor gîndirii. Deşi în acest context vorbeşte 
despre legi ale gîndirii, Frege va preciza în alte scrieri că obiec¬ 
tul logicii nu este nicidecum gîndirea şi legile ei; logica vizează 
legile gîndului însuşi, gînd care este conţinut posibil al gîndirii, 
însă rămîne totodată obiectiv, independent de gîndire. 

9 Pentru Frege nu există o logică a raţionamentului matema¬ 
tic, deosebită de logica generală. 

10 Se are în vedere înţelegerea numărului întreg ca agregat 
de unităţi indistincte. 

11 Trebuie avut în vedere sensul special pe care cuvintele 
„concept" şi „obiect" îl capătă la Frege. Fiecare număr în parte 
este un obiect, dar toate numerele individuale cad sub concep¬ 
tul numărului. Asupra acestei distincţii logicianul german va reveni 
în repetate rînduri. 

12 Fundarea aritmeticii fiind înţeleasă de Frege în accepţia ei 
mai restrînsă, pur logică, de reconstrucţie raţională a conţinutului 
ei conceptual, intruziunea psihologicului pe tărîmul matematicii 
este condamnată fără drept de apel. Desigur că altfel se pune 
chestiunea atunci cînd avem în vedere studiul epistemologic al 
relaţiilor dintre gîndirea matematică şi gîndul exprimat în pro¬ 
poziţia matematică. în elucidarea întrebării: cum ajunge gîndirea 
să dobîndească conceptul numărului? discipline ca psihologia şi 
epistemologia genetică pot aduce o contribuţie semnificativă. Pe 
un plan superior, psihologia creaţiei matematice şi modelarea 
acesteia nu sînt cu totul irelevante pentru epistemologia mate¬ 
maticii înseşi, iar epurarea logicii şi a matematicii de orice ele¬ 
ment antropologic este chestionabilă. Reacţia lui Frege împotriva 
exceselor psihologiste ale vremii sale rămîne totuşi explicabilă, 
iar străduinţa sa de a delimita planurile logicii şi psihologiei este 
validabilă în absolut. 

13 Reacţia împotriva materialismului istorico-naturalist, per¬ 
siflarea evoluţionismului vulgar cu neprielnice răsfnngeri în logi¬ 
ca psihologistă a vremii nu-l conduce pe Frege în preajma vreunui 
proiect hegelian sau, să spunem, hipostaziant-platonic. Este afir¬ 
mată, pur şi simplu, obiectivitatea adevărului matematic, inde¬ 
pendenţa lui faţă de conştiinţa umană şi de substratul material — 
oricare ar fi acela — al conştiinţei. Pe de altă parte, geneza şi 
istoricul conceptelor matematice este, potrivit lui Frege, irele- 
vantă pentru analiza logică a conţinutului lor. în ultima chestiune 
a se vedea şi numeroase alte pasaje ale lucrării de faţă, precum 
şi nota 16. 

14 Emst Schroder (1841-1902), matematician german, a fost 
ultimul reprezentant proeminent al perioadei iniţiale din dezvoltarea 

logicii matematice, adică perioada algebrei logicii. Emst Schro- 
der a perfecţionat şi sistematizat algebra booleana a claselor, pre¬ 
cum şi algebra relaţiilor elaborată de Peirce. Printre lucrările sale, 
în afară de acel manual de aritmetică şi algebră la care se referă 
Frege, se numără: Der Operalionskreis des Logikkalkiils (Leip- 
zig, 1877) şi Vorlesungen liber die Algebra der Lagik (3 volume, 
Leipzig, 1890 1905). Schrodcr era logicist, considera că matema¬ 
tica nu este decît logică dezvoltată pe baza algebrei relaţiilor sau 
a ceea ce am numi astăzi calcul funcţional de ordinul 1. El a an¬ 
ticipat şi teoria tipurilor. Schrodcr nu a înţeles valoarea operei 
fundamentale a lui Frege. Begriffsschrift (1879), iar recenzia sa 
nefavorabilă a pecetluit, din cauza autorităţii ştiinţifice conside¬ 
rabile de care se bucura semnatarul ei, destinul unei cărţi care 
a trecut aproape neobservată la apariţie. Izolarea lui Frege se da¬ 
torează în mare măsură incapacităţii lui Schroder de a înţelege 
noua paradigmă a logicii, neîncadrabilă în canoanele algebrei 
booleene. 

15 Nedetectarea defado trebuie deosebită de imposibilitatea 
principială a ivirii unei contradicţii. Totuşi, aşa cum va preciza 
în lucrări ulterioare, Frege nu crede că demonstraţia de necontra- 
dicţic întemeiază în măsură suficientă definiţiile, întrucît demon¬ 
straţia rămîne oricum exterioară conţinutului conceptual angajat 
de aceste definiţii. Logicismul fregean se opune din principiu 
punctului de vedere formalist. Logica este ştiinţa adevărului, nu 
a coerenţei. 

16 Pentru Frege, logica reprezintă prin excelenţă o investiga¬ 
ţie a obiectivului, în timp ce psihologia poartă asupra subiecti¬ 
vului. Acestei distincţii îi corespunde distincţia dintre concept 
şi obiect, pe de o parte, reprezentare pe de alta. în ansamblul lu¬ 
crării de faţă, importanţa acestui principiu director este dezvoltată 
îndeosebi în ijţj 26, 27, 58-61. Fiecare număr individual este un 
obiect; faptul că nu ni-1 putem reprezenta ca atare nu ştirbeşte 
cu nimic obiectualitatea lui; un obiect ncreprezcntabil nu înce¬ 
tează prin acest simplu fapt să fie un obiect. Obiect fiind, numărul 
nu este un lucru, adică ceva subzistent în spaţiu şi timp, dar cl nu 

este nici o creaţie a conştiinţei. La fel, nu este creaţie a conştiinţei 
nici conceptul, întrucît el are în egală măsură un caracter obiec¬ 
tiv (cf., de exemplu, (j(j 47, 48); însă conceptele sau obiecte 
abstracte cum sînt numerele nu au propriu-zis realitate, adică sub¬ 
zistenţă autonomă, în genul lucrurilor concret-senzoriale. 

17 Acest al doilea principiu director a atras cel mai mult aten¬ 
ţia exegeţilor Fundamentelor aritmeticii, din mai multe motive. 

în primul rînd, deşi Frege îi acordă în cuprinsul cărţii de faţă 
o importanţă deosebită (revenind asupra lui în {$ 60, 62, 106), el 
nu-1 mai formulează explicit în lucrările lui de mai tîrziu, ceea ce 
i-a împins pe mai mulţi cercetători proeminenţi — printre care, 
de pildă, se numără Michael Dummett — să presupună că Frege 
ar fi abandonat principiul contextualităţii, ca incompatibil cu prin¬ 
cipiile semanticii sale; semantica fregeană prezentată în „Despre 
sens şi semnificaţie" — afirmă de asemenea Dummett — por¬ 
neşte de la presupoziţia că semnificaţia şi sensul numelor proprii 
sînt date, sensul propoziţiei rezultînd din şi depinzînd de înţelesurile 
părţilor componente. 

Un al doilea motiv rezidăîn utilizarea particularăatît de impor¬ 
tantă dată de Frege, în cadrul demersului îndreptat spre obţinerea 
unui răspuns clar la întrebările privind numărul în general şi de¬ 
finirea fiecărui număr în parte. 

în sfîrşit, acest principiu al contextualităţii înţelesului este epo¬ 
cal prin conţinutul lui; independent de exegeza operei fregeene, 
el a impregnat filozofia contemporană a limbajului, sau s-a dove¬ 
dit în consonanţă cu ea, constituindu-se într-un adevărat topos 
al gîndirii veacului XX. 

Din toate aceste motive, o analiză minuţioasă a principiului 
se impune. Ne vom limita la cîteva, esenţiale, precizări. 

a) Formularea literală a principiului este: „nach der Bedeutung 
der Worter muss im Satzzusammenhange, nicht in ihrer Verein- 
zelung gefragt werden" Cuvîntul Bedeutung nu are accepţia 
tehnică pe care trasarea distincţiei Sinn-Bedeutung i-o va acor¬ 
da ulterior (a se vedea „Despre sens şi semnificaţie"), ci vizează 
în mod nediferenţiat conţinutul sau înţelesul cuvintelor. 

b) Dependenţa înţelesului cuvintelor de contextul prepoziţio¬ 
nal se manifestă, de bună seamă, în variaţia înţelesului în funcţie 
dc contextele prepoziţionale diferite în care cuvintele sînt insera¬ 
te. Totuşi nu o asemenea interpretare a principiului contextua- 
lităţii avea în vedere Frege; nu variaţia înţelesului cuvintelor îl 
preocupă aici, nu această trăsătură accidentală a limbii obişnuite 
pe care limbajul ştiinţific este ţinut s-o recuze; el vroia să spună, 
după toate probabilităţile, că înţelesul unor cuvinte izolate tre¬ 
buie degajat din analiza unor propoziţii al căror înţeles s-a dez¬ 
văluit deja într-o etapă anterioară. 

c) Ceea ce afirmă Frege se poate interpreta (i) fie ca afirmare 
categorică a faptului că cuvintele îşi capătă înţelesul în propozi¬ 
ţie, înţelesul cuvintelor nesubzistînd ca atare în afara contextu¬ 
lui propoziţiilor, aşa cum nici utilizarea lor nu are loc decît în 
şi prin propoziţii, (ii) fie numai ca sugestie că acest înţeles nu 
trebuie căutat ori chestionat în af ara unui asemenea context. Ca 
atare se conturează două interpretări. Prima interpretare, mai tare, 
pare a se găsi, într-adevăr, într-o oarecare tensiune cu principiul 
după care semnificaţia unui întreg prepoziţional este dependentă 
de semnificaţia părţilor sale componente iar sensul propoziţiei este 
dependent de sensul părţilor componente. Acest din urmă prin¬ 
cipiu este consecinţa principiului fregean al intersubstituibilităţii, 
conform căruia înlocuirea unei părţi a propoziţiei printr-o expre¬ 
sie avînd aceeaşi semnificaţie, respectiv acelaşi sens, nu modifică 
semnificaţia propoziţiei, respectiv nu modifică sensul acesteia. 

A doua interpretare nu pare a contrazice semantica Frege- Church 
cu al ei principiu al dependenţei funcţionale a sensului şi semni¬ 
ficaţiei întregului prepoziţional faţă de sensul şi semnificaţia cu¬ 
vintelor. Ni secere să căutăm înţelesul cuvintelor în contextul 
prepoziţional, nu ni se interzice însă a izola acest înţeles, localizîn- 
du-l, de exemplu, în defmiens-u\ unei definiţii. 

d) Dacă ne întrebăm acum asupra utilizării pe care Frege o 
conferă principiului contextualităţii, această a doua interpretare, 
care are de partea ei şi evidenţa textuală, se verifică prin faptul 
că înţelesurile cuvintelor aritmetice: zero, unu, doi, .... număr sini 
definite şi, ca atare, izolate; dar ele au fost desprinse tocmai din 

contextul propoziţional, şi anume — cum vom vedea — anali- 
zîndu-se înţelesul aserţiunilor numerice, Zahlangaben , pentru a 
se preciza că aserţiunea numerică enunţă ceva despre un concept, 
iar apoi analizîndu-se înţelesul anumitor propoziţii de identitate. 
Analiza semnificaţiei întregului propoziţional devine o precon- 
diţie pentru degajarea semnificaţiei expresiilor numerice, ceea 
ce validează principiul contextualităţii. Asupra mecanismului de 
abstragere a semnificaţiilor cuvintelor care desemnează numere 
Frege se rosteşte clar: „Sp re a obţine conceptul de nu¬ 
măr trebuie stabilit sensul unei identităţi nume¬ 
rice" (p. 124). 

e) Corolarul operaţional al principiului contextualităţii îl con¬ 
stituie ceea ce s-au numit mai tîrziu definiţii contextuale (a se 
vedea partea IV a Fundamentelor aritmeticii). Motivaţia logico-fi- 
lozofică este reliefată clar de către Frege în alineatul imediat urmă¬ 
tor, atunci cînd evidenţiază solidaritatea primelor două principii. 
Al doilea decurge ca un corolar din primul. într-adevăr, dacă înţe¬ 
lesul cuvintelor nu trebuie căutat în reprezentările asociate, care 
sînt numai subiective, difuze, şi dacă indicarea unor entităţi con- 
cret-senzoriale este, în cazul unor obiecte abstracte ca numerele, 
impracticabilă, înţelesul unor cuvinte rămîne a fi statornicit prin 
analiza contextelor propoziţionale în care aceste cuvinte îşi fac 
apariţia. 

f j Totodată, este evident că utilizăm nu cuvinte izolate, ci fra¬ 
ze întregi; cuvintele nu survin izolate, ci în cadrul unor struc¬ 
turi propoziţionale. Această observaţie de bun-simţ este potenţată 
în cîmpul de forţe al unei concepţii filozofice globaliste, holiste 
a cărei înrîurire s-a făcut simţită în Germania secolului XIX, ajun- 
gînd pînă la Frege. Hans D. Sluga vorbeşte despre o concepţie 
holislă a semnificaţiei la Frege, adversă epistemologiei atomis¬ 
te, corelată, aceasta din urmă, cu o înţelegere agregativă a judecă¬ 
ţilor; opoziţia lui Frege faţă de atomism ar deriva „nemijlocit din 
atacul lui Kant la adresa empirismului şi a atomismului asociat" 
(Hans D. Sluga, „Frege and the Rise of Analytic Philosophy", 
Inquiiy, 18, pp. 471-498. vezi în special pp. 479, 480—485). în 
opoziţie cu Dummett, Hans Sluga conchide: „Principiul con- 

textual nu a fost o simplă idee sclipitoare pe care Frege a lăsat-o 
ulterior deoparte. El era expresia unei viziuni filozofice funda¬ 
mentale care aparţine tradiţiei antiatomiste caracteristică pentru 
filozofia clasică germană. în al doilea rînd, textele demonstrează 
explicit că Frege a reafirmat principiul său după 1891 şi cred că 
pînă şi trăsăturile aparent recalcitrante ale concepţiei semantice 
fregeene de mai tîrziu nu pot fi clarificate decît în lumina aces¬ 
tui principiu" (op. cil., p. 485). 

Primatul judecăţii asupra conceptului, primatul gîndului com¬ 
plet asupra părţilor sale se află în consonanţă cu principiul contex- 
tualităţii; a se vedea, pentru edificare, articolul lui Frege. „Despre 
concept şi obiect". 

g) Principiul contextualităţii — despre care Michael Dummett 
afirmă că „după toate probabilităţile este ccl mai important enunţ 
filozofic al lui Frege" („Nominalism", în Philosophical Review, 
65, 4,1956, p. 491) — a fost reluat şi extins în filozofia contempo¬ 
rană a limbajului de către gînditori de talia lui Wittgenstein şi Quine. 

în Tractatus logico-philosophicus, principiul intră în textu¬ 
ra unei concepţii atomiste a limbajului. Ludwig Wittgenstein îl 
reafirmă în aforismul 3.3: „Numai propoziţia are sens; numai în 
contextul propoziţiei numele posedă semnificaţie", ca şi în 3.314: 
„Expresia are semnificaţie numai în cadrul propoziţiei. Fiecare 
variabilă poate fi privită ca o variabilă propoziţională. (Inclusiv 
numele variabil.)" Dar în acelaşi timp, Wittgenstein scrie: „Eu 
înţeleg propoziţia — la fel ca Frege şi Russell — ca funcţie de 
expresiile pe care ea le conţine" (3.318). 

Ulterior, aşa cum se ştie, Wittgenstein a îmbrăţişat o concepţie 
holistă, sistemică a semnificaţiei care debordează cadrul îngust 
al logicii. Cuvintele sînt văzute ca dobîndindu-şi semnificaţia în 
cadrul jocurilor de limbaj, activităţi lingvistice complexe, părţi 
mari ale fluxului gîndirii şi vieţii; semnele funcţionează, prind 
viaţă înăuntrul întregului sistem semiotic. 

18 Cf. (} 97 din Fundamentele aritmeticii şi articolul „De¬ 
spre concept şi obiect". 

19 Pentru „număr", Frege foloseşte atît expresia „Anzahl", care 
vizează numărul cardinal, cît şi termenul mai general „Zahl"; în 

timp ce „Zahl“ îmbrăţişează în sfera sa orice număr de exem¬ 
plu cele negative, reale, complexe —, „Anzahl" poate fi numai 
0 sau un număr întreg pozitiv. Traducerea noastră nu a reţinut 
această distincţie, cu neputinţă de a fi redată fidel şi natural, însă 
contextul permite întotdeauna desluşirea sferei de cuprindere a 
expresiei „număr". 

20 Deşi Frege nu menţionează ca atare demersul axiomatic 
sau metoda deductivă, despre acestea este totuşi vorba aici. în 
matematică funcţia demonstraţiei nu este numai de a conduce 
la adevăruri noi, ci şi de a conecta între ele adevărurile într-un 
sistem deductiv; urmărim deducerea a cît mai multe adevăruri din 
cît mai puţine, fundamentale. Descoperirea adevărurilor primare, 
originare, este punctul către care trebuie să năzuiin, spre a ne 
întoarce de acolo la teoreme, pe traiectul demonstraţiilor riguroase. 

21 Aluzie la procedeele logice, puţine la număr şi tipice, apli¬ 
cate într-o diversitate de cazuri. Demersul deductiv evidenţiază 
repetitivitatea metodelor de definire şi de demonstrare. 

22 Conceptele amintite — introduse de Kant în Critica rafi- 
unii pure — izvorăsc din distincţiile între adevăruri necesare şi 
contingente, raţionale şi de fapt, distincţii trasate de către Hobbes, 
Leibniz, Hume şi Kant, şi comportînd atît aspecte pur logice cît 
şi epistemologice. Discutarea acestei distincţii a constituit axa con¬ 
troversei între empirismul şi raţionalismul secolelor XV1I-XVIII. 
Cf., de exemplu, cartea lui Mircea Flonta, Adevăruri necesare? 
(Editura Ştiinţifică şi Enciclopedică, Bucureşti, 1975; v. în spe¬ 
cial cap. I, II, pp. 13-28). 

23 Deşi Frege începuse prin a spune că el nu atribuie un sens 
nou distincţiilor filozofice puse în joc, precizările sale au sem¬ 
nificaţia unei adevărate regîndiri a întregii probleme. în primul 
rînd, distincţia analitic-sintetic nu mai este considerată exclu¬ 
siv la nivelul judecăţilor „în care este gîndit raportul dintre un 
subiect şi un predicat" (Kant), adică la nivelul logicii tradiţionale. 
Pînă şi un gînditor de talia lui Leibniz, care în alte privinţe a antici¬ 
pat viziunea logistică, rămînea tributar aici paradigmei tradiţionale. 

in al doilea rînd, pentru Leibniz şi Kant, adevărurile analitice se 
arată a fi cele reductibile la o expresie deductibilă din legea iden¬ 
tităţii sau aceea a necontradicţiei, precum şi din definiţii; legile 
logice generale pe care Frege le are în vedere aparţin însă logicii 
propoziţiilor şi predicatelor. 

O propoziţie analitică este deci, pentru Frege, una deductibilă 
din propoziţiile adevărate ale logicii. Acestea din urmă sînt pe/- 
dejinitionem analitice. V. şi nota 25. 

24 Propoziţiile a posteriori sînt, prin urmare, factuale iar de¬ 
monstraţia lor se bazează pe ceea ce mai tîrziu aveau a se numi 
propoziţii atomare. Este unul dintre puţinele pasaje din opera lui 
Frege în măsură de a sugera că trebuie să admitem cumva pro¬ 
poziţii atomare, respectiv fapte atomare — ipoteză fundamentală 
pe care se reazemă Tractatus logico-philosophicus. Să se observe 
însă că nu orice adevăr fără generalitate care cuprinde un enunţ 
despre obiecte determinate este eo ipso factual; el mai trebuie să 
fie şi indemonstrabil. Propoziţiile singulare din aritmetică, de exem¬ 
plu ,2 este mai mic decît 3“, sînt şi ele enunţuri singulare despre 
obiecte determinate, rămînînd totuşi, pentru Frege, a priori. 

25 Această remarcă este întru cîtva consonantă cu ideea anali- 
ticităţii ca rezolubilitate a unui complex în elementele sale mai 
simple, idee pe care atît Leibniz cît şi Kant o reliefaseră cu stăru¬ 
inţă, deşi în contexte şi ţeluri divergente. Astfel, Kant: .Judecăţile 
analitice ... le-am putea numi şi judecăţi explicative , fiindcă... 
nu adaugă prin predicat nimic 1 a conceptul subiectului, ci numai 
îl descompun prin analiză în conceptele lui parţiale, care erau deja 
gîndite în el (deşi confuz)" (Critica raţiunii pure , Ed. Ştiinţifică, 
1969, pp. 48-49). Sau: .judecăţile analitice nu extind deloc cu¬ 
noştinţa noastră, ci... conceptul, pe care îl am, este descompus 
şi îmi estefăcut inteligibil mie însumi" (ibid., p. 49). — Nu putem 
omite însă nici deosebirea substanţială dintre cele două modali¬ 
tăţi de abordare. Pentru Leibniz şi Kant, o propoziţie analitică 
este des-facere clarificatoare a unui conţinut primar, deci anali¬ 
ză in actu suprapusă peste sinteza judicaţională, în timp ce pen¬ 
tru Frege, propoziţiile analitice sînt mai curind cele rezolubile dar 

nu încă rezolvate în conceptele mai simple şi totodată mai ge¬ 
nerale. Totodată, Frcge, preocupat să separe conţinutul obiectiv 
al propoziţiilor de raportarea la acest conţinut a subiectului care 
judecă nu reţine, în caracterizarea din § 3 a adevărurilor analitice, 
ideea caracterului neinformativ al acestora din urmă. Logica şi 
matematica nefiind pentru Frege construcţii lingvistice, obiectele 
şi conceptele logice nefiind ficţiuni, adevărurile logice se prezin¬ 
tă ca obiective şi informative pe măsura universalităţii lor. Mai 
mult: întrucît punctul de plecare în logica fregeană nu este concep¬ 
tul, ci judecata, adevărurile analitice nu mai au cum să desfăşoare 
concepte preexistente; ele provin din adevăruri iniţiale. 

26 Trecînd în revistă ideile lui Hobbes, Locke, Newton, pre¬ 
cum şi ale altor filozofi moderni, Frege trimite în repetate fînduri 
la cele două volume ale cărţii Die Lehren von Raum, Zeil und 
Malhemalik in der neueren Philosophie nach ihrem ganzen Einjluss 
dargeslellt und beurlheill a lui Joh. Julius Baumann (Berlin, Druck 
und Verlag vom GeorgReimer, 1868). Cartea, o antologie comen¬ 
tată, îşi propunea să urmărească influenţa pe care matematica o 
exercită încă de la începuturile epocii modeme asupra elaborării 
conceptelor şi metodelor filozofice; în mod deosebit era relevată 
înrîurirea concepţiei despre matematică asupra conceptului de 
filozofie, asupra metodei şi logicii celor mai de seamă cugetători 
din secolele XVII-XVIII. 

Pasajele din Hobbes, Locke, Newton la care se face aluzie 
sînt luate din: Hobbes, Examinatio el Emendatio Mathemalicae 
Hodiernae , Amsterdam, 1668, Dialogurile I—111, în special I, p. 19, 
şi III, pp. 62-63; Locke, Eseu asupra intelectului omenesc, Cartea 
a IV-a, capitolele IV, § 6, şi VII, §§ 6, 10; Newton, Arithmelica 
Universalis. sive de Composilione el Resolutione Arithmelica 
Liber, voi. I, cap. I—III. 

27 Vezi Critica raţiunii pure, în traducerea lui Nicolae Bag- 
dasarşi Elena Moisuc, Ed. Ştiinţifică, 1969, pp. 191-192. 

28 Hermann Hankcl (1839-1873), matematician german, a 
dezvoltat ideile lui Riemann; a adus contribuţii în teoria funcţii¬ 
lor, în istoria şi filozofia matematicii. 

29 Vezi Critica raţiunii pure. 

30 Hennann Giinther Grassmann (1809 1877), matematician 
şi sanscritolog german, este unul din întemeietorii calculului vec¬ 
torial şi tcnsorial modern. Cartea sa Die Wissenschaft der exten¬ 
sivei! Grossen oder die Ausdehnungslehre (Leipzig, 1844, ediţie 
revizuită, 1862) a trecut aproape neobservată la apariţie. Calcu¬ 
lul lui Grassmann cu mărimi extensive compuse din n unităţi 
reprezintă o geometrie /i-dimcnsională corespunzătoare unui cal¬ 
cul numeric generalizat. Ca unul din pionierii algebrei abstracte, 
Grassmann a formulat principiile unei metode de generalizare 
succesivă a operaţiilor cu numere, pe care le trata în spirit abstract, 
considcrînd exclusiv proprietăţile lor pur combinatorii. Faţă de 
acest demers abstractizant care presupune punerea între paran¬ 
teze a conţinutului conceptual al operaţiilor, Frcge a manifestat 
serioase rezerve de ordin filozofic. 

31 John Stuart Mill (1806-1873), logician şi economist en¬ 
glez, a dezvoltat o concepţie empiristă asupra logicii în cunoscutul 
său System of Logic Ratiocinalive and Inductive, beinga Connec- 
ted View of the PrinciplesofEvidenceandthe Methods ofScientific 
Investigation (Londra, 1843). Pentru ideile directoare ale logicii 
lui Mill, vezi şi Dezvoltarea logicii de W. şi M. Kneale (voi. I, 
traducere de Comei Popa, Ed. Dacia, 1974, pp. 395-401). 

32 Definiţia genetică a numerelor naturale este acceptată de 
către Frege, însă acesta din urmă, pe de o parte, respinge înteme¬ 
ierea empiristă â la Mill, iar pe de altă parte consideră că se poate 
merge mai departe, tradueîndu-se în termeni pur logici definiţia 
obişnuită a unui număr natural dat ca rezultînd prin adăugarea 
unei unităţi la predecesorul său imediat. 

33 într-adevăr, numărul 0 este o achiziţie relativ tîrzie. în ma¬ 
tematica europeană, el reprezintă un împrumut din matematica 
indiană, mijlocit de arabi. 

34 Adevărul unei propoziţii matematice este independent de 
modul în care ajungem să-l stabilim, susţine Frege. A forliori , el 

nu trebuie pus în dependenţă de factori empirici ori psihofiziolo 
gici. Frege înţelege deci să despartă complet epistemologia gene¬ 
tică de consideraţiile logico-gnoseologice referitoare la natura 
adevărurilor matematice, la conţinutul pe care acestea Ic exprimă, 
în spirit raţionalist, Frege va preciza, nu o dată, în cuprinsul Fun¬ 
damentelor aritmeticii , că aplicabilitatea la experienţă nu dovedeşte 
conţinutul intrinsec empiric al propoziţiilor matematice (a se 
vedea şi nota 12). 

35 Nouveaux Essais sur l'Entendement Humain. Afirmaţia 
lui Philalethe se inspiră din Locke {Eseu asupra intelectului ome¬ 
nesc, cartea II, cap. XVI, jj 5); vezi ed. rom., voi. I, Ed. Ştiinţi¬ 
fică, 1961, p. 185. 

36 Este voba, evident, despre spaţiul obişnuit, euclidian, con¬ 
siderat ca omogen şi izotrop şi abstracţie facînd de orice sistem 
de coordonare care i s-ar putea asocia. 

37 Proprietăţile aritmetice — şi în general matematice — ale 
numerelor nu sînt contingente, spre deosebire de proprietăţile lor 
legate de aplicabilitatea conceptelor şi propoziţiilor aritmetice. 
Astfel, proprietăţile lui 5 de a fi impar, prim, egal cu 2 + 3 etc. 
sînt necesare şi totodată decurg în mod necesar din definiţiile 
numerelor respective, precum şi din aceea a adunării; dimpotrivă, 
proprietatea lui 5 de a fi identic cu numărul degetelor unei mîini 
este contingenţă. însă, întrucît aritmetica are a se ocupa numai 
de proprietăţile pure ale numărului, inducţia nematematică nu 
ne poate fi de nici un folos, iar ponsideraţiile lui Mill despre sursa 
inductivă a adevărurilor aritmeticii se dovedesc, în această ordine 
de idei, irelevante. Cu atît mai puţin se poate spera să obţinem 
legile generale ale aritmeticii prin inducţie empirică, â la Mill. 

38 Previziunea lui Frege s-a confirmat întru totul: logica 
inductivă de astăzi se sprijină pe teoria probabilităţilor şi este o 
disciplină cu un grad înalt de matematizare. 

39 Pasajele la care se face aluzie sînt din Avant-Propos şi cap. I 
al Cărţii 1 din Nouveaux Essais sur l'Entendement Humain. 

40 Cf., ed. rom., 1969, p. 65. 

41 Frege admite fără ezitare caracterul sintetic al propoziţii¬ 
lor geometriei; totuşi, cum vedem, el nu se pronunţă în mod ex¬ 
plicit asupra naturii lor apriorice. Nu se poate presupune că Frege 
ar avea oarecari reticenţe în a îmbrăţişa dictum-u\ kantian asupra 
apriorismului axiomelor geometriei, căci el aderă explicit la aces¬ 
ta în § 89, dar este curios că aici el pare a pune geometria în 
rîndul ştiinţelor empirice. Pe de altă parte, o intuiţie spaţială care 
poartă numai asupra experienţei reale, nu şi asupra celei imagi¬ 
nare, poate fi numai aceea a spaţiului euclidian. Spaţiile neeuclidi- 
ene nu sînt direct intuibile, însă pot fi gîndile, în pofida faptului 
că ele contrazic intuiţia. 

Spre sfîrşitul vieţii sale, Frege a abandonat total doctrina logi- 
cistă, ajungînd să vadă în „sursa geometrică a cunoaşterii" — 
pe care o caracterizează ca pe „acea sursă de cunoaştere din care 
izvorăsc axiomele geometriei" — axiome în accepţia lor origi¬ 
nară de adevăruri intuitive — fundamentul întregii matematici, 
inclusiv al aritmeticii. 

42 Este vorba despre Scrisoarea către Gabriel Wagner, 
Despre Utilitatea Artei Raţiunii sau Logica (1696). 

43 în De Scientia Universali seu Calculo Philosophico, 
Leibniz scrie: „Discrimen inter veritates necessarias et 
contingentes vere idem est, quod inter numeros commen- 
surabiles et incommensurabiles; ut enim in numeris commen- 
surabilibus resolutio fieri potestjn communem mensuram, ita 
in veritatibus necessariis demonstratio, sive reductio ad veritates 
identicas locum habet". 

44 Vezi Corespondenţa lui Leibniz cu Arnauld, în G. W. Leib¬ 
niz, Opere filozofice — I (Ed. Ştiinţifică, p. 204). Potrivit lui Leibniz, 
nu numai adevărurile raţiunii, ci şi cele de fapt, contingente, ar fi 
aprioric demonstrabile; demonstraţia lor ar presupune însă preştiinţa 
divină, pe care Leibniz o şi postulează, în tentativa extrem-raţio- 
nalistă de a privilegia lumea reală ca optimă, deci ca minimal 
rea. W. Kneale rezumă astfel poziţia lui Leibniz: acesta „susţine 

în mod pregnant că toate propoziţiile adevărate, inclusiv cele sin¬ 
gulare, sînt identităţi virtuale, deşi singur Dumnezeu le poate 
cunoaşte a priori. Există desigur o distincţie între adevărurile 
raţiunii, care sînt valabile pentru toate lumile posibile, şi adevă¬ 
rurile de fapt, care sînt într-un sens contingente, deoarece ele de¬ 
pind de voinţa lui Dumnezeu şi sînt valabile numai pentru lumea 
reală. Dar principiul raţiunii suficiente ne asigură că chiar ade¬ 
vărurile de fapt sînt necesare, întrucît nimic nu se întîmplă fără 
un temei. în orice propoziţie adevărată, conceptul subiect conţine 
conceptul predicat şi deosebirea dintre adevărurile raţiunii şi ade¬ 
vărurile de fapt rezidă pur şi simplu în aceea că ultimele nu pot 
fi demonstrate fără referire la acea superioritate a realului care l-a 
determinat pe Dumnezeu să le aleagă dintre toate lumile posibile" 
(William Kneale şi Martha Kneale, Dezvoltarea logicii, voi. 1, 
p. 356). Pentru o discuţie mai amănunţită, a se vedea, d e ex., capi¬ 
tolul III: „Propoziţiile contingente şi legea raţiunii suficiente" din 
cartea lui Bertrand Russell despre Leibniz (Ea philosophie de Leib- 
niz, trad. franc.. Alean, 1908) şi cap. 25 din G. W. Leibniz. Via¬ 
ta şi personalitatea filozofică de Dan Bădărău (Ed. Ştiinţifică, 
1966). 

45 W. Stanley Jevons (1835-1882), economist şi logician en¬ 
glez, reformator al algebrei lui Boole şi pionier în proiectarea 
maşinilor logice. Jevons a reuşit să simplifice calculul logic, în¬ 
locuind disjuncţia exclusivă a lui Boole cu disjuncţia inclusivă, 
ale cărei legi sînt duale cu legile conjuncţiei. A eliminat toto¬ 
dată substracţia şi diviziunea logică din rîndul operaţiilor folosite 
în algebra logicii. A dezvoltat o concepţie logicistă asupra mate¬ 
maticii. Lucrarea principală a lui Jevons, The Principles of Science 
(Londra, 1874; ed. a 2-a, 1877), la care se referă în cîteva rîn- 
duri şi Frege, dezvoltă ideile logicianului englez în domeniul me¬ 
todologiei ştiinţei şi descrie „pianina logică", un strămoş al 
computerelor de astăzi. 

46 J. S. Mill, op. cil.. Cartea a Il-a, cap. VI, § 2. 

47 Secţiunea este semnificativă pentru filozofia fregeană a 
logicii; respingerea totală a formalismului gol, a concepţiei după 

care putem opera cu semne lipsite de conţinut, a stat întotdeau¬ 
na printre preocupările celui ce a elaborat Scrierea conceptuală. 
O întreagă istorie se află în spate. Tradiţia nominalistă engleză îl 
condusese pe Hobbes la teza că a gîndi înseamnă a calcula. Venită 
pe continent, această idee intră, cu Lcibniz, pe făgaşul raţiona¬ 
lismului, calculul fiind visat ca un mod privilegiat de a gîndi prin 
intermediul unui instrument perfect de analiză şi compunere a 
ideilor. întoarsă pe pămînt britanic, după un secol şi mai bine, 
echivalarea gîndirii cu calculul prezidează prin Boole constituirea 
algebrei logicii. A opera cu semne potrivit unor reguli formale, 
abstracţie fâcînd de interpretările conferibile formulelor simbo¬ 
lice, devine un procedeu de prestigiu, extrapolat dincolo de gra¬ 
niţele algebrei. Aparatul formal al logicii dovedindu-se o algebră, 
gîndul că algebra, şi cu ea matematica întreagă, ar fl la rîndul 
ei o logică evoluată (cf. secţiunea precedentă) era firesc să capete 
prestigiu. Dar întrucît logica devenise calcul logic, cu formule 
susceptibile să capete felurite interpretări şi manipulate ca fi cum 
nu ar fi avut actualmente nici una, se consolidase prejudecata că 
a calcula înseamnă a nu gîndi ori a gîndi în gol. Reacţia lui MilI 
împotriva manipulării iscusite şi artificioase a semnelor de lim¬ 
baj nu însemna nicidecum o repunere a gîndirii în drepturile ei; 
ea izvora numai din tentaţia unei resorbiri a matematicii în em- 
piria faptelor observabile. A gîndi, pentru Mill, înseamnă a agre¬ 
ga inductiv şi a segrega deductiv observaţiile făcute asupra 
lucrurilor sensibile. în replică, Frege reafirmă crezul normal al 
matematicianului, care vede în activitatea sa nu un balet mecanic 
al semnelor, ci o supremă creaţie raţională. Dacă deci Hobbes spu¬ 
sese că a gîndi înseamnă a calcula, iar Mill, de altfel tot în spi¬ 
rit nominalist, ajunsese să creadă că a calcula înseamnă a nu gîndi, 
Frege va deplasa accentul tf/cri/m-ului hobbesian şi totodată îl va 
contrazice formal pe Mill: a calcula înseamnă tocmai a gîndi. Dacă 
aritmetica nu este a pietricelelor şi a turtelor dulci (a se vedea 
Introducerea lui Frege la opusul dc faţă, p. 42), ea nu este nici 
a semnelor lipsite de orice conţinut: „este posibil ca limbajul sim¬ 
bolic al matematicii să fie astfel construit, prin intermediul gîndirii 
reale, îneît ulterior, ca să spunem aşa, să gîndească el pentru noi" 

(tot Introducerea, pp. 38-39). Pentru Frege, semnele lipsite de 
conţinut sînt inoperante; ele sînt simple obiecte materiale cu care 
nu se poate face nimic, întrucît nu comunică nimic. Semnul incor 
porează întotdeauna, face sensibil un conţinut de gîndire, reifieîn- 
du-1. Folosirea unui limbaj simbolic prezintă multiple avantaje, 
printre care acela al prezentării intuitiv-sensibile a structurii logi¬ 
ce a matematicii, dar în nici un caz nu epurează matematica dc 
conţinutul ei, de gînd. 

In poziţia de principiu a lui Frege se ascunde însă, totodată, 
o anumită lipsă dc receptivitate faţă de demersul algebrei logicii. 
Frege nu crede că forma se poate separa efectiv de interpretare, 
nu acceptă că un aparat simbolic poate fi manipulat exclusiv pe 
baza unor reguli de calcul, abstracţie facînd de orice interpretare. 
Conţinutul unui calcul — crede el — nu poate fi pur operaţional, 
conferit aşadar de reguli stipulate după bunul plac, interpretarea 
este subînţeleasă; orice formulă are un conţinut conceptual ab 
initio, altfel nici nu l-ar putea primi ulterior, pluralitatea interpre¬ 
tărilor adăugîndu-se numai unui conţinut general gîndit acolo din 
capul locului. — Dificultatea lui Frege în a înţelege fecundarea 
axiomaticii formale propusă de Hilbert spre sfîrşitul veacului XIX 
a fost reversul insistenţei sale de a arăta că a calcula înseamnă 
a gîndi. 

48 Aşadar, dacă aritmetica este un sistem ipotetico-deduc- 
tiv, teoremele ei vor fi totuşi propoziţii analitice, şi anume impli¬ 
caţii; dar o propoziţie analitică de forma unei implicaţii poate fi 
alcătuită din componente sintetice. 

49 In Arithmelica Universalii; sive de Composilione el Reso- 
lutione Arilhmelica Liber , Newton scrie: „Per Numerum non tam 
multitudinem unitatum quam abstractam quantitatis cujusvis ad 
aii am ejusdem generis quantitatem quae pro unitate habetur rationcm 
mtelligimus“ (ed. 1732, p. 4). (Prin număr înţelegem nu atît o mul¬ 
ţime de unităţi cît raportul abstract al unei cantităţi oarecare faţă de 
o altă mărime de acelaşi gen, luată [de noi] ca unitate.) 

50 Asupra tratării acestei probleme la Euclid şi în întreaga 
zindire matematică elină, a se vedea cap. II — Secţiunea C. Teoria 


191 



proporţiilor, din O. Becker, Fundamentele aritmeticii, Ed. Şt., 
1968, p. 117. 

51 Secţiunile subsumate acestui titlu (§§ 21 -25) urmează să 
analizeze şi să răspundă negativ la întrebarea dacă numărul nu 
este cumva o proprietate a lucrurilor sensibile. Sensul acestei între¬ 
bări trebuie în prealabil statornicit cu grijă. în unele contexte, 
„proprietate" ( Eigenschafl ) şi „concept" sînt termeni pe care Fre- 
ge îi apropie ca înţeles. De aceea, s-ar putea crede că întrebarea 
formulată în titlul de mai sus ar admite parafraza: este numărul 
un concept de ordinul întîi? (asupra distincţiei de ordin între con¬ 
cepte a se vedea § 53, in Jine). Totuşi, lucrurile nu stau aşa. 
Consideraţiile lui Frege sînt îndreptate împotriva înţelegerii 
numărului ca proprietate şi ca abstras din lucruri în acelaşi fel 
ca proprietăţile generale ale lucrurilor sensibile. După Ignacio 
Angelelli: „Pare necesar să interpretăm accepţia pe care Frege o dă 
aici lui «Eigenschaft» ca însemnînd mai curînd accident şi, mai pre¬ 
cis, accident individual, întrucît aici Frege presupune următoarea 
axiomă: dacă F este o proprietate a unui lucru exterior (fizic, sen¬ 
sibil), atunci F însuşi este extern (fizic, sensibil). Eigenschaften 
sînt concepte şi, potrivit înţelegerii ffegeene a conceptelor, nu este 
adecvat să considerăm că conceptul a fi o piatră este mai «sen¬ 
sibil» sau mai «fizic» decît conceptul a fi rădăcină pătrată din 
2. Or, dacă aici s-ar viza acest mod normal de înţelegere a pro¬ 
prietăţilor, ar fi imposibil să înţelegem argumentul lui Frege că 
numerele nu pot fi proprietăţi ale lucrurilor sensibile, întrucît ele 
se aplică şi la entităţi non-sensibile. Pentru a înţelege acest argu¬ 
ment este necesar să presupunem axioma menţionată mai sus. 
Dar atunci întrebarea generală: «Este oare numărul o proprietate 
a lucrurilor exterioare?» trebuie reformulată propriu-zis ca: «Este 
oare numărul un lucru exterior (fizic, sensibil)?» în plus, mai întîl- 
nim unele referiri la posibila întrebare dacă numerele nu sînt 
cumva proprietăţi (concepte) sau obiecte în sens «logic», dar aces¬ 
te referiri sînt accidentale" (I. Angelelli, Sludieson Gottlob Frege 
and Tradiţional Philosophy, Dordrecht, Holland, D. Reidel, 1967. 
p. 232). 

52 Folosirea unui cuvînt în formă adjectivală şi în construcţie 
atributivă este unul din criteriile care indică statutul său de tennen 
conceptual şi nu de nume propriu. în cazul numărului insă, apa¬ 
renţele limbajului obişnuit sînt înşelătoare: numărul nu este uti¬ 
lizat ca predicat sau atribut; vom vedea că este un obiect, fiind 
ca atare desemnat de un nume propriu. 

53 Moritz Cantor (1829-1920), matematician şi istoric al ma¬ 
tematicii. 

54 Frege, evident, nu poate primi acest argument. El nu con¬ 
testă geneza empirică a aritmeticii, nici aplicabilitatea număru¬ 
lui în domeniul lumii fizice, dar crede că asemenea observaţii nu 
sînt relevante pentru chestiunea în discuţie. Procesul de obţinere 
a numărului nu este de aceeaşi natură cu procesul prin care abs- 
tragem din lucruri proprietăţile lor sensibile, reţinînd ceea ce aces¬ 
te proprietăţi au general şi comun; pe de altă parte, aşa cum se 
va lămuri mai jos, numărul este aplicabil nu numai în domeniul 
lucrurilor concret-sensibile, deci este greşit a-l identifica unei pro¬ 
prietăţi ca greutatea sau culoarea lucrurilor. 

55 Este, prin urmare, un non-sens a vorbi despre numărul unui 
obiect. întrebarea al cărei răspuns constituie o aserţiune numeri¬ 
că ( Zahlangabe) nu are aceeaşi structură ca întrebarea: ce greu¬ 
tate sau ce culoare are obiectul acesta? Pe de altă parte, aşa cum 
va arăta în continuare Frege, dacă mă întreb asupra numărului unor 
obiecte, eu subsumez totodată obiectele în cauză unui concept şi 
tocmai acestuia din urmă îi revine numărul. Întrebînd, spre exem¬ 
plu, cîte cârti de joc conţine un pachet, răspunsul poartă asupra 
conceptului Carte de joc din pachetul de fată. 

56 în bună tradiţie scolastică, putem parafraza după cum ur¬ 
mează. numărul nu este accident al substanţei individuale, aşa cum 
este o anumită culoare în raport cu lucrul sau cu acea parte a lucru¬ 
lui care manifestă o anumită culoare, fiind astfel purtătorul real 
al acesteia. 

57 Să se observe că Frege spune: numărul revine unui anume 
ceva în raport cu un mod arbitrar de concepere, şi, nicidecum: 
numărul revine în mod arbitrar acestui ceva. Arbitrarietatea pusă 
în joc aici este analoagă acelui bun plac, dc pildă, care, fără a 
ţine de răspunsul la o întrebare, ţine de posibilitatea formulării 
întrebării. Căci am libertatea de a pune o întrebare sau alta, în 
legătură cu unul şi acelaşi lucru. în funcţie de modul în care îl 
concep: o dată fixată însă, întrebarea corectă admite un singur 
răspuns corect. Numărul nu ne este dat în senzaţie; ceea ce ne este 
dat în senzaţie, după Frege, este perfect obiectiv (chiar dacă, aşa 
cum se va preciza în alte locuri, organele de simţ introduc un 
anumit element subiectiv, acesta din urmă nu alterează cu nimic 
faptul că senzaţia are o sursă obiectivă şi este un mijloc de 
cunoaştere obiectivă). Proprietăţile senzoriale îi revin lucrului 
în mod obiectiv; nefiind o asemenea proprietate, determinarea 
numerică este arbitrară în sensul de mai sus; dar această arbitra¬ 
rietate nu trebuie înţeleasă ca introducînd un element subiectiv 
sau convenţional, decît în acelaşi sens în care este subiectivă, de 
exemplu, alegerea unei întrebări şi nu a alteia dintr-un set întreg 
de întrebări ce se pot formula în legătură cu un anumit obiect. 
Aşa se explică insistenţa lui Frege în a demonstra că numărul 
nu este ceva de ordin subiectiv (a se vedea îndeos^i §§ 26, 27) 
şi că aserţiunea numerică „exprimă ceva real, independent de 
modul nostru de a privi lucrurile" (§ 47), obiectivitatea adevărului 
ei fiind solidară cu aceea a conceptului pus în cauză. 

58 Eseu asupra intelectului omenesc. Cartea a Il-a, cap. XVI, 
§ 1 (cf. ed. rom., Ed. Şt., 1961, voi. I, p. 184). 

59 Fragmentul avut în vedere este desprins din faimoasa Dis- 
sertatio de Arte Combinalorica: „Falso autem scholastici credi- 
dere numerum ex sola divisione continui oriri, nec ad incorporea 
applicari posse. Est enim numerus quasi figura quaedam incor¬ 
porea, orta ex unione entium quorumcunque, v. g. DEI, Angeli, 
Hominis, Motus, qui simul sunt quatuor. Cum igitur numerus sit 
quiddam universalissimum, merito ad Metaphysicam pertinet" 
(ediţia Erdmann, p. 8). 

60 Din Historia el Commendalio Linguae Churuclericae 
Universalis Quae Simul Sil Ars Inveniendi el Judicundi (vezi ed. 
Erdmann, p. 162). 

61 Altfel spus, „triunghiular" în cazul de faţă nu mai trebuie 
asociat proprietăţii de a avea trei unghiuri, ci unor impresii sen¬ 
zoriale nemijlocite. 

62 Oarecum în treacăt, Frege rezumă în această frază ceea 
ce delimitează propria lui epistemologie a aritmeticii de epistemo¬ 
logia tradiţională. Cum am mai spus, modul în care, pornind de 
la percepţia obiectelor concret-senzoriale, subiectul cognitiv ajun¬ 
ge să opereze cu numere naturale nu este nicidecum analog modu¬ 
lui în care se abstrage o proprietate comună mai multor obiecte; 
perceperea triunghiului declanşează aşadar o activitate intelec¬ 
tuală „care conduce la o judecată în cadrul căreia intervine nu¬ 
mărul 3“ Esenţa chestiunii rezidă în faptul că numărul apare în 
şi prin judecata numerică, aşa cum se va arăta mai jos, ceva mai 
detaliat. Judecata numerică este produsul unei activităţi intelec¬ 
tuale: numărarea, al cărei preludiu este fixarea unui concept, în 
vederea stabilirii numărului obiectelor care cad sub acesta. 

63 Semnele sînt semne numai în măsura în care au un conţi¬ 
nut, o semnificaţie; interesează, de aceea, nu proprietăţile lor ma¬ 
teriale, ci proprietăţile care decurg din regulile lor de folosinţă, 
potrivit semnificaţiei ce li se conferă. Astfel, nesaturarea expresi¬ 
ilor care desemnează funcţii manifestă o proprietate a funcţiilor 
înseşi. 

64 Diferenţa numerică corespunde unei diferenţe nu fizice, 
dar conceptuale. Numere diferite se atribuie unor concepte di¬ 
ferite. 

65 An Essay lowards a new Theory of Vision , § 109. 

66 După ce a arătat că numărul nu este o entitate fizică sau o 
proprietate fizică, Frege trece la combaterea punctului de vedere 
subiectivist. La întrebarea: este numărul ceva subiectiv? Frege va 
răspunde cu o categorică negaţie. Critica sa — după cum remarcă 

I. Angelelli (op. cil., pp. 232-233) — vizează două ţinte: pre¬ 
tenţia demersului psihologist de a lua locul investigaţiei aritmetice 
şi conceperea numărului ca reprezentare. A fi ceva subiectiv în¬ 
seamnă în sensul tare a fi o reprezentare, conceplus subieclivus , 
accident individual al unui cuget individual, in sens mai slab, 
remarcă în continuare Angelelli, subiectivul implică o referire la 
subiect, dar nu la ceea ce este individual în subiect, ci la ceea ce 
acesta are comun cu întreaga clasă a subiecţilor individuali. Această 
„subiectivitate transcendentală" ar coincide cu „obiectivitatea 
transcendentală", obiectivitatea în sens slab care rezidă în însu¬ 
şirea de a fi accesibil şi acelaşi pentru toate cugetele individuale. 
Or, „în timp ce Frege are în mod clar cele două sensuri ale «obiec¬ 
tivului» (deşi nu introduce denumiri distincte pentru ele), el are 
numai o singură accepţie a «subiectivului» — cea tare. în această 
accepţie, numerele nu sînt subiective, adică nu sînt Vorstellungen, 
ceea ce din capul locului este limpede" (Angelelli, op. cit., p. 234). 

67 Compararea matematicii cu geografia, a numerelor cu 
munţii sau mările, revine în mai multe rînduri sub pana lui Frege. 
Matematica este prin excelenţă, pentru dînsul, descoperire şi nu 
invenţie, matematicianul fiind explorator al tărîmului obiectiv. 
Obiectivitatea este aici înţeleasă în sensul tare, primordial: inde¬ 
pendenţă faţă de subiect. 

68 Aşadar, determinarea numerică (Zahlangabe) poate fi sin¬ 
tetică a posteriori, numerele fiind utilizabile în cadrul enunţurilor 
factuale; de aici se năştea şi iluzia empiristă a înţelegerii număru¬ 
lui ca entitate de ordin fizic. 

69 Raportul obiectiv-real pus aici înjoc de către Frege clari¬ 
fică orientarea sa ontologică; fiind de găsit la Kant, distincţia este 
susceptibilă să alimenteze cu argumente ipoteza orientării kan¬ 
tiene a lui Frege. Trebuie să amintim însă că la Kant obiectivi¬ 
tatea coincide cu subiectivitatea transcendentală, adică presupune 
raportarea la subiectul în genere, în timp ce Frege omite aici (nu 
însă în alte locuri, d. ex. în § 105, primul alineat) distincţia kan¬ 
tiană. Altfel spus, Frege înţelege obiectivitatea în sensul tare şi 

primar al cuvîntului, ca independenţă faţă de conştiinţa umană. 
Totodată, Frege atribuie gîndirii funcţia de a recunoaşte, de a re¬ 
construi, însă nu şi de a construi domeniul obiectivului, ceea ce, 
deşi nu presupune o desolidarizare categorică de doctrina kantiană, 
reprezintă în orice caz o mutare semnificativă de accent într-o 
chestiune crucială. Epurate de bogatele conotaţii gnoseologice 
din scrierile lui Kant, termenii „obiectiv" şi „real", chiar dacă vor. 
fi fost împrumutaţi de Frege direct sau în ultimă instanţă de la 
Kant, ajung să propună o ontologie realistă, distanţată atît de exce¬ 
sul platonician cît şi de constructivismul transcendental-subiectiv 
kantian. în concordanţă cu acest mod de a înţelege ontologia lui 
Frege se află refuzul de a echivala obiectivul cu realul. 

70 Argumentul materialismului dialectic nu este altul; pare 
destul de evident că Frege raţionează aici la un nivel superior 
materialismului istorico-naturalist al epocii. Printre puţinii con¬ 
temporani în măsură să aprecieze un asemenea raţionament s-ar 
fi putut număra Engels. 

71 Sensul acestei observaţii pierde din încărcătura sa speci¬ 
fic kantiană, dacă reţinem că pentru Frege „elementul logic, con¬ 
ceptual, judicabil" nu este opera intelectului, nu este operă umană, 
nu este rezultatul unei construcţii a subiectului individual sau 
măcar a subiectului generic. Să menţionăm, totodată, că o cono- 
taţie a „obiectivului" este, potrivit lui Frege, capacitatea de a fi 
comunicabil. De unde am putea specula că obiectivitatea în sen¬ 
sul tare este chiar pentru logicianul de la Jena garantul şi suportul 
obiectivităţii în sensul mai slab de a fi cognoscibil, de a fl accesi¬ 
bil şi acelaşi pentru toţi. 

72 „Evaluarea estetică" trimite aici, de bună seamă, la ceea 
ce este dincoace de frumos sau urît, la accepţia primară a „esteti¬ 
cului", restituită de Kant: receptare prin simţuri, sensibilitate. 

73 Gedankenexperiment-u\ imaginat de Frege merge dincolo 
de Kant, întrucît îşi propune să arate că elementul subiectiv înglo¬ 
bat în orice intuiţie sensibilă este depăşit prin opera raţiunii, fără 
concursul unui element a priori. Subiectiv, pentru Frege, este ceea 

ce prin excelenţă poate fi într-un fel sau altul, pentru cineva sau 
altcineva, în timp ce obiectiv este ceea ce se prezintă ca acelaşi 
pentru toţi. Subiectivitatea senzaţiei este depăşită în obiectivita¬ 
tea gîndirii. în timp ce traducerea cuvintelor în intuiţii proprii con¬ 
stituie o decodare subiectivă, traducerea intuiţiilor proprii în cuvinte 
asigură comunicarea unui conţinut obiectiv. în folosirea lor pri¬ 
mordială, cuvintele au acelaşi sens pentru toată lumea, tocmai 
pentru că sensul lor nu stă în intuiţia specifică ce traduce cuvîn- 
tul în lumea interioară a unei fiinţe raţionale sau alta; judecăţile 
adevărate (spre pildă teoremele geometrice) ajung a fi recunos¬ 
cute ca adevărate de către toată lumea, inclusiv de fiinţe raţionale 
ale căror intuiţii spaţiale diferă în mod radical de ale noastre, fiind¬ 
că cuvintele îşi păstrează acelaşi sens. Dar aceasta presupune nu 
numai faptul că în cuvînt este reţinut, spre a fi comunicat, cle¬ 
mentul comun al intuiţiilor diferite (diferenţa dintre intuiţiile sen¬ 
sibile provenite din una şi aceeaşi sursă nici măcar nu se lasă 
descrisă nemijlocit în cuvinte, deşi putem să facem aluzie la ea 
în discurs), acest element comun fiind înţelesul, acelaşi pentru toţi, 
al cuvîntului; mai trebuie să presupunem şi că sensul cuvintelor 
trebuie căutat în contextele propoziţionale în care intră. într-ade- 
văr, ar fi cu neputinţă a ne sustrage următoarei alternative: sau 
înţelesul cuvintelor este condamnat să fie diferit, în funcţie de 
reprezentările şi intuiţiile diferite care le sînt asociate (ceea ce 
Frege nu admite decît parţial, el trasînd o distincţie între sensul 
cuvintelor şi nuanţele, coloritul lor specific), sau înţelesul cuvin¬ 
telor va fi acelaşi pentru toată lumea. Or, înţelesul trebuie să fie 
acelaşi, de vreme ce comunicarea între oameni prin intermediul 
limbajului şi cunoaşterea adevărului obiectiv sînt indiscutabile, 
în al doilea caz, cel admis şi de Frege, rămîne un mister cum 
cuvintele ar mai putea păstra acelaşi înţeles — intuiţiile asoci¬ 
ate cuvîntului izolat fiind diferite - - dacă acest înţeles nu ar fi 
contribuţia adusă de cuvîntul izolat nu numai la sensul, dar şi la 
adevărul unor propoziţii. Prin faptul că recunoaştem adevărul unor 
judecăţi comunicate în propoziţii dovedim că putem depăşi su¬ 
biectivitatea intuiţiei, plasîndu-ne pe un teren comun tuturor fiin¬ 
ţelor raţionale. Principiul contextualităţii semnificaţiei este, cum 
vedem, angajat la rîndul său în această încercare de explicaţie. 

74 Dependenţa obiectivitătii faţă de raţiune este de ordin gno¬ 
seologic, nu ontologic; Frege însuşi nu spune, în fond, altceva. 
Raţiunea nu este aici demiurgul, ci temeiul; ea recunoaşte ceea 
ce este adevărat, independent de conştiinţa umană, ajunge ast¬ 
fel la ceea ce este obiectiv, corectînd acolo unde este cazul subiec¬ 
tivitatea intuiţiei sensibile. Raţiunea recunoaşte şi cunoaşte ca 
atare ceea ce este in afara subiectului, de exemplu numerele. Ast¬ 
fel, în recenzia cărţii lui Husserl Philosophie derArilhmetik, Frege 
caracterizează numerele „în sine“, numerele „reale" ca numere 
obiective, întru lotul independente fală de gîndirea noastră (în 
ediţia Kleine Schriften, Gcorg Olms, 1967, la pp. 191 -192). 

75 Oskar Schloemilch (1823-1901), matematician german, 
autor al mai multor manuale şi cursuri care s-au bucurat de o largă 
circulaţie în epocă. 

76 Frege consideră că înţelesul ( Bedeutung ) unui cuvînt nu 
este subiectiv, nu aparţine intuiţiei individuale; tocmai de aceea 
semantica firegeană nu rămîne tributară subiectivităţii. Vezi şi nota 
73. — Aceeaşi idee este întru cîtva modificată în „Despre sens 
şi semnificaţie", unde Frege admite că suprapunerile de nuanţă 
sau colorit peste sensurile cuvintelor din limbajul natural sau poe¬ 
tic ţin de facultatea reprezentării, ele fiind însă comunicabile, adică 
accesibile mai multor cugete umane. 

77 Frege înţelege „mulţimea" (Menge) nu în sensul teoriei 
mulţimilor, ci ca „multitudine", „pluralitate" în accepţia naivă 
a acestor expresii; este firesc, de aceea, că zero şi unitatea nu 
pot fi înţelese ca „mulţimi" in accepţia de mai sus. 

Angelelli aminteşte (op. cit., p. 249) că încă Simplicius, co- 
mentatoiu! grec, făcuse observaţia că zero şi unu nu pot fi numere 
în cazul cînd numerele sînt mulţimi de unităţi. Contemporan cu 
Frege, Husserl va relua la rîndul său, în a sa Filozofie a aritmeticii 
din 1891, afirmaţia după care zero şi unu nu sînt propriu-zis nu¬ 
mere, ci „răspunsuri negative la întrebarea «cîţi?»“. Frege explică 
pe larg, în recenzia opusului husserlian, în ce constă aici eroarea 
logică. Frege face însă abstracţie de o întreagă tradiţie filozofică 

şi logică, înăuntrul căreia mulţimea era privită ca extensiune a 
unui concept, fiind astfel înţeleasă ca clasă în sens logic; admi¬ 
terea clasei vide şi a claselor cu un singur element nu mai era o 
noutate în epoca lui Frege, dar nici nu era unanim admisă. Pentru 
Frege, extensiunea conceptelor înseamnă cu totul altceva decît 
„mulţimea 1 '. Frege privea „mulţimile" ca pe formaţiuni gregare, 
rău definite din punct de vedere logic, lipsite de structură intrin¬ 
secă. în consecinţă, el preferă să vorbească despre concept sau 
despre extensiuni ale conceptelor; mulţimile sînt pentru el suro¬ 
gate ale extensiunilor de concepte. 

78 Cari Johannes Thomac, matematician german, profesor 
la Universitatea din Jena între 1879 şi 1921. Mai tîrziu Frege a 
combătut în repetate rinduri cu o vehemenţă neobişnuită concep¬ 
ţia formalistă prehilbertiană a lui Thomae, potrivit căreia mate¬ 
matica ar fi un joc după reguli arbitrare cu simboluri neavînd 
semnificaţie. Numerele erau privite ca ,semne perceptibile lip¬ 
site de semnificaţie, îneît nu se mai punea problema de a şti „ce 
sînt numerele şi ce trebuie ele să fie“, ci numai după care reguli 
de operaţie manipulăm simbolurile numerice. Asupra polemicii 
lui Frege cu Thomae, a se vedea, de exemplu, M. şi W. Kneale, 
Dezvoltarea logicii, voi. II, pp. 82-85. 

79 „Unitatea este aceea potrivit căreia fiecare lucru se nu¬ 
meşte unu. Iar număr, o mulţime compusă de unităţi" (Euclid, 
Elemente, voi. II, traducere de Victor Marian, Bucureşti, 1940, 
p. 5). Vezi şi nota traducătorului despre definiţia unităţii şi a nu¬ 
mărului la greci (voi. cil., p. 220). Se menţionează că „la sfîrşitul 
veacului trecut concepţia numărului a fost supusă unei critici ri¬ 
guroase de către, mai mulţi matematicieni", citîndu-se numele 
lui Grassmann, Weierstrass, R. Dedekind, Cantor, Peano, Enri- 
ques, nu însă şi cel al lui Frege. 

80 Frege acordă o pondere deosebită în economia cărţii sale 
analizei numărului unu, convins fiind că aici se poate detecta un 
aspect deosebit de vulnerabil al concepţiilor combătute; tocmai 
simplitatea desăvîrşită care pare a fi apanajul numărului unu com- 

plică enorm lucrurile, creînd iluzia identificării obiectelor cu 
unităţi. 

81 Această observaţie constituie debutul unei analize logi- 
co-gramaticale a înţelesului unor cuvinte ca „unu“, „unitate", 
„unitar" ş a. (§§ 29-33); Frege excelează în asemenea analize, 
după cum ne vor dovedi şi alte pasaje din Fundamentele aritme¬ 
ticii. în Frege putem descoperi un precursor al filozofiei analitice 
de astăzi, un practicant al examenului expresiilor limbii în lumi¬ 
na criteriilor logice; însă aici avem numai un element din boga¬ 
tul arsenal de mijloace, o parte la care nu este îngăduit să reducem 
întregul. Analiza fregeană a limbajului, în acelaşi timp o critică 
a limbii şi o elucidare a conţinutului pozitiv din determinaţiile 
lingvistice, este pusă în slujba unei concepţii filozofice mai 
cuprinzătoare. 

82 Remarca lui Frege este slujită suplimentar de faptul că 
în unele limbi, printre care germana, determinativul adjectival 
este pus de obicei înaintea expresiei substantivale „eine Stadt", 
„weiser Marin". Traducerea noastră nu a fost în măsură să redea 
această trăsătură. 

83 Legea raportului invers dintre sfera şi conţinutul unui con¬ 
cept, aşa cum o cunoaştem din logica tradiţională. 

84 Determinările redundante sînt de obicei evitate în folo¬ 
sirea limbajului obişnuit, ca atare, „unu" trebuie să spună ceva 
nebanal, netautologic. — Pornind de la o premisă analoagă, Frege 
va ajunge mai tîrziu la concluzii fructuoase privitor la altă 
determinare, aparent tautologică, şi anume aceea a identităţii. Dacă 
un lucru este identic numai cu sine şi diferit faţă de oricare altul, 
ce rost şi ce conţinut mai poate avea o propoziţie de identitate? 
Răspunsul a fost aflat în distincţia sens-semnifîcaţie. 

85 Argumentaţie tipic fregeană, reluată în decursul întregii 
opere: gîndirea noastră nu poate crea ex nihilo , dar nici nu poate 
face abstracţie de ceea ce este prezent. „Modul nostru de a vedea 
lucrurile" poate afecta numai reprezentările noastre, nicidecum 
însă obiectele sau conceptele. 

86 „Kxistenţa şi unitatea sînt alte două idei sugerate intelec¬ 
tului de Fiecare obiect din afară şi de orice idee din interior" (Locke, 
Eseu..., Cartea II, cap. VII, § 7; în ed. rom., voi. 1, p. 108). 

87 Abstracţia nu se dobîndcşte prin refuz de a gîndi; Frege 
ironizează în diferite ocazii această echivalare ilicită, deosebit 
de propice psihologismului. Atunci cînd totul devine reprezentare, 
va scrie el, „putem să modificăm cu cea mai mare uşurinţă obiec¬ 
tele, prin îndreptarea sau abaterea atenţiei. îndeosebi aceasta din 
urmă este eficace. Dacă privim mai puţin la o însuşire, ea dis¬ 
pare. Lăsînd astfel să dispară o notă după alta, obţinem concepte 
tot mai abstracte. Aşadar, conceptele sînt şi ele reprezentări, însă 
mai puţin complete decît obiectele; ele mai au proprietăţi ale ace¬ 
lora de care încă nu am făcut abstracţie. Lipsa de atenţie este o 
forţă logică extrem de eficientă; poate că aşa se explică şi felul 
distrat de a fi al savanţilor" (Rezensiorv. Husserl, Philosopliie der 
Arilhmetik). 

88 Prin „unitate" se poate înţelege fie numărul unu, fie în¬ 
suşirea de a fi indivizibil, fie orice obiect, considerat ca unu. Frege 
îşi propune să infirme definiţia euclidiană a numărului ca mulţime 
de unităţi, pentru toate interpretările ce se pot da cuvîntului „uni¬ 
tate" în joc este acum înţelegerea „unităţii" ca obiect oarecare; 
se va demonstra că ajungem în egală măsură la dificultăţi în cazul 
cînd unităţile se consideră identice şi în cazul opus cînd se con¬ 
sideră distincte. Din infirmarea ambelor ipoteze va rezulta o nouă 
perspectivă asupra raportului concept-obiect. 

89 Criteriul la care se face aici aluzie este, desigur, un con¬ 
cept sub care cad ambele obiecte. Potrivit unui asemenea criteriu 
— şi ne putem reaminti aici etimologia cuvîntului — cele două 
obiecte sînt judecate la fel. 

90 Hobbes, op. cit., Dial. I, p. 16. 

91 Hume, Enquiiy Concerning Humau Understanding, 
Sect. XII, partea a III -a, § 131. 

92 Procesul prin care dobîndim un concept sub care cad lu¬ 
cruri numărate nu trebuie confundat cu acela prin care dobîndim 

însuşi numărul respectiv. Cum ajungem, de altfel, naturaliter, la 
acest număr nu-l interesează pe Frege, ci numai ceea ce este nu¬ 
mărul ,— Lucrurile vor fi, aşadar, denumite unităţi nu întrucîl 
sînt numărate, ci întrucît cad sub un acelaşi concept (măcar sub 
conceptul ad-hoc de „lucru supus, hic el nune, numărării"). Con¬ 
ceptul face din lucruri unităţi, el propriu-zis este unitatea (a se 
vedea § 54, alineatul doi). 

93 A spune că numărul este o mulţime de unităţi identice îi 
pare lui Frege un mod nefericit de a spune că mai multe lucruri 
distincte cad sub unul şi acelaşi concept. Frege elucidează defi¬ 
niţia numărului în lumina raportului dintre unu şi multiplu, identi¬ 
tate şi diferenţă, concept şi obiect. Critica formulărilor inexacte, 
in scopul scoaterii la iveală a miezului lor raţional, funcţionează 
aici în mod exemplar. 

94 Eseu. .., Cartea a Il-a, cap. XVI, § 5; ed. rom., voi. I, p. 185. 

95 Criteriul logico-gramatical prin care identificăm expresii¬ 
le care desemnează obiecte. Expresia „numărul unu" este, din punct 
de vedere logic, nume propriu. Frege apelează în repetate rînduri 
la acest criteriu. Totuşi, identificăm numele propriu nu numai 
în lumina acestui criteriu, ci şi prin alte metode, de exemplu prin 
faptul că acesta nu poate fi utilizat ca predicat, ci numai ca subiect 
al unei enunţări. 

96 Am tradus aici „Begriffswort", expresie care revine frec¬ 
vent sub pana lui Frege, prin „termen conceptual"; în alte locuri 
am mai folosit şi denumirea „nume conceptual" etc. Admiterea 
pluralului este criteriul logico-gramatical care ne permite să con¬ 
statăm că o expresie lingvistică desemnează nu un obiect, ci un 
concept. 

97 Tocmai de aceea nici „determinarea numerică" (aserţiunea 
numerică: Zahlangabe), judecata prin care stabilim numărul o- 
biectelor subsumate unui concept dat, nu poartă direct asupra co¬ 
lecţiilor de obiecte. In recenzia sa la Husserl: Philosophie der 
Arilhmetik, Frege găseşte prilejul de a reveni la concepţia eronată 

îmbrăţişată şi de Husserl; observînd că o colecţie se lasă descrisă 
prin intermediul conjuncţiei „şi“, Frege constată că „determinările 
numerice' 1 nu au de obicei forma „A şi B şi C şi... Q sînt n“, pro¬ 
poziţiile de ultima formă fiind extrem de rar utilizate, şi numai în 
scopuri cu totul diferite de acela al stabilirii unui număr. Cu acest 
prilej, Frege precizează: „în realitate, noi nu întrebăm «cît fac Cac- 
sar şi Pompei şi Londra şi Edinburg?» sau «cît fac Marea Britanie 
şi Irlanda», iar în ce mă priveşte sînt curios să aflu ce răspuns 
ar da la aceasta autorul. întrebăm, din contra, «cîţi sateliţi are Mar- 
te?» sau «care este numărul sateliţilor lui Marte?» şi răspunsul 
«numărul sateliţilor lui Marte este doi» ne instruieşte pe măsura 
întrebării. Vedem, prin urmare, că atît în întrebare cît şi în răs¬ 
puns apare un nume conceptual sau o expresie conceptuală com¬ 
pusă, iar nu acel «şi» pe care îl cere autorul" (în Kleine Schriften, 
1967, p. 185). 

98 Parafrazînd cinica spusă după 1 care limba i-ar fi dată 
omului spre a-şi ascunde gîndurile, cineva ar putea nota, în margi¬ 
nea observaţiei lui Frege, că limba este uneori dată spre a camu¬ 
fla dificultatea de a gîndi. 

99 Lui Frege nu-i scapă deci fenomenul fetişizării unor con¬ 
strucţii lingvistice; analiza logico-filozofică trebuie să înlăture 
vălul mistificaţiilor care acoperă adevărul ascuns în determinările 
limbii. Frege vine cu o altă mentalitate decît aceea a pozitivistu¬ 
lui care, denunţînd speculaţia metafizică drept absurditate goală, 
nu-şi mai pune în nici un chip problema recuperării sensului ei 
raţional. 

100 Hobbes, loc. cil., p. 45. 

101 Leibniz, loc. cit., p. 31. 

102 O concepţie diametral opusă asupra rolului timpului în 
matematică împărtăşeşte intuiţionismul brouwerian. Punînd la 
baza conceptului de număr natural intuiţia temporală, intuiţio¬ 
nismul filozofic în fundamentele matematicii înţelege să asocieze 
construcţiei şi devenirii temporalitatea, într-o tentativă de a expli¬ 
ca „partea exactă a gîndirii umane", id est matematica. 

103 De ordin spaţio-temporal sînt obiectele concret-senzo- 
riale , adică obiectele care au realitate, vrea să spună Frege; or, 
obiectează el, numărul este aplicabil prin intermediul concep¬ 
tului la (colecţii de) obiecte oarecare subsumate acestui concept 
(conceptul însuşi fiind obiectiv, dar neavînd „realitate"). — De 
Ia Kant putem prelua însă observaţia importantă că spaţiul şi tim¬ 
pul sînt totodată condiţii constitutive ale oricărei experienţe posi¬ 
bile. Tentativele de a funda epistemic (nu psihologic!) aritmetica 
pe experienţa subiectului conţin, de bună seamă, un element 
raţional; sub rezerva unei interpretări non-subiectiviste a experienţei, 
înţelegerea numărului natural ca o construcţie în experienţa posi¬ 
bilă a subiectului nu mai poate fi incriminată ca psihologistă. Or, 
invocarea spaţiului şi timpului ca factori constitutivi ai experienţei 
posibile pare inevitabilă. Atunci cînd nu acceptă o asemenea abor¬ 
dare, Frege nu este numai antipsihologist în forţă. Prevalîndu-se 
de faptul că conceptul, obiectiv fiind, nu este totuşi de ordin spa¬ 
ţial sau temporal, Frege ocoleşte posibilitatea unei abordări episte¬ 
mice, mai largă decît aceea strict logică, a problemei numărului, 
în ultimii ani ai vieţii sale, cînd Frege va abandona logicismul, 
el se va adrţşa „sursei cognitive geometrice" [die geomelrische 
Erkennlnisquelle ) într-o nouă încercare de a rezolva enigma numă¬ 
rului. — Nu este de prisos să remarcăm, încă o dată, împotriva 
supraevaluărilor actuale ale elementelorkantiene din Fundamentele 
aritmeticii, că, deşi Frege a evitat o confruntare directă între con¬ 
cepţia logicistă şi concepţia lui Kant despre număr, delimitarea 
categorică faţă de Kant nu poate scăpa nimănui. Pentru Frege, 
numărul nu este o construcţie, ci o entitate dată. Ceea ce construim 
noi nu este numărul, ci numai definiţia lui. 

104 Se observă că Frege evită a angaja o discuţie în termeni 
kantieni asupra intuiţiei spaţiului şi timpului, intuiţie în care, ca 
într-un mediu unificator, punctele spaţiului sau ale timpului ar 
manifesta a priori identitatea cerută, dif erenţiindu-se numai prin 
poziţia ocupată. încă o dată, limbajul fregean porneşte de Ia con¬ 
statări realiste, eschivîndu-se de la tot ce ar putea sugera construc- 
tibilitatea, â Ia Kant, a obiectelor matematicii din intuiţii asupra 
experienţei posibile. 


205 



I u5 Un adversar al punctului de vedere logistic ar putea însă 
obiecta: ..dreptul logic de a vorbi despre 45 milioane de germani 
ură a fi gîndit sau pus în prealabil de 45 milioane de ori un ger¬ 
man obişnuit" îl avem, de bună scamă, însă numai întrucît acest 
număr este corect definit; cu alte cuvinte, numai întrucît este în 
principiu posibil să construim un şir de 45 milioane elemente, 
de exemplu să construim şirul numerelor naturale 1, 2,.. .45 mili¬ 
oane ...; în termenii d-voastră chiar, aceasta revine la posibilitatea 
de a construi definiţia numărului 45 milioane; dar această posi¬ 
bilitate a definirii numărului respectiv nu trebuie onorată efec¬ 
tiv — din fericire, pentru că a formula definiţia efectivă potrivit 
indicaţiilor pe care le-aţi dat mai încolo, în Fundamentele aritme¬ 
ticii , ar fi oarecum incomod. — în faimoasa lui polemică cu Rus- 
sell, Poincare a adus în esenţă această obiecţie împotriva definiţiei 
logiciste a numărului. 

106 Comentariul lipsit de simpatie la adresa demersului lui 
Schroder ca şi alte pasaje din Fundamente îl înfăţişează pe Frege 
în postura de antiformalist radical. Privind înapoi se poate spune 
totuşi că în poziţia antiformalistă a lui Frege intră un element 
caduc. Argumentul lui Frege, după care a explica simbolul nume¬ 
ric nu înseamnă a explica însuşi numărul, întrucît acesta din urmă 
nu este un semn, rămîne valabil numai dacă excludem modelele 
semiotice din rîndul demersurilor explicative. Or, în secolul nos¬ 
tru o asemenea excludere este extrem de discutabilă; încă de mult 
s-a intuit (Schroder nefiind aici decît unul dintre părtaşii acestei 
intuiţii) că o bună notaţie a numărului natural (notaţia fiind deja 
în anumite condiţii un model semiotic) ar putea manifesta struc¬ 
tura acestuia — întrebarea dacă structura numărului este tot una 
cu esenţa acestuia rămînînd deschisă. Programul formalist hilber- 
tian a evidenţiat interesul metamatematic şi în cele din urmă pur 
matematic al unei asemenea notaţii; însemnătate are aici nu uti¬ 
lizarea efectivă a notaţiei, ci posibilitatea ei principală. Preocupat 
cum este de instituirea definiţiei logice a numerelor, Frege nu 
face dreptatea cuvenită demersului semiotic în matematică, ceea 
ce nu constituie numai o delimitare faţă de punctul de vedere 
advers, ci şi o îngustare — la urma urmelor o contrazicere — a 

propriilor premise: gîndul mare al unei lingua churacierica , pre¬ 
luat de la Leibniz, nu este împins de Frcge pînă la proiectul unei 
notaţii lămuritoare pentru număr, notaţie care ar suplini chiar 
definiţia numărului. Inutil să adăugăm că această observaţie nu 
vizează decît implicaţiile argumentaţiei fregeene, aşa cum ele s-au 
cxplicitat mult mai tîrziu, în cursul următorului secol. Pentru un 
geniu ca Fregc, faptul de a nu fi întrevăzut această calc a con¬ 
stituit un stimulent puternic în explorările sale pe cealaltă cale. 

107 Obiecţia lui Frege pleacă, după opinia noastră, dc la o 
neînţelegere: a face abstracţie de natura diferenţelor nu comandă 
cuprinderea lor simultană. Cu tot atîta drept s-ar putea replica: 
în definiţiile de mai jos ale numerelor naturale ca obiecte logice sau 
în analiza aserţiunilor numerice este de asemenea presupusă exis¬ 
tenţa unor diferenţe, căci în definiţii sau explicitări apar clauze 
(subformulc) de tipul x *y,y *z,x ş.a.m.d. Atunci cînd uti¬ 
lizăm numerele, aceste „forme ale diferenţei" sînt gîndite impli¬ 
cit, căci o definiţie — potrivit doctrinei fregeene — nu face decît 
să expliciteze ceea ce era dinainte dat; dificultatea cuprinderii 
simultane a mai multor diferenţe poate fi regăsită acolo unde 
ne-am aştepta mai puţin. 

108 Prin afirmaţia de aici, Frege precizează că propriul său 
demers este pur logic, nu epistemologic. 

109 Frege ia â la leilre caracterizarea lui Jevons a număru¬ 
lui ca „forma vidă a diferenţei", procedînd cu acrimonie 
matematică şi fără cea mai mică indulgenţă filozofică. Desigur 
că „a * h“ îşi trădează inadvertenţa dacă o luăm ca presupusă 
definiţie a numărului doi. însă atunci cînd afirmăm: „Pămîntul 
are doi poli", noi mai afirmăm potrivit lui Frege: există un obiect 
a care este pol al Pămîntului. există un obiect b care este pol ai 
Pămîntului şi a este distinct de b. — Critica fregeană vizează 
însă în mod îndreptăţit imprecizia sugestiei lui Jevons că numărul 
ar abstrage diferenţele dintre obiectele unei colecţii într-o formă 
pură a diferenţei ca atare. 

110 într-adevăr, întrucîl nu lucruri le sînt suportul numărului, 
acest suport trebuie căutat în altă parte; cl va tî găsit în concept. 

111 „Caracterul vag" al expresiilor menţionate se datorează 
faptului de a nu fi determinate prin concept. 

112 în ipoteza că numărul este o mulţime de unităţi. 

113 Din nou este pus în joc principiul contextualităţii semni¬ 
ficaţiei. Totodată este presupusă aici echivalenţa celor două între¬ 
bări: „ce este numărul?" şi „ce semnificaţie are un numeral?" 
Aplicarea originară a numărului constă, desigur, în numărarea unei 
colecţii de obiecte. Frege nu se adresează însă direct actului nu¬ 
mărării, ci numai indirect, prin intermediul acestei forme de 
judecată pe care o numeşte Zahlangabe , adică aserţiune sau deter¬ 
minare numerică („Zahlangabe" se mai poate traduce prin „indi¬ 
caţie numerică"). 

114 Argument tipic ffegean, izvorit din marile tradiţii ale filo¬ 
zofiei germane; acolo unde logicianul nominalist ar fi fost pregătit 
să resoarbă conceptele în termeni, profesorul de matematici de la 
Jena înţelege temenii ca vehicule ale conceptelor, ceea ce îi per¬ 
mite să stabilească rezultatul important de mai jos. 

115 Acesta este primul rezultat fundamental de natură afirma¬ 
tivă pe care Frege îl stabileşte cu privire la număr. După casca¬ 
da infirmărilor de pînă acum, critica logico-filozofică va trece 
în construcţie solidă. Dar caracterul polemic al argumentaţiei lui 
Frege nu rămîne, în continuare, mai puţin manifest — dacă nu 
altfel, atunci cel puţin prin minuţiozitatea cu care sînt preîntîm- 
pinate eventuale obiecţii. în ceea ce priveşte formularea: Die Zahl¬ 
angabe enlhălt eine Aussage von einem Begriffe, să amintim că 
termenul Aussage, pe care l-am tradus aici prin enunţ, semnifică 
în genere ce se spune despre un posibil subiect al rostirii, dar ast¬ 
fel ajunge să însemne în germană pînă şi predicai. Ar fi însă impropriu 
de a înţelege Zahlangabe ca o judecată de forma subiect-predicat, 
în care numărul este enunţat ca predicat al unui concept Vom vedea 
mai jos desluşirile pe care le dă Frege. într-o parafrază liberă, 
dictum- ul ffegean s-ar limpezi astfel: atunci cînd dăm un număr, 
spunem ceva despre un concept. Acceptînd acest principiu, racor¬ 
dul dintre aritmetică şi logică, via număr-concept, apare mult mai 

firesc decît introducînd ex abrupto doctrina logicistă. E de mi¬ 
rare cum logica filozofică nu a poposit mai stăruitor în preajma 
acestui principiu fregean, atît de prielnic speculaţiei filozofice, 
ci, unnînd mersul ideilor în curgere matematică, a acceptat cu 
umilinţă faptul că matematica se reazemă pe o teorie a mulţimi¬ 
lor, nicidecum pe una a conceptelor. S-a întîmplat deci că repu¬ 
nerea în drepturi a conceptului a fost de scurtă durată; în mod 
fatal, este preferabil să vorbim direct despre clase sau colecţii, 
încît determinarea numerică este înţeleasă ca enunţînd ceva despre 
o mulţime. Pe de altă parte, dificultăţile fundaţionale au împins 
tot către un mod de exprimare nominalist, astfel că vorbim despre 
termeni conceptuali şi nu despre concepte. 

116 Asupra expresiilor care sînt funcţie de timp, Frege revine 
în „Ce este o funcţie?". Problema logică legată de asemenea ex¬ 
presii este elucidată astăzi în semantica lumilor posibile. Exem¬ 
plul propus de Frege îl putem trata, rămînînd în limitele semanticii 
fregeene, în două maniere deosebite. Sau spunem că „locuitor 
al Germaniei" nu are semnificaţie decît dacă precizăm timpul, 
iar atunci expresia indică în mod nedefinit un concept; sau tratăm 
„locuitor al Germaniei" ca expresie ce desemnează o relaţie, adică 
funcţie avînd două argumente şi luînd ca valoare adevăratul sau 
falsul, funcţie din care, prin fixarea argumentului potnvitfîn exem¬ 
plul de faţă „prima secundă a anului 1883, ora Berlinului"), ob¬ 
ţinem o expresie pentru un concept propriu-zis, adică pentru o 
funcţie de un argument, care ia valori de adevăr ca valori pentru 
diversele sale argumente (asupra distincţiei precise între concepte 
şi relaţii, vezi în scrierea de faţă § 70, precum şi „Funcţie şi con¬ 
cept"). 

117 Relaţia de subordonare a conceptelor respective se 
exprimă în ceea ce logica tradiţională numeşte propoziţii uni- 
versal-afirmative: „Orice corp este greu", „Toate balenele sînt mami¬ 
fere". Relaţia de subordonare a conceptelor trebuie deosebită de 
relaţia logică a căderii obiectului sub concept. în logica predi¬ 
catelor, ea îşi găseşte expresia în ceea ce Russell numeşte impli¬ 
caţie formală; formula (x) (A(x) —> B(x)) este o atare implicaţie. 

118 Ceva obiectiv înseamnă aici, desigur, ceva preexistent 
şi astfel independent de reprezentări şi operaţiile logice ale su¬ 
biectului. .. După părerea mea — scrie Frege în altă parte — 
aducerea unui obiect sub un concept constituie numai recunoaş¬ 
terea unei relaţii care subzista anterior" (Rezension: Husserl. 
Philosophie der Arilhmelik\ vezi Kleine Schriften, pp. 181-182). 
Deşi aici este vorba de o relaţie logică diferită, nu încape îndoială 
că aceeaşi caracterizare rămîne valabilă. ' 

119 Cu alte cuvinte, propoziţia pare să trateze despre lucruri 
individuale, nu despre proprietăţi generale ale lucrurilor indi¬ 
viduale. 

120 Afirmaţia pare banală, însă Frege — cum se lămureşte 
imediat mai jos — o interpretează în sensul că nu putem vorbi 
despre obiecte fără a folosi nume proprii. în felul acesta, el se 
delimitează de întreaga semantică tradiţională. 

121 Dezvoltîndu-şi punctul de vedere în contextul polemicii 
cu Husserl, Frege aduce următoarea precizare: „Dacă l-am desem¬ 
na pe Hans prin «om» şi la fel pe Kunz, atunci am comite într-ade- 
văr eroarea desemnării unor lucruri distincte prin una şi aceeaşi 
denumire. Din fericire, noi nu procedăm astfel. Atunci cînd îl 
numim om pe Hans spunem prin aceasta că Hans cade sub concep¬ 
tul Om, însă nu scriem şi nu spunem «om» în locul lui «Hans»... 
Atunci cînd pe A îl numim B în sensul că îi conferim lui A numele 
propriu «B» putem, fireşte, să spunem întotdeauna «B» în loc 
de «A»; dar atunci nu mai putem da unui alt obiect acelaşi nume 
«B». De această confuzie se face vinovată expresia nefericită de 
«nume comun». Acest aşa-zis nume comun — care ar trebui de¬ 
numit mai curînd termen conceptual ( Begriffswort ) — nu pri¬ 
veşte în mod direct obiectele, ci semnifică un concept; sub acest 
concept cad, eventual, obiecte; dar el poate fi şi vid, fără ca din 
acest motiv termenul conceptual să aibă mai puţin o semnificaţie, 
în § 47 din Fundamentele aritmeticii am prezentat încă de mult 
această concepţie. Este într-adevăr clar că propoziţia «Toţi oa¬ 
menii sînt muritori» nu este folosită de cineva cu referire la un 

anumit şef de trib Akpanya despre care poate că nici nu a auzit" 
[Rezension: Husserl, ..., în op. cil., p. 188). 

122 Din nou, o delimitare faţă de gnoseologia kantiană, în care 
apercepţia este izvor subiectiv al cunoaşterii şi principiu unifi¬ 
cator al materialului divers al reprezentărilor. Caracterizată dc 
Kant ca „identitatea universală de sine în toate reprezentările posi¬ 
bile", apercepţia sintetică face din conştiinţa de sine garantul 
unităţii introduse în diversitatea elementelor cunoaşterii. „Po¬ 
sibilitatea formei logice a oricărei cunoaşteri — tot pentru Kant —- 
se întemeiază necesar pe raportul cu această apercepţie ca o fa¬ 
cultate" [Critica raţiunii pure, ed. rom., 1969, pp. 158, 161). Lui 
Frege, un asemenea punct de vedere îi apare inacceptabil. Prin 
faptul că un concept este obiectiv — ceea ce înseamnă că îl 
descoperim, nu-1 şi creăm — el are de la bun început priză asupra 
obiectelor: el le Judecă", reţinînd în sita sa extensiunea, obiectele 
cărora le revine, aşadar cărora le aparţine ca proprietate. Atunci 
cînd numărăm se presupune că am deosebit obiectele unei colecţii 
ca aparţinînd tocmai acesteia şi deci ca satisfacînd un anumit cri¬ 
teriu, care nu este neapărat acela al agregării într-un spaţiu limi¬ 
tat, de exemplu în orizontul vizual al unui ins; criteriul nu este 
altul decît conceptul. Puterea conceptului de strîngere laolaltă 
se întemeiază pe relaţia logică a căderii obiectelor sub concept. 

123 Spinoza este unul din puţinii fi lozofi la care Frege a putut 
găsi o anticipare a propriei sale concepţii despre număr. într-un 
manuscris rămas de la Frege şi editat recent, găsim următoarea 
însemnare sarcastică: „Obstacolele cu care trebuie să lupte pro¬ 
gresul general arată că autori ai timpului nostru — printre care 
pînă şi istorici ai filozofiei, de exemplu K. Fischer (cf. Funda¬ 
mentele mele, Introd.) — procedează ca şi cum pe tărimul aces¬ 
tor probleme omenirea ar fi dormit pînă astăzi şi abia acum îşi freacă 
ochii înneguraţi, cînd, de fapt, gînditori de valoare unanim recunos¬ 
cută, cum este Spinoza, au exprimat încă de mult idei pregnante 
despre număr. Dar pe cine să-l intereseze ce spune Spinoza despre 
un lucru ca acesta, care e la mintea copiilor?" („Ober den Begriff 
der Zahl. 1. Auseinandersetzung mit Biennann", în Nachgelas- 
sene Schriflen, p. 93). 

124 Spinoza, Scrisoarea către Ludwig Meyer din 20 aprilie 
1663 şi Scrisoarea către Jarigh Jelles din 2 iunie 1674. 

125 Conceptele se obţin mai întîi prin abstracţie, proces semio¬ 
tic caracterizat în altă parte de către Frege ca desprinderea din mai 
multe lucruri, distincte dar asemănătoare, a ceea ce au ele co¬ 
mun şi ca desemnare a acestui element comun printr-un semn; 
dar mai putem forma concepte noi pe baza conceptelor aflate în 
prealabil la dispoziţia noastră. Pentru aceasta pornim de la notele 
unor concepte date (asupra notelor şi a distincţiei notă- proprie¬ 
tate, vezi § 53), combinîndu-le, de exemplu, prin intermediul unor 
particule logice ca „şi“, „sau“, „nu“ ori prin alte procedee mai 
complicate. Importanţa contribuţiei lui Frege la teoria concep¬ 
tului este legată de faptul că marele logician german a întrevăzut 
posibilitatea ajungerii la concepte noi, „pornind de la note“, prin 
procedee diferite de simpla generalizare sau determinare descrise 
în logica tradiţională. Frege era în măsură să efectueze acest ade¬ 
vărat salt constînd în a pune problema formării de noi concepte 
în toată generalitatea, întrucît conceptul a fost înţeles de el (i) 
ca ceea ce se spune despre obiect, predicat posibil (ii) ca desem¬ 
nat de o expresie (oricît de lungă şi complicată) prin interme¬ 
diul căreia enunţăm ceva despre obiect şi (iii) ca alcătuit într-un 
fel de notele sale, aşa cum un lucru este din părţi, şi nu aşa cum 
un lucru este „alcătuit" din însuşirile sale. Frege îşi dă seama că 
nu avem decît a combina corect din punct de vedere logic diferite 
expresii care desemnează concepte, spre a obţine deja o expre¬ 
sie care va desemna şi va defini un nou concept, în cazul cînd 
în genere expresia se va putea enunţa cu sens despre un obiect, 
în mod analog se pot defini şi relaţii, se pot combina expresii 
pentru concepte şi relaţii în noi expresii care vor desemna con¬ 
cepte sau relaţii. Expresiile de la care se porneşte desemnează 
notele noului concept, introdus printr-o expresie care îl defineşte 
nu neapărat prin „genul proxim şi diferenţa specifică". în partea 
a IV-a a Fundamentelor aritmeticii vom întîlni numeroase exem¬ 
ple în acest sens. Astfel, în § 79 se introduce „element al şirului 
de numere naturale terminat cu n“ ca expresie desemnînd — pen¬ 
tru un n fixat — un anumit concept definit prin intermediul relaţiei 

de succesiune (sau al celaţiei converse, de precedenţă); concep¬ 
tul de număr finit este desemnat prin expresia . este un număr 
finit" şi definit (!j 83) prin intermediul conceptului desemnat de 
expresia „este un membru al şirului de numere naturale ce începe 
cu 0“. 


126 Conceptul de „cerc pătrat" constituie un exemplu; în ma¬ 
tematică, demonstraţiile de existenţă revin la indicarea faptului 
că un obiect cade sub un anumit concept, un cuplu de obiecte 
satisface o relaţie dată ş.a.m.d. 

127 Aici este implicat faptul că o propoziţie are sens dacă şi 
numai dacă negaţia ei are de asemenea sens. 

128 Frege revine la observaţia făcută în (j 47; a se vedea şi 
notele 120, 121. 

129 Distincţia logico-gramaticală între nume propriu şi nume 
sau termen conceptual derivă din distincţia fundamentală con- 
cept-obiect, enunţată în introducere cu titlul de principiu funda¬ 
mental. 

130 Frege admite deci în logica sa conceptele individuale; 
acestea au fost admise, de asemenea, în logica tradiţională. Un 
concept individual este un nomen appelativum ca oricare alt con¬ 
cept. Distincţiei dintre conceptul individual şi individul subsumat 
acestuia îi corespunde distincţia dintre clasa cu un singur ele¬ 
ment şi însuşi elementul. 

131 1. Angelelli găseşte că aici avem „cea mai bună formulă 
utilizată în Fundamentele aritmeticii pentru a caracteriza con¬ 
cepte şi obiecte (nume de concepte şi nume de obiecte)"; este „cri¬ 
teriul «cel bun»" de distincţie între concepte şi obiecte, avînd ca 
presupunere subzistenţa unor entităţi care pot fi numai referenţii 
relaţiei logice fundamentale de cădere sub concept, entităţi ce sînt 
subiectele ultime ale predicaţiei (I. Angelelli, op. cit., p. 157). 

132 în germană, cuvîntul „Mond" desemnează nu numai sateli¬ 
tul natural al planetei noastre — semnificat de asemenea prin 

„Erdmond" —, ci şi conceptul de „satelit". Dezambiguizarea 
expresiei se produce în contextul de utilizare. în limba română, 
— spre a da un exemplu oarecum înrudit — „soare" este întrebu¬ 
inţat ca nume propriu, însă admite şi pluralul „sori", acesta din 
urmă funcţionînd în calitate de termen conceptual, sinonim cu 

133 Trăsătură pe care nu o mai întîlnim în limba română. 

134 încheierea secţiunii 52 deschide către unul din cele mai 
dense fragmente ale Fundamentelor, în care geniul logicianului 
îşi găseşte o expresie desăvîrşită. Problema în discuţie va fi con¬ 
ceptul ca subiect al enunţării. 

13 5 Distincţia notă-proprietate este introdusă d e Frege î n sco¬ 
pul depăşirii unei dificultăţi de care se ciocneau o seamă de teorii 
anterioare asupra numărului Acestea priveau numărul ca notă 
a unui concept; de fapt însă, numărul revine conceptului ca (obiect 
derivat dintr-o) proprietate a acestuia. Teoria tradiţională a predi- 
caţiei privea nota ca proprietate a conceptului, omiţînd distincţia. 
Or, deosebirea formală dintre relaţia de subordonare între con¬ 
cepte şi relaţia de cădere a unui obiect sub un concept impunea 
şi noua distincţie. Dacă A este subordonat lui B — şi deci 
(x) (A(x) -> B(x)) are loc —, atunci B este o notă a lui A, relaţia 
fiind între concepte de acelaşi ordin; dacă a cade sub A, relaţia 
este între obiect şi un concept şi putem scrie în simbolismul logicii 
predicatelor: A(a); dacă B este o notă a lui A, şi dacă A(a), atun¬ 
ci B(a); avem aici principiul pe care logica tradiţională îl expri¬ 
ma prin nota nolae est nota rei ipsius — formularea vădind 
tocmai confuzia între notă şi proprietate. Ce se întîmplă însă dacă 
enunţăm o proprietate despre un concept ca atare! Atunci, arată 
Frege, enunţăm o relaţie analogă celei de cădere a unui obiect 
sub un concept (a se vedea şi „Funcţie şi concept"; „Despre con¬ 
cept şi obiect"); aşadar, în timp ce nota exprimă o relaţie între 
concepte de acelaşi ordin, proprietatea este legată de o relaţie 
între entităţi de pe planuri diferite: fie relaţia obiect -concept, fie 
relaţia concept de ordin unu -concept de ordin superior. Distincţia 

fregeană este astfel asociată unei ierarhizări a entităţilor şi a expre¬ 
siilor — o prototeorie a tipurilor, s-ar spune. Cînd vorbim despre 
proprietatea unui concept, nu vorbim şi despre proprietatea obiec¬ 
telor care cad sub acel concept. Dar cum se enunţă o proprietate 
despre un concept? Şi poate fi conceptul însuşi subiect al pre- 
dicaţiei? Luat ca subiect al predicaţiei, conceptul nu se va trans¬ 
forma în obiect, estompîndu-se astfel o distincţie fundamentală? 
Frege a reluat analiza acestor probleme în articolele citate mai 

136 Notînd conceptul menţionat prin P(), propoziţiei îi cores¬ 
punde formula (.v) P(.v); propoziţia nu are forma subiect-predi- 
cat. Negarea existenţei, ca de altfel şi existenţa, nu capătă expresie 
în propoziţii singulare sau universale (în sensul logicii tradiţio¬ 
nale). Conceptul existenţei şi cel al non-existenţei se exprimă prin 
cuantor şi negaţie; ele realizează o „predicaţie implicită", nu direc¬ 
tă (cf. I. Angelelli, op. cil., p. 181, unde se vorbeşte despre pre- 
dicaţia implicită de ordin superior). 

137 A se vedeasecţiunea 75. Nu trebuie uitat că, deşi numărul 
exprimă o proprietate a conceptului, el nu este enunţat ca un con¬ 
cept, ci atribuit (aplicat: beigelegt) conceptului de ordin inferior. 

138 Frege pune astfel în conexiune ontologia cu numărul, 
clarificînd prin analiză logică unele speculaţii metafizice ale 
tradiţiei filozofice. 

139 lată una din aplicaţiile de mare renume ale analizei logi¬ 
ce într-un domeniu în care s-au exersat minţi din cele mai sub¬ 
tile, de la Anselm din Canterbury, autorul faimosului argument 
ontologic, pînă la acel Anselm redivivus care este Descartes, 
împotriva căruia se ridică energic Kant. O comparaţie între Frege 
şi Kant (a se vedea capitolul „Despre imposibilitatea unei dovezi 
ontologice a existenţei lui Dumnezeu" din Critica raţiunii pure) 
ar evidenţia convergenţa concluziilor şi a unei părţi a argumen¬ 
taţiei. Frege a concentrat ca într-orază laser esenţa argumentaţiei 
lui Kant împotriva pretinsei dovezi carteziene: existenţa nu este 
un concept al lucrurilor. Definit ca fiinţă atotperfectă, în a cărei 

esenţă este inclusă şi existenţa, Dumnezeu este un simplu con¬ 
cept. Nu rezultă însă din definiţie proprietatea existenţei unei 
fiinţe supreme, aşa cum din definiţiile matematice rezultă de atîtea 
ori numeroase proprietăţi? Nicidecum, înlrucît — arată Frege — 
conceptele se compun din notele lor, aşa cum o casă se compune 
din materialele din care este construită, iar definiţia construieşte 
un concept din notele, nu din proprietăţile lui, aşa cum noi am 
zidi o casă din materialele componente şi nu din proprietăţile 
casei Existenţa fiind o proprietate a conceptului', nu poate decurge 
imediat din definiţia conceptului; Ia fel şi unicitatea. Cu aceas¬ 
ta, problema dovezii ontologice este clarificată. Un corolar al con¬ 
cepţiei lui Frege este că existenţa nu poate fi atribuită obiectelor; 
este, de exemplu, deopotrivă lipsit de sens să spunem că lulius 
Caesar există sau că nu există. Pornind de aici, neopozitivismul 
a proclamat moartea ontologiei, decretînd problema existenţei ca 
lipsită de sens şi ca tributară unei tradiţii perimate, insă extra¬ 
polarea este abuzivă. Rămînînd la aspectele pur logice ale chestiu¬ 
nii (fiindcă raportarea omului la fiinţa lumii prin limbaj nu se 
rezumă la elaborarea categorială a „existenţei" ca predicat), se 
poate observa, de pildă, că „X există" poate căpăta un sens, dacă 
o parafrazăm fie prin „numele propriu «X» are o semnificaţie 
în domeniul obiectelor reale", fie prin „3y(y = X)“, fie în alte 
moduri, în funcţie de contextul folosirii. Dacă limba păcătuieşte 
nu o dată împotriva gramaticii logice, se întîmplă şi ca grama¬ 
tica logică să preschimbe limitările ei momentane în interdicţii 
impuse discursului filozofic. 

140 De exemplu, conceptul de a fi „identic cu zero", prin 
însăşi definiţia sa, implică admiterea unui obiect subsumat — 
acesta este însuşi zero — şi numai unul: existenţa şi unicitatea 
sînt aşadar proprietăţi ale conceptului amintit (a se vedea § 77). 
Dar unicitatea şi existenţa nu sînt note ale aceluiaşi concept şi 
nu intră în definiţia lui; în caz contrar, am fi fost obligaţi la aserţi¬ 
uni ca „orice obiect identic cu zero există", „orice obiect iden¬ 
tic cu zero este unul şi numai unul", aserţiuni al căror nonsens 
a fost în prealabil arătat. 

141 Acest concept este desemnat printr-o expresie predicati¬ 
vă de genul „este concept singular 1 *. Conceptul „Satelit al pămîn- 
tului“ este într-adevăr un concept singular (sub el cade un singur 
obiect), spre deosebire de însuşi satelitul Pămîntului. 

142 Frege introduce aici o distincţie importantă pe care in 
„Funcţie şi concept** o va generaliza pentru cazul fiincţiilor în ge¬ 
nere (inclusiv relaţii); totodată, în loc de ordin (Ordnung) al 
funcţiei el va folosi mai tîrziu expresia treaptă ( Stufe ). Unii exegeţi 
văd aici o adevărată teorie a tipurilor in nuce , alţii se arată mai 
rezervaţi fiindcă, pe de o parte, Frege nu sugerează nicăieri că 
ierarhizarea poate continua indefinit, pentru ordine (trepte) oricît 
de înalte, iar pe de altă parte, obiectele nu sînt la rîndul lor ierar¬ 
hizate. Observăm, de asemenea, că ierarhizarea entităţilor nu este 
însoţită în prezentarea de faţă de o ierarhizare a expresiilor care 
le desemnează. 

143 Primele trei părţi ale Fundamentelor sînt tot atîtea etape 
preparatorii care conduc către definirea pur logică a numărului 
cardinal ( Anzahl). 

143a Frege nu introduce simboluri pentru a formaliza aserţiu¬ 
nile sale. Dar logica predicatelor ne stă la dispoziţie în acest sens; 
Frege ar fi putut extinde cu uşurinţă notaţiile din Begriffsschrift 
în vederea unei expuneri strict formale, însă reacţia alergică a 
publicului de filozofi şi chiar de logisticieni la sistemul său de 
notaţii l-a îndemnat să recurgă la enunţuri formalizabile, însă nu 
actual formalizate. Astăzi, revirimentul produs în reacţia publi¬ 
cului faţă de logica simbolică convoacă în mod conformist în 
direcţia opusă: a da gîndului expresie simbolică, ori de cîte ori 
claritatea intrinsecă a ideografiei nu obligă la lungirea dispro¬ 
porţionată a frazei simbolice în comparaţie cu aceea din limba¬ 
jul cuvintelor. Încercînd să formalizăm definiţiile fregeene, avem 
la dispoziţie două procedee. Putem trata numărul drept predicat 
de predicate, adică drept concept de ordin doi; aserţiunea numerică 
de forma „numărul n revine conceptului F“ s-ar exprima atunci 
printr-o formulă a logicii predicatelor de ordin doi, în genul n(F), 




subînţelegîndu-se că n este o variabilă avînd ca valori predicate 
care pot lua ca argumente predicate de o variabilă individuală, 
în particular, pentru n putem substitui 1,2,3, ... Dar Frege pre¬ 
cizează că numărul este obiect, nu concept, iar aserţiunea nume¬ 
rică are caracterul formal al identităţii ($ 57); în consecinţă, într-o 
tratare mai apropiată de aceea fregeană, vom nota prin N[F] 
numărul care revine conceptului F , unde N, un functor de un sin¬ 
gur argument, este aplicat la concepte spre a produce numerele 
care revin respectivelor concepte. Potrivit acestor stipulări, vom 
formaliza în cele două variante enunţul din alineatul 2 al ij 55 
(tară a apela la simbolismul fregean), după cum urmează: 

0(F) <-» (a) ~ F(a), respectiv N[F] = 0 «-» (a) ~ F(a). Am notat 
prin F un concept despre care se admite că i-ar reveni numărul 
zero şi am presupus că prin „atunci" din formularea lui Frege 
este subînţeles „atunci şi numai atunci", pentru care am folosit 
semnul echivalenţei <-». 

144 Formulele corespunzătoare sînt: 

1(F) «-> ~ (o) ~ F(a) & (F(o) & F(6) -> a = h) 
respectiv 

N[F] = 1 «-» (~ (a) - F(o) & (F(a) & F(6) -» a = b)) 

în continuare vom folosi numai ultima manieră de notaţie, 
transcriind de exemplu „numărul care revine lui F este n“ prin 
formula: N[F] = n. De asemenea, vom economisi parantezele, 
scriind de cele mai multe ori, de exemplu, Fa în locul lui F(a). 

145 N[F] = (/i + I) <-» (3a) (Fa & N[F(fc) &b* a] = n). 

146 Cu alte cuvinte, explicaţiile de pînă acum ne ajută să tra¬ 
ducem o aserţiune numerică într-o frază al cărei sens este deplin 
lămurit, însă înţelesul unei sintagme izolate din fraza tradusă, şi 
anume „numărul care revine conceptului F“ şi la fel înţelesul sub- 
sintagmei „număr" ne rămîn necunoscute ca înainte. Ştim că nu¬ 
mărul unui concept este un obiect, dar nu sîntem încă în posesia 
unui criteriu de identificare pentru obiectele specifice care sînt 
numerele. Acel criteriu ni-l va da abia de/iniţia expresiei „numărul 

care revine conceptului F“. Deocamdată, a fost definită numai 
expresia „numărul care revine conceptului F este n" Definiţia 
îmbracă o formă inductiv-matematicâ, altfel spus recursivă: au 
fost definite mai întîi frazele N[F] = 0, N[F] = I şi ni s-a indi¬ 
cat un procedeu general prin care înaintăm de la definiţia unei 
identităţi de forma N[F] = n la aceea de forma N[F] = a + I. Se 
observă cu uşurinţă că trecerea de la definiţia unei determinări 
numerice la definiţia numărului însuşi este analoagă unui proces 
al gîndirii spontane. înţelesul unei aserţiuni numerice este consi¬ 
derabil mai accesibil decît înţelesul unei expresii numerice; în¬ 
văţăm să numărăm jucîndu-ne, dar putem muri savanţi tară să ne 
fi întrebat măcar ce sînt şi ce va să zică — was sind und was sollen — 
numerele. Nc este de ajuns să putem opera după reguli de cal¬ 
cul şi să putem aplica numerele ca să avem sentimentul famili¬ 
arităţii cu numerele. Adevărul propoziţiilor matematice o dată 
certificat, iluzia că sîntemîn posesia deplină a sensului lor şi că 
deci ştim cumva ce este şi numărul ne poate învălui de-a lungul 
întregii vieţi ca acel văl a) iluziei, Maya, despre care vorbeşte tra¬ 
diţia indiană. Din acest somn ne trezeşte demersul fundamentalist. 
Dar la punctul unde am ajuns acum graţie lui Frege se trezeşte 
un prilej de adîncă mirare: cum este cu putinţă ca înţelesul unei 
fraze să fie clar înainte ca înţelesul tuturor părţilor componente 
să fi fost în prealabil elucidat? Or, traducerea (sau explicaţia) unei 
determinări numerice de forma N[F] în limbaj logic pare să nu 
lase dubii în această privinţă, după cum ne conduce aici şi senti¬ 
mentul nostru că întrebarea operaţională: ce număr revine concep¬ 
tului F? (formulată eventual într-o modalitate laică, de pildă: „cîte 
mere sînt în grămada de faţă?“) este considerabil mai simplă decît 
întrebarea: „ce înseamnă însuşi acel număr, oricare ar fi el, despre 
care spui că este numărul merelor din grămada de faţă?“. O ase¬ 
menea uimire se naşte însă în preajma lingvisticii şi logicii tradi¬ 
ţionale cu mentalitatea lor atomistă, potrivit căreia înţelegerea 
întregului este condiţionată în sens unic de înţelegerea părţilor alcă¬ 
tuitoare. Sîntem conduşi acum la o semantică holistă, pe care Frege 
ne obligă s-o gîndim prin intermediul principiului contextual ităţii. 
Intuind mai profund fenomenul lingvistic (şi logic): judecata trece 

înaintea conceptului, propoziţia înaintea cuvîntului izolat. Dar 
intuiţiile noastre o dată modificate într-un punct vor determina 
schimbări şi in alte puncte ale cîmpului. în mod deosebit va tre¬ 
bui să admitem (întru cîtva adversus Frege!) că există trepte de 
Înţelegere implicită (dacă se poate spune aşa); avem un ghem 
de posibilităţi explicative care se poate desfăşura intr-o tramă 
explicitatoare a sensului expresiilor incumbate. Sau nu cumva 
lucrurile stau exact invers? Nu cumva expresiile numerice nu au 
un sens decît în contextul judecăţii ? Dar faptul că numerele vor 
fi Tn cele din urmă definite nu lasă nici o îndoială că principiul 
contextualităţii nu are — aşa cum am mai spus — acest sens exce¬ 
siv, mai curînd russellian decit fregean. 

147 Subiectul real al enunţării nu este întotdeauna desemnat 
de subiectul gramatical al propoziţiei’(în cazul de faţă „numărul 
0“); şi tocmai de aceea distincţia subiect-predicat îşi pierde in 
ochii lui Frege rolul fundamental de care s-a bucurat în logica 
tradiţională. 

148 Enunţarea, ceea ce se spune despre subiectul real al pro¬ 
poziţiei, exprimă o proprietate a acestuia; Frege pare să presupună 
că proprietăţile nu sînt şi nu se prezintă ca entităţi independente, 
spre deosebire de obiecte. Tema este adîncită de Frege în „Despre 
concept şi obiect", prin introducerea distincţiei intre expresii şi 
entităţi saturate, respectiv nesaturate. 

149 Frege a susţinut că în diverse contexte „este" exprimă 
relaţii deosebite; cuvîntul poate să trimită fie la relaţia de cădere 
a unui obiect sub un concept, fie la relaţia de subordonare a unui 
concept faţă de altul, fie la aceea de identitate, respectiv poate 
să figureze în cadrul unei propoziţii singulare, a uneia univer- 
sal-afirmative sau a uneia de identitate. în consecinţă, un sim¬ 
bolism logic corect trebuie să introducă notaţii distincte pentru 
cele trei relaţii semnificate de omonimicul „este". în cazul de 
faţă, avem o propoziţie de forma pe care am convenit s-o notăm 
(cf. nota 144) printr-o formulă de genul N[F] = n; F va fi deci 
„satelit al lui Jupiter" iar n va lua valoarea 4. Textul de referin- 

ţă în problema lui „este" în logica simbolică rămîne, desigur, 
Tractaius logico-philosophicus , 3.323: „în limba de toate zilele 
se întîmplă adesea ca unul şi acelaşi cuvînt să desemneze în mo¬ 
duri cu totul diferite — şi să aparţină, aşadar, unor simboluri di¬ 
ferite — sau ca două cuvinte care desemnează în moduri diferite 
să fie la prima vedere folosite în acelaşi mod în cadrul propo¬ 
ziţiei. Cuvîntul «este» apare astfel ca semn al egalităţii şi ca ex¬ 
presie a existenţei; «a exista» — ca verb intranzitiv, asemenea 
verbului «a merge»; «identic» — ca adjectiv...“ Observaţia este 
însă mai veche şi, în orice caz, Frege se dovedeşte mai puţin 
econom în materie de explicaţii decît sibilinicul Wittgenstein. 

150 Observaţia trimite imediat la distincţia sens-semnificaţie 
de mai tîrziu; Frege o elaborează pornind tocmai de la forma iden¬ 
tităţii în care prin desemnarea diferită a unuia şi aceluiaşi obiect 
(aici: „Columb" şi „descoperitorul Americii") obţinem o infor¬ 
maţie sintetică. A se vedea „Despre sens şi semnificaţie". 

151 Am înlocuit/l ur, corespondentul germanului „Gold" din 
textul tradus, prin Fier , cuvîntcare, avînd patru litere, poate reda 
în limba română exemplul ales de Frege. 

152 Am tradus das Gewollte prin „intenţia", prilej de a între¬ 
zări că §§ 58-60, unde Frege revine — nu pentru ultima oară — 
la deosebirea dintre reprezentare şi gîndire, conţin o schiţă de anali¬ 
ză fenomenologică (sau cumva antifenomenologică). Interesul 
lui Husserl pentru Frege devine explicabil, logicianul de la Jena 
practicînd ocazional ceea ce anglo-saxonii numesc Philosophy 
of mind, fie şi numai spre a anexa gîndirii partea defrişabilă a 
luxuriantei activităţi psihice. 

153 A se reciti în Cuprins titlul secţiunii 60. Explicaţiile lui 
Frege dezvoltă afirmaţia din //i(rod«cere după care principiul con- 
textualităţii este comandat de critica aberaţiei psihologiste. Este 
lesne de înţeles cum exegeţii şi-au putut forma pe baza acestui 
pasaj părerea că între cel ce a scris Fundamentele aritmeticii şi 
autorul lui „Uber Sinn und Bedeutung" se cască o falie, seman¬ 
tica fregeană atestînd că şi pentru expresiile izolate de contextul 

prepoziţional am putea găsi o semnificaţie. Chestiunea a mai fost 
discutată în nota 17. Aici să mai adăugăm trei observaţii. Mai 
intîi, principiul contextualităţii semnificaţiei este cu deosebire 
apt de a sluji în matematică, sau în genere oriunde întîlnim ju¬ 
decăţi cu termeni nu observaţionali, ci teoretici, termeni adică 
„pentru care nu găsim o imagine interioară corespunzătoare". 
Semnificaţia unui tennen este atunci dependentă nu numai de 
contextul judecăţilor, ci într-un grad şi mai înalt dependentă de 
întregul sistem al conceptelor şi judecăţilor din teoria de referin¬ 
ţă; iar în afara judecăţii unele părţi componente ale ei nu desem¬ 
nează în mod independent nimic, funcţia lor fiind aceea de auxiliari 
indispensabili. Exemplul dat de Frege în subsolul alineatului 
următor, ca şi consideraţiile sale dintr-un articol de mai tîrziu 
(1891, deci în preajma lui „Sinn und Bedeutung"!), „Despre legea 
inerţiei" — acolo Frege spune, în spirit holist, că numai totali¬ 
tatea postulatelor mecanicii se raportează la experienţă — atestă 
că o asemenea interpretare nu modernizează excesiv gîndul lui 
Frege. Dar există şi un al doilea aspect: cuvîntul semnificaţie 
(Bedeutung) mai păstrează în Fundamentele aritmeticii un uz fluc¬ 
tuant; Frege se luptă împotriva identităţii Bedeutung = Vorstel- 
lung, iar ca argument în lupta sa împotriva psihologismului face 
observaţia fenomenologică după care dacă înţelegem să asociem 
judecăţilor reprezentări, şi la fel cuvintelor, atunci reprezentarea 
asociată judecăţii nu este compusă din reprezentările asociate cu¬ 
vintelor componente, pentru simplul motiv că nici măcar nu 
putem asocia fiecărui cuvînt al frazei o reprezentare izolată. Trans¬ 
pare aşadar din explicaţiile lui Frege asupra principiului său şi 
o teorie holistă asupra amalgamării reprezentărilor izolate în cele 
globale. însuşi principiul contextualităţii spune însă şi vrea altce¬ 
va: să asigure obiectivitatea semnificaţiilor, conţinuturilor, smul- 
gîndu-le din sfera reprezentărilor mentale. în al treilea rînd, s-ar 
putea ca Frege să fi fost condus la principiul contextualităţii sem¬ 
nificaţiei şi de următoarea observaţie, pe care expressis verbis nu 
o întîlnim nicăieri în opera sa: putem defini astfel înţelesul unei 
Zahlangabe , încît propoziţia obţinută să mai conţină cuvîntul pen¬ 
tru concept, dar cuvîntul care desemna numărul să pară a se fi 

volatilizat tară vreo urmă palpabilă. Traducerea conţine aşadar 
un termen conceptual, dar în rest numai variabile şi constante lo¬ 
gice. într-adevăr, am văzut (§ 57) că, de exemplu, aserţiunea 
N[F] - 2 se defineşte logic (3x) (3>j (Fx & F y & x *y & (z) (Fz -> 
z = x v:-y)). Principiul contextualităţii comportă aşadar următo¬ 
rul corolar: traducerea dintr-un limbaj în altul se petrece nu cuvînt 
cu cuvînt, ci frază cu frază. Un corolar înrudit este: definirea sem¬ 
nificaţiei unei propoziţii nu comandă definirea cuvintelor care 
compun propoziţia. Aceste consecinţe au fost exploatate de Rus- 
sell şi alţi filozofi analişti în direcţii cu totul nefregeene. 

154 Afirmaţia poate fi înţeleasă în două feluri: sau că numera¬ 
lul desemnează numai înăuntrul contextului propoziţional, sau că 
ceea ce desemnează numeralul nu se află în afara contextului pro¬ 
poziţional. Prima interpretare este mai plauzibilă. Dar primul ali¬ 
neat al (j 61 va preciza totodată: numerele nu sînt nici înăuntru, 
nici în afară în sens spaţial, nu acceptă determinaţia locului. 

155 Objeclive Gegenstand: obiect care ne stă în faţă, obiect 
prezent. 

156 Obiectivitatea, de-a lungul întregului pasaj, este asoci¬ 
ată însuşirii de a fi acelaşi pentru toţi: obiectivitatea în sens slab. 
Să însemne aceasta că Frege stă sub pecetea lui Kant, cum vor 
recent unii exegeţi? Se uită faptul că Frege a recunoscut în ter¬ 
meni fără echivoc existenţa obiectelor reale, independente de 
conştiinţa umană, independente de reprezentare. Obiectivitatea 
numărului cea lipsită de realitate nu se rezumă însă nici ea la fi¬ 
rea numărului ca unul pentru toţi; contextul global pare dimpotrivă 
să ateste că a fi unul şi acelaşi este numai un criteriu al obiec- 
tivităţii înţelese ca independenţă faţă de conştiinţa umană. în 
genere, existenţa nu poate fi separată, în matematică cel puţin, 
de adevăr. Adevărul obiectiv al teoremelor matematice nu rezidă 
pentru Frege în faptul că ele sînt recunoscute ca adevărate de toată 
lumea; universalul consens rămîne un derivat al adevărului obiec¬ 
tiv şi astfel obiectele matematice sînt independente de gîndire 
şi reprezentare (vezi § 62, începutul), deşi realitatea lor este fan¬ 
tomatică. Dimpotrivă, ar trebui să frapeze în afirmaţiile lui Frege 

atît distanţarea faţă de poziţia platonică potrivit cu care numerele 
au realitate, cît mai ales faţă de Kant: obiectele pot fi date gîndirii, 
tară a fi date în reprezentare ori intuiţie, spaţiul şi timpul nu sînt 
cadrul aprioric în care avem experienţa posibilă a numărului. No¬ 
ţiunea fregeană de obiect este radical distinctă de noţiunea kan¬ 
tiană (vezi § 89). Să recunoaştem totuşi că problema existenţei 
şi adevărului în matematică ridică dificultăţi considerabile, bănu¬ 
ite deja de Frege, dar amplificate considerabil în matematicile aces¬ 
tui secol. Toate aceste dificultăţi provin într-un fel sau altul din 
inseparabilitatea epistemologiei entităţilor matematice de onto¬ 
logia lor. 

157 Anzahi. număr cardinal: 

158 Aici stă în ultimă instanţă originalitatea întreagă a demer¬ 
sului fregean în comparaţie cu toţi precursorii şi cu contempo¬ 
ranii lui. Cantor şi Dedekind. Nimeni nu s-a adresat pînă la el 
propoziţiei numerice pentru a abstrage prin analiză pur logică 
numărul cardinal. 

159 Propoziţiile de recogniţie la care se referă aici Frege sînt 
propoziţii de identitate, adică propoziţii de forma „a = b“\ pen¬ 
tru orice semn „a" care desemnează un obiect, adică funcţionează 
ca nume propriu, se cere să existe un criteriu spre a decide dacă 
„a = b “ este adevărată sau nu. Criteriul nu trebuie să fie „opera¬ 
ţional", el poate fi pur teoretic. Din explicaţiile şi exemplele fur¬ 
nizate aici şi în secţiunile următoare (vezi în special precizarea 
ultimului alineat al § 63) rezultă că propoziţiile de identitate care 
exprimă o recogniţie nu sînt absolut arbitrare, ci trebuie să satis¬ 
facă şi o condiţie suplimentară, pe care Frege nu o formulează 
precis, — poate fiindcă prin natura ei comportă o impreciziune —, 
dar care ar putea fi descrisă eventual după cum urmează: ,p = b “ 
este o judecată de recogniţie dacă a şi b sînt obiecte de acelaşi 
gen. De exemplu, a şi b trebuie să fie amîndouă numere natu¬ 
rale, sau amîndouă direcţii ale unor drepte, sau amîndouă greutăţi 
ale unor corpuri etc. Condiţia de mai sus poate fi întărită astfel: 
„a = b“ este o judecată de recogniţie dacă „a“ şi „6“ sînt nume 
proprii in cuprinsul cărora se semnifică explicit că entităţile desem- 

late sînt de acelaşi gen. O judecată de recogniţie va avea atunci 
forma „ N[F] - N[G]“ (pentru numere naturale), „direcţia dreptei 
i = direcţia dreptei b“ (pentru direcţii), „greutatea corpului a este 
iceeaşi cu greutatea corpului b“ (pentru mase) ş.a.m.d. Dar însuşi 
;onceptul de număr ( direcţie , greutate etc.) va fi subînţeles, ur¬ 
nind a fi definit pe altă cale. Va putea fi el abstras direct din 
criteriul de identitate a judecăţilor de recogniţie pentru numere? 
Răspunsul ni-l vor da secţiunile următoare. 

160 David Hume, A Trecui se... , I, cap. III, § 1. 

161 O primă trimitere la opera marelui Georg Cantor; con- 
Tuntarea cu Cantor (a nu se confunda cu Moritz Cantor, citat în 
i 21) va continua în subcapitolul dedicat Numerelor infinite (§ § 
14-86). A se vedea şi nota 53. — Frege crede că numerele nu pot 
1 abstrase plecînd de la mulţimi de lucruri oarecare, fără apel la 
toncept, adică spunînd pur şi simplu: cînd două mulţimi pot fi 
ruse în corespondenţă biunivocă, ele au acelaşi număr, iar apoi 
iefinind succesiv numerele. în ultimă instanţă, dar numai în ultimă 
nstanţă, demersurile lui Cantor şi Frege sînt similare, însă ... non 
ma est si duo dicunt ideml Analiza logică a mecanismului de 
îbstragere l-a condus pe Frege în alte direcţii decît pe Cantor. După 
:um reiese şi din referinţele aduse, ideea lui Hume, adică punerea 
n joc a corespondenţei biunivoce, fusese redescoperită şi era pe 
mnctul de a deveni un bun cîştigat al comunităţii matematice. 

162 Vezi nota 159. 

163 Este vorba despre aşa-numitele definiţii prin abstracţie, 
itudiate pentru întîia oară de către Frege, ceea ce a dus la o îmbo¬ 
găţire considerabilă ă teoriei conceptului şi a teoriei definiţiei, 
’entru acest procedeu Frege nu are vreo denumire specială; ter- 
nenul de „definiţie prin abstracţie" provine de la Peano (1894), 
lussell preluîndu-1 şi difuzîndu-l. Cantor, Frege, Dedekind, Rus- 
:ell au utilizat în mod independent acest procedeu în scopul de- 
Inirii numărului cardinal. 

164 Primul semn, adică semnul relaţiei de paralelism, are un 
:onţinut nespecific, general, legat de ceea ce am putea numi (în 

terminologie mai curînd booleana decît fregeană) proprietăţile 
ei formale, care sînt tocmai proprietăţile unei relaţii de echiva¬ 
lenţă; dar acelaşi semn mai are un „conţinut specific", legat de 
natura reiatelor sau de ceea ce într-o terminologie iarăşi nefre- 
geană (împrumutată din tradiţia filozofică) se numeşte genul re¬ 
iatelor. în timp ce identitatea este o relaţie absolut generală, o 
relaţie de echivalenţă (adică: reflexivă, simetrică şi tranzitivă) 
cum este aceea de paralelism maiareşiun conţinut specific. Dacă 
a şi b sînt identice, atunci ele stau şi în orice relaţie de echivalenţă 
definită pe un domeniu de obiecte căruia îi aparţin a şi b, dar 
reciproca nu este valabilă: dreptele paralele, de exemplu, nu sînt 
identice (adică indiscernabile), dar au Ceva identic — direcţia. 

165 în Begriffsschrift , Frege explicase deja posibilitatea obţi¬ 
nerii unor concepte prin analiză logică a propoziţiilor. Unul şi 
acelaşi enunţ poate fi analizat şi descompus în mai multe feluri. 
Rămînînd deocamdată la ceea ce s-ar numi judecăţi singulare şi 
judecăţi de relaţie: putem izola în mai multe moduri subiectul 
real şi predicatul real al enunţării. în exemplul adus de Frege mai 
sus, judecata „dreapta a este paralelă cu dreapta b“ poate fi înţe¬ 
leasă ca o judecată care enunţă o relaţie despre a şi b\ acesta ar 
fi, probabil, „modul iniţial" al scindării, la care face aluzie Frege — 
iniţial, întrucît el ni se impune prima fade. Aceeaşi judecată poate 
fî înţeleasă şi ca afirmînd că a are proprietatea de a fi paralelă 
cu dreapta b, sau că a cade sub conceptul desemnat de „paralel 
cu b“. Totuşi, cînd Frege vorbeşte despre obţinerea unui „nou 
concept", el se referă, după toate probabilităţile, la o transformare 
de un gen mai radical. „Paralel cu b “ înseamnă „avînd aceeaşi 
direcţie ca b“, de unde ajungem la „dreptele a şi b au aceeaşi 
direcţie", adică „direcţia lui a este identică cu direcţia dreptei b“. 
Mecanismul logic care permite aceste transformări va fi dezvă¬ 
luit de Frege mai jos, la capătul unei analize minuţioase, care 
acoperă fjţj 65-68. 

166 Deşi (1) a şi b sînt paralele între ele dacă şi numai dacă 
(2) direcţia lui a este identică cu direcţia lui h — avem deci o echi¬ 
valenţă logică —relaţia din (1) este din punct de vedere epistemic 

primară faţă de identitatea din (2). Frege argumentează, intr-ade¬ 
văr, că relaţia de paralelism ar fi mai intuitivă decît relaţia de 
identitate a direcţiilor. Acest argument epistemologic se poale 
generaliza dincolo de domeniul geometriei, observînd că echi¬ 
valenţa sub un raport dat a două obiecte de acelaşi gen este cunos¬ 
cută de regulă înaintea relaţiei dintre clasele de echivalenţă astfel 
determinate, clase care sînt obiecte abstracte, entităţi la un nivel 
superior. De aici şi caracterul aşa zicînd mai intuitiv al primei 
relaţii. în limbajul teoriei mulţimilor: o relaţie de echivalenţă R 
definită pe un domeniu nevid determină o partiţie a domeniului 
în clase de echivalenţă conţinînd, fiecare, toate elementele echiva¬ 
lente modulo R, clase nevide, două cîte două disjuncte şi aco¬ 
perind prin reuniunea lor domeniul; invers, fiind dată partiţia unui 
domeniu, există o relaţie de echivalenţă răspunzătoare de această 
partiţie. Din punct de vedere gnoseologic, compararea obiectelor 
şi echivalarea lor sub un criteriu dat constituie temeiul clasificării 
lor, deci este primară; în mod secund, dată fiind o anume clasi¬ 
ficare, putem găsi întotdeauna o relaţie care o generează. Consta¬ 
tarea că două lucruri au aceeaşi culoare premerge abstracţiei 
culorii; compararea lucrurilor sub raportul greutăţii premerge 
abstracţiei greutăţii. Schimbul de mărfuri in adu este condiţie a 
abstracţiei valorii şi — operaţional — posesorii de mărfuri ştiu 
prea bine ce înseamnă că două mărfuri distincte au aceeaşi va¬ 
loare, deşi fetişismul mărfii îi împiedică să ajungă la abstracţia 
valorii. Prioritatea gnoseologică are de altfel şi un pandant pur 
logic: pe baza unei relaţii de echivalenţă partiţionarea este uni¬ 
vocă, însă dîndu-se o partiţie (mulţime-cît) putem ajunge la relaţii 
de echivalenţă intensional-distincte, deşi avînd aceeaşi extensi¬ 
une. Aşa se explică, de altfel, că Dedekind, Peano şi Frege au putut 
ajunge la definiţii deosebite, dar echivalente, ale numerelor car¬ 
dinale: ei porneau de la relaţii de echivalenţă distincte însă echiva¬ 
lente între ele. Expunerea acestor consideraţii în stil matematic 
ar fi de bună seamă mai elegantă, totuşi aici nu putem decît să 
trimitem la cursul de logică matematică şi teoria mulţimilor. 

167 Definiţia permite să înlocuim contexte de un tip deter¬ 
minat prin contexte de alt tip; ea nu determină „direcţia unei 

drepte", ci „identitatea direcţiilor", adică sensul unei propoziţii de 
recogniţie. De remarcat că în formularea de mai sus defmiens- ul 
este pus înaintea dejiniendum-u\u\ , ceea ce, fără să încalce vreo 
regulă logică, se abate de la uzanţe. 

168 Doctrina logicistă presupune în mod esenţial că identi¬ 
tatea este o relaţie logică şi nu un concept matematic care vine 
să se adauge logicii; în timp ce un savant de talia lui Tarski, de 
exemplu, nu este singurul care consideră că divizarea termenilor 
în logici şi extralogici este mai mult sau mai puţin arbitrară, logi- 
cistul se vede condamnat să includă semnul identităţii în rîndul 
constantelor logice, spre a fi în măsură să opereze reducţia arit¬ 
meticii la logică. Legile identităţii vor fi deci pentru Frege legi 
logice eminamente analitice, a priori , iar semnul identităţii ’=’ 
unul din simbolurile primitive ale sistemului formal construit în 
Grundgesetze der Arithmetik. Frege introduce, de altfel, semnul 
identităţii încă în Begriffsschrift, daracolosemnularenumai funcţia 
de a exprima identitatea sensului unei expresii introduse prima 
oară cu sensul unei expresii date în prealabil. 

169 Acesta este faimosul principium identilatis indiscernabi- 
lium, pe care Frege şi-l însuşeşte ca definiţie a identităţii obiec¬ 
telor: „Sînt aceiaşi acei [termeni] care pot fi substituiţi unul în 
locul celuilalt păstrînd adevărul [unui enunţ oarecare]." Pasajul din 
Leibniz continuă astfel: „Dacă avem A şi B iar A intră într-o propo¬ 
ziţie adevărată şi substituţia lui B pentru A oriunde acesta din 
urină apare dă loc la o nouă propoziţie care este de asemenea 
adevărată, şi dacă aceasta se poate face pentru orice asemenea 
judecată, atunci A şi B se spun a fi aceiaşi ; reciproc, dacă A şi 
B sînt aceiaşi„ei pot fi substituiţi unul în locul celuilalt, aşa cum 
am spus." Exegeţii moderni remarcă inacurateţea semantică a for¬ 
mulării, întrucît A şi B sînt înţeleşi cînd ca termeni, cînd ca obiecte 
referite prin intermediul termenilor; Frege, atît de scrupulos în 
alte contexte, omite prilejul de a denunţa aici confuzia între semn 
şi semnificat, respectiv între menţionarea şi utilizarea expresiilor. 
Să fie acesta efectul admiraţiei sale necondiţionate faţă de Leib¬ 
niz? Fapt este că, dacă principiul vizează identitatea obiectelor. 

formularea leibniziană se referă la expresii desemnînd obiecte: 
in propoziţii substituim numele obiectelor, nu obiectele însele. 
Dar în perioada Fundamentelor aritmeticii Frege nu clarificase 
pe deplin răspunsul la întrebarea cu care debutează „Despre sens 
şi semnificaţie": ce este identitatea? O relaţie intre obiecte sau 
între semne? Principiul identităţii indiscernabilelor, desemnat une¬ 
ori şi ca „legea lui Leibniz", se poate lămuri deci în două feluri, 
înlăturînd confuzia use-mention: i) fie ca principiu conform 
căruia desemnările obiectelor identice sînt reciproc substituibile 
în orice context; sub această formă, principiul reglementează şi 
aşa-numita relaţie de denumire — the name-relalion (vezi Rudolf 
Camap, Semnificaţie .şi necesitate , p. 148); 2) fie ca principiu 
conform căruia x = y dacă şi numai dacă orice proprietate a unuia 
este proprietate a celuilalt. în prima sa formulare, principiul este 
(ori pare) contrazis în cazul contextelor neextensionale, înăuntrul 
cărora substituirea termenilor avînd aceeaşi semnificaţie însă sen¬ 
suri diferite nu păstrează întotdeauna adevărul propoziţiei. Frege 
s-a străduit să salveze principiul, prin distincţia între semnifi¬ 
caţii directe şi indirecte. 

170 Am tradus „Gleichheit", „gleich" cînd prin „egalitate", 
„egal", cînd prin „identitate", „identic". în mai multe ocazii Frege 
a subliniat că egalitatea înseamnă întotdeauna tocmai identitate. 
Observaţiile făcute de autorul Fundamentelor aritmeticii în aline¬ 
atul pe care tocmai îl comentăm erau mai puţin oţioase în epoca 
respectivă: Frege era contemporan şi cu matematicieni care, „mai 
în glumă mai în serios", nu găseau nepotrivit să afirme că 1 + 1 
este egal cu 2 însă nu identic! Dacă această confuzie între sen¬ 
sul şi semnificaţia lui „1 + 1" şi „2“, respectiv între semn şi semni¬ 
ficaţie, este astăzi eradicată, meritul revine lui Frege în primul 

171 Autorul nu justifică totuşi nicăieri această afirmaţie 
printr-o deducţie formală. De altfel, el nici nu formalizează prin¬ 
cipiul lui Leibniz. — Privitor la modalitatea introducerii aces¬ 
tui principiu în Fundamentele aritmeticii , I. Angelelli ridica 
următoarele obiecţii dure: „( 1) Este dogmatică — «Leibniz dixit». 

Trebuie reamintit că într-un sens Leibniz era modelul lui Frege, 
aşa cum se afirmă în Cuvîntul înainte la Begriffsschrift. (2) Este 
incoerentă. Frege propune o analiză a conceptului identităţii, dar 
aceasta se reduce la adoptarea principiului lui Leibniz. (3) Este 
Jalsâ în ceea ce îl priveşte pe Leibniz. Leibniz restrîngea i n mod 
sistematic formula sa „eadem sunt...“. „El nu privea formula sa 
ca pe o lege universală plauzibilă, ale cărei excepţii sînt enigme 
surprinzătoare descoperite cu surle şi trîmbiţe (aşa cum s-a întîm- 
plat în filozofia post-fregeană). Pe de altă parte, nu este limpede 
motivul pentru care Frege adoptă tocmai această formulare foarte 
tare a principiului lui Leibniz. (4) Este, de bună seamă, incom¬ 
patibilă cu propria semantică a lui Frege “ (I. Angelelli, op. cit., 
pp. 51-52). 

172 Precizare importantă asupra principalului criteriu prin care 
deosebim obiectele de concepte: conceptul este predicat virtual, 
obiectul poate fi subiect al unui „conţinut judicabil singular", sau, 
încă, o parte a predicatului acestuia din urmă. Caracterizarea con¬ 
ceptului ca predicat posibil este de obîrşie kantiană. Distincţia 
concept obiect va fi adîncită în „Funcţie şi obiect", „Despre con¬ 
cept şi obiect". Autorul trece aici cu dezinvoltură de la expresii 
la semnifi caţii; căci dacă articolul hotărît se aplică numelor pro¬ 
prii, însuşirea pe care o are direcţia axei Pămîntului de a fi subiect 
real al unui conţinut judicabil singular este diferită de însuşirea 
derivată de a fi subiect gramatical al propoziţiei în care se exprimă 
acest conţinut judicabil şi diferită de însuşirea de a fi o parte a 
predicatului „identic cu direcţia axei Pămîntului". Să fim deci 
atenţi: I) prin „conţinut judicabil singular" Frege nu înţelege pro¬ 
poziţia singulară, ci gîndul obiectiv exprimat într-o propoziţie sin¬ 
gulară; 2)prin „subiect", are în vedere subiectul real, referinţa unui 
nume propriu; 3) prin „predicat", are în vedere cînd expresia cu 
funcţie de predicat, cînd conceptul desemnat de predicatul propo¬ 
ziţiei singulare. în pofida acestor corective, pasajul în ansam¬ 
blul său este limpede şi adînc. 

173 Consideraţiile dezvoltate pînă aici pot fi privite şi ca obiecţii 
anticipate împotriva operaţionalismului, care vrea ca obiectele abs- 

tracte (îndeosebi cele din ştiinţele fizice) şi conceptele teoretice 
să prindă fiinţă pe baza unor operaţii de măsură. Operaţionalismul 
nu este exact un mod particular al creaţionismului definiţional 
formalist criticat de Frege, dar are comun cu acesta încrederea 
in puterile genetice ale definiţiilor. 

174 S-ar putea crede că Frege amalgamează aici două genuri 
de definiţii: acelea pur abreviative, a căror menire este să conden¬ 
seze expresii mai lungi în expresii concise — nu altul este cazul 
definiţiilor din sistemele formale —, şi definiţiile cu adevărat lă¬ 
muritoare, care, pe lîngă că „stipulează semnificaţia unui semn", 
ca primele, mai spun şi ceva despre această semnificaţie. Trans¬ 
formarea definiţiei într-o judecată în rînd cu altele înseamnă că 
definiţiile de al doilea gen informează nu numai asupra (semni¬ 
ficaţiei) SEMNULUI, dar şi asupra SEMNIFICAŢIEI (semnului). 
Definiţiile pe care Frege le va da numerelor naturale 0, 1,2,... 
nu stipulează numai înţelesul unor semne, c i aduc informaţii noi, 
căci ele asociază unei semnificaţii cunoscute un sens încă ne¬ 
cunoscut. 

175 Lectura întregii secţiuni trebuie racordată la distincţia 
sens-semnifîcaţie, pe care în fapt Frege o deţine, deja, fără s-o 
numească şi s-o dezvolte. în articolul său din 1892, Frege va spune 
că sensul unei expresii este modul în care este dată semnificaţia 
acesteia; analiza va pomi atunci tot de la identităţi şi propoziţii 
identice. Definiţia unui nume propriu este o propoziţie de iden¬ 
titate; definiţia este informativă în aceeaşi măsură ca orice jude¬ 
cată — nu este o tautologie goală, o identitate de genul „a = a“ — 
întrucît definiens-al , prin sensul său, dă într-un mod diferit sem¬ 
nificaţia definiendum- ului. 

176 Identitatea extensiunilor conceptelor menţionate rezultă 
din faptul că relaţia de paralelism între dreptele a şi b este o relaţie 
de echivalenţă. 

177 Relaţia de echinumericitate ( Gleichzahligkeit ) între con¬ 
cepte va fi analizată şi definită puf logic în § 72. în construcţia 
numărului cardinal, Cantor porneşte de la o comparaţie analoagă 

între mulţimi, introducînd o relaţie pe care o numeşte „echivalenţă". 
Bolzano dispunea deja de o asemenea relaţie, pusă în joc, de alt¬ 
fel, încă de către Gali lei atunci cînd acesta stabilea aparent pa¬ 
radoxala corespondenţă biunivocă între mulţimea numerelor 
naturale 1, 2, 3, 4... şi mulţimea numerelor pare 2, 4, 6, 8... 

178 încă nu am obţinut definiţia conceptului de „număr", dar 
aceasta rezultă imediat (vezi finele § 72) din definiţia pentru „nu¬ 
mărul care revine unui concept". De pe acum se întrevede ce este 
numărul cardinal: sfera unui concept definit pe baza relaţiei de 
echinumericitate, concept înăuntrul căruia cad toate conceptele 
puse două cîte două în corespondenţa biunivocă după sfera lor. 

179 Prin „echinumeric cu conceptul F“ este desemnat un 
concept de ordinul doi, şi anume proprietatea comună tuturor con¬ 
ceptelor faţă de care F stă în relaţia de corespondenţă biunivocă; 
or, această proprietate este (sau poate fi) tocmai aceea de a avea 
„un număr de elemente". Frege explică de ce nu ia însuşi concep¬ 
tul de ordin doi ca număr, ci ia mulţimea (de concepte) determi¬ 
nată prin acela din urmă. Primul punct al explicaţiei sale nu 
necesită explicaţii suplimentare. Al doilea punct („conceptele pot 
avea extensiuni identice fără ca ele însele să coincidă") f ace alu¬ 
zie, probabil, la faptul că dacă N[F] (numărul care revine lui F) 
este conceptul „echinumeric cu F“, atunci dacă G este echinume¬ 
ric cu F, ar urma că N[G] este conceptul „echinumeric cu G“ şi 
astfel, deşi ar trebui să avem N[F] = N[G], qua concepte cele 
două numere ar fi distincte. Dacă însă luăm sferele conceptelor 
„echinumeric cu F“, „echinumeric cu G“ în calitate de N[F] şi N[G] 
atunci numerele coincid întrucît conceptele au aceeaşi sferă. —Ar 
fi interesant de ştiut ce vrea să spună Frege cînd pretinde „că 
ambele obiecţii pot fi înlăturate". Dar aici se pot face doar sim¬ 
ple conjecturi. în practică, Frege lucrează cu sfere de concepte. în 
legătură cu preîntîmpinarea primei obiecţii, s-ar putea remarca — 
alături de Benno Kerry, a cărui observaţie va fi acceptată în sub¬ 
stanţă de Frege, dar peste mai mulţi ani — că atunci cînd vor¬ 
bim despre Conceptul X (aici: Conceptul „echinumeric cu F") 
vorbim deja despre un obiect, nu mai puţin ca atunci cînd am 

vorbi despre extensiunea unui concept. în legătură cu a doua 
obiecţie, este pertinentă observaţia făcută de Frege în alte lucrări 
printre care şi Recenzia la Filozofia aritmeticii a lui Husserl: Frege 
spune că, deşi relaţia de identitate este propriu-zis o relaţie definită 
numai pentru obiecte, conceptele avînd aceeaşi sferă se află într-o 
relaţie similarei. Cu bunăvoinţă, afirmaţia s-ar putea interpreta 
ca permisiune de identificare absolută a conceptelor avînd aceeaşi 
sferă. 

180 Analiza logică oferă antidotul acelui „element intuitiv" 
care se cere eliminat din fundaţiile aritmeticii. Epistemologia fre- 
geană a aritmeticii — în această etapă — este opusă celei kantiene 
prin circumspecţia arătată faţă de intuiţie. 

181 Frege rezumă explicaţia dată în Begriffsschrift-, impor¬ 
tanţa ei nu poate scăpa nimănui, în măsura în care se înţelege că 
logica predicatelor pei-mite formalizarea relaţiilor, rezolvînd ast¬ 
fel cu succes problema cea mai dificilă în faţa căreia nu numai 
logica tradiţională dar şi algebra logică booleană eşuaseră. Aici, 
Frege lămureşte cum degajăm dintr-un „conţinut judicabi!" ele¬ 
mentele sale componente: concepte simple, concepte de relaţii. 
Analiza logică prin care ajungem la ele are caracterul unei des- 
completări, al ruperii unui întreg organic în părţi recompozabile 
într-un conţinut judicabil complet. Noutatea revoluţionară a pro¬ 
cedeului de formalizare impus de logica predicatelor nu este în 
nici un chip afişată, am spune mai degrabă că e camuflată. Frege 
are aerul de a recita o şagă veche de cînd lumea şi nu de a sparge 
tiparele tradiţiei. 

182 Ni se spune explicit că logica pură este nu numai a con¬ 
ceptelor simple, ci şi a celor relaţionale. Logica studiază nu conţinu¬ 
turi particulare, ci forme; adevărurile logice sînt analitice şi deci 

183 Această „formă generală" o vom simboliza prin „<pad“; 
prin „Fa" va fi notat „a cade sub conceptul F“ sau „a este F“. 

184 Aşadar, relaţia binară cp include în domeniul ei sfera lui F 
iar în codomeniul ei sfera lui G dacă avem: 

iu) Fa -> 3b(Gb &<pnb) &(a) (Ga -» 3b(Fb & <pbn)). Aici, a şi 
6 sint utilizate în calitate de variabile individuale. 

185 în simboluri: («) (Fn —> (3b) (G b & <pab)). 

186 (a) ~ (F a & (b) (G b -* ~ <pnb)). Formula este lo- 
gic-echivalentă cu aceea de la nota precedentă. 

187 - 3aFa ■-» (a) (Fa -» (3b) (Gb &ipab)). Spre deosebire 
de formulele de la notele 185 şi 186, aceasta este logic-adevărată, 
exprimă o lege logică. Validitatea formulei se întrevede cu uşu¬ 
rinţă: într-adevăr, presupunînd că antecedentul ei, adică ~3nFa, 
are loc, atunci Fa nu are niciodată loc, iar atunci şi consecven¬ 
tul formulei de la 187 (deci fonnula de la 185) are loc, ca impli¬ 
caţie al cărei antecedent este întotdeauna fals. 

188 (b) (Gb 3 a (Fa&ipab)). Formula este adevărată pen¬ 
tru orice G astfel îneît - 3bGb. 

189 (a) - (Ga & (b) (Fb -> - ipba)). 

190 (d) (a) (e) ((q> da & tp de) -» a = e). Relaţiile care prezintă 
proprietatea formală enunţată se spun a fi mulliunivoce (many-one). 

191 (d) (b) (a) ((<pda & cpba) -» d = b). Spunem că este o 
relaţie unimultivocă (one-many). O relaţie care satisface ambele 
condiţii se numeşte biunivocă (one-one). O relaţie biunivocă ce 
pune în corespondenţă obiectele subsumate unor concepte rea¬ 
lizează o corespondenţă biunivocă între aceste obiecte. 

192 Vom nota prin „Ech (F, G)“ expresia „F şi G sînt echi- 
numerice"; aşadar Ech (F, G) este o relaţie de ordinul doi (sau, 
cum spune Fregeîn altă parte, de treapta a doua), relaţie ale cărei 
argumente sînt concepte. Vom nota prin Un! (tp) faptul că o relaţie 
satisface condiţia de multiunivocitate (vezi nota 190) şi prin Un 2 
(cp) faptul că o relaţie satisface condiţia de unimultivocitate (nota 
191). Mai departe, să prescurtăm prin „Cor) (tp, F, G)“ faptul că 
relaţia cp corelează obiectele subsumate conceptelor F şi G, adică 
satisface condiţiile de la 185 şi 188. Definiţia lui Frege capătă 
atunci următoarea formă concisă: 

Ech (F, G) - dr 3j(Cor, (cp, F, G) & Un, (cp) & Un 2 (cp)). 
Deşi formula aparţine logicii predicatelor de ordin superior, ea 
definind o relaţie între egalităţi aflate la un nivel superior indi¬ 
vizilor, dejiniens-\i\ nu este decît abrevierea unei formule din logi¬ 
ca predicatelor de ordinul I. 

193 Vezi § 69; pentru a formaliza definiţia avem nevoie de 
o notaţie pentru clase (= sfere, extensiuni de concepte). Frege 
notează extensiunea conceptului cu ajutorul unui operator simi¬ 
lar operatorului lambda din logica de astăzi; extensiunile con¬ 
ceptelor F, G se pot nota deci prin &F(a), fţG(tţ). Cu ajutorul 
X-notaţiei, extensiunile le vom nota prin XxFjt, XyGy etc. (x, y 
sînt utilizate ca variabile individuale legate prin operatorul X). 
Conceptul „echinumeric cu conceptul F“ este abstras din relaţia 
Ech(H, F) prin intermediul procedeului descris de Frege în § 70: 
Vom considera F ca fixat şi H ca variabil, adică pe acesta din 
urmă îl vom privi ca pe un ocupant provizoriu al locului deţi¬ 
nut într-un „conţinut judicabil" de forma „Ech(Ff, F)“; aşadar, „Ech 
(~, F)“ va fi o notaţie potrivită pentru acest concept, mar- 
cînd locul liber, prin a cărui completare („umplere") cu concepte 
de ordinul I se obţin propoziţii adevărate sau false. Definiţia lui 
Frege se prezintă acum sub forma: 

N[F) = dr XH(Ech(H, F)). 

în cadrul acestei formule F poate fi privit ca variabilă liberă luînd 
ca valori concepte, iar FI este o variabilă de acelaşi gen, legată prin 
aplicarea X-operatorului la formula Ech(H, F). în locul lui H 
putem alege orice altă variabilă definită pe acelaşi domeniu, de 
ex. G, L, ...etc. 

194 Notînd prin ‘.N(n) expresia „n este un număr", vom avea: 

O <»») = d f(3F) (N [F]) = n). 

195 Se va demonstra, prin urmare, validitatea formulei: 

Ech (F, G) ->• N[F] - N[G], 

196 Ech (F, G) (XH. Ech(H. F) ■-= XH. Ech(H, G)). 

197 După ce formula de la nota 195 a fost echivalată, con¬ 
form definiţiei pentru „numărul care revine unui concept", cu 
formula de la 196, aceasta din urmă se dovedeşte echivalentă cu: 

Ech (F, G) -> (H) [(Ech(H, F) -> Ech(H, G)) & (Ech(H, G) 
-» Ech (H, F))]. 

Această fonnulă afirmă tocmai că în ipoteza Ech(F, G) orice con¬ 
cept echinumeric cu F este un concept echinumeric ou G şi re¬ 
ciproc; altfel spus, în ipoteza amintită, sferele conceptelor 
„echinumeric cu F“, „echinumeric cu G“ sînt identice: 

XH. Ech(H, F) = XH. Ech(H, G). 

198 în nota 192 s-a introdus definiţia 3<p(Corj((p, F, G) & Un | (cp) 
& Un 2 (ip)) pentru Ech(F, G); această definiţie o vom abrevia, 
introducînd Cor|_, (cp, F, G) = <j(Cor|(cp, F, G) & Unj(<p) & Un 2 (q>). 
Cu alte cuvinte, am notat prin Cor^ţip, F, G) „relaţia <p pune în 
corespondenţă biunivocă obiectele care cad sub F cu cele de sub 
G“. Avem: Ech(F, G) <-> (3tp)Cor(ip, F, G). Acum, Frege arată 
că „prima propoziţie", id est Ech(F, G) -> (Ech (H, F) -» Ech(H, 
G) (presupunînd că H este un concept oarecare), este echivalentă 
cu afinnaţia: 

t(3 «P)CdtmGP. F,G) &(3 V ) CoKv, H, F)] -► (3 x )Cor w (*, H, G). 

199 Fiind date relaţiile ip şi >t> care satisfac condiţiile de a 
corela biunivoc conceptele F, G respectiv H, F se cere să deter¬ 
minăm o relaţie x care să coreleze biunivoc conceptele H, G. Frege 
arată că ceea ce numim astăzi produsul relaţiilor ip şi \p satisfa¬ 
ce condiţia cerută. Produsul necomutativ al celor două relaţii, 
notat prin ip/tp, se defineşte: (\p/ip) (c, b) = df (3a) (ipca&tpab), pen¬ 
tru orice c şi b. Aşadar, x este aici vp/ip. în teoria relaţiilor (sau logica 
predicatelor) se demonstrează că produsul a două relaţii biunivoce 
estetot o relaţie biunivocă şi că, dacă mulţimea A este pusă în cores¬ 
pondenţă biunivocă cu B, iar la fel B cu C, atunci mulţimile A, C 
pot fi puse la rîndul lor în corespondenţă biunivocă. 

200 Este vorba de propoziţiile: ((Ech(F, G) & Ech(H, G)) —> 
Ech(H, F) şi N[F] = N[G] -> Ech (F, G) 

201 Întrucît formula (a = x) defineşte un concept, şi anum 
unul sub care cade orice obiect, este intr-adevăr o lege a identităţi 
că = a); negaţia formulei x = a, pe care o notăm prin a * x 
defineşte un concept sub care nu cade nici un obiect, cu alte cu 
vinte avem ca lege a identităţii: - (3a) (a * a). Aceasta justifici 
definiţia: 0 = d fN [a * *]. 

202 Observaţie fecundă, puţind da loc la diferite precizări 
şi dezvoltări, în funcţie de filozofia şi aparatul logic cu care lucrăm 
Pe baza logicii clasice, a logicii intuiţioniste, a logicii modale şi 
a diverseldr teorii asupra descripţiilor şi definiţiilor, admiterea con¬ 
ceptelor sub care nu cade nici un obiect şi (în particular) a con¬ 
ceptelor contradictorii găseşte diferite explicaţii însă nici un 
contraargument decisiv. Frege pare a asimila aici conceptele sub 
care nu cade nimic cu conceptele care conţin o contradicţie, apa¬ 
renţă dezminţită de alte afirmaţii în sensul că demonstraţia de 
necontradicţie nu of eră eo ipso o demonstraţie de existenţă. 

203 Avem aici o expunere concisă a teoriei descripţiilor 
definite în varianta sa fregeană. Termenul „descripţie" este pro¬ 
pus de Russell, însă prima analiză în logica modernă a descripţii¬ 
lor a fost iniţiată de Frege. Russell va trasa o linie despărţitoare 
între nume proprii şi descripţii — primele avînd referinţă, nu şi 
sens, ultimele avînd în mod primar sens şi ajungînd, ca „simbo¬ 
luri incomplete", să refere abia în contextul propoziţiilor; Frege 
în schimb priveşte descripţia individuală definită — „definiţia unui 
obiect pe baza unui concept căruia i se subsumează" — tot ca 
pe un nume propriu. Expresia care prezintă trăsăturile formale 
ale unei descripţii definite (de ex., admite articolul hotărît, respin¬ 
ge articolul nehotărît şi cuprinde în sine expresii conceptuale) 
„are un conţinut", id est un sens dacă şi numai dacă conceptul 
prin care se introduce respectivul individ are proprietăţile existen¬ 
ţei şi unicităţii. Limba obişnuită nu poate fi epurată de pseudode- 
scripţii — expresii pentru care nu se asigură existenţa şi unicitatea 
semnificaţiei —, însă Frege îşi pune problema de a asigura cel 
puţin sistemului formal al aritmeticii capacitatea de preîntîmpinare 
a pseudodescripţiilor (a se vedea pentru detalii Gnmdgesetze der 

Arithmelik, voi. I). Metodele de analiză semantică a expresiilor 
îşi găsesc expresie şi motivare in diversitatea modalităţilor de 
înţelegere a descripţiilor definite. în consecinţă, asistăm acum 
la o adevărată explozie de teorii şi metode care analizează de¬ 
scripţiile sub două aspecte: 1) semnificaţia şi utilizarea descripţiilor 
în limbile naturale şi în limbile ştiinţifice neformalizate; 2) intro¬ 
ducerea cît mai satisfăcătoare a descripţiilor în sistemele formale. 
Printre analizele şi metodele cele mai influente se numără cele 
propuse de Russell, Hilbert şi Bcmays, Camap, P. F. Strawson, 
Keith S. Donnellan, Kripke. Din vasta bibliografie dedicată de¬ 
scripţiilor definite propunem cititorului să aleagă, pentrti începui, 
cap. X, secţiunea 2. (Teoria descripţiilor şi varietatea desemnărilor) 
din Dezvoltarea logicii de W. şi M. Kneale (ed. rom. voi. II, 
pp. 228-236) şi cap. I, §§ 7, 8 (Descripţiile individuale: Metoda 
lui Frege pentru descripţii) din Semnijicafie şi necesitate de Ru- 
dolf Camap (pp. 77-85). în logica tradiţională, problema descrip¬ 
ţiilor a fost de asemenea analizată; în Logica de la Port-Royal, 
găsim, de exemplu, o fină analiză a „termenilor singulari com- 
plecşi“, expresii prin care se înţelegeau tocmai ceea ce astăzi 
numim descripţii (vezi Dragan Stoianovici, „Definite Descriptions 
in Port-Royal Logic", în Rev. Roum. Sci. Sociales, Philosophie 
el Logique, voi. 20, nr. 2, 1976, pp. 145-154). 

204 Astăzi obişnuim a spune ( apud Church) că „a cade sub 
conceptul F“ — adică „F(a)“ — este o formă propoziţională 
definind funcţia propoziţională însăşi, id est conceptul F; forma 
conţine o variabilă liberă şi se transformă într-o propoziţie ade¬ 
vărată sau falsă dacă în locul lui a substituim numele unui obiect. 
„Conţinut judicabil" înseamnă pentru Frege „gînd" a cărui va¬ 
loare de adevăr o putem recunoaşte, asertîndu-1 în cazul cînd îl 
recunoaştem ca adevărat, întrebîndu-ne dacă este adevărat, aser- 
tînd negaţia sa în cazul cînd este recunoscut ca fals. 

205 (x * x) (a) înseamnă acelaşi lucru ca „a a“. 

206 Pasajul suscită cîteva comentarii. 1) Întrucît în locul unui 
concept pur logic ca acela al non-identităţii putem lua orice con¬ 
cept de sferă vidă, se creează impresia că definiţia logicistă a lui 

zero şi a şirului numerelor naturale conţine un element arbitrar: 
putem avea o definiţie a lui zero în termeni logici, dar de vreme 
ce mai putem avea alta prin intermediul unor concepte factuale, 
nu rezultă că natura analitică a matematicii este o posibilitate, 
nu o necesitate stringentă? Nu cumva însăşi distincţia analitic-sin- 
tetic îşi dovedeşte astfel precaritatea? în literatura filozofică, posi¬ 
bilitatea unor definiţii alternative (e drept, nu în termeni factuali, 
ci în termenii teoriei mulţimilor) a stîmit deja oarecare impacienţă. 
Indubitabil, Frege întrevăzuse caracterul întru cîtva arbitrar al 
definiţiei numărului, fără să se arate alannat de împrejurarea că 
orice definiţie conţine un element arbitrar; uneia şi aceleiaşi sem¬ 
nificaţii i se pot asocia sensuri diverse, dintre care definiţia are 
latitudinea să aleagă. Dar tulburătoare în cazul de faţă este nu po¬ 
sibilitatea unor definiţii alternative ale numărului, ci posibilitatea 
unor definiţii „factuale“, în contrast cu definiţiile pur logice. Obiecţia 
poate fi însă parată, observînd că distincţia între concepte „logi¬ 
ce" şi „factuale" nu este atîtde solidă în cazul conceptelor de sferă 
vidă; „munte de aur", concept de sferă vidă, nu este un concept 
logic, dar s-ar părea că aceasta nu ne îndrituieşte să-l numim /ac¬ 
iuai. 2) Asupra „definiţiei" identităţii la Leibniz, a se vedea nota 
171; aici să adăugăm că o formalizare posibilă a principiului sub- 
stitutivităţii identicilor rezidă în axiome ale identităţii, care sînt 
enunţuri de forma 

(a) 00 (z) (*=.?-» (Fx -> F_y)); 

Quine a emis teza că orice interpretare a cuantorilor presupune 
substitutivitatea identicilor. Teza lui Quine rămîne în continuare 
controversată; în jurul interpretărilor cuantorilor a avut loc de 
asemenea în ultimul deceniu o discuţie al cărei sfîrşit nu se între¬ 
vede în viitorul apropiat, întrucît afirmaţii în aparenţă incompa¬ 
tibile pot fi susţinute prin construirea unor sisteme logice în egală 
măsură coerente. 

207 (F)(G) ((- 3nFa & - 3aGa) -» Ech (F, G)); formula 
exprimă prima parte a aserţiunii adnotate. 

208 (F) (~ 3«Fa o N[F] - 0) 

209 Avem: (~3 a¥a & - 3flGn) -* (3<p) Cor t , (cp, F, G). Vezi 
şi notele 187. 188. 

210 Prescurtăm prin „S(o, m)“ expresia ,,/i succedă imediat 
lui m în şirul numerelor naturale". Avem următoarea definiţie: 

S(/i, «0 = rf/ (3F) (3a) (3G) (Fx & N[F] = n & (y) (Gy 
(Fy & a y)) & N[G] = m). 

Membrul drept al definiţiei este o formulă în care singurele vari¬ 
abile libere sînt n şi tu; expresia defineşte, aşadar, o relaţie diadică, 
în speţă S(n, m). 

211 Se va" demonstra formula (3 a) S(a, 0). 

212 Particularizăm F şi G din definiţia de la nota preceden¬ 
tă prin „x = 0“ şi respectiv „(a = 0 & a * 0)“, iar pe m prin 0. Se 
observă că utilizăm în mod esenţial pentru G un concept de sferă 
vidă, introdus printr-o expresie evident contradictorie. Avem: 
N[G] =N[x = 0& x*0] = 0m este particularizat prin 0. Avem, 
de asemenea, S(ti, 0). Pentru conceptul de a fi identic cu 0 sînt 
evidente atît existenţa cît şi unicitatea obiectului care cade sub 
el. Acest obiect este numărul 0. Numărul conceptului sub care 
cade numărul zero şi numai zero este 1. Definiţia: 1 = d( N[x = 0] 
revine la a-! defini pe 1 ca succesor imediat şi unic al lui 0. 

213 Frege identifică în acest context „faptul observat" cu 
„propoziţia non-generală“, adică existenţială Afirmaţia că nici 
un element subiectiv nu intră în definiţia numărului rămîne de¬ 
sigur valabilă. 

214 Pasajul evidenţiază pentru elementul obiectivist al con¬ 
cepţiei ffegeene: condiţiile cunoaşterii nu sînt dătătoare de seamă 
pentru conţinutul ei şi, în orice caz, nu pot fi puse în vreo cone¬ 
xiune cu adevărul propoziţiei. Gîndirea nu creează prin activi¬ 
tatea sa adevărul. 

215 S (a, 0) -><7 = 1. 

216 (F)(N[F] = 1 -» 3aFa). 

217 (F) (a) 00 ((N[F] = 1 & Fa- & Fv) -> a = y). 

218 (F) (a) (y) ((Fa- & Fv -> x - y) O-'F; -> N[F] - 1)). 

219 Un M (S) Vezi notele 190-192. 

220 (a) (a * 0 -» (3y) S(a, y)). 

221 Se cere să se demonstreze (») (N(n) ->3mS(m, n)). 

222 în Begriffsschrift , Frege a introdus noţiunea de proprie¬ 
tate ereditară în cadrul unui şir, este ceea ce în logica simboli¬ 
că de astăzi numim proprietate ereditară în raport cu o relaţie dată. 
Spunem că proprietatea F este ereditară în raport cu relaţia <p — 
şi vom scrie „Her(F, <p)“ — dacă proprietatea în cauză este trans¬ 
misibilă de la oricare membru întîi al relaţiei la membrul doi cores¬ 
punzător. în simboluri: Her(F, <p) = df {A) (y) ((Fa & qwy) —> Fy). 
Frege vorbeşte despre „şiruri" ( Reihen ) generate prin „operaţii" 
( Verfahren) şi nu „relaţii", însă definiţia proprietăţilor ereditare 
rămîne în esenţă aceea de mai sus. Mai departe, Frege defineşte 
în Begriffsschrift relaţia de succesiune în cadrul unui <p - şir. No- 
tînd prin Sip(y, a) „y succedă în şirul (p lui a", definiţia dată de 
Frege revine la: 

S<p(y, a) = df (o) (F) (tp(A, a) ->F a) & Her(F, ip)) -» Fy). 
Definiţia spune că y este succesor al lui a în şirul generat de relaţia 
tp dacă y se bucură de orice proprietate ereditară relativ la <p de 
care se bucură şi orice rezultat al aplicării relaţiei (operaţiei) (p 
la a. în terminologia russelliană, numim această relaţie Sip ances¬ 
tral al relaţiei <p. Astfel, ancestralul relaţiei de la tată la fiu este 
relaţia (de descendenţă) de la strămoş Ia urmaş: a este strămoş 
al lui y dacă orice proprietate ereditară (evident nu numai bio¬ 
logică, ci şi logică) transmisă de a fiilor săi este o proprietate a 
luiy. Întrucît printre aceste proprietăţi ereditare se numără şi pro¬ 
prietatea de a descinde din a, valabilitatea afirmaţiei este evi¬ 
dentă. Aşadar, pentru orice relaţie <p, S(p(y, a) are loc dacă şi numai 
dacă aplicarea iterată de un număr oarecare de ori a relaţiei <p, 
pomindu-se de la a, duce la y. 

223 Relaţia <p determină o anumită ordonare a argumentelor 
pentru care relaţia arc loc; proprietăţile formale ale ordinii respec¬ 
tive variază în funcţie de natura relaţiei, care poate fi multiuni- 
vocă ( nuiny-one ), unimultivoeă (one-many) ş.a.m.d. 

224 Poziţie materialistă; interpretarea pasajului nu comportă 
nici o ambiguitate. în chip vădit, materialismul istorico-naturalist 
al epocii nu rămine fără ecou în gîndirea lui Frege. 

225 Ar Fi interesantă aici comparaţia între Frege şi intuiţio- 
nişti. Frege fonnulează în termeni de rezonanţă intuiţionistă („aten¬ 
ţie", „criteriu de decizie a unei probleme") întrebări cărora le dă 
răspunsul „logicii clasice". Este o solidaritate de esenţă între prin¬ 
cipiile logicii clasice, succint rezumate aici (cu acceptarea implici¬ 
tă a legii terţiului exclus ca lege universală, ce nu admite excepţii) 
şi poziţia aşa zicînd platonică: adevărul etern, obiectiv, transtem- 
poral, negrevat de presupoziţii epistemologice, al legilor logicii şi 
matematicii. în ultimul timp s-a vorbit mult despre caracterul pre¬ 
ponderent epistemologic şi nu ontologic al filozofiei fregeene, 
însă unui exces riscă să i se răspundă prin altul de semn opus dacă 
trecem uşor peste postulatul evident acceptat de către logicianul 
de la Jena, şi anume că nici un considerent de ordin epistemic — 
deci implicînd o referire la subiectul cognitiv — nu interferează cu 
conţinutul obiectiv adevărat al propoziţiilor logico-matematice. 

226 Relaţia S (n, m) este tranzitivă. 

227 Cititorul întrevede cu uşurinţă forma de raţionare la care 
se face aluzie: inducţia matematică, cunoscută sub numele de 
inducţie bemoullică (vezi BegriJJsschrifi, nota lui Frege). Jacob 
Bemoulli (1654-1705) era într-adevăr considerat pionierul aces¬ 
tei metode folosite în matematici pentru prima dată de către Pas¬ 
cal. 


228 Notăm prin Seq„(nj) forma prepoziţională „m este un mem¬ 
bru al şirului de numere naturale 0, 1,... n“, pentru n = 1,2,... 
obţinem de fiecare dată un alt concept. Fie un n determinat; Frege 
îşi propune să arate că există un m astfel îneît acesta este cel mai 
mic număr care este succesor al lui n, şi anume m - N[Seq„]. 

229 Se are în vedere aici inducţia incompletă, în opoziţie cu 
aceea matematică, numită şi „completă"; ultima conduce la pro¬ 
poziţii universale şi certe, cum este tocmai propoziţia a cărei demon¬ 
straţie (inductivă) va fi schiţată. 

230 Notînd prin „S (/?, m)“ forma propoziţională „n succedă 
imediat lui ni în şirul numerelor naturale" (a se vedea nota 210), 
constatăm că relaţia de succesiune în şirul numerelor naturale 
este ancestralul relaţiei S, adică este S(p (vezi nota 222). Se caută 
demonstraţia formulei: SţNjSeq,,], /i). Pentru aceasta — arată Frege — 
se va demonstra în primul rînd că, dacă S (a, d) şi SţNţSeqJ, d), 
atunci S(N[SeqJ, a). în al doilea rînd, trebuie demonstrat că 
S(N[Scq 0 ], 0). 

231 Procedeul demonstrativ utilizat de către Frege este, evi¬ 
dent, inducţia matematică. Principiul inducţiei matematice se 
exprimă în logica predicatelor de ordinul 1 prin schema: (m)(F( 0) 
& F(w) —> F(n + 1)) —> (n)F(n). în cadrul axiomatizării Peano a 
aritmeticii, schema inducţiei matematice îmbrăţişează o infi ni¬ 
tate de axiome, obţinute prin substituţii de constante predicative 
în F. Considerată ca schemă de formule a logicii de ordinul I, nu 
poate fi vorba de o validitate logică a principiului pe care această 
formulă îl exprimă. Analizată în continuare prin intermediul de¬ 
finiţiilor introduse de Frege, schema conduce la un principiu 
logic-valid, dar acesta este un principiu valid al logicii predica¬ 
telor de ordin superior. Principiul afirmă că o proprietate a lui 
0 ereditară relativ la relaţia S este universală. 

232 Se cere demonstraţia unei aserţiuni a cărei simbolizare 
nu decurge la fel de simplu ca mai sus. Anterior, de exemplu, 
spre a desemna conceptul „membru al şirului de numere natu¬ 
rale terminat cu a", am introdus notaţia „Seq u “, simplificînd prin- 
tr-un tacit abuz de limbaj o notaţie de genul lui „Seq,( )“, în 
care locul argumentului ţine de notaţia funcţiei. Frege susţine că 
o notaţie corectă trebuie să respecte această condiţie; pentru ex¬ 
plicaţii detaliate, a se vedea „Funcţie şi concept", „Despre con¬ 
cept şi obiect". Ne convingem prin încercări că o notaţie rezonabilă 
pentru conceptul „membru al şirului de numere naturale termi- 

nat cu o, dar nu identic cu £7“ trebuie să respecte pretenţia emisă 
de Frege în cazul cînd conceptul însuşi devine argument al altui ope¬ 
rator, cum este „N“. Vom scrie, de exemplu, ,,Seq # (iţ) & (E, * o)“, 
convenind, apud Frege, că I; nu umple locul gol, ci doar îl repre¬ 
zintă ca atare. Preferinţele noastre se îndreaptă totuşi spre nota- 
ţia-lambda, dat fiind că o expresie de genul „X.rF;t“ poate fi utilizată 
atît pentru clase, cît şi pentru predicate (respectiv, concepte şi exten¬ 
siunile lor). — In notaţia — lambda „n = N [Xx(Seq a (xj &(x * n))]“ 
ar simboliza propoziţia logică de la începutul § 83. 

233 Aşadar, va trebui demonstrată validitatea universală a 
implicaţiei: S(o, d) -» Xx(Seq a (x) & (x * a)) - XxfSeq/x)). 

234 Abreviind prin „Seq(x)“ expresia „v este un membru al 
.şicului numerelor naturale terminat cu d“, se cere demonstrată 
propoziţia: - 3x(Seq t /(x) & S(x, x)). 

235 Definirea numărului finit conduce implicit la numerele 
infinite despre care va fi vorba în subcapitolul următor. în esenţă, 
numărul infinit este un obiect x, astfel încît există un concept F 
şi x este numărul lui F (adică sfera conceptului sub care cad toate 
conceptele echinumerice cu F) şi totodată S (x, x). Ultima pro¬ 
prietate se numeşte reflexivitate. Numerele cardinale finite sînt 
ireflexive, cele infinite sîntînsă reflexive. în limbajul teoriei mulţimi¬ 
lor, spunem că o mulţime este (de putere) infinită dacă poate fi pusă 
în corespondenţă biunivocă (fiind deci echinumerică) cu o parte 
proprie a sa. Aceasta este definiţia infinitului pe linia Galilei-Bol- 
zano-Dedekind. în definirea infinitului şi finitului se mai poate 
utiliza altă proprietate, şi anume inductivitatea. Un număr cardi¬ 
nal îl numim inductiv dacă este zero sau se obţine prin adăuga¬ 
re succesivă de unităţi plecînd de la zero şi construind pas cu 
pas succesorii săi, 1,2,3... Numerele cardinale finite sînt inducti¬ 
ve; numerele infinite au aşadar proprietatea non-inductivităţii. 
Principiul inducţiei matematice este aplicabil tocmai la numerele 
inductive, adică finite. 

236 în încheierea acestui subcapitol în care am făcut apel ade¬ 
sea la limbajul formulelor se cer cîteva precizări: Fundamentele 
aritmeticii ocupă o poziţie mediană în tripticul marilor cărţi ale 

lui Gottlob Frege, încadrată fiind de Scrierea conceptuală şi Legile 
fundamentale ale aritmeticii , cărţi în care aplicarea limbajului 
specios al formulelor solicită toată perspicacitatea cititorului şi 
satisface într-o măsură rareori egalată spiritul lui de acribie. Tran¬ 
scrierea aserţiunilor logico-aritmetice în notaţiile originare se poate 
urmări în Begriffsschrift (vezi în special cap. III, „Einiges aus einer 
Allgemeinen Reihenlehre“) şi în Grundgesetze, I (în special §§ 
38-46). O vastă listă de lucrări din logica matematică şi filozofia 
matematicii s-ar cere menţionată în legătură cu ecourile şi răsfrin- 
gerile de care demersul de logicizare a aritmeticii a avut parte, 
de la Cantor, Husserl, Russell şi pînă astăzi. Pentru transcrierea 
modernă a formulelor fregeene am consultat cîteva lucrări intro¬ 
ductive în materie, printre care excelenta Einjuhrung in die Sym¬ 
bol ische Logik a lui Rudolf Camap (Springer-Verlag, dritte Auflage, 
1968). Notaţiile sînt uzuale, exceptînd cîteva modificări minore. 

237 Frege vorbeşte despre numerele infinite introduse de 
Cantor ca despre obiecte familiare oricărui matematician, ceea 
ce poate surprinde, întrucît acceptarea lor — cum ştim — a pre¬ 
supus o penibilă perioadă de acomodare a matematicianului 
obişnuit la un nou mod de a gîndi numărul ca abstras din com¬ 
pararea mulţimilor oarecare. Fără îndoială că Frege ajunsese la 
numărul infinit pe propria lui cale, independent de Cantor, tot aşa 
cum în Begriffsschrift redescoperise vechea logică a stoicilor şi 
acoperise pe cont propriu domeniul îmbrăţişat de algebra logicii. 

238 Ceea ce este numai formularea exactă a faptului că avem 
o infinitate de numere finite. întrebarea adiacentă este dacă orice 
număr infinit trebuie sa revină unui concept sub care cad entităţi 
abstracte, de natură matematică, sau dacă putem găsi un concept 
îmbrăţişînd numai entităţi concret-materiale şi căruia îi revine 
un număr infinit. 

239 în timp ce Cantor se vedea obligat să recurgă la specula¬ 
ţii metafizice nebuloase — un întreg amalgam de consideraţii 
laic-f ilozofice şi teologice! — pentru a asigura numerelor şi mulţimi¬ 
lor infinite „dreptul la viaţă“, Frege rămîne pe terenul solid al 

logicii, cu încredinţarea că infinitul nu necesită o intuiţie sau re¬ 
prezentare specială, ci numai o recunoaştere raţională. 

240 Georg Cantor (1845 1918), unul din titanii matematicii, 
pe cît de contcstatar pe atîta de contestat, a creat teoria mulţimi¬ 
lor, aritmetica numerelor transfinite, a pus piatra fundamentală la 
temelia topologiei şi a adus contribuţii marcante în algebră şi teo¬ 
ria funcţiilor. S-a ocupat totodată de istoria matematicii şi filozo¬ 
fia infinitului. Printre operele sale se numără Ober unendliche 
lineare Punklmannigfalligkeiten (însumarea a şase memorii ela¬ 
borate între anii 1879 şi 1884, adică exact între anii în care apar 
Begriffsschrifl şi Grundlagen der ArilhmetikV) şi Beitrcige zur 
Begriindung der transfmilen Mengenlehre (1895-1897). „Funda¬ 
mentele unei teorii generale a varietăţilor*' — la care se referă 
aici Frege — apăruse în broşură separată înainte de a intra, ca 
al cincilea memoriu, în prima din cărţile sus-menţionate. Frag¬ 
mente substanţiale din opera lui Cantor sînt accesibile cititoru¬ 
lui de limbă română în Oskar Becker, Fundamentele matematicii, 
Ed. Şt., 1968, pp. 308-346 şi Jean Cavailles, Studii asupra teoriei 
mulţimilor, Ed. Şt., 1969, pp. 145-208. — Opera lui Cantor a 
deschis matematicii porţile unui tărîm nou, infinitul actual: un pa¬ 
radis — după expresia lui Hilbert — din care matematicienii refuză 
a se mai lăsa izgoniţi. Pe baza teoriei mulţimilor creată de Cantor 
s-a putut clădi întreaga matematică existentă, însă gravele difi¬ 
cultăţi de ordin fundaţional suscitate de teoria mulţimilor au des¬ 
chis o etapă de criză fără precedent în fundamente; inaugurată 
de descoperirea paradoxelor, criza n-a putut fl soluţionată inte¬ 
gral nici prin axiomatizările succesive ale teoriei mulţimilor de 
către Zermelo-Frenkel, von Neumann, Hilbert-Bemays ş.a., şi 
nici prin edificarea teoriei tipurilor. Astăzi ştim că nu se poate da 
o demonstraţie absolută de consistenţă pentru teoria mulţimilor, 
că nu putem decide între axioma alegerii şi negaţia ei, între ipoteza 
continuului şi negaţia ei; asemenea rezultate negative, obţinute 
de Godel, Cohen ş.a., se înscriu ca tot atîtea dezminţiri ale promi¬ 
siunii de paradis platonic al cunoaşterii matematice, promisiune 
pe care părea s-o aducă cu sine teoria mulţimilor. în contrast cu 
statutul fundaţional incomod al teoriei mulţimilor, aceasta oferă 

confort tehnic şi asistenţă întregii matematici, transformind-o într-o 
ştiinţă a structurilor. Raportul dintre logică şi teoria mulţimilor 
ndică întrebări a căror lămurire — în măsura în care poate fi vorba 
de aşa ceva într-un domeniu prin excelenţă deschis - depăşeşte 
acest cadru: este oare teoria mulţimilor varianta pur extensivistă 
a logicii de ordin superior, iar logica predicatelor combinată cu 
teoria tipurilor o complicare comprehensivistă a teoriei mulţi¬ 
milor? Şi, în definitiv, este logica de ordin superior logică pro- 
priu-zisă? Iar teoria mulţimilor este ea o teorie matematică bună? 
Vocile minoritare care au răspuns în sens negativ nu vin totuşi 
de la periferia matematicii; e vorba despre un Brouwer, de pildă, 
cînd trecem în revistă evaluările care înscriu teoria clasică a mulţi¬ 
milor la pasivul matematicii. Corespondenţa şi divergenţele dintre 
punctul dc vedere logic şi cel al teoriei mulţimilor sînt personifi¬ 
cate de eşecul dialogului Frege-Cantor (cf. şi Notiţa introductivă). 
Deşi este schematică şi pînă la urmă incorectă conceperea logicii 
şi teoriei mulţimilor ca două limbaje în totul diferite care spun ace¬ 
leaşi lucruri despre aceleaşi lucruri, reducerea aritmeticii la logi¬ 
că se dovedeşte echivalentă cu reducerea ei la teoria mulţimilor. 
Pe acest teren mai restrîns, echivalarea chestionată mai sus devine 
deci posibilă, iar cititorul lui Frege, dacă este matematician, va 
înclina să spună că logicismul lui Frege era o primă încercare 
de a reduce numărul la mulţime, însă o încercare avînd forma 
inutil complicată, alambicată cu subtilităţi filozofice, de care ne 
putem prea bine dispensa. Nu se poate obiecta nimic acestui punct 
de vedere — în afară de faptul că uită de dragul matematicii in¬ 
teresul dezvoltării logicii ca ştiinţă de sine-stătătoare. Dar era 
acesta din urmă un interes fregean? 

241 Am simţit nevoia să traducem aici „Wirklichkeit", adică 
„realitate", prin „actualitate"; terminologia lui Frege manifestă 
o anumită inconsecvenţă, deoarece în § 26 se făcea o distincţie 
între obiectiv şi real (das Wirkliche). Dacă ar fi rămas fidel acelei 
terminologii, Frege trebuia să spună că numerele infinite sînt 
obiective, fără a fi propriu-zis reale. 

242 Cantor numeşte „Măchtigkcit" ceea ce Frege numeşte 
„Anzahl". 

243 Am tradus ad-hoc „Folgen in einer Succession" prin „suc¬ 
cesiune în cadrul unei consecuţii", iar „Folgen in einer Reihe" prin 
„succesiune într-un şir". 

244 Intr-adevăr, din punct de vedere epistemologic Cantor 
pune în joc în mod esenţial intuitivitatea construcţiilor mate¬ 
matice, în timp ce Frege invocă numai raţionalitatea intrinsecă 
a conţinutului. 

245 în pofida unor observaţii terminologice minore, Frege 
înţelege însemnătatea rezultatelor cantoriene, solidarizîndu-se cu 
orientarea filozofică subiacentă. Singura divergenţă mai serioasă 
priveşte numărul ordinal. Cantor introduce pentru mulţimile trans- 
finite neglijate de către Frege numărul respectiv ca tip de ordine 
( Ordmmgslypus ). 

246 Ultimul capitol al cărţii lui Frege nu este un simplu rezu¬ 
mat al analizei logico-filozofice, ci reluarea şi adîncirea cîtorva 
teme, printre care definiţia numărului întreg pozitiv şi a celor¬ 
lalte genuri de numere, critica teoriilor formale ş.a. 

247 Frege se exprimă precaut, vorbind despre plauzibilitatea 
(probabilitatea: Wahrscheinlichkeit) şi nu certitudinea tezei logicis- 
te asupra naturii analitice a enunţurilor aritmetice. El se explică 
şi în § 90. Pentru a certifica teza mai rămîneau să fie deduse pas 
cu pas legile aritmeticii, pe baza definiţiilor instituite. Acestei 
sarcini, Frege i se dedică în Grundgesetze der Arithmelik. Pînă la 
urmă însă, din cauza inconsistenţei sistemului, teza logicistă va 
deveni încă mai puţin plauzibilă. 

248 Axiomatizarea logicii se substituie, potrivit acestui punct 
de vedere, axiomelor aritmeticii. în fapt, în capitolul anterior 
Frege a tradus deja ceea ce mai tîrziu vor fi axiomele lui Peano 
în enunţuri şi definiţii logic-valide. 

249 Să se observe că Frege nu reifică obiecte abstracte ca 
numerele, după cum nu reifică suportul numerelor, conceptele 
deci; un imperiu autonom al conceptelor este de negăsit la logicia¬ 
nul german. E drept că ulterior formulările sale (în „Der Gedan- 

ke“, de exemplu) capătă o coloratură platonică mai pronunţată 
Frege vorbind tocmai despre a treia lume — a gîndului. Dar ş 
atunci accentuarea punctului de vedere realist nu ajunge la fantas¬ 
magoria unei lumi autonome, desprinsă de subiect şi obiect. Ir 
pasajul la care am poposit, Frege spune pur şi simplu: conceptele 
şi numerele nu sînt obiecte concret-materiale în spaţiu, aşa cuit 
nu sînt nici evenimente psihice temporale, reprezentări. 

250 Motivaţie subtilă a tezei logiciste: conceptele — se su¬ 
gerează — există şi ele în judecăţi, adică în stări de lucruri care 
pot fi gîndite şi exprimate în limbaj. Nu mai avem a ne întreba unde 
există numerele, căci ele nu există independent de concept, dar 
conceptul nici el nu există decît în şi prin judecată. Dar judecăţile 
însele? Realismul conceptual al logicii tradiţionale va fi fost el 
tradus de Frege într-un realism judicaţional? Dar un realism care 
nu ajunge la hipostazierea judecăţilor, adică la constituirea lor 
într-o lume autonomă şi primordială îşi onorează titulatura. Re¬ 
cunoaştem că există legi ale naturii, de exemplu, dar nu recunoaştem 
că aceste legi există în spaţiu şi în timp în acelaşi mod în care există 
fenomenele în care se manifestă. Obiective fiind, legile nu sînt 
obiectuale ori fenomenale. Căci conceptul — cu o vorbă memora¬ 
bilă a lui Frege — poate fi distins dintr-o combinaţie, dar nu poate 
fi rupt de acolo. Cazul judecăţii, al gîndului, nu este în fond altul, 
căci lumea şi limbajul sînt realităţi globale, ale căror elemente — 
stările de fapt — pot fi distinse, dar nu autonomizate ontologic. 
Să ne oprim însă aici, întrucît Frege nu a sondat adîncimea jude¬ 
căţii, joncţiunea pe care o operează gîndul, posibilul conţinut de 
gîndire, între subiect şi obiect. — Caracterizarea legilor aritmeticii 
ca „legi ale legilor naturii", deci legi ale judecăţilor, este în tonul 
întregului logicism, şi avem aici nu un simplu „mot d’esprit", 
ci o cale de explorare a conexiunii aritmeticii cu experienţa. Afir¬ 
maţia s-ar putea interpreta ca spunînd: analiza enunţurilor aritme¬ 
ticii duce la enunţuri despre enunţuri, la predicate de predicate, 
adică la logica de ordin superior. 

251 Vezi Critica raţiunii pure, ed. rom., p. 49. 

252 Op. cil., p. 52. 

253 Pentru Frege, propoziţiile analitice — în speţă, propozi¬ 
ţiile logicii — pot fi infonnative, căci ele extind cunoştinţele noas¬ 
tre. Explicaţia provine dintr-un nou mod de a înţelege definiţia 
conceptului. Imaginea propusă — dezvoltarea plantei din sămînţă — 
sugerează înlocuirea unei viziuni mecaniciste asupra demonstra¬ 
ţiei şi definiţiei prin alta organică, mai aptă să redea complexitatea 
demersului raţional. 

254 „Estetica transcendentală 1 ' porneşte de la o premisă evi¬ 
tată de Frege într-un spirit extrem raţionalist, anume că „... orice 
gîndire trebuie să se raporteze în cele din urmă, fi e direct (directe), 
fie pe ocolite ( indirecte ), cu ajutorul unor anumite caractere, la 
intuiţii, prin urmare, la noi, la sensibilitate, fiindcă altfel nici un 
obiect nu ne poate fi dat" ( Critica raţiunii pure, ed. rom., p. 65). 

255 Op. cit. 

256 Kant şi Leibniz sînt filozofii cărora Frege le datorează 
cele mai fecunde înrîuriri. însă logicismul fregean înseamnă o 
întoarcere în planul filozofiei aritmeticii de la Kant la Leibniz. 

257 De la analiza conceptelor şi instituirea definiţiilor sîn- 
tem trimişi către instituirea axiomelor şi analiza demonstraţiilor. 
Este sugerată cerinţa reducerii demonstraţiilor la cîteva procedee 
elementare, fundamentale ca una din exigenţele metodei 
axiomatice. Explicitarea logicii subiacente condiţionează succesul 
demersului axiomatic. 

258 Notînd prin „<p“ relaţia care generează şirul respectiv, 
avem: (Un^ip) & Stpfm, x) & Scp(y, x) -» (S<p(m, y) v y = m v 
S<pCv, tu)). A se vedea notele 190, 192. 

259 Acest unic mod de inferenţă este modusponens sau regu¬ 
la de detaşare: dacă atît o implicaţie cît şi antecedentul acesteia 
sînt demonstrate, atunci şi consecventul este demonstrat. în fapt, 
Frege foloseşte şi regula de substituţie, fără s-o mai includă în 
rîndul modurilor de inferenţă. 

260 într-un limbaj mai riguros întrebarea lui Hankel — după 
ce o decantăm, înlăturînd formulările kantiene — este dacă o con- 

strucţie formală coerentă în genul unei totalităţi de numere admite 
o interpretare, un model, aşa cum numerele complexe, de exem¬ 
plu, au putut fi interpretate de Gauss în planul geometric. Acesi 
mod de a pune problema raportînd structura la interpretările posi¬ 
bile datează în logică cel puţin de la Boole şi este paralel cu evo¬ 
luţia algebrei abstracte. în lectura lui Fregc problema capătă un sens 
diferit, mai apropiat de acela tradiţional, derivat din epistemologia 
aristotelică. Se presimte deja dificultatea întîmpinată de Frege 
în a înţelege fecunditatea axiomaticii formale hilbeiliene. 

261 Obiectivitatea numărului este reafirmată de către Frege 
într-un spirit care nu este ideal ist-obiectiv, întrucît nu postulează 
un domeniu existent autonom, în af ara subiectului în acelaşi sens 
în care subzistă lumea exterioară, nu este kantian, întrucît nu pre¬ 
supune intuiţia şi experienţa posibilă, dar este raţionalist şi înţelege 
obiectivitatea în sensul gnoseologic de „acelaşi pentru toţi“. Frege 
împrumută de la Kant ideea obiectivităţii ca validitate universală, 
însă la o analiză atentă constatăm că fuziunea raţionalismului leib- 
nizian cu acela kantian conferă sintezei ffegcene calităţi pe care 
sursele nu le aveau, la fel cum un aliaj capătă proprietăţi de negăsit 
la metalele componente. Numerele sînt aceleaşi pentru toţi, din 
cauză că înseşi purtătoarele numerelor, conceptele adică, sînt ace¬ 
leaşi pentru toţi; or, în raport cu obiectele despre care pot fi pre¬ 
dicate, conceptele sînt — cum am văzut — proprietăţi distinse 
ca atare, dar în fapt inseparabile de obiecte prin însuşi modul 
lor propriu de a fi. Dar astfel, de la sensul secund al obiectivită¬ 
ţii am ajuns în preajma sensului prim, ontologic. Kantiană, teoria 
lui Frege asupra conceptului nu este decît în privinţa — irelevan- 
tă aici — a predicativităţii conceptului. 

262 Frege tinde să confunde problemele genetic-epistemo- 
logice cu aspectele psihologice ale cunoaşterii umane — reacţie 
la psihologismul logic, dar şi la scientismul naturalist al epocii sale. 

263 Problema necontradicţiei se pune la nivelul conceptelor, 
al propoziţiilor şi al sistemelor de axiome. Poziţia lui Hankel pare 
să îmbrăţişeze şi cazul sistemelor axiomatice. Un sistem fonnal-axi- 

omatic poate fi considerat ca definind un concept sui generis, şi 
anume conceptul sub care cad toate modelele care satisfac sistemul, 
în măsura în care răspunsul lui Frege vizează numai conceptul, 
critica fregeană a teoriilor formale rămine unilaterală. Dar cîte- 
va observaţii pătrunzătoare par să indice uneori depăşirea cadru¬ 
lui conceptelor izolate, în favoarea conceptualităţii axiomatice, 
sistemice. O citire a textului schimbînd acolo unde este cazul „con¬ 
cept" prin „sistem formal" se dovedeşte în orice caz instructivă. 

264 Reciproca presupune a demonstra că unui concept i se 
subsumează cel puţin un obiect în cazul cînd conceptul este ne- 
contradictoriu. Frege îl critică mai jos pe Hankel pentru această 
eroare. Comentînd întreaga secţiune se poate replica adversus Frege: 
dacă în locul conceptelor considerăm conceptele sui generis de¬ 
finite prin sistemul formal al postulatelor, atunci reciproca este 
valabilă, căci un sistem necontradictoriu admite întotdeauna un 
model. A pretinde lui Frege sau Hankel claritate deplină în această 
privinţă ar fi un anacronism, deoarece lucrurile s-au clarificat 
abia pe baza teoriei modelelor (Hilbert, Skolem ş.a.). Introducerea 
numerelor negative în modul în care procedează Hankel (şi întrea¬ 
ga tradiţie matematică) face uz de existenţa unui model, garan¬ 
tată de presupusa necontradicţie a sistemului de postulate ale 
operaţiilor. 

265 Totuşi necontradicţia înseamnă deja existenţă la nivelul 
sistemelor de axiome, şi anume existentă a unui model. Privitor 
la prima parte a criticii lui Frege — observaţia că undeva se poate 
strecura oricînd o contradicţie: ironic şi dramatic este faptul că 
însuşi autorul sistemului axiomatizat din Grundgesetze nu va în¬ 
ţelege gravitatea obiecţiei, din ea decurgînd cerinţa unei demon¬ 
straţii de necontradicţie. Frege nu introducea noi numere, însă 
introducea alte entităţi imposibile: extensiunile unor concepte rău 
definite. 

266 Teoriile formale ale numerelor negative, raţionale, com¬ 
plexe şi infinite sînt criticate de Frege pentru pretenţia lor de a 
postula implicit existenta unor domenii de entităţi prin descrierea 

proprietăţilor formale ale entităţilor respective. Frege este îndrep¬ 
tăţit să critice aici absenţa demonstraţiei de necontradicţie, fără 
care sistemul ipotetico-deductiv al postulatelor nu are acoperirea 
necesară introducerii legitime a entităţilor matematice vizate. 

267 Exemplul cu Luna sună curios, dar argumentaţia este so¬ 
lidă. Presupoziţia sa este că o funcţie şi un concept (de ordinul 
întîi) trebuie să fie peste lot definite (adică definite pe domeniul 
tuturor obiectelor). Admiţînd cerinţa de mai sus, exemplul nu mai 
este şocant. Dar presupoziţia ca atare este discutabilă, ea suscitînd 
dificultăţi însemnate. 

268 Un profan ar putea găsi, eventual, în toate aceste con¬ 
sideraţii anticiparea unui mod familiar fizicii de a interpreta, de 
a găsi referinţe fizice semnelor matematice. Interpretarea sem¬ 
nului i ca interval temporal se asociază în mintea profanului — 
de ce nu? — cu axa imaginară a timpului în cadrul continuului 
spaţio-temporal einsteinian. Apropierea este, de bună seamă, for¬ 
ţată în litera ei; căci la Frege e vorba de a interpreta entităţile ma¬ 
tematice, în timp ce la Einstein, dimpotrivă, punctul de pornire este 
fenomenul fizic. Dar asemenea aprecieri, oricît de forţate ar fi, sînt 
utile cel puţin ca gimnastică a minţii. — în altă ordine de idei, 
trebuie spus că Frege s-a dovedit ocazional şi un epistemolog 
pătrunzător, aşa cum relevă articolul său „Uber das Trăgheits- 
gesetz" din 1891. 

269 Amplificată, observaţia l-ar fi condus pe autor în situ¬ 
aţia de a se întreba asupra coerenţei propriului său sistem formal, 
ctitorind astfel investigaţia metamatematică în ceea ce are ea mai 
specific. 

270 Cunoscuta interpretare a numerelor complexe se dato¬ 
rează lui Gauss. 

271 Aceasta este tocmai dilema logicismului: sau introducem 
intuiţia ca sursă de cunoaştere — atunci raţionalismul riguros al 
lui Leibniz suferă o corecţie severă şi strămutarea logicismului 
pe alte vetre filozofice devine inevitabilă — sau operăm cu de- 

finiţii ale conceptelor care însă nu garantează existenta; cu definiţii 
care sînl tot atîtea „dovezi ontologice" sofistice ale existenţei. 
Soluţia lui Frege — aşa cum acesta se explică mai jos — rezidă 
în a defini numerele ca obiecte, nu concepte (punînd astfel în joc 
unul din principiile directoare enunţate în Introducere), în a di¬ 
socia obiectul şi definiţia logică de reprezentarea asociată obiec¬ 
tului logic (intră atunci în joc un alt principiu director); şi în a 
utiliza definiţiile prin abstracţie, pornind de la judecăţi de recog- 
niţie (aplicînd al treilea principiu fundamental). 

272 Aici, ţinta criticii lui Frege nu este numai psihologis¬ 
mul, ci şi sursa lui primă, doctrina kantiană a cunoaşterii. întreba¬ 
rea este dacă logicismul nu dispune aici prea repede de un adversar 
redutabil. Mai multe disocieri se cer făcute: I) disocierea între intui¬ 
ţia şi reprezentarea obiectului: cînd cerem ca obiectul să fie dat 
în intuiţie nu ridicăm pretenţia fuziunii sale cu cîmpul subiectiv 
al reprezentărilor; 2) disocierea întru dat a actualului de poten¬ 
ţial, disociere din care ţîşneşte tocmai ideea de construcţie, mai 
precis de constructibilitate. Spre a vorbi despre 1 OO0' 000 ' 000 ' 
ca să luăm exemplul adus de Frege — intuiţia nu are nevoie de 
prezentarea (sau reprezentarea) a tot atîtor obiecte, ci de posibili¬ 
tatea unor construcţii succesive care în cele din urmă conduc la 
obiectul respectiv. Intuiţie şi constructibilitate sînt asociate în gno- 
seologia kantiană, dacă nu în litera ei, cel puţin în plauzibila tăl¬ 
măcire contemporană, care constă în a asimila intuirea unor obiecte 
posibile de experienţă cu actul de înţelegere a procesului de con¬ 
strucţie. Intuiţia devine deci un act intelectual care împărtăşeşte 
cu aprehendarea sensibilă aparenţa nemijlocirii, însă — ca orice 
construcţie — mai presupune o spaţio-temporalitate abstractă, o 
structură logică izolabilă. Poziţiile care se opun nu sînt ireconciliabile 
decît de la un punct încolo; ele colaborează pe o porţiune a dru¬ 
mului cunoaşterii matematice. Atunci deci cînd construcţia logicistă 
a numărului natural îşi urmează cursul ştiut, conturînd prin struc¬ 
tura ei definiţia genetică a mulţimii numerelor naturale, filozofia 
kantiană a matematicii sau intuiţionismul contemporan pot pre¬ 
tinde şi nu fără temei — că aici avem numai discursivizarca 

unei intuiţii a cărei natură este discutabilă, dar a cărei existenţ 
rămîne certă. Divergenţa se reaprinde dincolo de acest pune 
fiindcă în timp ce una din abordări rămîne la infinitul potenţia 
cealaltă îl absoarbe în mulţimea actual infinită a entităţilor c. 
într-un dat, anterior cunoaşterii matematice. 

273 în „Uber formale Theorien der Arithmetik" (articol dii 
1885), Frege explică pe larg distincţia dintre cele două accepţi 
ale termenului „teorie formală“. El scrie: „Sub denumirea de «teo 
rie formală» voi considera aici două modalităţi de abordare, din 
tre care pe prima o accept, în timp ce pe cealaltă urmăresc s-c 
infirm. Prima susţine că toate propoziţiile aritmetice pot fi derivate 
pur logic numai din definiţii iar ca atare ele şi trebuie să fie de¬ 
rivate astfel..." A doua concepţie care poate fi desemnată drept 
teorie formală „afirmă că semnele numerelor 1/2, 1/3, numărul tt 
ş.a.m.d. sînt semne goale". Potrivit acestei concepţii — explică 
Frege — numerele sînt înseşi semnele. O variantă a „teoriei for¬ 
male" de acest gen este afirmaţia după care „numerele există atunci 
cînd putem calcula cu ele" (în Kleine Schriften , 1967, pp. 103, 
105,110). 

274 Profesiunea de credinţă a raţionalismului consecvent este 
condensată aici într-un aforism care luat în sine parafrazează nu 
doar „o afin naţie bine cunoscută" — cum spune Frege —, ci o 
întreagă declaraţie de intenţii. Stă în natura demersului filozofic 
tendinţa de a-şi depăşi cadrul iniţial, rîvnind atotcuprindere, adică 
nimic mai puţin decît absolutul. Aşa şi raţionalismul: punctul de 
pornire este raţiunea care se înţelege pe sine ca excelentă, ca 
mijloc suveran al cunoaşterii. însă raţionalismul tinde să trans¬ 
forme raţiunea în factor ontologic, convertind procesul prin care 
se ia pe sine ca obiect în mirajul prin care ia obiectul ca pe şinele 
său. A vedea în raţiune numai un mijloc de cunoaştere înseam¬ 
nă a face din ea un accident care lasă neexplicat modul esenţial 
de a fi (încă) necodifîcabil al raţiunii umane: temeritate, spirit 
explorator, proiect, fantezie. întrebarea rămîne totuşi dacă raţiona¬ 
litatea indubitabilă a lumii — matematica ei, spre exemplu — 
o privim ca pe produsul raţiunii, expresia ei fenomenală, sau ca 

pe suportul ei. Răspunsul nu poate fi atît de simplu ca întrebarea, 
dar el porneşte în orice caz de la precizarea că raţionalitatea subia¬ 
centă lumii tară om stă întru început faţă de raţiune şi faţă de 
construcţiile ei splendide într-un raport omolog celui în care stau 
undele lumii faţă de culorile omului şi faţă de văz ca produs al 
evoluţiei multietajate; raport omolog tocmai, căci omologia nu 
este analogie, raţiunea nu se mărgineşte a face oficiile unui meca¬ 
nism traductor sofisticat al raţionalităţii obiective; strădania sa 
este de a modela, de a unelti, orientînd lucrarea lumii după criterii 
dictate de praxis, semioză, comunicare. A înţelege deci maxima 
„obiectul propriu al raţiunii este raţiunea" ca derivînd din convin¬ 
gerea că „obiectul propriu al omului este omul" înseamnă a face 
dreptate raţionalismului, corectînd o inconsecvenţă născută din 
spirit rectiliniu. — Insă aceste observaţii ne abat de la gîndul lui 
Frege. Nu a stat în intenţia lui să contureze o doctrină raţiona- 
listă globală, nici să hipostazieze raţiunea în maniera unui rea¬ 
lism platonic; tot aşa, nimic mai opus adevărului istoric decît 
imaginea unui doctrinar reluînd în contul matematicii ontologia 
hegeliană. Enunţul lui Frege nu este de natură ontologică, ci epis¬ 
temologică, aşa cum lămureşte el însuşi în fraza imediat urmă¬ 
toare. Sursa aforismului fregean — aşa cum un şir de exegeţi au 
ţinut să precizeze, în deplin consens — este de găsit la Kant. Numai 
luîndu-se pe sine ca obiect — şi anume ca obiect de critică — 
raţiunea pură ajunge să dea răspuns întrebărilor fundamentale 
ale lumii, răspuns constînd în bună parte în clarificarea sensu¬ 
lui, importanţei şi locului lor, ca şi în strămutarea lor de pe terenul 
ontologiei pe acela al epistemologiei, axiologiei ş.a.m.d. Analog, 
sugerează Frege, aritmetica este obiect al raţiunii. — Ca atare, 
aforismul rămîne un test al rădăcinilor raţionaliste ale concepţiei 
lui Frege, fără să aducă un element cu adevărat nou faţă de pre¬ 
cizările anterioare. 

275 Distincţia, de ordin logico-gramatical, era cunoscută în 
filozofia tradiţională. Primul capitol al Categoriilor lui Aristotel 
introduce patru tipuri de entităţi după criterile de a fi sau a nu 
fi într-un subiect şi de a se putea enunţa sau nu despre un subiect. 

Numărul individual, fiind desemnat ca nume propriu şi nu ca 
adjectiv, este un obiect abstract, un subiect de predicaţie. Dificul¬ 
tăţile legate de sistematizarea ontologică a entităţilor sint con¬ 
siderabile, îndeosebi dacă nu recurgem la ierarhizarea entităţilor 
după tipuri, ceea ce — aproximativ — ar corespunde treptelor 
succesive de abstractizare. Frege a evitai aici angajarea în ana¬ 
lize mai complicate, preferind să rămînă pe terenul ferm al logicii, 
însă în „Funcţie şi obiect" şi „Despre concept şi obiect" el intro¬ 
duce distincţia dintre entităţi saturate şi nesaturate, pornind de 
la distincţia similară în planul expresiilor; analiza sa logică reîn- 
noadă astfel firul cu tradiţia filozofică. 

276 Am tradus „Gleichung" prin „egalitate" şi „Gleichheit" 
prin „identitate"; „Gleichung" vizează de fapt expresia unei relaţii 
de egalitate, adică „ecuaţia". 

277 Frege va explica în scrierile ulterioare — începînd cu 
„Funcţie şi concept" — înţelesul intuitiv al expresiei „extensiu¬ 
ne a conceptului" („sferă") prin conceptul de „parcurs valoric" 
( WerthverlauJ ). Conceptele sub care cad exact aceleaşi obiecte 
au acelaşi parcurs valoric. — Afirmaţia lui Frege după care apelul 
la extensiunea conceptului nu are importanţă decisivă poate fi 
interpretată în două feluri. în primul sens, am fi ispitiţi să vor¬ 
bim despre clase (mulţimi) oarecare, independent de concept, la 
modul lui Cantor; este totuşi limpede că Frege găsea absolut in¬ 
acceptabil apelul la clase fără concepte. De aceea, în al doilea 
sens, sîntem autorizaţi a presupune că Frege are în vedere apelul 
direct la concepte, aşa cum specifică explicit în nota de la finele 
§ 68. Pînă la urmă, Frege nu s-a putut dispensa de oficiul par¬ 
cursurilor valorice, al extensiunilor de concepte. în Grundgesetze 
der Arithmetik, Frege postulează fără restricţii — şi cu consecinţa 
dezastruoasă a paradoxului russellian — că două funcţii au ace¬ 
leaşi parcursuri valorice dacă şi numai dacă iau aceleaşi valori 
pentru aceleaşi argumente. Simplificarea aparatului formal prin 
adoptarea unui „limbaj extensional" — cum obişnuim a spune 
astăzi — nu înseamnă că primatul conceptului asupra extensi- 

unii sale este abolit. Frege rămîne pînă la urmă, în planul intenţii¬ 
lor teoretice, un comprehensivist. 

278 A se vedea nota 264. 

279 Deznodămîntul tentativei îndrăzneţe a lui Frege de a elu¬ 
cida enigma numărului este — în ordinea spiritului — tragic: 
logicismul viza transcenderea unei limite care nu a cedat. Ţinta 
finală nu a fost atinsă, însă mijloacele şi-au afirmat dreptul la o 
viaţă autonomă. Frege personal a resimţit cu acuitate proporţii¬ 
le înffîngerii. Spre sfîrşitul vieţii, el Fixează cu luciditate situa¬ 
ţia, retranşîndu-se pe noi poziţii fundaţionale. Rîndurile sale sînt 
epilogul cel mai potrivit la o lectură comprehensivă şi detaşată 
a Fundamentelor aritmeticii: „Sforţările mele de a aduce lumină 
în chestiunile legate de cuvîntul «număr», legate de numeralele 
disparate şi de simbolurile numerice par a se fi încheiat printr-un 
eşec deplin. Şi totuşi, aceste sforţări nu au fost cu totul zadar¬ 
nice. Tocmai prin acest eşec ele pot conduce la cunoaştere. Difi¬ 
cultăţile suscitate de aceste investigaţii sînt nu o dată subapreciate...“ 
„... Cu cît am meditat mai mult... cu atît m-am convins mai mult 
că aritmetica şi geometria au crescut pe acelaşi fundament, şi 
anume pe acela al geometriei, încît întreaga matematică este pro- 
priu-zis geometrie" (Nachgelassene Schriften, pp. 285, 297). 
Sursa geometrică a cunoaşterii — precizează Frege — colabo¬ 
rează cu sursa logică pentru a ne da matematica în unitatea ei 
(ibid., pp. 298-299). 

Astfel, după o călătorie de 40 de ani în deşert, proiectul de 
unificarea logicii cu aritmetica sub sceptrul analiticităţii se fringe 
sub propria sa povară, elementul sintetic a priori reapărînd în 
prim-plan. 



TABEL CRONOLOGIC 


1848 La 8 noiembrie 1848 se naşte la Wismar, Friedrich Ludwig 
Gottlob Frege, fiul lui Karl Alexander Frege (1809-1866), 
director de şcoală, şi al Augustei Frege, născută Biallo- 
blotzky, profesoară. 

Moare Bemard Bolzano, supranumit „Leibniz al Boemiei", 
logicianul cel mai important din prima jumătate a secolului 
trecut, precursor al semanticii logice. 

1854 George Boole (1815-1864), după ce publicase în 1847 The 
Mathematical Analysis of Logic, dă acum la iveală An 
Invesligation inlo the Laws ofThoughl, on which are Foun- 
ded the Mathematical Theories of Logic and Probabilities. 

1859 Augustus de Morgan redactează memoriul „On the Syl- 
logism IV and on the Logic of Relations" (publicat în 
1864), dezvoltînd o logică a relaţiilor. Darwin publică Ori¬ 
ginea speciilor, iar Marx Contribuţii la critica economiei 
politice. Se nasc E. Husserl şi H. Bergson. 

1864-1869 Tînărul Frege urmează cursurile gimnaziului din 
Wismar, pe care îl termină în 1869; se înscrie la Univer¬ 
sitatea din Jena. 

In 1864, Jevons introduce disjuncţia neexclusivă în algebra 
booleană. în 1867 K. Marx publică primul volum din Capi¬ 
talul. 

în acelaşi an G. F. B. Riemann expune bazele geometriei sale 
neeuclidiene în Uberdie Hypothesen welcheder Geometrie 

zu Grunde liegerv, în 1869, Jevons construieşte o maşină 
logică pentru efectuarea mecanică a inferenţelor studiate 
de Boole. 

1869-1870 Frege studiază, la Universitatea din Jena, chimia, 
filozofia, matematica. 

în America, Ch. S. Peirce iniţiază primele sale investigaţii 
asupra logicii relaţiilor. 

1871-1873 La Universitatea din Gottingen, Frege studiază filo¬ 
zofia religiei (cu Hermann Lotze), fi zică şi îndeosebi ma¬ 
tematica. 

în 1872 J. W. R. Dedekind (1831-1916) publică Sletigkeil 
und irrationale Zahlen, o teorie a numerelor reale care re¬ 
suscită teoria rapoartelor a lui Eudoxus în versiunea „tăie¬ 
turii Dedekind". Se naşte Bertrand Russell. 

1873 Frege termină Universitatea din Gottingen şi susţine teza 
Ober eine geometrische Darstellung der imaginăren Ge- 
bilde in derEbene, obţinînd la 12 noiembrie titlul de doc¬ 
tor în filozofie. Pregăteşte lucrarea sa de abilitare. 

1874 Prezintă ca Habilitationsschrijl lucrarea Rechnungs- 
methoden, die sich auf eine Erweiterung des Grossen- 
begriffes grunden. în luna mai este admis ca Privatdozent 
(lector) la Facultatea de Matematică a Universităţii din 
Jena; întreaga sa carieră universitară, timp de 44 ani, va 
fi legată de acest loc. 

1874-1878 Frege recenzează trei cărţi de matematică şi publi¬ 
că un articol; pregăteşte Begriffsschrifl. Se conturează tot 
mai clar proiectul unei fundamentări riguroase a aritmeticii 
pe baza logicii. 

în 1877 Emst Schroder publică Der Operalionskreis des Lo- 
gikkalkiils iar Mc. Caii, The Calculus ofEquivalentSlate- 
ments , o versiune a logicii propoziţiilor. 

1879 Apare la Halle Begriffsschrifl, eine der arithmetischen 
nachgebildete Formelsprache des reinen Denkens , o pia- 

tră de hotar în istoria logicii. Frege insuflă logicii noi conţi¬ 
nuturi, metode şi obiective; (undează axiomatic logica 
propoziţiilor, construieşte logica predicatelor, indică mij¬ 
loacele de formalizare a propoziţiilor matematice, con¬ 
struieşte primul sistem formal, defineşte concepte aritmetice 
prin idei logice, formulează programul logicist. în acelaşi 
an, Frege promovează în ierarhia universitară la poziţia 
de ausserordentlicher Professor. 

1879-1883 Revoluţionarea logicii de către Frege trece aproape 
neobservată; Begriffsschrift este primită rece, ignorată sau 
criticată. Dezamăgit, Frege scrie cîteva articole în apărarea 
„Scrierii conceptuale". Apar astfel „Uber die wissenschaft- 
liche Berechtigung einer Begriffsschrift" în 1882 şi „Uber 
den Zweck der Begriffsschrift" în 1883. Un articol de 
amploare — „Booles rechnende Logik und die Begriffs¬ 
schrift" —, precum şi „Booles logische Formelsprache und 
meine Begriffsschrift" îi sînt refuzate de cîteva reviste filo¬ 
zofice şi matematice; manuscrisele vor fi editate abia în 1967. 
în aceeaşi perioadă, Frege pregăteşte a doua sa carte, Die 
Grundlagen der Arilhmelik. 

în 1880, în timp ce mai apar multe Logici tributare para¬ 
digmei tradiţionale, Ch. S. Peirce elaborează memoriile 
On Ihe Algebra of Logic: A Contribution to the Philosophy 
of Notation şi On a Boolean Algebra with one Constant. 
în 1881 apare Symbolic Logic a lui J. Venn. în 1883 H. O. 
Mitchell şi apoi Ch. S. Peirce utilizează deja „cuantorii" 
(termenul îi aparţine lui Peirce şi va fi încetăţenit în logi¬ 
că, dar Frege introdusese procedeul cuantificării încă în 
1879, în Begriffsschrift). în 1883 Georg Cantor (1845-1918) 
publică Grundlagen einer allgemeinen Mannichfalligkeits- 
lehre\ cartea înmănunchează mai multe articole publicate 
anterior. Teoria mulţimilor şi a numerelor transfinite crea¬ 
tă de Cantor va fi salutată de Frege în anul următor ca un 
pas înainte în ştiinţă. 

1884 Frege publică Die Grundlagen der Arilhmelik. Eine Lo- 
gisch-mathematische Untersuchung uber den Begrijfder 

Zahl. A doua carte a lui Frege marchează o dată crucială 
în filozofia logicii şi a matematicii. Definiţia logicistă a 
numărului va face carieră; preluată de la Cantor, Frege sau 
Russell, sau găsită independent, ea va apărea în repetate 
rinduri în operele altor matematicieni. — La apariţie, cartea 
lui Frege stîmeşte prea puţine ecouri. 

1885 Frege comunică şi publică Uber formale Theorien der 
Arithmetik. 

1886-1890 Frege lucrează intens la a treia sa carte, dezvoltînd 
şi modificînd ideile sale logico-fîlozofice. 
în 1887 Was sind und was sollen die Zahlen? de R. De- 
dekind abordează în spirit logicist teoria mulţimilor şi fun¬ 
darea aritmeticii şi analizei. Arithmetices Principia, Nova 
Methodo Exposiia (1889) de Peano enunţă axiomele arit¬ 
meticii (anticipate de Dedekind în anul precedent, tradu¬ 
cerea lor în limbaj logic se poate găsi încă în 1884 la 
Frege). în 1890 apare primul volum din Vorlesungen uber 
die Algebra der Logik ale lui E. Schroder, monumentala 
monografie care sintetizează algebra logicii; celelalte volu¬ 
me vor apărea pînă în 1905. 

1891 începutul unui deceniu fecund în care văd lumina tiparu¬ 
lui scrieri fregeene importante; apar articolele „Uber das 
Trăgheitsgesete" şi „Funktion und Begriff". 

E Husserl publică prima sa carte, Philosophie der Arith¬ 
metik, unde discută şi concepţia lui Frege. 

1892 Apare „Uber Sinn und Bedeutung", contribuţie epocală la 
elaborarea semanticii logice. Un alt articol care vede lumi¬ 
na tiparului în acelaşi an este „Uber Begriff und Gegenstand"; 
totodată Frege recenzează Zur Lehre vom Transfiniten de 
Georg Cantor. 

1893 La Jena apare primul volum din Grundgeselze der Arith¬ 
metik, begrijfsschriftlich abgeleilet. în a treia carte, Frege 
îşi propune să dezvolte pas cu pas, cu maximă rigoare, pro¬ 
gramul logicist, să definească aşadar ideile aritmeticii şi 

să deducă legile ei în cadrul sistemului formal al logicii. 
La apariţie, cartea nu stîmeşte ecouri largi şi vor trebui să 
treacă şapte decenii pînă la reeditarea ei integrală. 

1894 Frege recenzează Philosophie der Arithmelik a lui E. Hus- 
serl, în care ideile fregeene din Fundamentele aritmeticii 
(1884) erau puse în discuţie; recenzia marchează începutul 
influenţei fecunde a lui Frege asupra lui Husserl. 

în Notations de logique mathematique (urmate între 1895 
şi 1908 de cinci versiuni ale unui Formulaire de malhema¬ 
tique s), Giuseppe Peano combină logica matematică şi de¬ 
mersul axiomatic în tentativa fundării matematicii. 

1895 Frege publică articolul „Kritische Beleuchtung einiger 
Punkte in E Schroders Vorlesungen liber die Algebra der 
Logik“ şi „Le nombre entier“. 

Cantor descoperă o antinomie în teoria mulţimilor; doi ani 
mai tîrziu, Burali-Forti o va descoperi în mod independent 
şi o va publica. 

1896 Frege confruntă ideografia lui Peano cu propria lui „scriere 
conceptuală 11 şi semnalează lacune logice ale idcografiei 
în „Uber die Begriffsschrift des Herm Peano und meine 
eigene 11 . O scrisoare către G. Peano, datată „Jena, 29 sep¬ 
tembrie 1896“, apare în Rivista di Matematica abia în 1899. 
— Este promovat în ierarhia universitară la rangul de 
Profesor onorific. 

1897-1901 Ani de tăcere publicistică, întreruptă numai în 1899, 
cînd Frege publică o broşură polemică acerbă Ober die 
Zahlen des Herm H. Schubert; totodată, ani de lucru intens, 
aşa cum atestă manuscrisele. 

A. N. Whitehead publică în 1898 Universal Algebra. 
în 1899 Cantor descoperă paradoxul care îi poartă numele; 
David Hilbert publică Die Grundlagen der Geometrie, 
prima axiomatizare pe deplin riguroasă a geometriei eucli¬ 
diene, în spiritul axiomaticii formale. BertrandRussell pu¬ 
blică A Criticai Exposition of the Philosophy of Leibniz 

(1900), iar Couturat, La logique de Leibniz d ’apres des docu- 
menls inedits (1901). în 1900-1901 apar Logische Onler- 
suchungen în două volume de E. Husserl. 

1902 An de răscruce pentru Frege; Bertrand Russell îi scrie, co- 
municînd descoperirea unui paradox în sistemul din Grund- 
gesetze ; Frege îi răspunde la 22 iunie. în octombrie al aceluiaşi 
an Frege scrie un Appendix pentru volumul II al cărţii sale 
în care prezintă paradoxul lui Russell şi recunoaşte că sis¬ 
temul logic al aritmeticii a fost zdruncinat din temelii, con- 
statînd totodată caracterul general al crizei din fundamente. 

1903 Apare la Jena volumul II din Grundgeselze derArithmelik, 
Begriffsschrifllich abgeleilet. în acelaşi an, publică primele 
două articole din ciclul Uber die Grundlagen der Geo¬ 
metrie, discuţie asupra axiomaticii formale hilbertiene. 
Russell publică The Principles of Mathematics, carte în 
care prezintă pe larg concepţiile logico-aritmetice ale lui 
Frege, problema paradoxelor, soluţia lui Frege etc. 

1904-1917 în ultimii ani ai carierei sale universitare, Frege publi¬ 
că tot mai puţin şi discontinuu: „Was ist eine Funktion? 1 ' 
(1904), trei articole din ciclul Ober die Grundlagen der 
Geometrie (1906); polemizează cu formalistul J. Thomae 
(1906-1908); în The Quarlerly Journal of Pure and Applied 
Mathematics apar în 1912 observaţiile sale la articolul lui 
P. Jourdain, „The Development of the Theories of Mathe- 
matical Logic and the Principles of Mathematics"; între 
1915 şi 1917, revista The Monist publică în traducere Pre¬ 
faţa, Introducerea şi primele şapte secţiuni din Grundge¬ 
selze der Arilhmetik, voi. I. 

Viaţa personală a lui Frege este marcată de drame. Copiii 
săi muriseră mai demult la o vîrstă fragedă şi soţii Frege 
adoptaseră în 1902 un copil, Alffed, pe care Frege îl va 
creşte singur, întrucît soţia sa moare în 1905. 
în 1907 primeşte titlul onorific de Hofral. Predă cursuri 
de matematici şi fundamente expunînd bazele logicii, pro¬ 
priul său sistem formal. Corespondează cu Russell, Hilbert, 

Couturat şi cu alte personalităţi proeminente. îl vizitează 
Wittgenstein; cursurile sale sînt audiate de către Rudolf 
Camap. 

în luptă cu decepţia şi oboseala care se instalează, Frege 
nu încetează să mediteze asupra bazelor aritmeticii şi filo¬ 
zofiei logicii. Manuscrisele editate postum arată că Frege 
lucra la o expunere sistematică a logicii sale. în primăvara 
anului 1914 redactează amplul fragment Logik in der 
Mathematik. 

în aceşti ani, criza fundamentelor matematicii devine tot 
mai vizibilă. Russell, Zermelo, Hilbert şi Brouwer se anga¬ 
jează pe căi diferite în căutarea unei soluţii. La al IlI-lea 
Congres Internaţional de Matematică de la Heidelberg, în 
1904, Hilbert conferenţiază „Despre fundamentele logicii 
şi aritmeticii 11 , preconizînd fundarea riguroasă a conceptu¬ 
lui de număr prin axiomatizare şi demonstraţii de consis¬ 
tenţă. în 1905 Jules Richard descoperă un nou paradox; 
Poincare — în polemică cu Russell — exultă: logistica nu 
este numai eronată, ea generează paradoxuri! în 1906, Rus¬ 
sell sugerează teoria „fără clase" — încercare de soluţionare 
a paradoxelor, iar în 1908 formulează prima versiune a 
teoriei tipurilor în articolul „Mathematical Logic as Based 
on the Theory ofTypes". Tot în 1908 L. E. Brouwer pu¬ 
blică un articol asupra incertitudinii principiilor logicii, pre¬ 
conizînd ca terţiul exclus să nu fie acceptat ca temei al 
raţionamentului matematic iar E. Zermelo dă prima axio¬ 
matizare a teoriei mulţimilor. în 1910, A. N. Whitehead 
şi B. Russell publică primul volum al monumentalei lor 
opere în trei volume (apărută pînă în 1913) Principia 
Mathematica, în care logica fregeană, combinată cu teo¬ 
ria tipurilor, este pusă la baza întregii matematici; Prin¬ 
cipia Mathematica impune paradigma logicii simbolice, 
în 1914 moare Ch. S. Peirce. L. Lowenheim publică pri¬ 
mele cercetări metalogice asupra logicii predicatelor 
(1915). Hilbert şi un grup de matematicieni lucrează în ve¬ 
derea elaborării metamatematicii (teoria demonstraţiilor). 

1918 Frege se pensionează şi se retrage la Bad Kleinen, unde 
va petrece ultimii ani de viaţă. Publică articolele „Der 
Gedanke: Eine Logische Untersuchung" şi „Die Vemeinung: 
Eine Logische Untersuchung" Moare Georg Cantor. 

1919-1925 în amurgul vieţii sale Frege nu mai publică decît a 
treia parte din ciclul Logische Untersuchungen, şi anume 
Gedankengejuge. în 1924-1925 abandonează concepţia lo- 
gicistă, constatînd eşecul ei total şi schiţează proiectul unei 
fundări geometrice a conceptului de număr (fragmentele 
postume Erkenntnisquellen der Malhemalik und der mathe- 
matischen Naturwissenschaften; Zahlen und Arithmetik ; 
Neuer Versuch der Grundlegung der Arilhmetik). 
Cercetări metalogice asupra calculului propoziţiilor şi pre¬ 
dicatelor sînt întreprinse de către Post, Skolem, Bemays ş.a. 
Se cristalizează noţiunile metalogice de consistenţă şi com¬ 
pletitudine, tehnicile de demonstrare a independenţei axio¬ 
melor, a consistenţei etc. E Post şi J. Lukasiewicz ajung 
pe căi diferite la logicile polivalente. Th. Skolem desco¬ 
peră limite ale mijloacelor de expresie ale logicii predicatelor. 
L. Wittgenstein publică Tractatus logico-philosophicus 
(1921). începuturile Cercului de la Viena. 

26 iulie 1925. Frege încetează din viaţă la Bad Kleinen. 
Moartea lui Frege trece aproape neobservată. 

1926-2000 Renaştere — mai întîi lentă, apoi tot mai rapidă — 
a interesului pentru opera lui Frege pe fundalul interesu¬ 
lui tot mai mare suscitat de dezvoltarea vertiginoasă a cerce¬ 
tărilor logice şi metamatematice. Manuscrisele, întregul 
fond ştiinţific ffegean, sînt preluate de Universitatea din 
Miinster, unde Heinrich Scholz este profesor, 
în 1934 se reeditează Fundamentele aritmeticii. Cartea e 
tradusă în italiană în 1948 şi în engleză în 1950 (ediţia bi¬ 
lingvă a lui J. Austin). 

în 1935, la Congresul internaţional de filozofie ştiinţifică 
de la Paris, H. Scholz şi F. Bachmann prezintă comunicarea 
„Der wissenschaftliche Nachlass von G. Frege“. 

Din păcate, o parte din manuscrisele fondului firegean pier 
în timpul războiului, într-un incendiu cauzat de un bom¬ 
bardament. Postumele vor fi editate mult mai tîrziu pe baza 
unor copii dactilografiate. 

în 1952 P. Geach şi M. Black traduc şi editează Trans- 
lations fmm the Philosophical Wrilings of Gotllob Frege. 
Începînd din deceniul şapte reeditările şi traducerile se suc¬ 
cedă într-un ritm tot mai susţinut; Begrijfsschrift apare din 
nou, fiind tradus totodată în engleză în două versiuni 
diferite; se reeditează toate celelalte scrieri antume ale lui 
Frege. în fine, în 1969 şi 1976 apar cele două volume ale 
ediţiei Nachgelassene Schriflen und Wissenschafdicher 
Briefwechsei, reeditarea integrală a operei lui Frege poate 
fi considerată împlinită. Alături de articole care discută şi 
popularizează elementele disparate ale concepţiei ffegeene, 
sînt elaborate primele sinteze mature, monografiile de an¬ 
vergură. Frege este integrat definitiv în circuitul marilor 
valori ale logicii şi filozofiei. 

